
NAUKA CRKVENOG UČITELJSTVA 

KANON XXX - ZASJEDANJE VI 
TRIDENTSKOG SABORA - 13. SIJEČNJA 1547. 

Ako netko kaže da je nakon primanja milosti opravdanja 
krivica oproštena i dug vječne kazne poništen svakom pokaja- 
nom grešniku tako da su dug i vremenite kazne poništene bilo 
u ovom svijetu bilo u čistilištu prije negoli se rajska vrata otvo¬ 
re: Neka bude proklet. 


ODLUKA O ČISTILIŠTU 

TRIDENTSKOG SABORA - ZASJEDANJE 25. 

4. PROSINCA 1563. 

Budući da je katolička Crkva, poučena od Duha svetoga, 
slijedeći sveta naučavanja stare predaje otaca, naučavala u sve¬ 
tim Saborima kao i nedavno na ekumenskom Saboru da postoji 
Čistilište, te da se dušama koje se tu nalaze pomaže molitvama 
vjernika, napose prikazivanjem žrtve oltara: Sveti Sabor nala¬ 
že biskupima da brižno nastoje da se zdrava nauka o Čistilištu, 
koju predlažu oci i Sveti Sabori, čvrsto vjeruje i održava od 
Kristovih vjernika i da se tu nauku posvuda naučava i propovi¬ 
jeda. 

KANONI 


U VEZI SA SAKRAMENTOM POKORE - TRIDENTSKI 
KONCIL - ZASJEDANJE 14. - 15. STUDENOGA 1551. 

KANON 12.: Ako netko kaže da Bog uvijek oprašta svu 
kaznu skupa s krivicom te da zadovoljština pokajnika nije ništa 
drugo nego vjera kojom oni drže da je Krist zadovoljio za njih: 
Neka bude proklet. 


KANON 13.: Ako netko kaže da zadovoljština za grijehe 
što se tiče vremenite kazne nije ni na koji način učinjenja Bogu 
zaslugama Krista po kaznama koje su mu zadane i strpljivo 
podnesene, ili po onima koje svećenik naloži u ispovijedi, ili po 
onima koje pokajnik sam dragovoljno poduzme, kao na primjer 
postom, molitvama, milostinjom ili drugim pobožnim djelima, 
te da je stoga najbolja pokora samo novi život: Neka bude pro¬ 
klet. 


KANON 14.: Ako netko kaže da zadovoljština kojom poka- 
jani grešnik zadovoljava za svoje grijehe po Kristu nije služba 
Bogu nego djelo ljudske predaje kojom zamračuje nauku o 
milostima i pravo štovanje Boga i samu blagodat smrti Kristo¬ 
ve: Neka bude proklet. 

KANON 15.: Ako netko kaže da su ključevi dani Crkvi 
samo da odriješi, a ne da sveže, te da stoga svećenici, kada nala¬ 
žu pokoru onima koji se ispovijedaju, rade protivno svrsi klju¬ 
čeva i ustanovi Kristovoj, te da je čista izmišljotina da tu ostaje 
često i vremenita kazna kojoj treba zadovoljiti pošto je vječna 
kazna moću ključeva oproštena: Neka bude proklet. 

O DJELIMA ZADOVOLJŠTINE 

ZASJEDANJE 14. TRIDENTSKOG SABORA, 

25. STUDENOGA 1551. 

Sabor stoga uči da je dobrohotnost božanske darežljivosti 
tako velika da smo mi kadri posredstvom Isusa Krista zadovo¬ 
ljiti Bogu Ocu ne samo kaznama dragovoljno podnesenim kao 
zadovoljštinu za svoje grijehe ili pomoću onih kazna koje nam 
nalaže svećenik prema veličini naSe uvrede nego također - što 
je najveći dokaz Božje ljubavi - i pomoću vremenitih patnja 
koje nam sam Bog šalje i koje mi strpljivo podnosimo. 

PREDGOVOR IZDAVAČA 


Medu knjigama što će ih čitalac susresti u životu, teško je 
zamisliti neku knjigu koja bi više potakla ili osvojila ljudsko 
srce kao ova knjiga o čistilištu. O. F. X. Schouppe je protumačio 
i objasnio čistilište primjerima, životima i doživljajima svetaca. 

Zato su izdavači surađivali s ovim apostolatom u izdavanju 
ove knjige. Oblik joj je jednostavan i skroman, jeftina je, nada¬ 
jući se da će tako prispjeti i u siromašnije ruke. 

O čistilištu je u ovoj knjizi ukratko sažeto sve o katoličkom 
učenju. Ovom knjigom O. Schouppe dodiruje bitna načela naše 
vjere, spasenje duša i sredstva da taj cilj postignemo. 

Tko god čita knjigu treba da ima pred očima tri neposredna 
i praktična cilja. Prvo, probuditi u sebi želju da što više olakša 
patnje dušama u čistilištu. Drugo, potaknuti nas da živimo 
ispravnim životom da bismo izbjegli čistilišne muke. Treće, 
uputiti nas da širimo oko sebe istinu o čistilištu. 

Sam je pisac spomenuo u svom predgovoru da je knjigu 
napisao kako bi što bolje potaknuo srca vjernika na veću brigu 
i trajnu pomoć dušama u čistilištu. 

Knjiga nije polemičko ili apologetsko djelo o čistilištu nego 
nadahnuta knjiga kako bi povećala spoznaju, razumijevanje i 
ljubav čitatelja prema svetim dušama. 

Danas se malo govori o čistilištu. Čak ni u katoličkim kru¬ 
govima. Posljedica je da mnogi katolici više i ne vjeruju u tu 
nauku. Razlog je oskudica dobre katoličke literature o ovom 
predmetu. Ako ljudi nikada ne čitaju o čistilištu i veoma rijetko 
čuju koju riječ o njemu, prirodno je da sve manje i manje čisti¬ 
lištu posvećuju pažnju. 

Veoma je prirodno da ljudi vjeruju u čistilište. Posve je 
logično i ispravno, a bez obzira na to što upravo katolička nau¬ 
ka potječe od apostola i da počiva na Svetome Pismu. 


9 



Može doći do nas i kao objava mnogim današnjim katolici¬ 
ma. Tko se priznaje katolikom, mora vjerovati u čistilište. 
Opstojnost čistilišta: dogma je Crkve. Da netko bude katolik, 
treba prihvatiti svu nauku koju Crkva smatra dogmatskom isti¬ 
nom. 

Moramo uvijek imati na pameti da što god neka osoba vje¬ 
ruje ili misli u pogledu nekog specifičnog učenja vjere, da to 
nema nikakvu vezu sa samom istinom. Istine ostaju uvijek isti¬ 
ne, bez obzira što netko o tome misli ili vjeruje. Što mnogi 
danas ne spominju ili ne vjeruju u čistilište, to ne ruši stvarnost 
čistilišta. 

Čistilište postoji jer Crkva uči da ono postoji, budući da je 
sam Krist poučio o tome svoju Crkvu. 

Dobro znamo da su protestantski »reformatori« 16. stoljeća 
odbacili Crkveno učenje o čistilištu, iako je Kalvin dopuštao da 
su to uvijek općenito vjerovali svi vjernici. 

Tu O. Schouppe ne spominje (Vjerojatno nije ništa znao o 
njezinim objavama) blaženu Anu Katarinu Emmerich koja 
često spominje čistilište. Jedna je njezina najbolnija objava bila 
da duše protestanata najduže pate i najviše se muče u čistilištu 
zbog toga što općenito imaju veoma mali broj prijatelja i rodbi¬ 
ne koji se mole za njih. 

»Protestanti koji se spašavaju, ako izravno ne odlaze posli¬ 
je smrti u nebo, dolaze u čistilište kao i svi drugi. Činjenica što 
nisu vjerovali u čistilište, neće ih osloboditi od čistilišta. Božja 
je istina uvijek istina bez obzira na to da li mi u nju vjerujemo 
ili ne.« 

O. Schouppe dijeli knjigu na dva glavna dijela: Tajna Božje 
pravde i tajna Božjeg milosrđa. 

Čitatelj mora dobro pripaziti na činjenicu da se prvi dio 
knjige - gotovo polovica knjige - ograničuje na pravdu Božju i 
općenito daje dojam strogosti. Bez sumnje to čini namjerno. 
Pisac nam želi predočiti ozbiljnost svega što radimo i strogost 
računa koji ćemo isplatiti za najmanji čin u našem životu. S 
ovako svetom i strogom pravdom teško da itko može podnijeti 
sud svemogućeg Boga. 

Također moramo računati i na milosrđe Božje. To je glavna 
svrha druge polovice knjige. Tu nam pisac iznosi mnoge primje¬ 
re Božjeg milosrđa u koje se uzdamo i tražimo, ali i razna sred¬ 
stva kojima se možemo poslužiti da postignemo oproštenje vre- 

meni te kazne, grijehom zaslužene, i dušama u čistiliStu i sami¬ 
ma sebi. 

Autor nas nastoji potaknuti da stalno strahujemo svetim 
strahom pred Božjom pravdom. No, taj se strah mora uvijek 
ublažiti i popratiti pouzdanjem u Božje milosrđe i u mnogo¬ 
brojna sredstva što ih je Bog stavio u naše ruke kako bismo 
postigli oprost vremenite kazne koju grijeh zaslužuje. 

Vremenita kazna za naše grijehe - dobro zapamtimo - 
duhovni je dug koji će nas dovesti u čistilište dok ne zadovolji¬ 
mo za nj bilo našim patnjama, bilo molitvama i dobrim djelima 
drugih za nas. 

U ovoj se nadahnutoj knjizi autor dotaknuo, možemo reći, 
svakog gradiva o čistilištu. Čitatelj će naići na izvanredne obja¬ 
ve o kojima nije ni sanjao. Na primjer, autor kaže da su čistili- 
šne patnje, u svojoj biti, iste naravi i iste jaćine (ovisi o strogosti 
kazne) kao i paklene kazne. Ipak, te svete duše ne žele povratak 
natrag u svijet jer dobro znaju da su sigurno spašene dok se 
nalaze u čistilištu. 

Također vremensko trajanje njihovih muka ne mjeri se 
mjerom vremena na ovom svijetu. Čak i nekoliko minuta izgle¬ 
da tim dušama da traju godinama. 

Bogu su draže naše molitve i naši prinosi za duše pokojnika 
nego naše molitve i dobra djela za žive jer su te duše bliže Bogu 
i u većoj su potrebi i ne mogu sebi pomoći. Žrtva svete mise 
koju prikazujemo za njih mnogo je učinkovitija nego bilo koje 
naše djelo ili pobožnost. 

Ipak, davanje milostinje za svete duše u čistilištu mnogo je 
plodnije nego su naše molitve i postovi. Napokon, sve što prino¬ 
simo iz ljubavi prema dušama uračunava se nama u zaslugu. 
Autor navodi primjer sv. Ivana od Boga. Jednom je prolazeći 
ulicama grada Granade vikao u sav glas: »Dajte milostinju! 
Moja braćo, dajte milostinju zbog ljubavi prema samima sebi!« 

O. Schouppe navodi poveći broj slučajeva gdje su se Bogu 
posvećene osobe radije pojavljivale nego svjetovnjaci. Vraćale 
su se iz čistilišta i javljale ljudima svoje patnje. Po svoj prilici je 
tako zbog mnogih razloga. Najvjerojatnije je jer će te događaje 
zabilježiti i pronositi dalje članovi dotičnog Reda kojima 
pokojnici pripadaju. Onda, i zato što veće milosti zaslužuju 
redovničke osobe koje provode život u Božjoj blizini i u njego¬ 
voj svetoj službi. Zbog toga su obdarene većim Božjim milo¬ 
srđem u vrijeme svojih patnja u čistilištu. 

Autor nas odmah upozorava da su se svete duše Cesto jav¬ 
ljale običnim svjetovnjacima, bilo muškarcima ili ženama, i 
kako su se pojave u povijesti Crkve zbivale u svako doba i na 
raznim mjestima. 

Autor na osobit način ističe činjenicu kako je sveta dužnost 
pripadnika putujuće Crkve moliti i žrtvovati se za svete duše u 
čistilištu. Čak i duše u nebu, iako mogu pomoći dušama u nji¬ 
hovim patnjama, ipak ne mogu zaraditi za njih oproste, a još 
manje potpuno oproštenje, što inaće mi možemo dok smo ovdje 
na zemlji, u životu. 

Budući da malo tko danas zna nešto o naravi i vrijednosti 
oprosta i kako možemo dobiti, a osobito potpuni oprost, treba 
da proučimo najnoviji crkveni nauk o naravi i načinu oprosta i 
kako ga možemo dobiti. 

Oprosti sačinjavaju duhovno blago kadro da utječe na 
Božju pravdu u prilog njegova milosrđa. Stoga, onaj koji vjeru¬ 
je i marljivo nastoji postignuti oprost, napose potpuni oprost, 
ne treba da se boji Božje pravde kad umre, ukoliko se je marlji¬ 
vo i stalno trudio popraviti svoj život. 

Blagodama je i susretljiva sveta majka Crkva. Jednog je 
dana blažena Marija iz Quita (vidi poglavlje 26), u ekstazi 
vidjela posred ogromnog prostora veliki stol pun blaga: srebra, 
zlata, rubina, biserja i dijamanata. Istodobno je čula glas: »Ovo 
bogatstvo pripada zajednici. Svatko se može približiti stolu i 
uzeti koliko želi.« 

Bog joj objavi da to bogatstvo označuje oproste. Oprosti su, 
dakle, duhovno bogatstvo. Svaki vjernik katolik, u milosti 
Božjoj smije se slobodno time poslužiti i tako dobiti oproste u 
korist svetih duša u čistilištu, ili za otpust duhovnih dugova što 
ih on sam mora isplatiti. Ako se netko neće poslužiti tim opro¬ 
stima, bit će to najveći gubitak u njegovu životu. 

Još jedna veoma važna činjenica koju nikako ne smijemo 
zaboraviti. Naime, molitve i patnje prinesene Bogu u vrijeme 
našeg ovozemnoga života stalno nam uvećavaju zasluge, 
posvetnu milost, veći stupanj ljubavi i jače nas sjedinjuju s 
Bogom i na taj način zarađuju veći stupanj slave u nebu kroz 
svu vječnost. 

Čistilišne muke su posve bez ikakve vrijednosti da bismo 
po njima mogli zaslužiti veći stupanj svetosti. Naprosto, muka¬ 
ma isplaćujemo dužan dug koji zapravo nismo smjeli nikada ni 
učiniti. 

Katolik koji prikazuje Bogu svoje molitve i patnje u ovome 
životu, kada je moguće dobiti zasluge, može zaslužiti dvostruki 
dobitak: trudom, umanjiti vlastiti dug kazne za grijehe, a isto¬ 
dobno napredovati u svetosti, povećavajući stupanj slave u 
nebesima. 

Da objasni tu istinu, O. Schouppe iznosi slućaj nekog špa- 
njolskg redovnika koji se ukazao na zemlji, četiri mjeseca 
nakon smrti kralja Filipa II (1589.). 

Mnoge su svete mise bile prikazane u Španjolskoj za ispo- 
koj kraljeve duše. Taj je redovnik objavio da je kralj Filip već u 
nebu, ali da je kraljev položaj u nebu dosta niži od položaja 
redovnika, upravo onako kako je redovnikov položaj na zemlji 
bio dosta niži od kraljeva položaja. 

Napokon o. Schouppe navodi sv. Katarinu iz Genove koja 
nam je ostavila najljepše objave o čistilištu. Služeći se ovom 
njezinom objavom možemo ukratko sažeti duh i poruku ove 
knjige. Naime, tko čisti sebe od svojih mana u ovom životu, 
isplaćuje dug samo s jednom lipom iako je dug tisuću dukata. A 
tko čeka da zadovolji za svoj dug u drugom životu, isplatit će 
tisuću dukata što je inače mogao prije isplatiti samo jednom 
lipom. 

Sretni smo da možemo sada birati. Da li ćemo poput noja 
svoju duhovnu glavu zabosti u pijesak i omalovažavati Kristo¬ 
vu utješnu nauku o čistilištu na veliku štetu naših dragih koji 
možda još trpe strašne muke? Ili ćemo nagomilavati na sebe 
golemi dug koji ćemo zacijelo morati jednoga dana isplatiti? Ili 
ćemo se već sada odvažiti da dobro upoznamo patnje čistilišta 
i čvrsto odlučiti da što više oslobodimo od užasnih muka bespo¬ 
moćne duše? Ili ćemo sakupljati za sebe golemo blago milosti i 
pridružiti sebi u korist veliki broj zahvalnih duša koje će se 
zauzvrat moliti za nas i na ovome svijetu kao i u danima našega 
tugovanja u čistilištu, ako nam bude suđeno da tamo dođemo? 

Dakle, moramo se već danas odlučiti. Marljivo i pobožno 
čitanje ove knjige sigurno će potaknuti čitatelja da zazove 
milosrđe za svete duše. Po neizmjernom Božjem milosrđu bit će 
to na veću duhovnu korist čitatelja. 

Thomas A. Nelson, Publisher - Izdavač. 

30. travnja, 1986. 

Na blagdan sv. Katarine Sijenske 

PREDGOVOR PISCA 


Predmet ovoga djela - kojoj je vrsti čitatelja ova knjiga 
upućena - Sto smo dužni vjerovati Sto smo slobodni ne 
prihvatiti — viđenja i prikazanja - slijepa povjerljivost 
i pretjerana nepovjerljivost 


Većina vjernika ubrzo zaboravlja dogmu o čistilištu. Čini 
se da je trpeća Crkva odveć strana i nepoznata, iako se tu nala¬ 
ze mnoge duže, potrebne pomoći i kamo će vjerojatno i oni jed¬ 
noga dana doći. 

Žalosna zaboravljenost izazivala je duboku bol sv. Franji 
Saleškom. »Jao, jao! Dovoljno se ne sjećamo svojih dragih 
pokojnika. Njihov spomen iščezava sa zvukom mrtvačkog zvo¬ 
na.« 

Glavni je uzrok zaborava manjak vjere. Naši su pojmovi o 
čistilištu odveć strani, naša vjera odveć slaba. 

Da bi naši pojmovi bili jasniji i naša vjera življa, moramo 
stvarnije misliti o životu preko groba i na prolazno stanje pra¬ 
vednih duša koje još nisu spremne ući u nebeski Jeruzalem. 

Ovo je predmet našega rada. Ne namjeravam dokazivati 
opstojnost čistilišta sumnjičavim umovima. Želim da pobožni 
vjernici što bolje upoznaju vjersku dogmu što ju je Bog objavio. 
Njima se otvoreno obraćamo da im u prvom redu pružimo što 
jasniju sliku čistilišta. Namjerno kažem: jasniju sliku nego je 
općenito ljudi imaju. Na taj način nastojim ovu veliku istinu što 
jasnije osvijetliti. 

Da postignemo taj cilj poslužit ćemo se trima različitim 
izvorima: dogmatskim naukom Crkve, naukom crkvenih učite¬ 
lja i objavom i ukazanjima svetaca koja nam potvrđuju nauku 
crkvenih naučitelja. 

1. Dogmatska nauka Crkve o čistilištu obuhvaća dva 
poglavlja. O njima ćemo govoriti kasnije (vidi treće poglavlje). 
To su dva poglavlja vjere. U njih mora svaki katolik vjerovati. 

2. Učenja doktora i teologa, njihova mišljenja i njihova 
tumačenja. Njihova tumačenja nisu poglavlja vjere. Slobodno 
ih možemo otkloniti a da pri tome ostanemo katolici. Ipak ih 
odbiti bilo bi nerazborito, čak drsko. U duhu je Crkve da slije¬ 
dimo naučavanja što ih doktori Crkve općenito predlažu. 

3. Objave svetaca, takozvane privatne objave, ne spadaju u 
pohranu vjere koju je Krist povjerio svojoj Crkvi. Samo su 
povijesni događaji, počivaju na ljudskom svjedočanstvu. Može¬ 
mo im vjerovati jer mnoge pobožne duše pronalaze u njima 
dobru i spasonosnu hranu. Smijemo im uskratiti povjerenje a 
da se pri tome ne ogriješimo o vjeru. Izvorni su događaji. Ne 
možemo ih naprosto odbaciti a da se ne ogriješimo o zdrav 
razum. Zdrava pamet zahtijeva da ljudi prihvate istinu kad je 
dovoljno dokazana. 

Da bismo što jasnije objasnili gradivo, nastojat ću prvotno 
protumačiti narav tih objava. 

Dvostruke su posebne privatne objave: jedne se odnose na 
viđenja, druge na pojave. Zovemo ih posebnim jer se razlikuju 
od objava u Svetom Pismu. Zato ne spadaju u objavljenu nauku 
te ih kao takve Crkva ne predlaže za vjersku dogmu. 

Općenito su viđenja pojedinačno svjetlo koje Bog ulijeva u 
um svojih stvorova u namjeri da im objavi svoje tajne. 

Takva su viđenja proroka, sv. Pavla, sv. Brigite i mnogih 
drugih svetaca. Viđenja se obično zbivaju osobama dok su u 
ekstazi. Neke stalne tajanstvene prikaze ukazuju se očima nji¬ 
hove duše. Ipak se ne moraju uvijek prihvatiti doslovce. Cesto 
su to simbolične slike. Prema shvaćanju našega razuma prika¬ 
zuju čisto duhovne stvari koje običan jezik nije kadar izraziti. 

Pojave su u najmanju ruku često objektivan događaj koji 
nema stvarni izvanjski objekt. Takva je pojava Mojsija i Ilije na 
brdu Tabor, Samuelova prikaza vještici u Endoru, anđela 
Rafaela Tobiji i još mnogih drugih anđela. Takve su također 
pojave duša iz čistilišta. 

Ne može se poreći činjenica da se duše preminulih kadika- 
da pojave živima. To dokazuje i Evanđelje. Kada se je uskrsli 
Krist pojavio prvi put sakupljenim apostolima, mislili su da 
vide duha. Krist Spasitelj daleko od toga da im zaniječe pojavu 
duhova ovako im progovori: »Zašto se uznemirujete? Zašto se 

takve misli bude u vašim srcima? Pogledajte moje noge i moje 
ruke. To sam ja, glavom. Dodimite i vidite jer duh nema tijela 
i kosti kao što vidite mene da imam. (Luka 24-37). 

Duše se čistilišta često pojavljuju. Nalazimo ih u velikom 
broju u »životima svetaca«. Pojavljuju se i običnim vjernicima. 
Sabrali smo one koji nam se čine najvjerodostojnijima za pouku 
i pobožnost. Donosimo ih čitateljima. 

Netko bi mogao zapitati da li su sve navedene pojave sigur¬ 
no povijesni događaj? Mi smo sakupili najvjerodostojnije. 
Bilježimo najveći broj primjera iz života svetaca koje Crkva 
štuje. Zatim iz života drugih izabranika Božjih. Ako čitalac želi 
ispitati slučajeve da bi im poklonio veću vjerodostojnost, slo¬ 
bodno se može pozvati na izvore pomoću naših navoda što ih 
donosimo. 

Ako smo slučaj uzeli iz života nekog sveca, naznačili smo 
dan kada je njegovo ime uneseno u Martirologij što se može 
provjeriti u knjizi: acta apostolorum. 

Ako spomenemo neku osobu svetoga života, na primjer oca 
Josipa Anchieta, apostola i čudotvorca u Brazilu, a čiji se život 
ne nalazi u svescima Bolandista, tada treba pročitati životopise 
i pojedine povijesne dokumente. 

Što se tiče primjera uzetih od oca Rossignolia, naveli smo 
broj u njegovu djelu »Merveilles Divine dans les ames du Pur- 
gatoire«. Tu je pisac djela naveo izvore iz kojih je crpio gradivo. 

Ako čitalac misli da nabrojene primjere ne može kritički 
odobriti, tada se s time ne mora složiti. Da izbjegne pretjeranu 
strogost, veoma bliska nepovjerenju, takav neka se sjeti da se, 
općenito govoreći, duše često pojavljuju i da se u to ne može 
sumnjati. 

»Takve pojave« - piše abbć Ribet - »nisu nerijetke. Bog ih 
dopušta radi njihova olakšanja kako bi pobudile što više našu 
samilost i da postanemo osjetljiviji na strašnu strogost njegove 
Pravde. Pogotovo protiv mana koje mi počesto smatramo 
neznatnima« (La mystique divine, distinguie des Contrafacoru 
Diabolique). 

Sveti Grgur, naučitelj Crkve, u svojim DIJALOZIMA izno¬ 
si mnogo primjera o čijoj autentičnosti možemo raspravljati. 
No, njegove riječi ipak dokazuju da je on, u najmanju ruku, vje¬ 
rovao u mogućnost događanja tih događaja. 

Veliki broj drugih autora, ništa manje vjerodostojni od sv. 
Grgura bilo u svetosti bilo u nauku, donose slične primjere. 

Štoviše, takvi slučajevi obiluju u životima svetaca. Da se uvje¬ 
rimo dovoljno je Citati Acta Sanctorum. 

Trpeća Crkva uvijek je vapila za molitvama Putničke 
Crkve. Taj je odnos, iako bolan, uvijek bio jednima neiscrpiv 
izvor olakšica, a drugima snažan poticaj na svetost. 

Mnoge su svete duše bile sretne da mogu vidjeti pravu sliku 
čistilišta. Svake bi nedjelje noću Sv. Ludvina u ekstazi duboko 
zašla u mjesto čistilišnih muka, te je pomoću svog anđela čuva¬ 
ra posjetila duše u njihovim patnjama. Slično tome, jedan je 
anđeo poveo bi. Ozanu iz Mantue iznad strašnog ponora. 

Bi. Veronika Binasco, sv. Franciska Rimska i mnoge druge 
imale su slična viđenja s dojmom užasnog straha. 

Veoma se često duše pokazuju svojim živima i mole njihov 
zagovor. Na taj način mnoge su se duše ukazale bi. Margareti 
Mariji Alcoque kao i velikom broju svetih osoba. Duše premi¬ 
nulih često su molile zagovor Danijela kartuzijanca. Jednom su 
zapitali ovog velikog slugu Božjega koliko su mu se puta uka¬ 
zale svete duše: »Oh, stotinu puta.« 

Sveta Katarina Sijenska, da poštedi svog oca čistilišnih 
muka, samu je sebe prikazala Božanskoj pravdi da trpi umjesto 
njega kroz čitav svoj život. Bog je primio njezinu žrtvu, zadao 
joj najstrašnija mučenja. Trajala su do njezine smrti. Na taj je 
način uvela dušu svoga oca u vječnu slavu. Zauzvrat, duša se 
njezina oca često ukazala svojoj kćeri da joj zahvali i objavi 
mnoge korisne stvari. 

Kad se duše čistilišta pojave živima, uvijek se ukažu u sta¬ 
nju koje pobuđuje sažaljenje. Jednom u obliku zemaljskog svog 
života ili u času smrti. Ili bolnom molbom u očima, ili u odijelu 
tuge, s odrazom najvećih patnja. Drugi put poput nejasne slike, 
svjetla, sjene ili kao neobičan lik popraćen zvukovima riječi ili 
znakova po kojima se mogu raspoznati. U nekim drugim prigo¬ 
dama nastoje skriti svoju nazočnost uzdasima, plačem, jeca¬ 
njem, naglim disanjem, bolnim vapajem. Često se pojave ovije¬ 
ne plamenom. Govorom žele izraziti svoje patnje, oplakuju svo¬ 
je prošle grijehe, mole samilost ili ukore one koji bi ih morali 
pomoći. 

Drugi se način ukazivanja, dodaje isti autor, očituje nevid¬ 
ljivim udarcima što ih živi doživljuju strahovitim udarcima 
vratiju, zveketom veriga i zvukom glasova. 

Toliko je različitih događaja da je u njih teško i nemoguće 
sumnjati. Jedina je teškoća u tome što je teško uspostaviti vezu 
sa svijetom njihovih patnja. Ali kad se takve pojave ukažu pri¬ 
godom smrti dragih osoba i kada se osobe prestanu ukazivati 
nakon molitava i žrtava prinesenih Bogu za njihove grijehe, 
tada je razumno uočiti u tome znakove kojima duše obznanjuju 
svoje žalosno stanje. 

U događajima, koje smo spomenuli, raspoznajemo duše u 
ćistilištu. Ali ima slučajeva kada je sumnjiva njihova pojava. 
Na primjer, kad neki javni grešnik umre naglom smrću i ukaže 
se moleći molitve kako bi se oslobodio čistilišnih muka. To nas 
davao nastoji navesti da vjerujemo da se može živjeti u najve¬ 
ćem neredu do smrti i izbjeći pakao. 

I u takvim slučajevima nije zabranjeno vjerovati da se je 
prikazana duša pokajala i da se nalazi privremeno u ognju, 
ispaštajući svoje grijehe. Niti je zabranjeno moliti za takve, ali 
trebamo biti veoma oprezni spram takvih pojava i povjerenja 
što im pridajemo«. (Ribet, Mystique Divine, vol. 2, pogl. 10). 

Pojedinosti o kojima smo ovdje izvijestili dovoljno su da 
kod čitatelja opravdamo navode i činjenice u ovoj knjizi. 

Još dodajmo, da se kršćanin mora čuvati pretjeranog nepo¬ 
vjerenja gledom nadnaravnih događaja koji su povezani s vjer¬ 
skom dogmom. Sv. Pavao kaže: »Ljubav sve vjeruje« (1 Kor 
13,7). Ove riječi neki ovako tumače: sve možemo razborito vje¬ 
rovati i što se ne sukobljava s vjerovanjem. Ako je istina da raz¬ 
boritost odbacuje slijepo i praznovjerno prihvaćanje, također je 
istina da moramo izbjegavati i onu drugu skrajnost zbog kojeje 
naš Isus prekorio apostola Tomu. Vjeruješ - Isus mu reče - jer 
si vidio i dodirnuo me. Bilo bi bolje da si povjerovao svjedoče¬ 
nju svoje braće. Tražeći nešto više, krivac si nevjere. Taj grijeh 
moraju svi moji učenici izbjegavati. »Blaženi oni koji ne vidje¬ 
še, a povjeravaše. Ne budi stoga nevjeran nego vjeran.« (Iv 20, 
27-29). 

Teolozi, tumači vjerske dogme, moraju biti veoma oprezni 
i strogi pri izboru svojih dokaza. Povjesničar treba da postupa 
veoma ozbiljno u pogledu nabrajanja događaja. No, duhovni 
pisac, navodeći primjere kako bi objasnio istinu i potaknuo 
vjernike na pobožnost nije vezan tako strogom stegom. 

Najbolji autoritet u Crkvi, na primjer Sv. Grgur, Sv. Ber¬ 
nard, sv. Franjo Saleški, sv. Alfons Liguori, Bellarmin i mnogi 
drugi veoma poznati zbog svog znanja i svoje svetosti, pišući 

svoja izvrsna djela ništa nisu znali o zahtjevima današnjice, 
zahtjevima koji nipošto ne znače napredak. 

Zaista je duh naših otaca u vjeri bio veoma priprost. Pita¬ 
mo se, koji je uzrok da je u naše doba nestalo starinske jedno¬ 
stavnosti? Nije li uzrok prostestanski racionalizam kojim su 
zaraženi mnogi katolici naših dana? Nije li to duh racionalizma 
i kriticizma iz luteranske reformacije koju su francuski filozofi 
promicali, učili da se Božje stvari promatraju s čisto ljudskog 
gledišta? Na taj način omlitavili ljude, udaljujući ih od Duha 
Božjega? 

BI. Louis Blois govoreći o objavama sv. Ge rt rude piše: 
»Njezina knjiga sadrži pravo blago. Oholi i puteni ljudi ne 
shvaćaju Božji Duh, smatrajući sanjarijama pisanje sv. Gertru- 
de, sv. Meltilde, sv. Hildegarde i drugih. Upravo zato što ne 
poznaju prisni odnos kojim se Bog približije poniznima, pripro¬ 
stim dušama i kako Bog božanskim dodirima radosno obasjava 
duše čistim svjetlom istine, bez ikakve sjene zablude.« (Louis de 
Blois, Epist. ad Florentium). 

Riječi su Louisa de Blois veoma ozbiljne. Ne želim se pri¬ 
družiti ukoru ovog velikog učitelja duhovnog života, ali dok 
izbjegavam nerazborito vjerovanje u svaku novost, skupio sam 
ipak s izvjesnom slobodom samo one događaje koji mi se čine 
najautentičniji i najvjerodostojniji za našu pouku. 

Dao Bog da primjeri u čitateljima uvećaju pobožnost pre¬ 
ma preminulim vjernicima. Također neka duboko nadahnu sve 
koji ih čitaju svetim i spasonosnim strahom Čistilišta. 


20 



PREDGOVOR PREVODITELJA 

Pisac je ovoga djela veoma poznat spisatelj, O. F. X. 
Schouppe, Družbe Isusove. 

Autor je najbolje poznat braći svećenicima po svojim djeli¬ 
ma o Dogmatskoj Teologiji i Svetome Pismu. Po sudu ozbiljne 
kritike zaslužuje najveću pohvalu. 

U ovom djelu o čistilištu nalazimo puninu zdrave nauke i 
rasuđivanja s izvanrednom jasnoćom i jednostavnošću izražaja. 
Uistinu je značajna odlika pisca u njegovim djelima. 

Uvjereni smo da će braća svećenici i vjernici pozdraviti ovo 
djelo na hrvatskom jeziku. Dati mu zaslužnu podršku. 

Duboki mislilac i učitelj Svetog Pisma upoznat je kao malo 
tko drugi sa spisima otaca. Autor je ovoga djela na osobit način 
osposobljen napisati ovakvo djelo. 

Pobožan i vjeran sin Crkve u svojim je djelima uvijek pro¬ 
žet katoličkim osjećajem, stalno u punom suglasju s katoličkom 
vjerom i katoličkim praktičnim životom. 

Gradivo je ove knjige ujedno drago i zanimljivo svakom 
katoličkom srcu. 

O postojanju posrednog stanja između neba i zemlje vjerni¬ 
ci ne sumnjaju, kao što ne sumnjaju i u postojanje neba i pakla. 

Crkva je sa svojim vrhovnim učenjem izrekla o ovome 
odlučnu i zadnju riječ za sva vremena. »Katolička je Crkva - 
kaže Tridentski sabor - vođena Duhom Svetim, poučavala na 
temelju svetih pisaca predaje otaca, u saborima i nedavno na 
ekumenskom Sabom da čistilište postoji, da vjernici na zemlji 
pomažu dušama u čistilištu svojim molitvama a na osobit način 
žrtvom svete mise« (Zasjedanje 25.). 

Pobožni čitatelj ne može odoljeti a da ne hrani i jača svoju 
vjeru čitajući barem jedno poglavlje ove knjige. Uviđajući koli¬ 
ku pomoć i utjehu može pružiti svetim dušama, ljubav će ga 
potaknuti da im ide u susret, da ih izbavi od muka. 

Njihovi vapaji dopiru nam ovamo na krilima vjere s obala 
vječnosti. Vapaji neće biti uzaludni. Doći će do srca. Novi će se 
zanos roditi u srcu prema tom carstvu muka i nade. Tamo se još 
svete duše čiste da očišćene dočekaju radost vječne slave. 

Zacijelo će zdiviti čitatelja da se učeni pisac ove knjige 
sada nalazi među poganima u Indiji, radeći za spas duša. 

Prevodilac je napose nastojao dati pravi smisao pisca i 
izbjeći bilo odstupanje od stila bilo od literarnog sadržaja. 
Odstupanje od izvornika bilo bi na štetu velike vrijednosti čita¬ 
va djela. 

Uostalom, ako ovo djelo pridonese i u najmanjoj mjeri 
većoj slavi Božjoj i svetoj Crkvi, ako posluži da se bolje upozna 
nauka o čistilištu, ako uvjeri čitatelje o uzvišenoj pobožnosti 
prema svetim dušama, ako ih nadahne da svetim marom mole 
za njih: tada će uistinu biti ostvarena plemenita želja pisca i 
prevoditelja. 

PRVI DIO 

TAJNA BOŽJE PRAVDE 




PRVO POGLAVLJE 


Čistilište u Božjem nacrtu 

Čistilište zauzima važno mjesto u našoj vjeri, jedno je od 
glavnijih naučavanja Isusa Krista i ključna je uloga u ekonomi¬ 
ji ljudskog spasenja. 

Sveta Božja Crkva, kao cjelina, sastoji se od tri dijela: 
putujuća Crkva na zemlji, proslavljena Crkva u nebu i trpeća 
Crkva u čistilištu. 

Ove tri Crkve sačinjavaju mistično Tijelo Kristovo. Tako da 
duše u čistilištu nisu ništa manje njegovi članovi nego što su 
vjernici na zemlji i izabranici u nebu. 

Evanđelje redovito naziva Crkvu nebeskim kraljevstvom. 
Stoga je čistilište, poput zemaljske i nebeske Crkve, dio tog 
ogromnog kraljevstva. 

Ove su tri, sestre. Crkve međusobno povezane nerazdruži- 
vom svezom, a to mi nazivamo: općinstvo svetih. Svrha im je 
dovesti duše u vječnu slavu, konačnom cilju svih izabranika. 

Tri Crkve se međusobno pomažu kako bi se napučilo nebo, 
vječni grad, slavni Jeruzalem 

Koja je, onda, dužnost članova putujuće Crkve prema 
dušama u čistilištu ? Treba da im olakšamo patnje. Bog je stavio 
u naše ruke ključ te tajanstvene tamnice: molitvu i pobožnost 
za preminule duše čistilišta. 

DRUGO POGLAVLJE 


Molitve za preminule - strah i pouzdanje 

Molitve za preminule, žrtve i prinosi i pobožnost prema 
dušama u čistUištu, dio su kršćanskog bogoštovlja. Tom 
pobožnošću Duh Sveti ulijeva ljubav u srca vjernika. 

»Sveta je i spasonosna misao - kaže Sveto Pismo - moliti se 
za mrtve da im se grijesi oproste« (2 Mak 12, 46). 

Da uistinu budemo što savršeniji, moramo pobožnost pre¬ 
ma dušama u čistilištu pratiti duhom straha pouzdanja. Božja 
nas svetost i pravda nadahnjuju spasonosnim strahom, a njego¬ 
vo nam neizmjerno milosrđe daje neograničeno pouzdanje. 

Bog je sama svetost. Mnogo viša negoli je suncu njegova 
svjetlost. Ni sjena grijeha ne može se pojaviti pred njegovim 
licem. »Tvoje su oči čiste - kaže prorok - i ne možeš gledati na 
nepravdu« (Hab 1, 13). 

Kad se gadost pojavi u stvorovima, onda Božja svetost zah¬ 
tijeva ispaštanje grijeha. Zaista je strašan prizor kad stroga 
pravda vrši ispaštanje. S razlogom Sveto Pismo ponovno kaže: 
»Sveto je i strašno Ime njegovo« (Ps 110). Kao da hoće reći: 
strašna je njegova pravda budući da je neizmjerna njegova sve¬ 
tost. 

Strašna je Božja pravda. Svom strogošću kažnjava čak i 
najneznatnije pogreške. Razlog je tome što su te pogreške 
neznatne u našim očima, ali su velike pred Bogom. I najmanji je 
grijeh neizrecivo odvratan Bogu zbog neopisive svetosti koju 
grijeh povrijeđuje. Zato i najmanji prekršaj poprima strahovite 
posljedice i traži primjerenu zadovoljštinu. To nam objašnjava 
strahovitost patnja u drugom životu što bi nas moralo prožeti 
svetim strahom. 

Ovaj je strah spasonosan. Njegov nas učinak ne samo poti¬ 
če na samilost prema jadnim dušama koje toliko pate, nego 
također i nas drti budne u duhovnom napretku. 

Zato misli često o čistilišnom ognju i tako ćeš izbjeći i naj¬ 
manje pogreške. Misli o čistilišnom ognju i tako ćeš pokorom i 
zadovoljštinom udovoljiti Božjoj pravdi. Radije na ovome svije¬ 
tu negoli na drugome. 

Ipak se moramo čuvati pretjerana straha i ne gubiti pou¬ 
zdanje. Ne smijemo zaboraviti Božje milosrđe koje nije manje 
od njegove pravde. »Tvoje je milosrđe, Gospodine, visoko iznad 
nebesa« (Ps 107). I na drugome mjestu: »Gospodin je blag i 
milosrdan, strpljiv i bogat milosrđem« (Ps 144). 

Neizrecivo Božje milosrđe treba da stiša najveće strahova¬ 
nje i ispuni svetim pouzdanjem, prema riječima: »U Tebe se, 
Gospodine, uzdam; ne daj da se ikada postidim« (Ps 70). 

Ako smo stalno prožeti ovim dvostrukim pouzdanjem u 
Božje milosrđe i strahom kojim nas njegova pravda nadahnjuje, 
tada ćemo posjedovati istinski duh pobožnosti prema dušama u 
čistilištu. 

Ovaj dvostruki osjećaj, ako ga ispravno shvatimo, izvire iz 
dogme o čistilištu. Dogma uključuje otajstvo Pravde i Milosrđa. 
Pravdu koja kažnjava i milosrđe koje oprašta. S tog dvostrukog 
gledišta promatramo i objašnjavamo nauku o čistilištu. 

TREĆE POGLAVLJE 


Čistilište - Katolička nauka - Tridentski 
Sabor - Različita pitanja 

Riječ čistilište uzima se kadikad da označimo mjesto, a 
kadikad stanje između neba i pakla. 

Pravo govoreći, to je stanje duša koje se nakon svoje smrti 
nađu u milosti Božjoj, ali nisu dovoljno zadovoljile za svoje 
pogreške i nisu postigle stupanj čistoće, potreban da u viđenju 
uživaju Boga. 

ČistiliSte je, dakle, prijelazno stanje: završava uživanjem 
vječnog blaženstva. Nije prigoda gdje se nešto može dobiti ili 
izgubiti, nego je mjesto pokore i ispaštanja. 

Duša dospije do kraja svog ovozemnog života. Bilo je to 
vrijeme kušnje, vrijeme zasluživanja za dušu, vrijeme Božjeg 
milosrđa. Kada to vrijeme mine, tada nastupa Božja pravda, a 
duša ne može ni zaslužiti ni izgubiti svoje zasluge. Ostaje u sta¬ 
nju u kojemu je smrt nađe. Ako je nađe u stanju posvetne milo¬ 
sti, može biti sigurna da više nikada neće izgubiti to sretno sta¬ 
nje i da će vječno posjedovati Boga. Ali ako je opterećuju neki 
dugovi vremenite kazne, tada mora najprije dati zadovoljštinu 
Božanskoj pravdi, ispaštajući kaznu u potpunoj strogosti. 

Eto, to znači riječ čistilište kao i stanje duša koje se tamo 
nalaze. 

O tome Crkva ući kao vjersku dogmu dvije istine. Prva: 
čistilište postoji; druga: dušama se u čistilištu može pomoći 
molitvama, osobito žrtvom svete mise. 

Osim ove dvije dogmatske istine susrećemo još mnogo 
naučnih pitanja o kojima se Crkva još nije izjasnila, ali teolozi 
o njima jasno iznose svoja mišljenja. 

Pitanja se odnose: o mjestu čistiliSta; o naravi patnja; o 
broju i stanju duža u čistiliStu; o sigurnosti očekivanja vječnog 
blaženstva; o trajanju njihovih patnja; o posredovanju živih u 
njihovu korist i o učinkovitosti molitava Crkve. 

ČETVRTO POGLAVLJE 


Mjesto čistiližta - naučavan je teologa - katekizam 
Tridentskog sabora - sv. Toma 

Kad kažemo u Apostolskom vjerovanju da je Isus Krist 
nakon svoje smrti »sažao nad pakao«, tada riječ Pakao - veli 
katekizam Tridentskog sabora - označuje skrovito mjesto gdje 
borave duže koje jož nisu prispjele u vječno blaženstvo. Te su 
tamnice različite. Jedna tamna i mračna gdje zli dusi nepresta¬ 
no muče proklete duže ognjem koji se nikada ne gasi. To mjesto 
redovito zovemo Paklom, također i Gehenom i Ponorom. 

Jož postoji i drugi »pakao«, sadrži oganj čistiližta. Tu duže 
pravednika trpe neko određeno vrijeme dok ne budu potpuno 
Čiste kako bi mogle uči u nebesku domovinu gdje ne može nižta 
ući žto nije posve čisto. 

Tu se nalazio i treći »pakao« gdje su boravile odabrane 
duže žto su umrle prije dolaska Isusa Krista. Uživale su mirni 
počinak bez ikakvih muka, tježeći se nadom otkupljenja. Oče¬ 
kivale su Isusa Krista i konačno bijahu oslobođene Kristovim 
dolaskom nad pakao. Čim ih je Spasitelj obasjao sjajem svjetlo¬ 
sti, poklonio im je vječno blaženstvo: gledanje Boga. Ispunilo se 
Kristovo obećanje žto ga dade dobrom razbojniku na križu: 
»Danas ćež biti sa mnom u Raju.« 

»Posve je vjerojatno mižljenje - kaže sv. Toma - koje se sla¬ 
že s izjavama svetaca i s njihovim osobnim objavama, da su u 
čistiližtu dva mjesta gdje se ispažta. Prvo je općenito određeno 
za duže. Nalazi se ispod, i veoma blizu, pakla. Drugo je određe¬ 
no za posebne slučajeve i odatle se pojavljuju mnoge duže« 
(Suppl. p. 3 qu.ultima). 

Dakle, sveti Toma dopužta, i mnogi drugi dijele njegovo 
mižljenje, da ponekad Božanska pravda dodijeli posebno mje¬ 
sto čižćenja nekim dužama. Čak im dopužta da se pojave bilo da 

upozore žive, bilo da isprose molitve koje im nužno trebaju. 
Kadgod pak i zbog drugih razloga, dostojnih Božje mudrosti i 
milosrđa. 

To je općenito mišljenje o mjestu (istilišta. Budući da ne 
kanimo pisati raspravu o svim mogućim prijepornim pitanjima, 
zato nećemo ovdje dodati dokaze ni protudokaze. Opise može 
ćitatelj pronaći kod Suareza i Bellarmina. Spomenut ćemo 
samo da se ovo mišljenje, gledom podzemnog mjesta pakla, ne 
boji ni najmanje modeme znanosti. Nemoguće je čistoj narav¬ 
noj znanosti rješavati ova pitanja budući da pripadaju nadna¬ 
ravnom redu. 

Štoviše, dobro znamo da duhovi mogu biti na nekom mje¬ 
stu koje druga tjelesa zauzimaju kao da uopće tu i ne postoje. 

Nadalje, - geolozi općenito tvrde - da je unutrašnjost zem¬ 
lje ili potpuno užarena, ili u nekom drugom stanju. Dakle, ništa 
ne prijeći da tu prebivaju duhovi; čak i duhovi s uskrslim tije¬ 
lom. Apostol Pavao uči da je zrak ispunjen mnoštvom zlih 
duhova: »Nama se boriti protiv zlih duhova koji borave u nebe¬ 
skim prostorima« (Ef 6, 12). 

Također i dobri anđeli čuvari nisu ništa manje brojni oko 
nas u svijetu. Ako, dakle, mogu anđeli i drugi duhovi napučiti 
naše prostore - a fizički se svijet ni za dlaku ne mijenja - zašto 
onda duše preminulih ne bi mogle prebivati tu? 

PETO POGLAVLJE 


Mjesto čistilišta - objave svetaca - sv. Terezija — 

- sv. Ljudevit Bertrand - sv. Marija Magdalena de Pazzi 

Sveta Terezija gajila je veliku ljubav spram duša u Čistili— 
štu. Što je više mogla pomagala ih je svojim molitvama i dobrim 
djelima. Bog joj je za nagradu pokazao duše koje je oslobodila. 
Vidjela ih je u (asu kada su se oslobodile muka pri ulasku u 
nebo. Te su duše redovito dolazile iz »srca zemlje«. 

»Primih vijest - piše ona - o smrti nekog redovnika koji je 
u svoje vrijeme bio provincijal svoje i malo kasnije druge pro¬ 
vincije. Upoznala sam ga. Bio je od velike duhovne koristi. Nje¬ 
gova mi je umnost uzročila velike tjeskobe iako je bio poznat 
zbog mnogih svojih vrlina. Bojah se za spas njegove duše jer je 
bio starješina više od dvadeset godina. Uvijek se, naime, bojim 
za one koji se brinu za duše. Posve uznemirena odoh u neki ora¬ 
torij. Usrdno sam molila Gospodina da udijeli tom redovniku 
nešto dobra koje sam ja zaslužila u životu, a ostalo da nadokna¬ 
di iz svojih neizmjernih zasluga kako bi tu dušu oslobodio čisti- 
lišnih muka. 

Dok sam vapila za ovu milost svim žarom svoga srca, na¬ 
jednom opazih s desne strane njegovu dušu kako izlazi iz »ze¬ 
maljskih dubina« i ulazi radosno u nebo. Iako ovaj svećenik 
bijaše poodmaklih godina, ukaže mi se licem čovjeka koji još 
nema trideset godina, lice obasjano svjetlošću. 

Viđenje, iako je trajalo veoma kratko, ispunilo me radošću 
i bez ikakve sjenke sumnje o istinitosti viđenja. Budući da sam 
bila veoma udaljena od mjesta gdje je ovaj sluga Božji završio 
zadnje dane, prošlo je nekoliko vremena dok sam doznala poje¬ 
dinosti njegove svete smrti. Svi koji se nađoše pokraj njega u 
času smrti, divili su se njegovoj smirenosti, poniznosti, suzama 
i svijesti do zadnjeg časa kada je Bogu predao svoju dušu. 

Jedna redovnica moga samostana, uzorna Božja službeni¬ 
ca, preminula je unazad dva dana. Molili smo za nju potajnički 
časoslov u koru. Jedna je sestra čitala čitanje, a ja izgovarala 
opjev versa. Kad je pročitala polovicu čitanja, vidjeh dužu 
redovnice kako izlazi iz dubine zemlje i ulazi u nebo. Bijaše 
posve slična našoj redovnici. 

U ovom je istom samostanu preminula druga redovnica u 
dobi 18 ili 20 godina, uzor pobožnosti, opsluživanja pravila i 
drugih kreposti. Sav joj je život bio ispunjen bolestima i patnja¬ 
ma što je sve strpljivo snosila. Nisam ni najmanje sumnjala da 
je takvim svetim životom zaslužila da bude pošteđena čistili- 
šnih muka. No, dok sam molila časoslov, a još nije bila sahra¬ 
njena i prošlo je tek četvrt sata nakon njezine smrti, vidjeh nje¬ 
zinu dušu kako izlazi iz »zemlje« i ulazi u nebo.« 

Sličan se događaj zbio u životu sv. Ljudevita Bertranda, 
reda sv. Dominika. Njegov je život opisao otac Antist, član istog 
Reda; živio je skupa s njime. Opis je događaja unesen u ACTA 
SANCTORUM. Godine 1557. dok je sv. Ljudevit boravio u 
samostanu u Valenciji, zavladala je kuga u gradu. Strašna se 
bolest brzo širila, prijeteći da istrijebi cijelo pučanstvo. Svatko 
je strepio za svoj život. 

Neki redovnik u samostanu, želeći da se pripravi na smrt, 
učinio je opću ispovijed čitava svoga života pred sv. Ljudevi¬ 
tom. Na koncu ispovijedi reče ispovjedniku: »Oče, ako se svidi 
Bogu da me sada uzme k sebi, vratiti ću se i obznaniti vam o 
svom stanju u drugom životu.« 

Dotični redovnik umre nakon kratkog vremena i slijedeće 
noći ukaže se svetom Ljudevitu. Reče mu da je u čistilištu zbog 
nekih neznatnih pogrešaka za koje još treba da zadovolji. 
Zamoli sveca da ga preporuči braći u samostanu. Sveti Ljudevit 
smjesta obavijesti prijora. Prijor odmah preporuči dušu premi¬ 
nulog brata molitvama i svetim misama sakupljenoj braći u 
kapitulu. 

Šest dana kasnije neki čovjek u gradu, koji nije ništa znao 
što se tih dana zbivalo u samostanu, dođe ocu Ljudevitu na 
ispovijed i reče mu: »Ukazala mi se duša oca Klementa. Vidjeh 
kako se otvara zemlja, a duša dobrog oca izlazi sva u slavi. 
Izgledala je poput sjajne zvijezde što zasja zrakom na putu pre¬ 
ma nebu.« 

Čitamo u životu svete Magdalene de Pazzi, što ga napisa 
njezin ispovjednik otac Cepari, Družbe Isusove, opis viđenja 
svetice: Prije nekog vremena umrla je jedna sestra. Jednog je 
dana za vrijeme molitve pred Presvetim ugledala dušu ove 
sestre kako izlazi iz zemlje, ali još uvijek u tamnici čistilišta. 
Sva ovita plamenom ognja. Ispod ognja stajala je haljina izvan¬ 
redne bjeline koja ju je čuvala od strašnog ognjenog žara. Sve¬ 
tica je još ostala pred oltarom čitav jedan sat. Za vrijeme jedno- 
satnog klanjanja promatrala je tu dušu kako ispašta svoju zad¬ 
nju pokoru. Na kraju sata duša je poletjela prema nebu. 

Šesto poglavlje 


Mjesto ČistiliSta - sv. Franciska R ims ka - 
sv. Magdalena de Pazzl 

Svidjelo se Bogu pokazati u duhu mračno prebivalište 
čistiliSta nekim odabranim duSama da vjernicima objave bolne 
tajne boravka za njihovu duhovnu pouku. 

Među takve bila je i glasovita sv. Franciska, utemeljiteljica 
Družbe oblata. Umrla u Rimu godine 1440., Bog ju je obdario 
sjajnim viđenjima o stanju duSa u drugom svijetu. 

Vidjela je pakao i njegova straSna mučila. Vidjela je tako¬ 
đer i unutrašnjost čistiliSta i njegov tajanstveni red. Zamalo da 
ne rečem: redoslijed ispaStanja koji vlada u tom dijelu Kristove 
Crkve. 

Iz posluSnosti naredbama svojih starjeSinica sve je očitova¬ 
la Sto joj je Bog objavio. Svoja je viđenja zabilježila na zahtjev 
preč. kanonika Matteotti, svog duhovnog ravnatelja. Zato su 
sva njezina viđenja obilježena uvjerljivom vjerodostojnošću 
koja se zahtijeva u ovim viđenjima. 

Ova je Božja službenica izjavila kako je, poslije nego je 
podnijela neizrecivu grozotu pakla, izaSla iz tog ponora i kako 
ju je nebeski vodič poveo odatle u područje čistiliSta gdje nije 
bilo ni nereda ni grozote, ni očaja ni vječne tame. Tu Božanska 
nada daje svoje svjetlo. Bi joj rečeno da se to mjesto čišćenja 
također zove: boravak u nadi. Vidjela je duše koje strašno trpe, 
ali ih anđeli pohađaju i pomažu u njihovim patnjama. 

Čistilište je - kaže ona - podijeljeno u tri različita odjela 
koja izgledaju kao tri različite ogromne pokrajine patničkog 
kraljevstva. Odjeli su jedan ispod drugoga gdje borave duše 
različitih stupnjeva. Duše su smještene veoma duboko prema 
tome kako su griješile i koliko su udaljene od oslobođenja čisti- 
lišnih muka. 

Najniži je odjel ispunjen gorućim ognjem, ali nije tako 
taman kao onaj u paklu. To izgleda kao ogromno goruće more, 
izbacujući iz sebe silne plamenove. 

Bezbrojne su duše bačene u te dubine. Tu su duše koje su 
smrtno griješile, a koje su se svojevremeno ispovijedile, ali nisu 
za svoje grijehe dovoljno zadovoljile u ovom životu. 

Službenica je Božja poućena da za svaki oprošteni smrtni 
grijeh mora duša trpjeti sedam godina. To se ne mora shvatiti 
kao neku određenu mjeru, jer se smrtni grijesi razlikuju po svo¬ 
joj grozoti, nego kao neku prosjećnu kaznu. 

Iako su duše zahvaćene istim plamenom, njihove patnje 
nisu iste jaćine. Razlikuju se prema broju i naravi njihovih gri¬ 
jeha. 

U donjem je odjelu čistilišta svetica opazila svjetovnjake i 
osobe posvećene Bogu. Svjetovnjake, laike, koji su poslije gre¬ 
šnog života imali sreću da se iskreno obrate. Osobe pak posve¬ 
ćene Bogu bile su one koje nisu ispravno živjele u duhu svetosti 
svoga staleža. 

Upravo je u taj čas vidjela dušu nekog svećenika kako sila¬ 
zi dolje. Dobro ga je poznavala, ali nije otkrila njegovo ime. 
Opazi da mu je lice prekriveno velom i tako sakrilo ljage grije¬ 
ha. Iako je živio veoma uzornim životom, taj svećenik nije 
opsluživao strogo uzdržljivost, tražio je veoma pohlepno po 
izboru bolja jela kod stola. 

Tada svetica bi ponesena u srednji dio čistilišta gdje borave 
duše koje su zaslužile manje kazne. Taj prostor ima tri različita 
odjela. Prvi sliči ogromnom ledenom zatvoru čija hladnoća 
nadilazi sve granice; drugi dio, naprotiv, sliči ogromnom kotlu 
užarenog ulja i smole. Treći pak naliči ribnjaku punom tekućeg 
željeza poput rastopljenog zlata ili srebra. 

Gornji dio čistilišta, koji nam svetica nije opisala, privre¬ 
meno je boravište duša koje malo trpe, osim patnje gubitka. Te 
duše čekaju sretan čas svoga oslobođenja. 

Sljedeći primjer opisala nam je sv. Magdalena de Pazzi, 
karmelićanka iz Firence, kako piše otac Cepari u njezinom 
životopisu. Opisuje nam sliku čistilišta dok je u pređašnjim 
viđenjima opisala razne dijelove. 

Malo prije svoje smrti godine 1607., našla se je jedne večeri 
skupa s nekoliko svojih redovnica u samostanskom vrtu. Doži¬ 
vjela je ekstazu i vidjela pred sobom otvoreno čistilište. Istovre¬ 
meno - kako je kasnije izjavila - neki je glas pozove da dođe 

vidjeti tamnice Božanske pravde i kako su duše koje se tu nala¬ 
ze uistinu vrijedne svake samilosti. 

U taj čas čuli su njezin glas: »Da, evo me.« Time je pristala 
da poduzme naporno putovanje. U stvari, hodala je puna dva 
sata veoma širokim i prostranim vrtom i zaustavljala bi se sva¬ 
ko malo vremena. Često je prekidala svoj hod i pozorno proma¬ 
trala ukazane patnje. Moglo se je vidjeti gdje iz samilosti sklapa 
ruke, lica veoma blijeda. Tijelo bi joj se savijalo pod teretom 
bolova na očigled strašnog prizora koji se odvijao pred njezinim 
očima. 

Tada bi zapomagala jakim glasom poput tužaljke: »Milo¬ 
srđe, moj Bože, milosrđe! Siđi, presveta Krvi i oslobodi te duše 
iz tih tamnica! Jadne duše! Trpite tako strašno, a ipak ste 
zadovoljne i vesele. Tamnice mučenikš uspoređene s vašim 
mučilima bile su samo vrtovi radosti. Kako ču biti sretna ako ne 
budem primorana poći dolje njihovim putem.« 

Ipak je sišla dolje, prisiljena nastaviti svoj hod. No, netom 
je zakoračila par koraka, zaustavi se uzdrmana groznim prizo¬ 
rom i duboko uzdišući poviče: »Što ? Zar se u tom žalosnom sta¬ 
nu nalaze i redovnice! Dobri Bože! Kako se te duše muče! Ah, 
Gospodine!« 

Nije nam opisala narav tih muka. Ali užas što ga očitovaše 
promatranjem njihovih patnja izazivaše joj usklik pri svakom 
koraku. Odatle je pošla u manje mračne odaje. Tu se nalaze 
tamnice za skromne duše i za djecu čije neznanje i pomanjkanje 
razuma ublažavaju njihove mane. Njihove su joj muke izgledale 
lakše negoli one drugih duša. Tu je samo oganj i led. Opazi da 
te duše imaju kraj sebe svoje anđele čuvare koji ih štite svojom 
prisutnošću. Ali je vidjela također i đavle čije su nakaznosti 
povećavale njihove boli. 

Hodajući dalje ugleda još nesretnije duše. Tada se čuo nje¬ 
zin glas gdje viče: »Ah, kako je strašno to mjesto! Puno strašnih 
bob i neopisive muke! Tko, moj Bože, tko su te žrtve tih stra¬ 
šnih mučila? Ah, oštri ih mačevi bodu, sijeku na komade!« 
Tada ču odgovor da su to duše koje su se ogriješile Ucemjer- 
stvom. 

Idući još dalje vidje veliko mnoštvo duša, izranjenih i pri¬ 
tisnutih ti ješkom. Shvati da su to duše onih nestrpljivih i nepo¬ 
slušnih za vrijeme svoga života. Dok ih je promatrala, njezini 
pogledi i uzdasi, čitavo njezino držanje odavalo je samilost i 
grozotu. 

Malo kasnije njezino je uzbuđenje poraslo i tada je zavapila 
strašnim uzvikom. Bila je to tamnica laži. Pošto ih je dobro pro¬ 
motrila, zavapila je jakim glasom: »Lažljivci borave u mjestu 
najbliže paklu. Njihove su patnje neopisivo velike. Užareno se 
olovo slijeva u njihova usta. Vidim ih gdje gore, a istodobno se 
tresu od zime.« 

Tada pode do tamnice gdje se nalaze duše koje su griješile 
iz slabosti. Čuo se njezin glas kad je zavikala: »Jao! Mislila sam 
da ću vas naći među onima koji su griješili iz neznanja, ali sam 
se prevarila. Vi izgarate od mnogo jače vatre.« 

Idući dalje opazi duše koje su bile odveć priljubljene uz 
dobra ovoga svijeta i koje su griješile grijehom škrtosti. 

»Koja sljepoća! - reče. Nevjerojatnim zanosom tražili su 
propadljivu sreću! Duše koje zemaljska dobra nisu mogla 
dovoljno zasititi, sada se ovdje zasićuju mučilima. Rastapaju se 
poput željeza u peći.« 

Odatle prijeđe u mjesto gdje su utamničene duše koje su 
griješile grijesima nečistoće. Vidjela ih je u tako gadnoj i ogav¬ 
noj tamnici da joj je taj prizor izazvao povraćaj. Brzo odvrati 
svoj pogled od tako gnusnog prizora. 

Videći zatim ponosite i oholice, reče: »Gle onih koji su 
željeli blistati pred ljudima poput zvijezda, a sada su osuđeni 
da žive u ovoj groznoj tami.« 

Susrela je i duše koje su griješile protiv nezahvalnosti 
Bogu. Postale su plijenom neshvatljivih mučila, bačene u jezero 
rastopljena olova jer su zbog svoje nezahvalnosti izgubile svaku 
pobožnost. 

Napokon je u zadnjoj tamnici vidjela duše koje nisu bile 
žrtva nikakve mane, ali zbog nepažnje prema sebi počinile bez¬ 
broj sitnih pogrešaka. Opazi da te duše sudjeluju u patnjama 
svih grijeha, ali u manjem stupnju, jer su griješile povremeno i 
zato manje odgovorne od onih koje su griješile iz čiste navike. 

Nakon zadnje postaje svetica je napustila vrt, moleći Boga 
da joj više nikada ne dopusti da bude svjedokom takvih prizora 
koji kidaju srce. Osjetila je da ne bi imala snage sve to opet pod¬ 
nijeti. Još je bila u ekstazi, razgovarajući s Isusom. Reče mu: 
»Reci mi, Gospodine kojom si mi namjerom otkrio ove strašne 
tamnice o kojima sam tako malo znala, a još manje shvaćala? 
Da, sada vidim da me hoćeš poučiti o svojoj neizrecivoj svetosti, 
da sve više i više bježim od najmanje ljage grijeha jer je to tako 
odurno tvojim očima.« 

SEDMO POGLAVLJE 


Gdje se nalazi čistilište - sv. Lidwina od Schiedama 

Sada ću vam ispričati treći prikaz unutrašnjosti čistilišta: 
viđenje sv. Lidwine od Schiedama. Umrla je 11. travnja, godine 
1433. Njezin je životopis napisao njezin suvremenik, te je ovo 
viđenje potpuno istinito. 

Ova je djevica, uzor kršćanske strpljivosti, bila žrtvom naj¬ 
težih bolesti punih 38 godina. Patnje su joj posve onemogućile 
spavanje te je duge noći provodila u molitvi. Njezin je anđeo 
čuvar u duhu povede u tajanstvene odjele čistilišta. Vidjela je 
stanove, tamnice, razna skrovišta mućenja. Jedno turobnije od 
drugoga. 

Susretne također otprije poznate osobe i vidje njihove raz¬ 
ne kazne. 

Netko bi mogao zapitati: Kakva je bila narav tih ushitnih 
pohoda? To je veoma teško protumačiti, ali smijemo zaključiti, 
prema nekim zgodama, da je u njima bilo mnogo više stvarnosti 
negoli bismo u prvi mah mogli vjerovati. 

Ta sveta bolesnica poduzela je mnoga putovanja i hodo¬ 
čašća na zemlji po svetim mjestima u Palestini, po rimskim 
crkvama i po obližnjim samostanima. Savršeno je upoznala ta 
mjesta koja je posjetila. 

Neki je redovnik iz samostana sv. Elizabete jednom razgo¬ 
varao s njom i u razgovoru spomenuo ćelije, dvoranu sastanaka, 
blagovaonicu u svojem samostanu. Na kraju razgovora ona mu 
je savršeno opisala pojedinosti u njegovom samostanu kao da je 
tu boravila čitavo vrijeme svoga života. Redovnik se iznenadio. 
No, ona mu reče: »Treba da znate, oče, da sam ja bila u vašem 
samostanu. Posjetila sam sobe i susrela anđele čuvare braće 
koja tu stanuju.« 

Na jednom svom putovanju čistilištem dogodio se slijedeći 
slučaj. Neki se nesretan grešnik, odan pokvarenosti svijeta, 
ipak obratio na koncu svoga života. Pomoću molitava i stalnim 
nagovaranjem Ludwine iskreno je ispovjedio svoje grijehe i pri¬ 
mio odrješenje. Ali mu je malo ostalo vremena za pokoru jer je 
uskoro umro od kuge. 

Svetica je i nadalje prinosila mnoge molitve i patnje za nje¬ 
govu dušu. Nastavila i kasnije, otkako ju je njezin anđeo čuvar 
vodio kroz čistilište. Željela je doznati da li je tu još onaj obra- 
ćeni grešnik i u kakvom se stanju nalazi. Anđeo joj odgovori: 
»Da, on je još ovdje i teško se muči. Jesi li spremna podnijeti 
nešto od njegovih patnja da bi mu olakšala muke?« »Veoma 
rado« - odgovori svetica. »Spremna sam trpjeti bilo što da mu 
pomognem.« Tada je anđeo povede na mjesto tih strašnih muka. 
»Da li je ovo pakao, dragi brate?« - zapita sveta djevica, zahva¬ 
ćena silnim strahom. Anđeo joj odgovori: »Nije, sestro. Ovo je 
tek dio čistilišta. Nalazi se upravo na rubu pakla.« Gledajući 
svuda naokolo, ugleda prostor sličan ogromnoj tamnici, opko¬ 
ljen golemim zidovima čija ju je crnina sa strašnim kamenim 
blokovima ispunjala užasom. 

Približujući se tom tamnom prostoru ugleda verige i oruđa 
i ču zaglušnu buku, vapaje i uzvike užasa, zbog jakih udaraca 
što ih krvnici nanose svojim žrtvama. Buka je bila takva da se 
sve uzbune ovoga svijeta i oluje ne bi mogle usporediti s njome. 
»Kako je strašno to mjesto!« 

»Želiš li da ti pokažem to mjesto?« 

»Ne, zaklinjem te, ne! Buka je tako zastrašujuća, ne mogu 
je više podnositi. A kako bih mogla podnijeti gledajući straho- 
te?« 

Nastavljajući svoj tajanstveni hod ugleda jednog anđela. 
Sjedi žalostan na rubu nekog zdenca. »Tko je taj anđeo?« - 
zapita svog anđela. »On je vodič - anđeo čuvar grešnika za koga 
se toliko brineš. Njegova je duša u tom zdencu gdje provodi 
posebno čistilište.« 

Na te riječi Lidwina znatiželjno pogleda anđela. Htjede 
vidjeti tu dušu toliko joj dragu, koju je nastojala osloboditi 
strašnog ponora. Anđeo, shvativši što želi, digne poklopac sa 
zdenca i odmah se iz zdenca dignu oblak dima skupa i plačni 
uzdasi. 

»Raspoznaješ li glas?« - zapita anđeo. »Ah, da.« - odgovori 
Božja službenica. »Želiš li vidjeti tu dušu?« - ponovno zapita 

anđeo. Na njezinu zamolbu anđeo ga pozva imenom. Odmah 
svetica ugleda dušu na rubu ponora, svu u ognju sličnom 
užarenom željezu. Progovori joj jedva razumljivim glasom: 
»Lidwino, Božja službenice, tko će mi omogućiti da promatram 
lice Svevišnjega?« 

Lik ove duše, žrtva najstrašnijih ognjenih muka, zadao je 
takav udarac svetici da se je njezin pojas prelomio na dvoje. 
Budući da više nije mogla podnijeti taikav lik, naglo se prenu iz 
ekstaze. 

Nazočne osobe, videći njezinu ustrašenost, zaželješe 
doznati uzrok tome. »Jao! Kako su strašne tamnice čistilišta! 
Pristala sam da siđem u čistilište s nakanom pomoći dušama. 
Bez ove nakane, kad biste mi poklonili sav svijet, ne bih mogla 
podnijeti grozan strah što ga je u meni prouzrokovao strašan 
prizor.« 

Nekoliko dana kasnije onaj isti anđeo, što ga je prije vidjela 
toliko tužna, ukazao joj se vesela lica. Reče joj da je duša njezi¬ 
na prijatelja napustila ponor i prešla u redovito čistilište. To 
djelomično oslobođenje nije umanjilo ljubav Lidwine. Nastavi¬ 
la je moliti se za tu siromašnu dušu. Namijeni zasluge svojih 
molitava za njegove patnje do dana dok nije vidjela da su mu se 
otvorila nebeska vrata. 

OSMO POGLAVLJE 


Gdje je ćistilište? - sv. Grgur veliki — đakon 
Pashazije i svećenik iz Centumcellae - bi. Stjepan, 
Franjevac, i redovnik u Crkvi - Teofil Benaud i bolesna žena 

Sv. Toma i drugi crkveni naučitelji u će da u posebnim slu¬ 
čajevima Božanska pravda doznačuje nekim dušama posebna 
mjesta u zemlji. 

Mnoge činjenice potvrđuju njihova mišljenja. Spominjem 
dva slučaja Sto ih je sv. Grgur veliki zabilježio u svojim DIJA¬ 
LOZIMA (Dialog. 440). 

»Dok sam bio mladić i svjetovnjak u svijetu, sluSao sam 
starce, vrijedne povjerenja, kako se je đakon Pashazije ukazao 
Germanu, biskupu Kapue.« 

Đakon Pashazije, čije su se knjige o Duhu Svetome posvu¬ 
da čitale, bio je čovjek izvanredne svetosti, pun dobrih djela, 
nesebičan, pobožan prema duSama u čistiliStu. 

Uskoro je nastala rasprava oko izbora pape. Pashazije se 
odijeli od zbora biskupa, pridruži se protivnoj stranci. Odmah 
poslije njegove smrti Bog je potvrdio čudom njegovu svetost. 
Zbilo se ozdravljenje na dan njegova pogreba samim dodirom 
njegove misne haljine. Dosta vremena nakon smrti Pashazija 
pođe German, biskup Kapue, po nalogu liječnika u toplice sv. 
Angela. Iznenadi se veoma kada ugleda đakona Pashazija gdje 
obavlja najskromnije poslove u toplicama. 

»Ovdje ispaštam - reče prikaza - jer sam naopako učinio 
priklonivši se pogrešnoj stranci. Molim vas, molite Gospodina 
za mene. Doznat ćete da vas je Bog uslišao ako me već ne nađete 
na ovom mjestu.« 

German počne moliti za preminulog. Nakon nekoliko dana 
povrati se u toplice, ali tu već ne nađe Pashazija. »Morao je 

podnijeti samo vremenitu kaznu - veli sv. Grgur. Sagriješio je 
iz neznanja, a ne zloće.« 

Isti papa piše o nekom svećeniku iz Centumcellae (Civitd 
Vecchia) koji se je također lijećio u toplicama. 

Ovog je svećenika revno posluživao veoma skroman ćovjek, 
neopisivom ljubaznošću. 

Svećenik promisli da bi morao nekako nagraditi njegovu 
veliku pažnju, donese sutradan dva ćitava kruha. Pošto ga je 
nanovo poslužio osobitom pažnjom, ponudi mu kruh. Posluži¬ 
telj mu vesela lica reće: »Oče, zašto mi nudite kruh? Ja to ne 
mogu jesti. Ja sam, koga vi sada gledate, bio gospodar ovdje. 
Poslije moje smrti poslan sam ovdje da na ovaj naćin ispaštam 
svoje grijehe. Ako mi želite pomoći, prikažite za mene sveti 
Euharistijski kruh.« 

Nakon toga naglo nesta. Taj je ćovjek zapravo bio samo 
duh koji je naglo išćeznuo. 

Čitavu jednu sedmicu dobri je svećenik obavljao pokor¬ 
nička djela i svagdano je prinosio žrtvu svete mise za ispokoj 
duše preminuloga. Kad se ponovno povratio u toplice nije više 
našao svog vjernog slugu. Zaključio je da je bio oslobođen čisti- 
lišnih muka. 

Čini se da Božanska pravda kadikad osuđuje duše da svoje 
kazne ispaštaju na istom mjestu gdje su griješile. 

Čitamo u životu bi. Stjepana, redovnika Male braće, da je 
osobito bio pobožan prema presvetom Sakramentu. Dio je noći 
proboravio i klanjao se Svetotajstvu. Jednom zgodom dok je 
molio u kapeli, odjednom opazi nekog redovnika u klupi. Stje¬ 
pan mu se približi i upita da li mu je starješina dozvolio da smi¬ 
je napustiti sobu u taj sat. »Ja sam preminuli redovnik - odgo¬ 
vori. Ovdje moram naredbom Božanske pravde ispaštati svoje 
čistilište. Ovdje sam griješio zbog površnosti i nehaja za vrijeme 
časoslova. Bog mi je dopustio da se pojavim u ovom stanju da 
mi pomogneš svojim molitvama« (Book, 4,30 - Rassignoli, Mer- 
veilles du Purgatoire). 

Dirnut tim riječima bi. Stjepan odmah se baci na koljena, 
izmoli »Iz dubine« i još neke molitve. Dok je molio, opazi kako 
je pokojnikovo lice poprimilo veseo izraz. Nekoliko je puta slje¬ 
dećih noći na isti način vidio prikazu. Svaki put veselijeg lica 
ukoliko se bližio kraj njegova oslobođenja. Napokon, poslije 
zadnje molitve bi. Stjepana, pokojnik se sav u sjaju digne s klu¬ 
pe, zahvali svome osloboditelju i nestane u svjetlosti slave. 

Sljedeći divan primjer ne bih se usudio ispripovjediti - 
kaže kanonik Postel - da ga već nije ispričao Teofil Renaud, 
teolog i kritičar. On bilježi ovaj slučaj, događaj svoga vremena 
kojemu je sam bio očevidac. 

Abbć Louvet nadodaje da je generalni vikar nadbiskupa u 
Besangonu ispitao u tančine ovaj slučaj i zajamčio istinitost. 

Godine 1629. u D61e-u u Franche-Compte, Hugette Roy, 
žena pripadnica srednjeg staleža, živjela je prikovana na kreve¬ 
tu zbog opasne upale pluća. Liječnik je smatrao potrebnim da 
joj izvadi nešto krvi. Svojom nespretnošću prereže joj glavnu 
arteriju na lijevoj ruci što je uzrokovalo smrtonosnu slabost. 

Sljedećeg dana, rano u zoru, vidje kako ulazi u njezinu 
sobu mlada djevojka, u bjelini, čedna vladanja. Zapita bolesni¬ 
cu, želi li da je poslužuje i dvori. Sva sretna takvom ponudom 
odgovori da joj ne može iskazati veće radosti od takve ponude. 

Tada joj nepoznata osoba upali vatru, približi se Hugetti, 
sjedne do nje na krevet. Nastavi je paziti i posluživati poput 
najodanije bolničarke. 

Gle čuda! Dodir ruke nepoznate osobe bijaše tako moćan 
te se je bolesnica osjetila mnogo bolje i u čas posve zdravom. 
Bolesnica zaželi doznati tko je ta plemenita nepoznata osoba. 
Pozove je da je nešto upita. Ona se povuče, rekavši da će se vra¬ 
titi navečer. Međutim, čuđenje i znatiželja o nenadanom 
ozdravljenju brzo se proširi i o ničem se drugom nije raspredalo 
u D61e-u osim o tom slučaju. 

Kad se je nepoznata osoba pred večer vratila, nije se ustru¬ 
čavala priznati tko je. Reče Hugetti: »Znaj, draga moja nećaki¬ 
njo, ja sam tvoja tetka Leonarda Collin. Umrla sam prije 17 
godina i ostavila ti dio svog imanja. Hvala Božanskoj darežlji¬ 
vosti ja sam se spasila. Blažena Djevica Marija, prema kojoj 
sam gajila osobitu pobožnost, izmolila mi je spasenje. Bez Nje 
bih bila propala. Smrt me je nenadno snašla u smrtnom grijehu, 
ali mi je milosrdna Djevica Marija isposlovala savršeno pokaja¬ 
nje. Tako me spasila od vječne propasti. Od tada sam u čistili- 
štu. Gospodin mi je dopustio da obavljam kaznu poslužujući te 
kroz ovih 14 dana. Na kraju služenja bit ću oslobođena muka, 
ako budeš tako dobra da za me triput hodočastiš u svetišta Bla¬ 
žene Djevice.« 

Hugette, sva zapanjena, nije uopće znala što bi odgovorila. 
Neodlučna da vjeruje svemu tome i takvoj pojavi, poboja se nije 
li to varka zloduha. Posavjetova se sa svojim ispovjednikom ocem 

Antonijem Rolandom, Isusovcem. On joj savjetuje da se prema 
nepoznatoj osobi posluži crkvenim egzorcizmom. 

No ta prijetnja nije ni najmanje ustrašila Leonardu. Smire¬ 
no odgovori da se ni najmanje ne plaži molitava Crkve. Takve 
molitve imaju moć samo nad đavlima i prokletima, nipošto nad 
dušama određenim za vječno spasenje i koje su poput mene u 
Božjoj milosti. 

Ali, Hugette još nije bila posve uvjerena u njezine riječi. 
Zato upita mladu djevojku: »Kako ti možeš biti moja tetka? 
Ona je bila stara, izmorena, nesnosna, mušičava, a ti si mlada, 
plemenita i veoma uslužna?« 

»Draga moja nećakinjo, moje je pravo tijelo u grobu gdje 
ostaje do uskrsnuća. Ovo pak tijelo što ga ti sada vidiš čudesno 
je sastavljeno od zraka kako bih mogla s tobom razgovarati, 
tebi posluživati i isprositi tvoje molitve. Što se pak tiče moje 
srdite naravi, 17 godina strašnih patnja pridonijele su da posta¬ 
nem strpljiva i blaga. Također znaj: svi smo mi učvršćeni u 
milosti, opečaćeni kao izabranici i zato lišeni bilo koje ljage.« 

Nakon ovog razjašnjenja više nije mogla sumnjati. Hugette 
je sa zahvalnošću i s radošću primala usluge punih 14 dana. 
Jedina je mogla vidjeti i čuti preminulu. Dolazila je u određene 
sate i tada bi nestala. Netom se bolesnica osjetila dovoljno 
snažnom, pobožno je hodočastila u Marijina svetišta kako je 
duša zamolila. 

Na kraju četrnaestog dana prikaza nesta. Leonarda se još 
jednom ukaže da joj javi svoje oslobođenje. Pojavi se u neopisi¬ 
voj slavi, sjajna poput zvijezde. Njezino je lice sjalo najsavrše- 
nijim blaženstvom. 

Zauzvrat zahvali nećakinji, obeća da će se moliti za nju i za 
cijelu obitelj. Upozori je neka se uvijek usred patnja na ovom 
svijetu sjeti da je cilj ovozemnog života: spasiti dušu. 

DEVETO POGLAVLJE 


Patnje čistilišta - njihova narav i strogost — nanh« teologa - 
- Bellarmin - sv. Franjo Saleški - strah i pouzdanje 

U čistilištu je kao i u paklu dvostruka bol: bol gubitka i bol 
osjetila. 

Bolom gubitka duša je za neko vrijeme lišena gledanja 
Boga vrhovnog dobra, blažene svrhe za što je stvorena naša 
duša, kao što su stvorene i naše oči da gledaju svjetlost. Moral¬ 
na žeđ muči dušu. 

Osjetna bol jednaka je onoj našega tijela. Narav boli još 
nije vjera odredila ali je općenito mišljenje naučitelja Crkve da 
je posljedica ognja i drugih vrsti mučenja. Oganj čistilišta oganj 
je pakla, uče crkveni oci. O ognju govori bogataš u Evanđelju: 
Quia crucior in hac flamma - »jer se mučim strašno u ovom 
ognju.« 

Što se tiče strogosti muka, budući da ih je neizmjerna prav¬ 
da odredila, mjere se prema naravi, težini i broju učinjenih gri¬ 
jeha. Svakomu prema djelima. Svatko mora zadovoljiti za svoje 
dugove prema tome kako je odgovoran pred Bogom. Dugovi su 
različiti prema vrsti grijeha. 

Neki su se grijesi nagomilali za vrijeme dugog života, dose¬ 
gli su i deset tisuća talenata o kojima govori Evanđelje. Drugim 
riječima: milijun i deset milijuna dok su drugi svedeni na neko¬ 
liko novčića, skroman spomen grijeha za koje još nisu zadovo¬ 
ljili na ovom svijetu. 

Iz ovoga slijedi da se dušama odmjeravaju različite kazne, 
mnogobrojni su stupnjevi ispaštanja u čistilištu, a neke su 
kazne neopisivo strože od ostalih. Ipak se općenito crkveni nau- 
čitelji slažu da su patnje veoma bolne. 

Sv. Grgur uči da isti oganj muči prokletnike u paklu i čisti 
izabranike u čistilištu (Tumač ps. 37). 

»Gotovo svi teolozi uče - kaže Bellarmin - da prokleti u 
paklu i duže u čistilištu trpe od istoga ognja« (De Purgat. i. 2, 
cap. 6). 

Moramo smatrati sigurnim - piše Bellarmin - da ne postoji 
omjer između patnja ovoga svijeta i onih u čistilištu (De gemitu 
columbae, lib. 2, c. 9). 

Sv. Augustin iznosi istu misao u tumačenju psalma 31.: 
»Gospodine nemoj me kazniti u svome gnjevu; nemoj me staviti 
među one kojima ćeš reći: idite u oganj vječni; nemoj me kazni¬ 
ti u svojoj srdžbi! Očisti me radije ognjem u ovome životu da se 
ne moram čistiti u budućem ognju. Da, bojim se ognja koji gori 
za one koji će se spasiti; doista, ali kao kroz oganj « (1 Kor 3,15). 

»Nesumnjivo, bit će spašeni nakon ognjenih muka, ali će 
muke biti strašne; te će muke biti teže podnositi negoli najteže 
patnje na ovome svijetu.« 

Pripazite što su sve rekli sv. Grgur, ćasni Beda, sv. Anselmo 
i sv. Bernard. Sv. Toma ide još i dalje. Kaže da i najmanja pat¬ 
nja čistilišta nadilazi sve patnje ovoga svijeta, bez obzira kakve 
sve bile. 

Bol je - kaže bi. Petar Lefevre - dublja i bolnija kada izrav¬ 
no dira dušu i um negoli kada dira dušu posredstvom tijela. 
Smrtno tijelo i osjetila primaju i podnose dio tjelesnih i moral¬ 
nih patnja. (B. Lefevre sur la Purgatoire, Mess. du S. Coeur, 
Nov. 1873). 

Pisac knjige Nasljeduj Krista tumači ovu nauku praktič¬ 
nom i veoma mudrom rečenicom kad općenito govori o patnja¬ 
ma drugog života: »Tamo je jedan sat muka strašniji negoli sto¬ 
tinu godina stroge pokore ovdje na zemlji« (Lib. 1, pogl. 24). 

Na temelju ovog naučavanja, sigurno je da sve duše u čisti- 
lištu trpe bol gubitka, koja nadvisuje najoštrije boli. Ali, kad je 
govor o osjetnim bolovima, svi dobro znamo kako je strašan bol 
ognja. I najmanji plamičak zadaje bol, a što tek i najsitnija 
opeklina. Kako mora biti strašan oganj koga ne potpiruje ni 
drvo ni ulje! Nikada se ne gasi. Zapalio ga Dah Božji da bude 
oruđe njegove pravde. Obuhvaća duše, muči ih neusporedivom 
žestinom. 

Što smo do sada rekli i što ćemo još reći, dovoljno je da nam 
nadahne spasonosan strah što nam ga Isus preporuča. 

Ne bih želio da čitatelj zaboravi kršćansko pouzdanje koje 
mora ublažiti strahovanje ako je odveć zahvaćen pretjeranim 

strahom. Ovu navedenu nauku ublažuju riječi sv. Franje Saleš- 
koga, naučitelja Crkve. Prikazuju patnje čistilišta, ublažene 
popratnim utjehama. Njegove misli o čistilištu unose nam više 
utjehe negoli strahovanja. 

»Većina onih koji strepe pred čisti] ištem više misle o vlasti¬ 
toj koristi negoli o slavi Božjoj. To se događa kad ljudi misle 
samo na patnje, a zaboravljaju na spokoj i sreću što je uživaju 
svete duše. 

Istina je, mučenja su velika pa se i najteže patnje ovoga svi¬ 
jeta ne mogu usporediti s njima. Ali je unutrašnje zadovoljstvo 
tako ogromno da se nikada zemaljska blagostanja i sreće ne 
mogu s njima usporediti. 

Te su duše neprestano sjedinjene s Bogom, potpuno se pri¬ 
lagođuju Njegovoj volji. Bolje rečeno: tako je njihova volja sra- 
sla s voljom Božjom da ne mogu ništa željeti što Bog ne želi. 
Kad bi im se i Raj otvorio, radije bi se bacile u pakao negoli se 
pokazale pred Bogom s ljagama svojih grijeha. 

Tu se čiste dragovoljno i radosno jer je to milo i ugodno 
Bogu. 

Te duše žele biti u onakvom stanju koje se sviđa Bogu i biti 
tako dugo koliko se Njemu svidi. Te duše ne mogu griješiti, ne 
mogu pokazati i najmanju nestrpljivost, ni počiniti i najmanju 
nesavršenost. Više ljube Boga negoli sebe, više negoli išta dru¬ 
go. Ljube Boga savršenom, čistom, nesebičnom ljubavlju. Tješe 
ih anđeli. 

Sigurne su za svoje vječno spasenje i ispunjenje nadom 
koja ih ne može razočarati u konačnom očekivanju. Njihova se 
najgorča bol ublažuje dubokim mirom. Naliči paklu što se tiče 
muka, ali također naliči raju što se tiče ulivene radosti u njiho¬ 
va srca po ljubavi - ljubavi jačoj od smrti, jačoj od pakla. Lju¬ 
bavi čije su svjetiljke oganj i vatra.« (Cantic. 8). 

»Sretno stanje - nastavlja sveti biskup - više je željkovano 
negoli strašno, budući da je taj oganj: oganj ljubavi i milosrđa« 
(Esprit de st. Frangis de Sales, c. 9, p. 16). 

Takva su tumačenja crkvenih naučitelja. Stoga, ako su pat¬ 
nje u čistilištu stroge, one nisu bez utjehe. 

Dok nam Bog daje križeve u ovom životu, istodobno ulijeva 
u nas obilje svoje milosti, čisteći naše duše u čistilištu poput 
zlata u peći. Ublažuje oganj neopisivom utjehom. 

Ne smijemo smetniti s uma ovu utješnu pomoć, ovu sjajnu 
stranu odveć tamne slike. 

DESETO POGLAVLJE 


Čistilišne muke - patnje zbog gubitka - 
— sv. Katarina iz Genove - sv. Terezija - otac Nieremberg 

Pošto smo saslušali teologe i crkvene naučitelje, sada 
počujmo duhovne učitelje: svece. Govore o patnjama u drugom 
životu, javljaju nam što im je Bog objavio nadnaravnom vezom. 

Sv. Katarina iz Genove u svom spisu o čistilištu kaže: »Du¬ 
še podnose tako strašne muke da ih ljudski jezik nije kadar opi¬ 
sati, niti ljudski um shvatiti. Ni najmanju pomisao o njima se ne 
može izraziti da nam to sam Bog nije svojom osobitom milošću 
objavio« (Pogl 2, 8). 

»Nijedan jezik« - dodaje - ne može izreći, ni um izraziti 
bilo kakvu misao što znači ćistilište. Što se tiče patnja, jednake 
su onima u paklu.« 

Sv. Terezija u djelu »Duhovni Dvorac«, govoreći o patnja¬ 
ma gubitka ovako se izrazila: »Patnje gubitka, tj. biti lišen gle¬ 
danja Boga, nadilazi sve i najbolnije patnje što ih možemo 
zamisliti. Naime, duše nužno traže Boga kao središte svih svo¬ 
jih težnja, ali ih neprestano od toga odbija njegova Pravda. 

Zamislite mornara u brodolomu. Dugo se vremena bori s 
valovima i napokon stigne na domak obale, a neka ga nevidljiva 
ruka stalno baca natrag među valove. Koje li smrtne borbe! 
Ipak su patnje duša u čistilištu tisuću puta teže (Part 6, pogl 
11 ). 

Otac Nieremberg, Družbe Isusove, umro na glasu svetosti u 
Madridu godine 1658., priča događaj koji se zbio u Trevesu. 
Tom je događaju - kaže otac Rassignoli (Mervilles 69) biskupov 
generalni vikar priznao istinitost. 

Na blagdan Svih Svetih neka veoma pobožna djevojčica 
ugleda pred sobom poznatu gospođu koja je preminula pri¬ 
je nekog vremena. Vidje prikazu odjevenu u bijeloj haljini i 

bijelim velom na glavi. Drži u ruci veliku krunicu, znak nježne 
pobožnosti koju je uvijek gajila prema nebeskoj Kraljici. Prika¬ 
za zamoli uslugu budući da se je zavjetovala dati tri mise na 
oltaru blažene Djevice. A jer nije mogla izvršiti svoj zavjet, to je 
pogoršalo njezine patnje. Zamoli je da ona izvrši zavjet umjesto 
nje. 

Djevojčica dragovoljno prista i dade milostinju prema želji 
pokojnice. Kada su tri mise izrečene, preminula osoba ponovno 
se ukazala, izrazivši radost i zahvalnost. 

Pokojnica nastavi ukazivati se svakog mjeseca Studenoga, 
gotovo uvijek u crkvi. Njezina bi je prijateljica ugledala kako se 
klanja pred presvetim Sakramentom. Njezino strahopoštovanje 
ne da se ničim opisati. Budući da još nije bila kadra gledati 
Boga licem u lice, činilo se da klanjanjem želi naknaditi pro¬ 
pust i da ga smije promatrati barem pod prilikama presvete 
Euharistije. 

Za vrijeme mise, u času posvećenja, njezino je lice bilo tako 
sjajno da je sličila serafinu koji je sišao s neba. Djevojčica sva 
zadivljena izjavi da nije nikada vidjela nešto tako lijepo. 

Međutim, vrijeme je prolazilo. Iako su za nju prikazivane 
svete mise i molitve, ipak je ta sveta duša ostala i nadalje u 
izagnanstvu, daleko od vječnog svetohraništa. 

Trećeg prosinca, blagdan sv. Franja Ksaverskog, djevojčica 
se uputi primiti pričest u crkvi otaca Isusovaca. Prikaza ju je 
pratila do oltara i ostala uz nju čitavo vrijeme zahvale, sretna 
da sudjeluje činu svete pričesti i što uživa Isusovu prisutnost. 

Osmog prosinca, blagdan Bezgrešnog začeća, ponovno se 
pojavi, ali u takvu sjaju da je mlada prijateljica nije mogla gle¬ 
dati u lice. Nesumnjivo, već je bila pri kraju svoje kazne. 

Zaista se desetog prosinca, za vrijeme svete mise, ponovno 
ukazala u još divnijem svjetlu. Naklonivši se duboko pred olta¬ 
rom, zahvali pobožnoj djevojčici za njezine molitve; tada se 
uzdiže u nebo skupa sa svojim anđelom čuvarom. 

Neko vrijeme prije ista je ta duša izjavila da ništa teže nije 
trpjela koliko bol gubitka: biti bez Boga. Nadoda da joj je taj 
gubitak uzročio neopisive boli. Slične riječi govori sv. Ivan Zla¬ 
tousti u 47. homiliji: »Promisli, - kaže - među svim patnjama 
svijeta nijedna se ne može usporediti s patnjom uskraćivanja 
gledanja Boga; visio beatifica - blaženo gledanje. 

Bol zbog gubitka gledanja Boga - mišljenje je svih svetaca 
i svih naučitelja - veća je negoli bol osjetila. 

Uistinu, mi to u ovom životu ne možemo shvatiti budući da 
malo znamo o vrhovnom Dobru za koje smo stvoreni. U drugom 
životu neizrecivo Dobro duši je ono što je kruh čovjeku koji 
umire gladan ili svježa voda čovjeku koji umire žedan, ili 
zdravlje bolesnoj osobi koja dugo boluje. Taj gubitak uvećava 
mučne želje a ne može im udovoljiti. 

JEDANAESTO POGLAVLJE 

Patnja osjetila - mućenje vatrom i studeni — 

- ćasni Beda i Drithelm 

Ako nam patnje gubitka uzrokuju samo slab osjećaj, tada 
su patnje osjetila drukčije od tih bolova. Mućenje vatrom, 
mučenje oštrom studeni straše našu osjetljivost. Božje milosrđe, 
želeći pobuditi sveti strah u našim dušama, malo govori o pat¬ 
njama gubitka Božjeg gledanja. Ali nam neprestano stavlja 
pred oči oganj, studen i druga mučila što nam uzrokuju bol 
osjetila. 

To stalno promatramo u Evanđelju i u posebnim viđenjima 
gdje Bog objavljuje svojim slugama od vremena do vremena 
tajne drugoga života. 

Navedimo najprije što nam učeni i pobožni kardinal Bel- 
larmin iznosi iz knjiga Časnoga Bede. 

»Engleska je svjedok u našim danima - piše Beda - osobi¬ 
tog čuda. Može se usporediti s čudesima prvotne Crkve. Da bi 
Bog potaknuo ljude da se boje smrti duše, dopustio je da se 
jedan čovjek povrati u život pošto je umro snom smrti te nam 
očituje što je vidio u drugom svijetu. 

Strahovite i nečuvene pojedinosti i izvanredne pokore o 
kojima nam pripovijeda izazvale su jaki dojam u Engleskoj. 
Donosimo samo glavnije točke događaja. 

Živio u Northu čovjek imenom Drithelm. Provodio je sa 
svojom obitelji veoma uzoran kršćanski život. Taj se čovjek raz¬ 
boli te je iz dana u dan sve više slabio. Smrt se bližila i umre 
čovjek na veliku žalost svoje žene i djece. Obitelj je svu noć pro¬ 
boravila u suzama uz njegove posmrtne ostatke. Sljedećeg dana 
prije pogreba opaze kako se vratio u život. Ustane i sjede u 
naslonjač. 

Sve prisutne obuze silan takav strah, svi pobjegoše osim 
žene koja ustrašena ipak ostade kraj svoga uskrslog muža. On 
joj odmah uvjerljivo reče: »Ne boj se! Sam me je Bog vratio u 
život. Hoće preko mene pokazati ljudima uskrsla čovjeka od 
mrtvih. Treba da još dugo živim na zemlji, ali će moj novi život 
biti posve drukčiji od dosadašnjega života.« 

Ustade tada potpuno zdrav, pođe ravno u mjesnu crkvu, 
zadrža se dugo u molitvi. Vrati se kući da se oprosti od svojih 
dragih. Izjavi im da će od sada živjeti samo pripravljajući se na 
smrt i ostalima savjetovati da to isto čine. 

Porazdijeli svoje imanje u tri dijela. Jedan dio dade djeci, 
drugi dio svojoj ženi, treći dio siromasima. Kad je sve razdijelio 
siromasima i ostao bez ičega, pođe i pokuca na vrata samosta¬ 
na. Zamoli opata da ga primi kao pokornog redovnika koji će 
posluživati ostale u samostanu. 

Opat mu dodijeli samotnu sobicu u kojoj ostade do kraja 
svog života. Provodio je dan u molitvi, najtežim poslovima i u 
izvanrednim pokorama. Najstrože je postio. Zimi se bacao u 
smrznutu vodu i tu bi ostao satima u molitvi dok ne bi izmolio 
čitav Davidov psaltir. 

Drithelmovo umrtvljeno tijelo, njegove oborene oči, čak i 
obrisi njegova lica odavali su dušu ispunjenu strahom Božjega 
suda. Trajno je šutio, no kad je bio primoran kazati nešto za 
dobro drugih, od onoga što mu je Bog objavio nakon njegove 
smrti, ovako je opisivao svoje viđenje: 

»Ostavljajući svoje tijelo jedna me je dobra osoba uzela k 
sebi i bila mojim vodičem. Njegovo je lice sjalo. Ukazao mi se 
sav u svjetlosti. Dovede me do ogromne i duboke doline. Na jed¬ 
noj je strani bio samo oganj, na drugoj samo led i snijeg; ovdje 
samo žerava i veliki oganj, a ondje strašna zima i jaki udari 
ledenog vjetra. 

Tajanstvena je dolina bila ispunjena bezbrojnim dušama. 
Nošene strašnom olujom bacale su se s jedne strane na drugu. 
Kad ne bi više mogle podnijeti žestinu vatre, potražile bi olak¬ 
šicu u snijegu i ledu. Ali bi tu opet našle nova mučila te bi se 
ponovno bacale usred vatre. 

Promatrah s užasom te neprestane prizore strašnih mučila. 
Ništa drugo nisam mogao vidjeti osim mnoštvo duša koje trpe 
bez ikakva počinka. Sam pogled na to ispunjao me strahom. U 
prvi trenutak promislili da se nalazim u paklu. Ali se moj vodič 

okrenu prema meni i reče: »Ne, ovo nije, kako ti misliš, pakao 
osuđenika. Da li sada znaš koje je ovo mjesto? - upita me. 

»Ne znam« - odgovorih. »Znaj - nastavi vodič - ova je doli¬ 
na, gdje vidiš toliki oganj i toliku studen, mjesto gdje borave 
duše onih koji su zanemarivali ispovjediti svoje grijehe i stalno 
odgađali obraćenje sve do zadnjeg časa svoga života. 

Zahvaljujući osobitom milosrđu Božjem imale su sreću da 
su se skrušeno i iskreno ispovjedile prije smrti i zamrzle svoje 
grijehe. To je razlog da nisu osuđene na vječnu propast. Te će 
duše na veliki dan Suda ući u kraljevstvo Božje. Mnoge će biti 
oslobođene i prije tog vremena zaslugama molitava, milostinje, 
postova što će ih živi prinositi za njih, a osobito žrtvom svete 
mise za ublaživanje njihovih patnja.« 

Eto, to je izvještaj Driethelma. Kada su ga pitali zašto tako 
okrutno postupa sa svojim tijelom, zašto se baca u smrznutu 
vodu, on odgovori da je vidio teža mučila i mnogo ledenije vode. 

Kad su se njegova braća čudom čudila da može izdržati 
takve strogosti, reče im: »Ja sam vidio još teže pokore.« Sve do 
dana kad se svidjelo Bogu da ga pozove k sebi nije prestao 
mučiti svoje tijelo. Premda shrvan dubokom starošću, nije htio 
ublažiti svoje pokore. 

Ovaj je događaj naveliko uzbudio čitavu Englesku. Veliki 
se broj grešnika, dirnuti Driethelmovim riječima i ohrabreni 
strogošču njegova života, iskreno obratio. 

Ovaj mi događaj - nastavlja Bellarmin - izgleda potpuno 
istinit. Ne samo da se slaže s riječima Svetoga Pisma: »Neka 
prođe od ledene vode u strašnu žegu« (Job 29-19), nego i zato što 
časni Beda kaže da je taj događaj bio veoma poznat. Još više, taj 
je događaj obratio veliki broj grešnika. Znak da je to Božje dje¬ 
lo, kojim običava ostvarivati divna djela kako bi bila na korist 
duša. 

DVANAESTO POGLAVLJE 

Čistiliine muke - Bellarmin i sv. Kristina 

Učeni i pobožni kardinal Bellarmin ide i još dalje. Iznosi 
nam povijest sv. Kristine. Živjela je u Belgiji koncem 12. stolje¬ 
ća. Tijelo joj se nalazi sačuvano još i danas u sv. Trondu, u crkvi 
otaca Redemptorista. 

Život ove glasovite djevice napisao je Toma de Contemprč, 
dominikanac, pisac vrijedan povjerenja i još k tome suvremenik 
svetice. 

Kardinal Jakov de Vitry govori u predgovoru života Marije 
d’Ognies o velikom broju svetih žena i uglednih djevica. Ali se 
najviše, iznad svih drugih, divi svetoj Kristini. O njoj nam pri¬ 
povijeda upravo čudesna djela. 

Ova službenica Božja, pošto je provela prve godine svoga 
života u poniznosti i strpljivosti, umre u 32. godini života. Malo 
prije njezina pogreba, dok je još njezino tijelo u crkvi počivalo 
u otvorenom sanduku prema običaju tog vremena, ustade u 
punoj snazi na čuđenje i zaprepaštenje grada sv. Tronda. Svi su 
bili svjedoci tog čuda. Čuđenje je još više poraslo kad su doznali 
iz njezinih vlastitih ustiju što joj se sve dogodilo nakon njezine 
smrti. Počujmo njezin izvještaj: 

»Netom se je - veli - moja duša odijelila od tijela, primili su 
je anđeli i poveli u veoma tamni prostor pun duša. Mučenja što 
su ih te duše podnosile bila su tako grozna da mi je uopće nemo¬ 
guće predočiti vam ikakav pojam o njihovoj strogosti. Vidjela 
sam među njima mnoge poznate. Duboko dirnuta njihovom 
žalosnom sudbinom zapitah anđela koje je to mjesto. Mislila 
sam, naime, da je to pakao. Moj mi vodič odgovori da je to čisti- 
lište gdje borave kažnjeni grešnici koji su se prije smrti pokajali 
za svoje grijehe, ali nisu dovoljno zadovoljili Bogu za njih. Oda- 

tle me povede u pakao. Tu sam medu prokletima raspo znala 
neke koje sam otprije poznavala. 

Tada me anđeli povedoše u nebo, čak do prijestolja Božan¬ 
skog veličanstva. Gospodin me je ljubazno pogledao i ja osjetih 
neopisivo veselje. Prmislih da ću zadobiti milost da vječno osta¬ 
nem s njime. Ali, moj nebeski Otac, znajući što u srcu mislim, 
upravi mi ove riječi: »Moja draga kćeri, zastalno ćeš biti jedno¬ 
ga dana sa mnom, ali sada dajem da biraš: ili ostati ovdje sa 
mnom od ovoga časa do vijeka, ili se povratiti na zemlju i vršiti 
djela milosrđa i trpjeti. Da bi oslobodila od čistilišnog ognja 
one duše koje su te ispunile samilošću, morat ćeš trpjeti za njih 
na zemlji. Morat ćeš podnositi teška mučila, ali ti sva ta mučila 
neće donijeti smrt. Ne samo da ćeš pomoći preminule nego ćeš 
također dati dobar primjer živima. Tvoj će život neprestanog 
trpljenja voditi grešnike obraćenju i ispaštan ju njihovih zloči¬ 
na. Pošto završiš svoj život, vratit ćeš se ovamo puna zasluga.« 

Vidjevši veliku korist koja mi se nudi za duše, bez oklijeva¬ 
nja odgovorih da se rado vraćam u život. Tada se istog trenutka 
probudih i ustah jedino zato da pomognem dušama i obraćam 
grešnike. Stoga se ne smijete čuditi niti pokorama u kojima ću 
se vježbati, niti životu što ču ga od sada provoditi. Bit će to 
nešto izvanredno što se ništa slično do sada nije vidjelo na svi¬ 
jetu.« 

Sve nam je ovo svetica ispričala. Počujmo što o ovome piše 
njezin životopisac: 

»Kristina odmah započne radom na koji ju Bog posla. Odri¬ 
čući se svih ugodnosti života, ograničila je svoje potrebe do 
skrajnosti. Živjela je bez doma i ognjišta, bjednije negoli ikakve 
ptice u zraku koje imaju samo gnijezdo gdje se mogu skloniti. 
Ni svim tim nije bila posve zadovoljna, neumorno je tražila sve 
što bi joj moglo uzrokovati bol. Bacala bi se u goruću peć. Jedva 
je te patnje mogla podnositi. Vikala je iz svega glasa. Ostajala 
što duže vremena u vatri, a kad bi izašla iz vatre nije bilo znaka 
opeklina na njezinu tijelu.« 

»Kad bi se zimi smrzla rijeka Meuse, bacala bi se u vodu. 
Ostajala je u smrznutoj rijeci ne samo satima i danima nego čak 
i tjednima. Dotle bi se molila Bogu i prosila njegovo milosrđe. 
Kojiput bi se za vrijeme molitve u smrznutoj vodi prepustila 
vodenoj struji da je povuče do mlina gdje bi je mlinski kotač 

vrtio uokrug na takav način da je bila grozota i pogledati. Pri 
tome ni jedna joj se kost nije iščašila ili slomila. 

Kadikad bi je psi progonili, grizli, trgali tijelo dok je trčala. 
Namamila bi ih u drače i trnje dok ne bi bila sva krvava. Ipak, 
nakon toga nije bio na njoj nijedan znak nijedne brazgotine.« 

»Eto, takve nam čudesne pokore opisuje pisac u životu sv. 
Kristine. Pisac je redaka biskup, pomoćnik nadbiskupa Cam- 
bray. Stoga je razložno - kaže Bellarmin - da vjerujemo njego¬ 
vu svjedočanstvu, jer je u suglasju sa sigurnim i velikim svjedo¬ 
čanstvom pisca Jakova de Vitry, biskupa i kardinala. Sve što 
nam bilježi dogodilo se upravo za vrijeme njegova života. Čak i 
u istoj pokrajini u kojoj je i on sam živio. Osim toga, njezine su 
patnje bile javne. Svatko je mogao vidjeti kad je stajala usred 
vatre, a vatra je nije progutala niti joj zadala ikakvu ranu. Tren 
iza toga nestalo bi svakoga znaka vatre.« 

»Nadasve dokaz je njezin uzoran život kojim je živjela 42 
godine nakon uskrsnuća od mrtvih. Bog je jasno pokazao da se 
čudesa u njezinu životu događaju jakošću odozgo. Izvanredna 
obraćenja što ih je time polučila a k tome očita čudesa poslije 
njezine smrti, jasno očituju prst Božji, ali i istinu o svemu ono¬ 
me što je očitovala u drugom životu.« 

»Tako je - kaže Bellarmin - Bog htio ušutkati slobodoumne 
ljude koji otvoreno kažu da ne vjeruju u bilo što i još podruglji¬ 
vo pitaju: »Tko se je ikada povratio iz drugoga svijeta? Tko je 
ikada vidio patnje pakla ili čistilišta?« 

»To nam svjedoče dva svjedoka. Uvjeravaju nas da su ih 
vidjeli i da je tamo život strašan. Sto iz svega slijedi? Koji ne 
vjeruju ne mogu se ispričati; koji pak vjeruju, a zanemaruju 
pokoru, većma su za vrijedili da budu suđeni.« 

TRINAESTO POGLAVLJE 

Ćistiliine patnje - brat Antun Pereyra - 
- časna Anđela Tbolomei 

Dvama prijašnjim događajima možemo nadodati i treći iz 
Anala Družbe Isusove. 

Bit će govor o čudu Antuna Pereyra, brata pomoćnika iste 
Družbe. Umro je na glasu svetosti u koledžu Evora, u Portuga¬ 
lu, prvog kolovoza, godine 1645. 

Četrdeset i šest godina prije toga, u godini 1599., pet godina 
nakon započetog novicijata, smrtno se razboli na otoku sv. 
Mihajla, jedan od Azorskih otoka. Nekoliko trenutaka pošto je 
primio popudbinu pred čitavom zajednicom, činilo se da će u 
smrtnoj borbi uskoro predati svoju dušu. Neko je vrijeme bio 
hladan poput mrtvaca. Budući da su se još neosjetljivo čuli 
udarci njegova srca, nisu se braća usudila pokopati ga. Tako 
ostade tri dana na krevetu, a dotle se njegovo tijelo počelo ras¬ 
padati. Najednom, četvrtog dana otvori oči, počne disati i pro¬ 
govori. 

Starješina samostana otac Ljudevit Pinheyro naredi 
uskrslom bratu u ime svetog posluha da objavi sve što se s njime 
događalo od trenutka njegove strašne smrtne borbe. Donosimo 
sada ovdje ukratko prikaz onoga Sto je on svojom rukom napi¬ 
sao. 

»Najprije sam vidio - kaže on - sa samrtne postelje, oca sv. 
Ignacija. Pratili su ga mnogi naši oci u nebu. Došli su posjetiti 
svoju bolesnu djecu koju su smatrali dostojnima prinijeti ih 
skupa našemu Gospodinu.« 

»Kad mi se naš sveti otac približio, mislio sam da će me 
uzeti sa sobom što mi je uvelike uzradovalo srce. Ali, on mi 
odmah pokaže što još moram popraviti prije nego postignem 
tako veliku sreću.« 

»Tada se duša, tajanstvenim dopuštenjem Božanske pro¬ 
vidnosti, brata Pereyra odijelila od tijela. I odjednom strašna 
teta davala navali na njega i ispuni strahom. U tili čas njegov 
anđeo čuvar i sveti Antun Padovanski, njegov imenjak i pokro¬ 
vitelj, siđu s neba i rasprše njegove neprijatelje. Zatim ga pozo¬ 
vu da im se pridruži te s njima razgleda i okusi radosti i patnje 
vječnosti.« 

»Tada su me poveli, jedan i drugi, na mjesto radosti, poka¬ 
zali mi krunu neusporedive slave, a koju još nisam zaslužio. 

»Nakon toga sam na rubu silne provalije vidio kako se pro¬ 
klete duše strmoglavljuju u vječni oganj, smljevene kao pšenič¬ 
no zmje ispod mlinskog kamena koji se neprestano okreče. 
Paklena provalija sličila je vapnenoj peči gdje se na plamen 
nabacuje silan materijal kojim se hrani oganj da što jače i s 
većom žestinom plamti.« 

Odatle ga povedoše pred sudačku stolicu vrhovnog Suca. 
Tu je saslušao Antun Pereyra svoju osudu, određenu u čistilišni 
oganj. Taj nas brat uvjerava da se ništa na ovome svijetu ne 
može usporediti s patnjama koje se tu podnose, niti sa smrtnom 
borbom koju tu duše trpe, očekujući željno uživanje Božje pri¬ 
sutnosti. 

Kada je njegova duša Božjom voljom ponovno ujedinjena s 
tijelom, podnosio je muke svoje bolesti još punih šest mjeseci. I 
još k tome nadodao patnje vatre i željeza, što je prouzročilo da 
se njegovo tijelo - koje je već zaudaralo od pokvarenosti njego¬ 
ve prve smrti bez ikakve nade u ozdravljenje - kida na komade. 
Obavljao je još neke užasne pokore, neprestano se trapio - uko¬ 
liko su mu to starješine dopuštale - punih četrdeset i šest godi¬ 
na. Ipak, sve skupa nije moglo utažiti njegovu žeđ za patnjama 
i ispaštanjima. 

»Sve to - kaže nam - nije ništa ako usporedimo s onim što 
je pravedno i neizmjerno milosrđe Božje učinilo da budem ne 
samo svjedok svega nego da i sve pretrpim.« 

Na kraju, kao vrhunac tolikih čudesa, brat Pereyra potan¬ 
ko je otkrio svome starješini tajne naume Providnosti u pogledu 
buduće obnove portugalskoga kraljevstva. Najavio je to pola 
stoljeća prije nego se dogodilo. 

Možemo još nadodati, bez ikakva straha, da je najbolji 
dokaz svih tih čudesnih događaja bio izvanredan stupanj sveto¬ 
sti prema kojoj se brat Pereyra neprestano iz dana u dan uspi¬ 
njao. 

Spomenimo još jedan slučaj koji nam potvrđuje sve što smo 
ovdje iznijeli. O tome čitamo u životu časne službenice Božje 
Anđele Tholomei, dominikanke (Rossignoli: Merveilles 7). Ovaj 
slučaj svjedoči strogost Božjeg suda. Posve je u suglasju s prija¬ 
šnjim slučajem. 

Blaženi Ivan Krstitelj Tholomei uzdignut na čast oltara 
(cfr. Marchese, Sagro diavino dominicano, Napoli, 1672. tom 
13, p. 483 i tom. 6 p. 22) bio je čovjek rijetke kreposti i nadaren 
darom čudesa. Imao je sestru Anđelu Tholomei čije je herojske 
kreposti također Crkva priznala. Teško se razboljela, ali joj je 
njezin sveti brat nastojao žarkom molitvom povratiti zdravlje. 
No naš mu Gospodin reče da neće ozdraviti Anđelu, već će uči¬ 
niti nešto još veće, kao što je nekoć učinio sestri Lazara. On će 
je uskrisiti na slavu Božju i dobro duša. I doista je umrla, pre¬ 
poručujući sebe molitvama svoga svetoga brata. 

Dok su je nosili na ukop, blaženi Ivan Krstitelj, njezin brat, 
nesumnjivo nadahnut Duhom Svetim, približi se nosilima i u 
ime Gospodina Isusa Krista zapovjedi svojoj sestri da ustane. 
Odmah se probudi kao iz dubokog sna i vrati u život. 

Ta sveta duša izgledala je strašno ustrašena. Stade pričati 
o strogosti Božjeg suda tako da su svakoga te vijesti duboko 
potresle. Zatim započne živjeti takvim životom, dokazujući 
istinitost svojih riječi. Njezina je pokora bila strahovita. Nije se 
zadovoljila redovitim vježbama svetaca: postom, bdjenjima, 
kostrijetima, krvavim bičevanjima. Pođe mnogo dalje. Bacala 
se u vatru, valjala po vatri sve dok joj njezino tijelo nije bilo 
potpuno prekriveno opekotinama. Njezino izmučeno tijelo iza¬ 
zivalo je samilost i grozotu. 

Crkva je udari kaznom i optuži da pretjeranošću ruši pravi 
smisao kršćanske pokore. Ipak je ona nastavila, izjavivši: »Kad 
biste znali strogost Božjeg suda, ne biste tako postupali. Što su 
moje skromne pokore u usporedbi s mučilima u drugom životu 
za nevjemosti koje olako počinjamo na ovome svijetu? Što su 
one prema njima ? Kada bih mogla još sto puta više trpjeti!« 

»Ne radi se o patnjama kojima se velik broj obraćenih gre- 
šnika prije smrti podlože, nego o kaznama kojima Bog kažnjava 
dobre redovnike za njihove najmanje pogreške.« 

ČETRNAESTO POGLAVLJE 

Ćistilišne muke - ukazanje u Folignu - Dominikanac iz Zamore 

Istu strogost opažamo i u jednom ne davnom viđenju. Neka 
je redovnica, preminuvši nakon veoma sveta života, očitovala 
svoje patnje na takav način da strahom i trepetom prožeže sva¬ 
ku dušu. 

Slučaj se dogodio 16. studenoga, godine 1859. u Folignu, 
blizu Asiza, u Italiji. Uzbudio je velik užas u čitavoj zemlji. 
Osim vidljivih znakova, vrhovna je vlast provela strogu istragu 
i potvrdila kao nepobitnu činjenicu. 

Živjela je sestra Terezija Gesta u samostanu Franjevačkih 
trećoretkinja u Folignu. Mnogo je godina bila učiteljica novaki¬ 
nja i ujedno u samostanu obavljala dužnost sakristanke. Rodila 
se u Bastilji, na Korzici, godine 1797., a ušla u samostan godine 
1826. 

Bila je uzor pobožnosti i nesebične ljubavi prema drugima. 
Zato se ne smijemo čuditi - kaže njezin upravitelj - da ju je Bog 
proslavio čudesnim znakovima poslije njezine smrti. 

Umrla je nenadano, 4. studenoga 1859., udarena od kapi. 
Dvanaest dana kasnije, 16. studenoga, sestra Ana Felicia, nasli¬ 
jedivši njezinu dužnost, pođe u sakristiju. Pri ulazu začu neko 
uzdisanje. Izgledalo je da dolazi iz same sobe. Prestrašena tim 
prizorom, naglo otvori vrata, ali tu ne nađe nikoga. 

Opet čuje neko tako jasno uzdisanje da ju je, uza svu njezi¬ 
nu uobičajenu hrabrost, posve nadvladao strah. 

»Isuse, Marijo! - poviče - Što se to događa?« Nije to ni 
izgovorila kad začu plačni glas, bolni vapaj: »Oh, moj Bože! 
Kako strašno trpim!« 

Ustrašena sestra prepozna glas sestre Terezije. U čas sva se 
soba ispuni gustim dimom i ukaže joj se duh sestre Terezije 
kako se kreće prema vratima. Netom se njezin duh približio 

vratima zaviče jakim glasom: »Evo dokaza Božjeg milosrđa!« 
Rekavši te riječi, udari u drvena vrata i tu osta otisak njezine 
desne ruke poput pečata od užarena željeza. Zatim nesta. 

Sestra Ana Felicia osta napola mrtva, sva u strahu. Poviče 
iza svega glasa, moleći pomoć. Jedna njezina sestra brzo dotrči, 
za njom odmah druga i napokon čitava redovnička zajednica. 
Okupiše se oko nje, prestrašene zbog jakog mirisa gorućeg drva. 

Sestra Ana Felicia ispriča sve što se dogodilo; pokaže im 
grozan otisak na vratima. Odmah p repo znaše neobično malenu 
ruku sestre Terezije. Prestrašene, smjesta požure u kor gdje su 
provele čitavu noć u molitvi i pokori za preminulu sestru. 
Sutradan sve su se pričestile za ispokoj njezine duše. 

Glas se proširio i izvan samostanskih zidina te su se mnogi 
samostani u tom gradu pridružili molitvama sestara franjevki. 

3. studenoga sestra Ana Felicia ulazeći uvečer u svoju sobu 
čuje da je neki glas zove po imenu. U tom je glasu točno prepo¬ 
znala glas sestre Terezije. U tili čas sjajom svijetli oblak pojavi 
se pred njom, obasjavajući čitavu njezinu sobu kao usred bijela 
dana. Tada je čula sestru Tereziju kako sva vesela slavodobit¬ 
nim glasom izgovara riječi: »Preminula sam u petak, na dan 
muke Gospodinove. I gle, opet sam u petak ušla u vječnu slavu. 
Budi odvažna. Nosi svoj križ. Budi jaka u patnjama, ljubi siro¬ 
maštvo.« Na kraju nadoda: »Adieu, adieu, adieu!« 

Preobražena i poput sjajne svjetlosti, sva u bjelini, u svije¬ 
tlom oblaku uputi se prema nebu i iščezne. 

Za vrijeme istrage 23. studenoga, odmah nakon toga doga¬ 
đaja, u prisustvu svjedoka, otvore grob sestre Terezije. Otisak 
na vratima točno je odgovarao ruci preminule sestre. 

»Opaljeni otisak ruke na vratima - piše Msgr. Sćgur - oču¬ 
vao se je u samostanu. Majka opatica, svjedok događaja, sva 
sretna što mi je to osobno pokazala«. 

Želeći da se potpuno uvjerim u točnost događaja, što ga 
spominje Msgr. Sčgur, pisao sam biskupu u Folignu. Dobio sam 
odgovor i opis koji se potpuno slaže s gore navedenim događa¬ 
jem. Ujedno sam dobio snimak čudesnog otiska ruke. 

Ovaj nam slučaj tumači uzrok strašnih muka sestre Terezi¬ 
je. Riječima: »Oh, kako strašno trpim!« - bio je razlog što je 
kao sakristanka u svojoj službi prekoračila neke propise koje 
strogost siromaštva naređuje u pravilima Reda. 

Tako, eto, vidimo da Božanska pravda kažnjava najstrože i 
najmanje pogreške. 

Netko bi mogao zapitati: zašto se taj čudesni otisak ruke 
zove dokazom Božjeg milosrđa ? Odgovor je ovaj: opominjući 
nas tim znakom, Bog nam pokazuje svoje veliko milosrđe. Uka¬ 
zuje nam veoma uspješan način kako možemo pomoći jadnim 
dušama koje se toliko muče, i da budno pazimo na korake u 
svom životu. 

Dok govorimo o ovome događaju slobodno spomenimo i 
drugi slučaj koji se zbio i podigao veliku prašinu u Španjolskoj. 

Ferdinand iz Kastilje spominje taj slučaj u Povijesti o sv. 
Dominiku (Malvenda, Anna. Ord. Praedic.). 

Neki je dominikanac živio svetim životom u samostanu, u 
Zamori, u gradu kraljevstva Leon. Bio je veliki prijatelj nekom 
bratu franjevačkog Reda; povezani obojica vezom pobožnog 
prijateljstva, obojica ljudi velikih kreposti. 

Jednoga su dana razgovarali o vječnosti. Tada su obećali 
jedan drugome da se onaj koji prvi umre - ako se bude Bogu 
sviđalo - ukaže svome prijatelju i dade mu neke spasonosne 
savjete. Brat je franjevac prvi umro. I jednoga se dana ukaže 
dominikancu dok je ovaj spremao stol u blagovaonici. Pošto ga 
je ljubezno i bratski pozdravio, reče mu da je ubrojen među iza¬ 
brane, ali prije nego bude pripušten veselju vječnog blaženstva 
mora proći kroz mnoge patnje zbog bezbroj malih pogrešaka za 
koje se nije dovoljno pokajao u životu. 

»Ništa nam na ovoj zemlji ne može oslikati patnje i muke - 
nadodao je - koje ja sada podnosim i o čemu mi je Bog dozvolio 
da ti dadem vidljiv dokaz.« Pošto je izgovorio te riječi, stavio je 
desnu ruku na stol blagovaonice i otisak je ruke ostao utisnut 
na drvetu kao da je netko dodirnuo stol užarenim željezom. 

Bilo je to upozorenje pobožnog preminulog franjevca svom 
živom prijatelju. Ne samo da je to koristilo njemu nego i svima 
koji su došli vidjeti očit ožiljak na drvu. Taj je, naime, stol 
postao predmetom pobožnosti. Ljudi su dolazili sa svih strana 
da to vide svojim očima. 

»Još uvijek se to čudo može vidjeti u Zamori - kaže otac 
Rossignoli (Merveilles, 28) - u vrijeme dok ovo pišem.« (oko 
polovice pro&loga stoljeća). Da se očuva od zuba vremena, znak 
je bio pokriven mjedenim po krivom. 

Taj se je znak sačuvao do polovice prošloga stoljeća, a za 
vrijeme revolucije uništen je kao i mnogi drugi vjerski spome¬ 
nici. 

PETNAESTO POGLAVLJE 

Patnje čistilišta - brat sestre Magdalene de Paru - 
- Stanislav Kokocka - bi. Katarina de Racconigi 

Sv. Magdalena de Pazzi u svojim je glasovitim viđenjima, 
raznih čistilišnih tamnica, vidjela svoga brata koji je umro 
nakon veoma uzornog kršćanskog života. Ipak je njegova duša 
boravila u čistilišnim mukama zbog nekih mana za koje nije 
dovoljno zadovoljio na zemlji. 

Te su patnje - kaže svetica - upravo nepodnošljive, ali ih 
duše radosno podnose. Zašto, to ne mogu shvatiti oni koji 
nemaju dovoljno snage nositi svoj križ na zemlji? Duboko 
potresena prizorom što ga je upravo promatrala, požuri do svo¬ 
je starješinice, baci se na koljena i zavapi: »Draga majko, kako 
su strašne čistilišne muke! Nikada ne bih mogla vjerovati da mi 
to Bog nije očitovao!... Ipak ih ne mogu nazvati nepravednim 
mukama. Radije ću ih nazvati veoma korisnim patnjama jer nas 
vode neizrecivom sjaju u raju.« 

Da bi što jače utisnuo u naše pameti njihovu grozotu, Bogu 
se svidjelo da neke svete osobe okuse barem u najmanjoj mjeri 
patnje. I to samo kao kap iz gorke čaše koju moraju ispiti, ili 
samo kao iskricu ognja što ih peče. 

Povjesničar Bzovius u »Povijest Poljske« (g. 1598.), donosi 
čudesan događaj. Dogodio se časnom Stanislavu Kokocki, gla¬ 
sovitom redovniku sv. o. Dominika, u Poljskoj (Cfr. Rossign. 
Merv. 67). 

Jednog dana dok je pun ljubavi prema preminulim dušama 
molio krunicu, ukaže mu se neka duša sva u ognju. Zamolila ga 
da joj se smiluje i ublaži nepodnošljive patnje što joj je božan¬ 
ska pravda dodijelila. Sveti je redovnik zapita da U je taj oganj 
jači od ognja na zemlji. 

»Sve vatre na zemlji - poviče - u usporedbi s vatrom čisti- 
lišta izgledaju dah' povjetarca.« 

Stanislav je jedva to mogao povjerovati. »Želim - reče - 
dokaz. Ako Bog dopusti da ti olakšam muke i ako je to za dobro 
moje duše, pristajem podnijeti dio tvojih muka.« 

»To ne možeš dobiti. Znaj da nema čovjeka koji bi mogao 
podnijeti ova mučila i ostati živ. Ipak, Bog dopušta da ih okusiš 
u maloj mjeri. Ispruži ruku!« Kokocka ispruži ruku. Tada pre¬ 
minula duša spusti kap znoja, ili neku vrstu tekućine poput 
znoja. U taj čas redovnik zaviče iza svega glasa; onesviješten 
sruši se na zemlju. Toliko je bila strašna bol. Braća se okupiše 
oko njega da mu pruže pomoć, jer je bilo očito da se nalazi u 
nevolji. 

Kad je došao k sebi, ispriča im sav događaj o čemu su se svi 
mogli uvjeriti. »Ah, draga moja braćo, - nastavi - kad bismo 
mogli shvatiti strogost Božje kazne, nikada ne bismo počinili 
grijeha niti prestali činiti pokoru u životu, e da bismo izbjegli 
njihovo ispaštanje u drugom životu.« 

Stanislava su ponijeli u krevet. Još je živio jednu godinu u 
najvećim patnjama zbog strašne rane na ruci. Potaknuvši 
posljednji put svoju braću da se uvijek sjećaju strogosti Božan¬ 
ske pravde, usne mimo u Gospodinu. 

Povjesničar nadodaje da je taj događaj duboko potresao 
svu braću po samostanima i provinciji. 

Nešto slično čitamo i u životu bi. Katarine de Racconigi 
(Diario Dominicano, Sept. 4. - cfr. Rossign., Merv. 63). 

Jednog je dana tako teško patila da joj je bila potrebna 
ispomoć samostanskih sestara. Mislila je u tom času na duše u 
čistilištu. Da bi ublažila žestinu njihova ognja prikazala je 
Bogu žestinu svoje ognjice. U taj je tren pala u ekstazu i u duhu 
bi ponesena u mjesto ispaštanja. Vidjela je oganj i žeravu gdje 
se duše u velikim mukama čiste. Dok je velikom samilošću pro¬ 
matrala žalosni prizor, čuje glas: »Katarino, da što bolje 
pomogneš ovim dušama da se oslobode svojih muka, moraš se u 
nekoj mjeri pridružiti njihovim patnjama.« 

U taj čas skoči jedna iskra iz ognja i zaustavi se na njezi¬ 
nom lijevom licu. Prisutne sestre jasno su vidjele iskru i opazile 
kako je lice bolesne sestre strahovito oteklo. Sestra je još živjela 
nekoliko dana u takvom stanju. Izjavila je bi. Katarina svojim 
sestrama da su patnje male iskrice bile mnogo veće negoli sve 
patnje što ih je pretrpjela u svojim najtežim bolestima. 

I prije samog događaja Katarina je stalno molitvom nasto¬ 
jala pomoći dušama u čistilištu. No, od tog je časa podvostruči¬ 
la svoj žar i svoje strogosti kako bi pospiješila njihovo oslobo¬ 
đenje iz čistilišnih muka. Iz iskustva je znala kako je veoma 
potrebno tim dušama doći u susret. 

ŠESNAESTO POGLAVLJE 

Ćistilišne muke - sv. Antonin i bolesni redovnik - 
- otac Bossignoli i četvrt sata □ ćistilištu - brat Angelicus 

Ćistilišne su muke zato teške jer nam se i najkraći dio vre¬ 
mena čini da traje strašno dugo. 

Svatko zna da dani uživanja prođu veoma brzo i izgledaju 
nam odveć kratkim, dok vrijeme u patnjama traje veoma dugo. 

Kako sporo prolaze noćne ure bolesnoj osobi koja provodi 
besane noći u bolovima. Možemo slobodno reći: što je teža pat¬ 
nja, to nam se i najkraće vrijeme čini dužim. 

Ta nam činjenica pruža novi dokaz za prosuđivanje čistili- 
šnih patnja. 

U analima Male Braće, godine 1285. nalazimo događaj što 
ga je u svojoj Summi zabilježio sv. Antonin (part. 4, par. 4). 
Neki je redovnik patio dugo vremena tešku bolest, zapao u očaj. 
Molio je Gospodina da ga uzme kako bi bio oslobođen muka. Ni 
ukraj pameti nije mislio da je dugotrajnost njegovih muka 
zapravo djelo Božjeg milosrđa, eda bi ga poštedio većih patnja. 
Kao odgovor njegovoj molitvi, Bog mu pošalje njegova anđela 
čuvara sa sljedećom porukom: da li želi odmah umrijeti i pod¬ 
nositi samo tri dana ćistilišne muke, ili još dalje biti bolestan 
godinu dana i zatim ravno poći u nebo. 

Suočen s tom ponudom da izabere tri dana patnja u čistili- 
štu ili da trpi još jednu godinu muka na zemlji, nije dugo okli¬ 
jevao nego smjesta izabere provesti tri dana u ćistilištu. 

Nakon jednog sata njegov ga anđeo posjeti u ćistilištu. 
Netom ga patnik ugleda, potuži anđelu da je već dugo u čistili- 
šnim mukama: »A pogodba je'bila da ću ovdje trpjeti samo tri 
dana.« 

»Koliko misliš da si dugo ovdje u patnjama?« zapita ga 
anđeo. 

»Najmanje nekoliko godina - odgovori. A trebalo je da 
trpim samo tri dana.« 

»Znaj da si ovdje samo jedan sat. Težina te patnje vara u 
pogledu vremena. Čini ti se da jedan tili tren traje (itav dan, a 
jedan sat čitavu godinu.« 

»Jao meni! - odgovori patnik dubokim uzdahom. - Bio sam 
slijep. Prevarih se u izboru. Moli, dragi anđele, da mi Bog opro¬ 
sti i da mi dopusti povratak na zemlju. Spreman sam podnositi 
najokrutnije bolesti ne samo dvije godine nego tako dugo dok se 
to Bogu svidi. Radije prihvaćam šest godina najtežih muka na 
zemlji negoli i jedan sat u ovom bezdanu nepodnošljivih muka.« 

Sljedeći slučaj donosi nam pobožni pisac koga spominje 
otac Rossignoli (Merv. 17). 

Dva se redovnika, izvanrednih kreposti, natjecala da žive 
svetim životom. Jedan se razboli. U viđenju dozna da će nasko¬ 
ro umrijeti i spasiti se, ali će ostati u čistilištu dotle dok se ne 
prikaže prva misa za ispokoj njegove duše. 

Sav sretan zbog te vesele vijesti, požuri da ih povjeri svome 
prijatelju. Zamoli ga usrdno da ne bi oklijevao prikazati misu 
da mu se što prije otvore rajska vrata. 

Umre slijedećeg jutra. Njegov prijatelj nije oklijevao da što 
prije reče misu. Nakon mise dok je zahvaljivao Bogu i nastavio 
se moliti za preminulog prijatelja, ovaj mu se ukaže sav u sjaju 
slave. Ipak ga upita blagim, ali i žalosnim glasom zašto je tako 
dugo otezao s misom koju je tako nužno trebao. 

»Blaženi moj prijatelju - odgovori mu redovnik - kažeš da 
sam dugo otezao? Ja te zaista ne razumijem.« 

»Sto? Zar nisi pustio da trpim više od godine dana dok nisi 
rekao misu za ispokoj moje duše?« 

»Dragi moj brate, ja sam uistinu izgovorio misu neposred¬ 
no poslije tvoje smrti. Ni četvrt sata nije prošlo od tvoje smrti.« 
Tada, gledajući ga veoma iznenađeno blažena duša poviče: 
»Kako su strašne ove muke! Nagnale su me da pogrešno raču¬ 
nam jednu minutu za čitavu godinu. Služi Gospodinu, dragi 
moj brate, savršenom vjernošću eda izbjegneš strašne kazne. 
Zbogom! Putujem sada u nebo gdje ćeš se naskoro sastati sa 
mnom.« 

Par dana kasnije šetao je razmatrajući na osamljenom mje¬ 
stu. Opet ukaže mu se sva u plamenu osoba preminula. Reče mu 
sva židosna: »Dragi učitelju, molim te imaj samilosti sa 
mnom!« 

»Što, brate Anđelko? Da li trebaš moje pomoći?« 

»Nalazim se u čistilišnim mukama, očekujući da izrečeš tri 
mise za mene.« 

»Predragi brate, a ja sam mislio da ti već posjeduješ vječnu 
slavu. Nakon pobožna i sveta života što si ga sproveo, ne mogu 
zamisliti da bi te mogla snaći ikakva patnja.« 

»Jao, jao - odgovori preminuli brat - nitko ne može vjero¬ 
vati s kakvom strogošću Bog sudi i kažnjava svoja stvorenja! 
Njegova neizmjerna svetost pronalazi u našim najboljim djeli¬ 
ma slabe strane i pomanjkanja koja mu se ne mile. Traži da mu 
položimo račun do najmanje pare.« 


69 



SEDAMNAESTO POGLAVLJE 


Patnje čistiliita - bi. Quinziani - Car Mauricije 


U životu bi. Stjepane Quinziani, sestre dominikanke, spo¬ 
minje se sestra imenom Pavla. Umrla je u samostanu, u Manto- 
vi, nakon dugog i svetog života. (Cfr. Fr. Segghizzo, Merv. 42, 
Marchese 2. Jan.). Tijelo pokojne sestre bi preneseno u crkvu, 
postavljeno otkriveno u kor, među ostale sestre redovnice. 

Za vrijeme molitve časoslova za mrtve, bi. Quinziani klek¬ 
ne pokraj kovčega, preporučujući Bogu preminulu sestru koju 
je osobito voljela. Najednom pokojnica ispusti na tlo križ Sto joj 
stajaše u rukama, ispruži svoju lijevu ruku i zgrabi čvrsto desnu 
ruku sestre Quinziane, poput bolesnice koja traži pomoć u veli¬ 
koj ognjici. Tako je nekoliko vremena držala njezinu ruku. 
Napokon povuče ruku i ponovno se smiri u mrtvačkom sandu¬ 
ku. 

Gledajući taj prizor sve su se sestre snebivale. Iznenađene, 
upitale su bi. sestru da im protumači taj čudesni događaj. Ova 
im odgovori da je čula, dok joj je preminula sestra stisnula 
ruku, tajanstvene riječi duboko u svom srcu: »Pomozi mi, draga 
sestro, pomozi mi u mojoj teškoj boli koju trpim. Da samo znaš 
strogost suca koji zahtijeva svu našu ljubav. Kakvu sve pokoru 
on traži i za najmanje pogreške prije nego će nam dodijeliti 
vječnu nagradu. Da samo znaš kako čisti moramo biti da bismo 
mogli gledati Božje lice. Moli! Moh i čini pokoru za mene, jer ja 
sebi više ne mogu pomoći!« 

Blažena Quinziani duboko dirnuta molbom svoje prijatelji¬ 
ce obavljala je sve moguće pokore i dobra djela, dok nije u dru¬ 
goj objavi doznala da se je sestra Pavla oslobodila svojih muka 
i ušla u vječnu slavu. 

Naravni bi zaključak, nakon saznanja o strašnoj Božanskoj 
pravdi, bio da se požurimo dati zadovoljštinu za svoje grijehe 

već na ovome svijetu. Zacijelo, kad bi neki zločinac bio osuđen 
da bude živ spaljen, sigurno ne bi odbio manju kaznu ako bi 
mogao birati. Zamislite da mu netko ponudi: možeš se oslobo¬ 
diti te strašne kazne, ali uz uvjet da tri dana postiš o kruhu i 
vodi. Mislite li da bi to odbio? Onaj, naime, koji bi radije iza¬ 
brao da bude spaljen negoli da ispuni tu jednostavnu pokoru, 
zar ga ne bismo smatrali luđakom? Tako i onaj koji bi radije 
izabrao čistilišne muke negoli kršćansku pokoru, zacijelo bi to 
bila neizmjerno veća ludost. 

Dobro je to shvatio car Mauricije i postupio veoma mudro. 
Povijest piše da je ovaj car, usprkos svojim dobrim odlikama 
zbog kojih je bio veoma drag sv. Grguru Velikome, počinio 
jedan veliki grijeh pri koncu svoga vladanja. Ipak je za taj gri¬ 
jeh zadovoljio primjernom pokorom (Berault, Histoire Eccl., 
annće 602). 

Pošto je izgubio bitku u ratu s Kanom, avarskim kraljem, 
odbio je platiti ucjenu za zarobljenike, iako je ucjena bila tek 
šesti dio zlatnoga novčića (manje od jednoga US dolara). Taj je 
carev postupak tako razgnjevio barbarskog osvajača da je 
smjesta naredio da se ubiju svi rimski vojnici, a bilo ih je oko 12 
tisuća. 

Car je spoznao svoj grijeh. Duboko dirnut u srcu pošalje 
novaca i svijeća glavnim crkvama i samostanima da se mole 
Bogu kako bi ga za taj grijeh radije kaznio na ovome svijetu 
negoli u drugome. 

Molitve su bile uslišane. Godine 602., želeći da njegovi voj¬ 
nici prezime na drugoj strani Dunava, sva se je vojska pobunila 
protiv njega. Odbacili su svoga vojskovođu i proglasili vojnika 
stotnika Foku carem. Carski je grad postupio jednako kao i voj¬ 
ska. Mauricije bi prisiljen pobjeći u noći pošto je skinuo sa sebe 
sve kraljevske oznake i odlikovanja koji bi mogli otkriti njego¬ 
vu pravu osobu. Ipak su ga prepoznali. Poveden je u ropstvo on 
i čitava obitelj: žena, petero sinova i tri kćeri. Izbjegao je tira¬ 
ninu jedino njegov najstariji sin koga je unaprijed odredio za 
nasljednika. 

Mauricije je bio, zajedno sa svojih petero sinova, nemilo¬ 
srdno pogubljen kod Kalcedona. Zaklan je najprije njegov naj¬ 
mlađi sin, princ, pogubljen na očigled unesrećenog oca. Car nije 
izustio ni jednu riječ žalbe. Sjetio se patnja na drugom svijetu. 
Smatrao se sretnim da može sada trpjeti u ovom životu. U svim 

tim patnjama, mučenjima nije izustio ni jednu riječ osim riječi 
psalmiste: »Pravedan si, Gospodine i ispravni su sudovi Tvoji« 
(Pa. 118). 

OSAMNAESTO POGLAVLJE 

Muke čistiliita - sv. Perpetua - sv. Gertruda - 
- sv. Katarina iz Genove - brat Ivan de Via 

Već smo rekli da osjetne patnje imaju različit stupanj boli. 
Manje su bolne patnje onim dušama koje nemaju smrtnih grije¬ 
ha za koje moraju ispaštati. Tako i onim dušama koje su se pri¬ 
bližile času svoga oslobođenja budući da su dovršile najteži dio 
svog ispaštanja. 

Te duše trpe bol samo zbog gubitka gledanja Boga. Predo¬ 
sjećaju prve zrake nebeske slave i predokus blaženstva. 

Kad je sv. Perpetua (Cfr. Mar. pogl. 7) vidjela svoga mlađeg 
brata Dinokratesa u čistilištu, izgledalo je da to dijete ne pod¬ 
nosi nikakvih teških mučila. Sama nas slavna mučenica izvješ¬ 
ćuje o viđenju u tamnici, u Kartagi. Bila je zatvorena zbog vjere 
u Krista za vrijeme progona Septima Severija, godine 205. 

Čistilište joj je izgledalo poput neke prostrane bezvodne 
pustinje. Tu je vidjela svoga brata Dinokratesa koji je umro u 
7. godini života. Dijete je imalo ranu na licu. Zbog strašne žeđi 
želio je piti vodu sa zdenca što je stajao ispred njega. No, vrh je 
zdenca bio odveć visoko da bi ga dijete moglo dosegnuti. 

Mučenica je razumjela da se njezin brat nalazi u stanju 
ispaštanja i da je moli ispomoć njezinih molitava. Molila je za 
njega i tri dana kasnije, u drugom viđenju, vidjela Dinokratesa 
usred krasnog vrta. Lice mu je bilo prekrasno poput anđela, 
odjeven u sjajno odijelo. Vrh mu je zdenca bio na dohvat i obil¬ 
no je pio osvježujuću vodu iz zlatne čaše. Tada svetica shvati da 
je duša njezina mlađega brata već u rajskoj slavi. 

Čitamo u objavama svete Ge rt rude kako je u istom samo¬ 
stanu umrla neka mlada pobožna redovnica koju je veoma 
voljela zbog njezinih vanrednih kreposti (Revelationes Gertru- 
dianae ac MechtUdianae, Henri Oudin, Poitiers, 1875.). 

Dok je sv. Ge rt ruda vruće preporučivala Bogu tu dragu 
dušu, bi uzdignuta u ekstazi. U viđenju ukaže joj se preminula 
sestra kako stoji pred Božjim prijestoljem ovjenćana sjajnom 
krunom i u veoma skupocjenim haljinama. 

Ipak je izgledala žalosna i uznemirena, oborenih očiju kao 
da ju je stid oblio što se nalazi pred Božjim licem. Činilo se kao 
da se želi odatle udaljiti. 

Veoma začuđena sveta Gertruda, zapita Božanskog zaruč¬ 
nika djevici za razlog žalosti i uzbuđenosti ove svete duše. 

»Preslatki Isuse - upita svetica - zašto tvoja neizmjerna 
dobrota ne pozove svoju zaručnicu da ti se približi, da uđe u 
veselje svoga Gospodara ? Zašto dopuštaš da stoji podalje, žalo¬ 
sna i tužna?« Tada naš Gospodin s blagim smiješkom dade znak 
svetoj duši da dođe bliže. Ali ona još više zbunjena, nakon krat¬ 
kog sustezanja, sva u strahu udalji se. 

Tog se časa svetica obrati izravno duši: 

»Draga kćeri, zašto se udaljuješ a naš te Gospodin zove k 
sebi? Žudjela si za Isusom čitavo vrijeme svoga života, a sada se 
udaljuješ od njega, iako te on otvorenim rukama čeka da te pri¬ 
mi?« 

»Ah, draga majko, - odgovori duša - nisam dostojna poka¬ 
zati se pred neoskvrnjenim Jaganjcem. Još nosim na sebi neke 
zadobivene ljage sa zemlje. Da se duša smije približiti Suncu 
Pravde, mora biti čista poput zrake svjetlosti. Ja još nisam 
postigla taj stupanj čistoće što je on traži od svojih svetaca. 
Pamti dobro, ako mi se jednoga dana otvore nebeska vrata, ne 
smijem ih prekoračiti dok nisam posve čista od svih ljaga grije¬ 
ha. Čini mi se da bi me kor djevica, koje slijede Jaganjca, s uža¬ 
som odbio.« 

»Ali te ipak - nastavi opatica - vidim okruženu sjajem i 
slavom!« 

»Ono što vidite - odgovori duša - samo je okrajak odjeće 
slave. Da bismo nosili nebesku odjeću, moramo biti bez ikakve 
i najmanje sjene grijeha.« 

Ovo nam viđenje pokazuje dušu koja je veoma blizu nebe¬ 
skoj slavi. Ali je njezino rasvjetljenje, u usporedbi s neizmjer¬ 
nom Božjom svetošću, posve drukčijeg reda nego što ga mi 
posjedujemo. Ta jasna spoznaja potiče dušu da traži svoj blago¬ 
slov, da zadovolji i ispašta prema svojoj potrebi kako bi jedno¬ 
ga dana bila dostojna gledanja trojedinoga svetoga Boga. 

Isto nas uči sv. Katarina iz Genove. Dobro znamo da je ova 
svetica primila osobito svjetlo od Boga što se tiče stanja duša u 
čistilištu. Njezini spisi uživaju isti ugled kao i knjige sv. Tere- 
zije Velike. 

U 8. poglavlju svetica ovako piše: »Bog je premilosrdan. 
Stoji pred nama. Siri svoje ruke da nas primi u svoju slavu. Ali, 
također vidim da je božanska svetost toliko čista da duša, uko¬ 
liko nije posve čista, ne može podnijeti taj pogled. Ako duša 
nalazi u sebi i najmanji atom nesavršenosti, radije će se baciti 
u dno pakla negoli stati s ljagom pred Božjim veličanstvom. 

Nalazeći pak u čistilištu mogućnost da može oprati svoje 
ljage, rado žuri prema čistilištu. Smatra se sretnom što joj je 
veliko Božje milosrđe dalo mjesto gdje se može osloboditi svih 
zapreka do vrhovnog blaženstva.« 

Nalazeći mogućnost da u čistilištu opere svoje ljage, duša 
se rado baca u čistilište. Smatra se sretnom. 

U Povijesti Serafskog Reda (Part. 4 n. 7, cfr. Merv. 83) nala¬ 
zimo ime svetog redovnika brata Ivana de Via. Pobožno je 
usnuo u Gospodinu u samostanu na Kanarskim otocima. 

Njegov je bolničar, redovnik od Uzašašća, bio u sobi premi¬ 
nulog brata, moleći i preporučujući Bogu njegovu dušu. Najed¬ 
nom ugleda pred sobom redovnika svoga Reda. Izgledao je 
preobražen. Također u takvu sjaju da je sva soba bila ispunjena 
predivnim svjetlom. Brat, sav uzbuđen i izvan sebe, nije ga 
mogao prepoznati. Ipak se odvažio da ga zapita tko je i što želi 
svojim posjetom. 

»Ja sam duša - odgovori prikaza - duša brata Ivana de Via. 
Zahvaljujem ti na molitvama koje prinosiš Bogu za me. Došao 
sam te zamoliti za još jednu uslugu. Ja sam spašen, nalazim se 
među odabranicima neba. Svjetlo što me obavija znak je moje 
slave. Ipak, još nisam dostojan gledati Božje lice zbog pomanj¬ 
kanja za koja još moram zadovoljiti. Naime, za vrijeme mog 
zemaljskog boravka propustio sam, svojom krivnjom, više puta 
izmoliti časoslov za mrtve kao što Pravila propisuju. Zato te 
molim, dragi brate, zbog tvoje ljubavi prema Isusu Kristu, 
izmoli časoslove kako bi isplatio moj dug. Tada ću tek uživati u 
gledanju Boga.« 

Brat redovnik požuri do oca Gvardijana, ispriča mu sve što 
se dogodilo. Smjesta počne moliti časoslov kako ga je preminuli 
brat zamolio. 


75 



Duša bi. brata Ivana de Via ponovno se ukaže, ali sada 
mnogo sjajnija negoli prije. Sva radosna u posjedu vječnog bla¬ 
ženstva. 

DEVETNAESTO POGLAVLJE 

Čistilišne muke - sv. Magdalena de Pazzi i sv. Benedikta - 
— sv. Ge rt ruda - bi. Margareta Marija i majka de Montoiuc 

Čitamo u životu sv. Magdalene de Pazzi da je sestra ime¬ 
nom Marija Benedikta, redovnica izvanrednih kreposti, umrla 
na njezinim rukama. 

Za vrijeme njezine samrtne borbe vidjela je mnoštvo anđe¬ 
la koji je okružuju i veselo kliCu, Čekajući da sestra preda svoju 
dušu da je ponesu u nebeski Jeruzalem. 

U času kad je sestra izdahnula, svetica ugleda anđele kako 
primaju dušu pokojnice u liku golubice s pozlaćenom glavom. 
Tada zajedno poletješe. 

Nakon tri sata molitve i bdijenja kraj posmrtnih ostataka, 
Magdalena je doznala da duša preminule sestre nije ni u nebu 
ni u čistilištu, već u nekom posebnom mjestu. Tu je lišena 
Božjeg gledanja, ali bez ikakvih osjetnih muka. 

Slijedećeg dana za vrijeme mise za preminulu dušu sestre 
Marije Benedikte, Magdaleni je na »Svet, svet« u ekstazi Bog 
pokazao da je dotićna duša upravo tog časa pripuštena u slavu. 

Magdalena se odvaži i zapita našega Gospodina Spasitelja 
zašto nije dopustio da ta draga duša ranije uživa njegovu pri¬ 
sutnost. Primila je odgovor da je sestra Benedikta u svojoj zad¬ 
njoj bolesti bila odveć osjetljiva na pažnju kojom su je dvorile 
sestre. Tako je prekinula svoju uobičajenu vezu s Bogom i svoju 
savršenu suglasnost s božanskom voljom. 

Vratimo se ponovno objavama sv. Ge rt rude. Naći ćemo još 
jedan primjer koji će nam pokazati kako - barem za neke duše 
- rana zora prati sunce slave svojim raznim nijansama. 

Neka je redovnica u cvijetu svoje mladosti usnula u Gospo¬ 
dinu. Na osobit je naćin bila pobožna oltarskom sakramentu. 
Nakon njezine smrti ugleda je sveta Gertruda u sjaju nebeske 

svjetlosti kako kleči pred Božanskim učiteljem. Njegove su pro¬ 
slavljene rane izgledale poput zapaljenih zublja čije su vatrene 
zrake dirale pet osjetila preminule redovnice. Ipak je njezino 
lice bilo zamagljeno dubokom žalošću. 

»Gospodine Isuse - zavapi svetica - kako to da ta duša ne 
odrazuje savršenu radost dok ti rasvjetljuješ svoju službenicu?« 

»Do sada - odgovori dobri Učitelj - ova je sestra dostojna 
promatrati samo moje proslavljeno Čovještvo i uživati gleda¬ 
njem mojih pet rana. Nagrada je to njezinoj nježnoj pobožnosti 
prema otajstvu presvete Euharistije. Ali, dok, se ne prinesu 
mnoge potrebne prošnje i molitve za nju zbog nekih manjih 
pogrešaka u opsluživanju svetih Pravila, ona ne može ući u bla¬ 
ženo gledanje.« 

O svemu što smo do sada rekli o naravi čistilišnih patnja, 
nalazimo opisano u životu bi. Margarete Marije od Pohoda. 

Opisi su djelomično uzeti iz uspomena Majke Greffier, veo¬ 
ma razborite i vrlo oprezne što se tiče izvanrednih milosti u 
životu bi. sestre Margarete. Istinitost je događaja prihvatila tek 
nakon dubokog i svestranog istraživanja. 

Majka Philliberta Emmanuel de Montroux, poglavarica 
samostana u Anncyu, umrla je 2. veljače 1683. godine nakon 
sveta, uzorna života. Majka Griffier je preporuči molitvama 
sestre Margarete. Mnogo kasnije sestra je Margareta kazala 
glavarici da joj je Gospodin objavio kako mu je ta duša veoma 
draga zbog ljubavi i vjernosti u služenju i kako je čeka velika 
nagrada na nebu netom dovrši čišćenje svoje duše u čistilištu. 

Sestra je vidjela preminulu sestru u mjestu ispaštanja. 
Gospodin joj je pokazao patnje koje je ispaštala i da su joj oso¬ 
bito pomogle molitve i dobra djela sestara čitava Reda od Poho¬ 
da. 

U noći između Velikog četvrtka i Velikog petka, dok je još 
uvijek sestra Margareta molila za nju, Bog joj pokaže dušu pre¬ 
minule sestre na oltaru pokopanja ispod kaleža u kojem je bila 
pohranjena sveta Hostija. Tako je bila dionik zasluga njegove 
agonije u Getsemanskom vrtu. 

Na samu Uskrsnu nedjelju (18. travnja) sestra Margareta 
vidje tu dušu kako je započela uživati vječno blaženstvo, ispu¬ 
njena vrućom željom i nadom da što prije ugleda i uživa Boga. 

Nakon 14 dana (2. svibnja) u nedjelju, na blagdan Dobroga 
Pastira ugleda dušu preminule sestre kako radosna ulazi u 

vječnu slavu pjevajući zanosnim glasom himnu Božanskoj lju¬ 
bavi. 

Sada se osvrnimo na izvještaj što ga je bi. Margareta u 
pismu uputila Majci de Saumaise u Dijonu o zadnjem ukaza¬ 
nju. Pismo je naslovljeno istog dana, 2. svibnja, g. 1623. 

»Isus navijeke hvaljen! Duša mi je ispunjena velikim vese¬ 
ljem da se jedva mogu svladati. Dopusti mi, draga Majko, da se 
obratim vašem srcu koje je s mojim srcem zajedno u srcu našega 
Gospodina. 

Jutros, u nedjelju Dobroga Pastira, netom se probudih, 
dođoše se oprostiti od mene dvije moje patničke prijateljice. 
Danas ih vrhovni Pastir prima u svoj vječni ovčinjak, skupa s 
tisuću drugih duša. Obje se moje prijateljice pridružiše tom 
mnoštvu blaženih duša, pjevajući pjesme radosti. Među njima 
je dobra Majka Philliberta Emmanuel de Montroux i sestra Iva¬ 
na Katarina Gacon. Jedna je neprestano opetovala: Ljubav 
pobjeđuje! Ljubav se veseli u Bogu! Druga pak: Blaženi koji 
umiru u Gospodinu. Blažene redovnice koje žive i umiru opslu¬ 
žujući savršeno svoja Pravila. 

Obje su sestre zaželjele da vam ovo objavim u njihovo ime, 
i da smrt može rastaviti duše, ali ih ne može nikada odijeliti 
jedne od drugih. 

Da samo znate kojom je radošću bila obuzeta moja duša! 
Dok sam, naime, s njima razgovarala, vidjela sam ih kako pli¬ 
vaju u raznim stupnjevima slave poput onih koji su zaronili u 
vode beskrajnog oceana. 

Zamolile su me da se u njihovo ime zahvalite Presvetom 
Trojstvu s jednim poklikom LAUDATE, Hvalite Gospodina, i 
triput: Slava Ocu... 

Kad ih zamolih da nas se uvijek sjećaju, njihove su zadnje 
riječi bile: U nebu se ne zna za nezahvalnost.« 

DVADESETO POGLAVLJE 

Različitosti u patnjama - kralj Sancho i kraljica Gida - 
- sv. Ludvina i probodena dola - bi. Margareta Marija 
i ognjeni krevet 

Uz pomoć svetaca doznajemo da postoji velika razlićitost 
tjelesnih patnja u čistilištu. Iako je oganj glavno sredstvo muče¬ 
nja, nalazimo još i druga mučila: mučenje hladnoćom, mučenje 
raznih udova i raznih osjetila. Sve to u vezi s tjelesnim grijesi¬ 
ma. 

Čini se da različitost patnja odgovara naravi grijeha, pre¬ 
ma riječima Svetog Pisma: »Prema onome u čemu netko griješi, 
u tome će i trpjeti.« (Mudr. 11-17). Isto tako i za kazne budući 
da ista razlika postoji pri podjeli nagrada. 

U nebu će svatko biti nagrađen prema svojim djelima. Kaže 
časni Beda da svatko prima svoju krunu i svoju odjeću slave. 
Mučenik prima crveno-ljubičasti grimiz, a priznavaJac odjeću 
svijetle bjeline. 

Povjesničar Ivan Vasquez u kronici (g. 940.) opisuje kako se 
je Sancho, kralj Leona, ukazao svojoj ženi kraljici Gidi čijom je 
pobožnošću bio oslobođen čistilišnih muka. Sancho, koji je 
uistinu provodio pravi kršćanski život, bio je otrovan od svoga 
podanika. 

Nakon njegove smrti, kraljica je Gida provodila život u 
molitvi i prinosila ih za ispokoj duše svoga muža. Unatoč mno¬ 
gobrojnim misama što ih je dala izreći za njegovo spasenje, 
zatraži čak i redovnički veo. Pođe u samostan, u Kastilji, da bi 
još više mogla plakati i moliti na mjestu gdje je ležalo mrtvo 
tijelo njezina muža. 

Dok je jedne subote molila pred kipom Blažene Djevice i 
preporučivala joj dušu svog pokojnog muža, ukaže joj se San¬ 
cho. Ali u kakvom stanju! Veliki Bože! Bijaše zaogrnut plaš- 

tem žalosti a oko svoga pojasa nosio je dvostruki crveno-užare¬ 
ni lanac. Zahvali se svojoj pobožnoj udovici i ujedno je zamoli 
da nastavi svojim milosrdnim djelima. 

»O kad bi znala, Gida, kako strašno trpim, zacijelo bi 
podvostručila svoje molitve. Za ljubav velikog milosrđa Božjeg 
pomozi mi, draga Gido! Pomozi mi jer me oganj potpuno uni¬ 
štava.« 

Kraljica podvostruči svoje molitve i dobra djela. Dijelila je 
milostinju siromasima, dala izreći mise u svim mjestima domo¬ 
vine i još poklonila samostanu prekrasan ures za oltar. 

Poslije četrdeset dana kralj joj se ponovno ukaže oslobođen 
užarenog lanca i svih ostalih muka. Umjesto mrtvačkog odijela 
žalosti nosio je sjajan ogrtač svijetle bjeline sličan uresu što ga 
je Gida darovala samostanu. 

»Pogledaj me sada, draga Gido! Zaslugom tvojih molitava 
sada sam oslobođen svih patnja. Da si navijeke blagoslovljena! 
Ustraj u svojim svetim vježbama. Često misli na strogost patnja 
drugoga života i na veselje i radost Raja gdje sada idem i čekam 
te.« 

Nakon ovih riječi nestane, ostavivši pobožnu Gidu svu 
preobraženu i utješenu. 

Jednoga dana neka žena sva žalosna pođe sv. Ludvini. 
Požali joj se nad gubitkom svoga brata. 

»Brat mi je upravo preminuo. Došla sam da ti svojim 
milosrdnim djelima preporučiš njegovu jadnu dušu. Prikaži 
Bogu za nj svoje molitve i dio patnja u svojoj teškoj bolesti.« 

Patnička svetica joj obeća da će sve to učiniti. Svetica je u 
svojim čestim duhovnim zanosima vidjela anđela čuvara koji bi 
je poveo u podzemna mjesta ispaštanja. Tu bi ugledala, sva 
potresena samilošću, muke nesretnih duša u plamenu. Jedna joj 
je duša na osobit način pobudila pažnju. Vidje tu dušu probo¬ 
denu željeznim iglama. Anđeo joj tada reče da je to preminuli 
brat one žene koja ju je zamolila za molitve. 

»Ako hoćeš - nadoda anđeo - zatražiti bilo koju milost za 
tu dušu, neće ti se uskratiti molba.« 

»Onda tražim - odgovori anđelu - da bude oslobođen stra¬ 
šnih željeznih igala koje ga probadaju.« 

Najednom ugleda kako su se sve igle udaljile od jadnog 
patnika i kako je bio izveden iz te nemile tamnice i ubrojen 
među duše bez ikakvih muka. 

Sestra se preminulog brata ponovno povrati i posjeti sv. 
Ludvinu koja joj priopći sve o njezinu bratu. Preporuči Ludvini 
da i nadalje podvostruči svoje molitve i milostinju za ispokoj 
njegove duše. Ona je stalno prikazivala Bogu svoje molitve i 
patnje dok ga nije potpuno oslobodila čistilišnih muka (Život 
sv. Ludvine). 

Čitamo u životu svete Margarete Marije kako je neka duša, 
zbog nemara u svom životu, bila mučena na krevetu muke. Isto¬ 
dobno je bila podvrgnuta osobitim mučilima u srcu zbog nekih 
loših osjećaja, zbog jezika i nepažljivih riječi protiv sestrinske 
ljubavi. Još više, morala je podnositi strašne muke što ih nije 
uzrokovalo ni željezo ni oganj nego pogled na jednu osuđenu 
dušu. Pogledajmo sada kako to bi. Margareta opisuje u svojim 
izvještajima. 

»Vidjela sam u snu - kaže ona - jednu nedavno preminulu 
našu sestru. Rekla mi je da mnogo trpi u čistilištu i da je Bog 
kaznio takvim mukama, koje nadilaze sve ostale muke, u času 
kad joj je pokazao jednu osobu svoje rodbine osuđenu na pakle¬ 
ne muke. 

Na te sam se riječi probudila. Osjetila sam kako moje tijelo 
od glave do pete gori poput ognja te sam se jedva mogla micati. 
Budući da nesmijemo polagati nikakvu vjerodostojnost snu, 
zato sam posvetila vrlo malo pažnje tom viđenju. Ali me je ta 
redovnica prisilila, usprkos mojoj nevjeri, da ozbiljnije promo¬ 
trim to viđenje. Od toga me časa nije prestala uznemirivati. 
Stalno mi je opetovala: »Moli se Bogu za me! Prikaži mu svoje 
patnje zajedno s Isusovim patnjama da mi olakšaš moje boli. 
Prikaži za me sve što budeš trpjela do prvog petka u mjesecu 
svibnju, kad ćeš se ponovno susresti sa mnom.« 

Sve sam to ispunila dopustom svoje starješinice. U među¬ 
vremenu su patnje, što mi ih je ova patnička duša uzrokovala, 
narasle do takva stupnja da više nisam nalazila ni počinka ni 
utjehe. Poslušnost me je silila da se malo odmorim u krevetu. 
Ali jedva što sam se povukla nasamo kad eto ti opet nje. Reče 
mi: »Ti počivaš mimo u krevetu. Gledaj, na čemu ja ležim i 
kako trpim nepodnošljive boli.« 

Tada pogledah njezin krevet. Na samu pomisao sva se stre- 
soh. Krevet je bio od vrha do dna ispunjen oštrim ognjenim 
čavlima koji se zabadahu u meso. Reče mi da je sve to zbog svo¬ 
je lijenosti i nemara u opsluživanju pravila. »Moje je srce ranje¬ 
no - nastavi - i uzrokuje mi veoma teške bolove zbog moje 

samovolje u samostanu i kritiziranja mojih starješinica. Jezik 
mi je sav izgrižen od crvi i nalazi se izvan ustiju zbog riječi koji¬ 
ma sam povrijedila sestrinsku ljubav i zbog nemara u opsluži¬ 
vanju pravila Šutnje. Ah! Kad bi me mogle du£e posvećene 
Bogu vidjeti u ovim mukama! Kad bih im mogla pokazati Sto 
sve čeka one koje nemamo žive u svom zvanju! Njihov bi se 
mar i žar odmah obnovio i tako bi izbjegle sve pogreSke koje 
sada uzrokuju meni mnoge trpnje!« Gledajući taj prizor, oblile 
su me suze. 

»Jao! - reče mi - kada bi jedan dan sestre savršeno opslu¬ 
živale svoja pravila, zacijelo bi to izliječilo moje bolne usne! 
Kada bi drugi dan provele u sestrinskoj ljubavi, izliječilo bi moj 
jezik! Kad bi treći dan živjele bez ikakva ogovaranja i neslož- 
nosti sa starjeSinicama, izliječilo bi moje ranjeno srce. Ali nema 
nikoga tko bi mi ponudio pomoć!« 

PoSto sam za nju primila pričest kako me je zamolila, reče 
mi da su se smanjila njezina strašna mučenja, ali da mora joS 
dugo vremena ostati u čistilištu. Osuđena je, naime, da podnosi 
muke za nemarne duše u službi Božjoj. 

»Što se mene tiče - dodaje bi. Margareta Marija - bila sam 
oslobođena svojih patnja za koje mi je bilo rečeno da se neće 
umanjiti dok se ne ublaže muke te preminule duše.« (Languet, 
Život bi. Margarete). 

DVADESETPRVO POGLAVLJE 

Različitost patnja - sv. Bemardin uskrisuje Blazija od mrtvih 
- časna Franciska iz Pampelnne i ognjene igle - 
— sv. Korpej i kralj Malahija 

Glasoviti Blaž Massel, koga je sv. Bemardin iz Sijene 
uskrisio od mrtvih, vidio je da u čistilišnim mukama vlada veli¬ 
ka različitost. Izvještaj o ovome čudu nalazimo nadugo opisan 
u Acta Sanctorum (Appendii, 20. svibnja). 

Kratko vrijeme poslije kanonizacije sv. Bemardina iz Sije¬ 
ne umre u Cascia, u kraljevstvu Napulja, dječak od 11 godina, 
imenom Blaž Massel. Njegovi su ga roditelji odgojili u onoj 
pobožnosti koju su i sami gajili prema novom svecu. Zato je sv. 
Bemardin veoma ubrzo nagradio njihovu ljubav. 

Dan nakon smrti ovog djeteta dok su nosili njegovo tijelo 
na grobište, Blaž se probudio kao iz dubokog sna. Odimah izjavi 
da ga je sv. Bemardin vratio u život kako bi objavio čudesa koja 
mu je svetac pokazao na drugom svijetu. 

Lako možemo shvatiti znatiželjnost što ju je ovaj događaj 
pobudio. Čitav mjesec dana mladi Blaž nije ništa drugo činio 
osim što je pričao i odgovarao što je sve vidio. 

Govorio je sa svom jednostavnošću djeteta, ali istodobno 
takvom točnošću i poznavanjem drugog svijeta, neprimjereno 
njegovoj dobi. 

U času svoje smrti - kaže - ukazao mu se sveti Bemardin, 
uzeo za ruku i rekao mu: »Ne boj se! Ali veoma dobro pazi sve 
što ću ti pokazati da to možeš pamtiti i kasnije drugima ispri¬ 
čati.« 

Tada svetac povede svog mladog štićenika najprije u kraje¬ 
ve pakla, onda u čistilište, limb i napokon da vidi i nebo. 

U paklu je Blaž vidio neopisive strahote i razna mučila 
kojima su mučeni: oholice, škrci, bludnici i ostali grešnici. 


84 



Medu njima je prepoznao mnoge koje je vidio u životu. Također 
je bio prisutan u času kad su prispjela dvojica netom umrla: 
Bucerelli i Fraschia. Ovaj je zadnji bio osuđen zbog pridržava¬ 
nja ukradenih stvari. Sin Fraschia, tom izjavom oSinut poput 
groma, znajući dobro da je istinito Sto dijete govori, žurno vrati 
sve ukradeno. Nezadovoljan pravorijekom suda i bojeći se da 
ne bi poput oca dobio istu kaznu, razdijeli ostatak svog imanja 
siromasima i prigrli samostanski život. 

Odatle je Blaž poveden u čistiliSte. Tu je također vidio gro¬ 
zna mućenja. Razlikovala su se prema težini grijeha za koje su 
kažnjeni. Raspo znao je među njima veliki broj poznatih osoba. 
Mnoge su ga duše zamolile da obavijesti njihovu rodbinu i rodi¬ 
telje o njihovim patnjama. Naznačili su djetetu koje sve molitve 
i dobra djela trebaju u svom teSkom stanju. 

Kad su ga zapitali o jednoj preminuloj osobi, bez oklijeva¬ 
nja im je dao najtočniji izvještaj. 

»Vaš se otac - reče jednom posjetiocu - nalazi u čistiliStu 
od toga i toga dana. On vam je bio naložio da dadete za milosti¬ 
nju određenu svotu novaca, ali ste vi to zanemarili.« 

»VaS je brat - reče drugome - tražio od vas da date izreći 
toliko i toliko misa i vi ste pristali, ali niste ispunili obećanje. 
Zato treba joS mnoge mise izreći.« 

Blaž je također govorio i o nebu, zadnjem mjestu gdje je bio 
poveden. O tome je govorio poput sv. Pavla koji je bio uznesen 
do trećega neba, bilo u tijelu ili bez tijela nije znao. Tu je čuo 
tajanstvene riječi koje smrtni čovjek nije kadar opetovati. 

NajviSe je zadivilo dječaka neizmjerno mnoStvo anđela Sto 
su stajali oko Božjeg prijestolja, i neusporediva ljepota Blažene 
Djevice Marije uzdignute iznad svih kora anđeoskih. 

Život časne Majke Franciske od Presvetog Sakramenta, 
redovnice iz Pampelune (njezin je tivot opisao F. Joachim, cfr. 
Merv. 26), donosi nam mnoge događaje koji pokazuju da čisti- 
liSne muke odgovaraju grijesima za koje treba zadovoljiti. 

Ova je časna službenica Božja imala najprisnije dodire s 
duSama u čistiliStu. Dolazile su u velikom broju, ispunjale nje¬ 
zinu sobu čekajući skromno jedna za drugom da im pomogne 
svojim molitvama. Da bi što jače pobudile njezinu samilost, 
veoma su često dolazile sa sredstvima svojih grijeha koja su im 
sada postala sredstva njihovih mučila. 

Jednoga dana vidje redovnicu okruženu dragocjenim 
pokućstvom, slikama, naslonjačima itd., ali sve u plamenu. Sve 

je to ona nakupila u svoju sobu, potpuno u suprotnosti sa zavje¬ 
tom siromaštva. I sve je to poslije njezine smrti postalo sredstvo 
njezinih mučila. 

Jednog joj se dana ukazao javni bilježnik sa svim odličjima 
svoje visoke službe. Oganj je izlazio iz mnoštva tih odličja i 
zadavao mu neopisive bolove. 

»Služio sam se ovim perom, ovim crnilom i ovim papirom - 
kaže joj - da napišem protuzakonite oporuke. Također sam bio 
strastveni kartaš. Ove karte, prisiljen sam ih neprestano držati 
u svojim rukama, sada povećavaju moje patnje. Ova goruća 
kesa sadrži protuzakonite dobitke za koje ovdje ispaštam.« 

Iz svega ovoga možemo izvući vrijednu i spasonosnu opo¬ 
menu. Stvoreno je čovjeku sredstvo da služi Bogu. Ta su sred¬ 
stva čovjeku sredstva kreposti i dobrih djela. Ako se s njima 
čovjek slabo služi i učini ih sredstvima svojih grijeha, posve je 
pravedno da se ta sredstva okrenu protiv čovjeka i postanu 
sredstvima njegovih kazna. 

Život svetoga Korpreusa, irskog biskupa, (opisan kod Bol- 
ladnista, 6. ožujka) još je jedan primjer istoga sadržaja. 

Jednoga dana dok se je sveti biskup molio nakon časoslova, 
ugleda pred sobom strahovitu nakazu. Imala je čovječje lice i 
ognjenu ogrlicu oko vrata, a na ramenima ogrnuta podrtim, 
iznošenim ogrtačem. 

»Tko ste vi?« - zapita sveti biskup, a da pritom nije bio ni 
najmanje uplašen. 

»Ja sam duša iz drugoga svijeta.« 

»Što te je dovelo u takvo bijedno stanje u kojem te sada 
vidim?« 

»Moji su mi grijesi pripremili ovu kaznu. Usprkos mom 
bijednom stanju u kojem se sada nalazim, ja sam Malachy, bivši 
kralj Irske. Na tom sam visokom položaju mogao učiniti dosta 
dobra, a to mi je i bila dužnost. No, ja sam sve to zanemario. 
Zbog toga sam sada kažnjen.« 

»Zar nisi činio pokoru za svoje grijehe?« 

»Nisam dovoljno zadovoljio za njih. Zato krivim svoga 
ispovjednika koga sam pridobio za se i za svoje slabosti daro- 
vavši mu zlatni prsten. Upravo sam zbog toga kažnjen da sada 
nosim ognjenu ogrlicu oko vrata.« 

»Rado bih doznao - nastavi biskup - zašto nosiš taj ogrtač 
od samih dronjaka ?« 

»To je moja druga kazna. Nisam pomogao zaodjenuti gole; 
nisam pomogao siromahe djelima milosrđa, poštovanja i 
darežljivosti što je bila dužnost mog kraljevskog dostojanstva i 
imena kršćanina. To je razlog što me sada vidite poput bogca 
zaogmuta plaštem sramote.« 

Taj životopis još nadodaje da se je sveti Korpreus skupa sa 
svojim svećenicima molio. I nakon 6 mjeseci kraljeve su patnje 
bile olakšane. Malo kasnije Malachy se posve oslobodio čistili- 
šnih muka. 

DVADESETDRUGO POGLAVLJE 

Trajanje čistilišta - mišljenja naučitelja Crkve — 

- Bellarmin - računanje oca Mumforda 

Vjera nas ne uči koliko dugo traju čistilišne muke. Općeni¬ 
to znamo to da ih određuje Božja pravda. Svaka se kazna odre¬ 
đuje u odnosu prema broju i težini grijeha za koje se nije 
dovoljno ispaštalo. 

Bog ipak može skratiti patnje. Ne povrijedivši svoju prav¬ 
du, može povećati njihovu oštrinu. Vojujuća Crkva također 
može zadobiti oprost žrtvom svete mise i ostalim molitvama i 
dobrim djelima za preminule. 

Zajedničko je mišljenje crkvenih naučitelja da muke ispa- 
štanja traju dugo vremena. »Nema sumnje - kaže Bellarmin (De 
Gemitu, lib. 2, c. 9) - da čistilišne patnje nisu ograničene na 10 
ili 20 godina. U nekim slučajevima mogu trajati i stoljećima.« 

Dopustimo da je istina da trajanje muka ne prelazi 10 ili 20 
godina, zar je mala stvar trpjeti 10 ili 20 godina najstrašnije 
muke bez ikakva olakšanja? 

Ako je netko uvjeren da će trpjeti strašne muke nogu ili 
glave ili zubi 10 ili 20 godina, a da kroz to vrijeme neće moči 
spavati niti najmanje otpočinuti, zar ne bi radije umro negoli 
živio u takvom stanju? 

A kad bi takva osoba mogla birati: ili živjeti takvim jadnim 
životom ili izgubiti sva svoja zemaljska dobra, zar ta osoba ne 
bi radije žrtvovala sve svoje imanje eda se oslobodi tih muka? 

Zar nas onda može zaustaviti bilo kakva teškoća da prigr¬ 
limo napor i pokoru kako bismo se oslobodili čistilišnih muka? 

Zar nas mogu zaustaviti i najteže pokore: bdijenja, postovi, 
milostinje, ustrajne molitve, a nadasve kajanje, uzdasi i suze? 

Ovo je sažetak nauka svetaca i bogoslova. Otac Mumfred 
Družbe Isusove u svojoj knjizi: »IZLAGANJE O LJUBAVI 

PREMA PREMINULIMA«, temelji dugo trajanje čistilišta 
računajući na mogućnost o čemu ćemo ovdje donijeti najvažnije 
podatke: 

Iznosi dokaze kako i pravedan čovjek pogriješi sedam puta 
dnevno, što kaže i Duh Sveti u Svetome Pismu (Prov. 24, 16). 
Drugim riječima: čak i oni koji se posve savršeno predaju službi 
Božjoj, usprkos svojoj dobroj volji, učine mnogo pogrešaka pred 
neizrecivo čistim Božjim očima. Treba da samo zavirimo u svo¬ 
ju savjest i tu pred Bogom ispitamo svoje misli, svoje riječi i 
djela te se uvjerimo o žalosnim posljedicama ljudske slabosti. 

Kako lako izgubimo poštovanje dok molimo! Kako lako 
dajemo prednost svojoj udobnosti pred dužnostima! Kako se 
lako povedemo za ispraznošću! Kako lako izgubimo strplji¬ 
vost ! Ugađamo osjetljivosti! Predajemo se nebratskim mislima 
i riječima a malo marimo da se uskladimo s voljom Božjom. 

Dan je dosta dug. Nije li čak i kreposnoj osobi veoma lako 
počiniti ne samo sedam puta nego i dvadeset i trideset puta 
neku pogrešku ili nesavršenost? 

Poslužimo se sada srednjim putem i umjerenijom procje¬ 
nom. Recimo da čovjek pogriješi samo deset puta na dan. Na 
kraju 365 dana bit će ukupno 3.650 pogrešaka. Da bi nam bilo 
lakše brojiti, navedimo samo 3.000 pogrešaka godišnje. Na kra¬ 
ju deset godina taj će se broj popeti na 30.000, a na kraju 20 
godina na 60.000. Uzmimo sada da je za 60.000 pogrešaka samo 
za polovicu ispaštao i zadovoljio svojom pokorom i dobrim dje¬ 
lima. Ipak će još ostati 30.000 za koje mora zadovoljiti. 

Nastavimo još ovom računicom. Recimo da će krepostan 
čovjek umrijeti poslije 20. godine i pojaviti se pred Bogom 
ostatkom od 30.000 pogrešaka za koje mora zadovoljiti u čisti- 
lištu. Koliko će dugo vremena morati trpjeti da za njih zadovo¬ 
lji? Recimo, otprilike, da će za svaku pogrešku trpjeti jedan sat 
u čistilištu, iako je to veoma blaga procjena ako se oslonimo na 
mišljenje svetaca. U najmanju ruku morat će trpjeti u čistilištu 
30.000 sati. Je li sada dosta jasno koliko će godina iznositi 
.30.000 sati?Tri godine, tri mjeseca i petnaest dana! 

Eto, tako će jedan dobar kršćanin - koji budno pazi na svo¬ 
je korake, stalno čini pokoru i vrši dobra djela - ostati tri godi¬ 
ne, tri mjeseca i petnaest dana u čistilištu. 

Ova se računica temelji na veoma blagoj procjeni. Ali, ako 
uzmemo da te muke ne traju jedan sat nego jedan dan kako 
bismo zadovoljili za svoje grijehe, te ako umjesto laganih gri- 

jeha donesemo pred Boga dug i za smrtne grijehe, manje-više 
mnogobrojne, što smo ih počinili za života, te ako prema riječi¬ 
ma svete Franciske Rimske dugujemo za svaki smrtni grijeh 
samo sedam godina muka, tko ne uvida da će zadovoljština 
strahovito trajati: mnogo godina, čak i jedno stoljeće? 

Godine i stoljeća muka! Kad bismo mislili na to, upotrije¬ 
bili bismo svu moguću brigu da izbjegnemo i najmanje pogre¬ 
ške ! Svim bismo se marom dali na pokoru da još na ovome svi¬ 
jetu zadovoljimo za svoje grijehe! 

DVADESETTREĆE POGLAVLJE 

Trajanje čistilišta - Cistercijski opat i Papa Inocent III - 
- Ivan de Lierre 

U životu svete Lutgarde - što ga je napisao njezin suvreme¬ 
nik Toma de Cantimprč - spominje se veoma krepostan redov¬ 
nik koji je zbog svoga pretjeranoga žara bio osuđen 40 godina 
čistilišta. Bio je opat cisterskoga Reda, imenom Šimun. Veoma 
je poštivao svetu Lutgardu. Svetica je rado slušala njegove 
savjete te je među njima nastalo veliko duhovno prijateljstvo. 

Ali opat nije bio ljubazan i blag prema svojim redovnicima 
kao što je bio blag prema svetici. Kao što je bio strog sa samim 
sobom tako je bio strog i prema redovnicima. Tražio je pretje¬ 
ranu strogost u opsluživanju pravila Reda, zaboravljajući opo¬ 
menu Božanskog Učitelja koji uči da budemo blaga i ponizna 
srca. Nakon njegove smrti, sveta je Lutgarda žarko molila i 
činila pokoru za ispokoj njegove duše. 

Jednoga joj se dana ukaže. Reče joj da je osuđen 40 godina 
na čistilišne muke. Na svoju veliku sreihj imao je u svetoj Lut- 
gardi moćnog prijatelja. Podvostručila je svoje molitve i stroge 
pokore. Sam ju je Gospodin uvjerio da će preminuli uskoro biti 
oslobođen. Dobra svetica odgovori Gospodinu: »Neću prestati 
plakati i dosađivati tvojem milosrđu dokle ga ne vidim oslobo¬ 
đena muka.« 

Također bih rado spomenuo glasovito ukazanje pape Ino- 
centa III sv. Lutgardi. 

Veoma sam pomno čitao taj događaj. Pogriješio bih kad bih 
prešutio taj događaj. 

Bilo mi je teško vjerovati da je papa, tako sveti papa, bio 
osuđen na duge i grozne čistilišne muke. Dobro znam da je Ino¬ 
cent HI - predsjedao je g. 1215. glasovitom Lateranskom saboru 
- bio među najvećim papama koji su ikada vladali na Petrovoj 

stolici. Svojom pobožnošću i žarom učinio je velika djela za 
Crkvu i njezinu obnovu. Kako da onda povežemo objavu svete 
Lutgarde i Božje milosrđe? Želio sam, stoga, sve smatrati 
nekom varkom, te sam posvuda istraživao kako bih to dokazao. 
Naprotiv, nađoh da su stvarnost i istinitost objave svete Lut- 
garde priznali i najveći pisci. Nitko je nije zanijekao ni odbio. I 
sam životopisac, Toma de Cantimprč o tome je posve jasan i 
istodobno veoma oprezan. 

»Zapamti, čitatelju, - piše životopisac na kraju svog izvje¬ 
štaja - da mi je sve ovo rekla sama svetica pobožna Lutgarda. 
Od nje iste sam čuo o pogreškama koje joj je preminuli papa 
otkrio. Pogreške ovdje ne spominjem iz poštovanja prema veli¬ 
kom papi.« 

Promatrajući slučaj u sebi, možemo li pronaći bilo koji raz¬ 
log sumnje? Nije li nam poznato da Bog ne gleda osobu kakva 
je i kojeg je roda, te da se i pape moraju pojaviti na Božjem sudu 
kao i najzadnji i najskromniji vjernik ? Da su svi velikani kao i 
oni najponizniji jednaki pred Bogom i da svatko prima nagradu 
ili kaznu prema svojim djelima. 

Zar ne znamo da oni koji drugima gospodare imaju veću 
odgovornost i da moraju položiti strogi račun svog upravljanja? 
Duh sveti veli: »Judicium durissimum his qui praesunt fiet« - 
najstrože če se suditi onima koji drugima vladaju (Mudr. Izr. 6, 
6). Inocent III. vladao je 18 godina, u najsudbonosnije vrijeme 
Crkve. Sjetimo se Bollandista, gdje čitamo da su Božji sudovi 
nedokučivi i često posve drukčiji od ljudskih sudova? »Judicia 
tua - abyssus multa!« (Ps. 35, 7). 

Stvarnost se ovoga događaja ne može dovesti u bilo kakvu 
sumnju. Ne vidim razloga da se mora prešutjeti. Bog, naime, ne 
očituje takva otajstva iz bilo kojeg drugog razloga osim da 
nešto objavi za svetost i jačanje svoje Crkve. 

Papa Inocent III. umro je 16. lipnja, 1216. Istog se je dana 
ukazao svetoj Lutgardi u njezinom samostanu, u Ayvieresu u 
Brabantu. Sva ustrašena ugleda prikazu svu ovijenu plame¬ 
nom. Zapita tko je i što želi. »Ja sam papa Inocent III« - odgo¬ 
vori. 

»Je li moguće da ti, naš zajednički otac, moraš biti u 
takvom stanju?« 

»To je prava istina! Ispaštam ovdje tri grijeha koji su mogli 
prouzročiti moje vječno prokletstvo. Ali, hvala Blaženoj Djevici 
Mariji, oprošteni su mi ti grijesi, ali ih moram sada ispaštati. 

Jao! Strašno mi je! I ovo će trajati za vjekove ako mi ne pomog- 
neš. U ime Marijino koja mi je omogućila da te posjetim, pomo- 
zi mi!« 

Rekavši to nestane. Lutgarda je tada objavila njegovu smrt 
svojim sestrama. Sve su se skupa stavile na molitvu i pokomič- 
ka djela kako bi pomogle uzvišenom i ćasnom Prvosvećeniku, 
ćiju su smrt doznale od drugih nekoliko sedmica kasnije. 

Navedimo ovdje još jedan veoma utješan događaj iz života 
iste svetice. 

Glasoviti propovjednik, Ivan de Lierre, bio je ćovjek dubo¬ 
ke pobožnosti, veoma poznat svetici. Oni se dvoje dogovoriše 
tko prvi umre taj će se s Božjim dopuštenjem pojaviti preživje- 
lome. Ivan je prvi umro. Na putu u Rim, da obavi neke poslove 
u korist svojih redovnika, nade ga smrt u Alpama. Vjeran svo¬ 
me obećanju ukaže se Lutgardi u glasovitom samostanu Aywie- 
res. Ugledavši ga svetica, ništa nije znala o njegovoj smrti. 
Pozove ga, prema pravilima svoga Reda, u govornicu da se s 
njim porazgovori. 

»Ja ne pripadam više ovome svijetu. - odgovori joj - Došao 
sam samo zato da izvršim svoje obećanje.« 

Na te rijeći Lutgarda pade na koljena. Ostade posve zbu¬ 
njena. Podigne oći prema svome blaženome prijatelju i upita: 
»Zašto si obučen u takav sjaj? Što znači ta trostruka haljina 
kojom si tako divno urešen?« 

»Bijela haljina - odgovori - označuje djevičansku čistoću 
koju sam neokaljanom očuvao. Crvena haljina označuje napore 
i patnje koje su prerano istrošile moju snagu. Modri ogrtač koji 
sve pokriva označuje savršenstvo kršćanskoga života.« Rekavši 
to, najednom ostavi Lutgardu koja je proživljavala bol nad 
gubitkom tako dobrog oca i radosti zbog njegove sreće. 

Sveti Vinko Fererski, glasoviti čudotvorac, Reda svetoga 
Dominika, koji je govorničkim darom propovijedao veliku isti¬ 
nu Božjeg suda, imao je sestru koja je ostajala posve hladna na 
opomene, nepopravljiva na rijeći i primjer svoga svetoga brata. 
Njegova je sestra bila sva zadojena svjetskim duhom, zasićena 
užicima koracala je brzim koracima svojoj vječnoj propasti. 

Međutim je njezin brat molio za njezino obraćenje i njego¬ 
va molitva bi uslišana. Razboljela se na smrt. U času smrti dođe 
k sebi, ispovijedi se i skrušeno pokaje. 

Nekoliko dana nakon svoje smrti, dok je njezin brat govo¬ 
rio svetu misu, ukaže mu se sva u plamenu, u najtežim i nepod- 
nosivim mukama. 

»Dragi moj brate, - reče - osuđena sam na ove strašne 
muke sve do dana zadnjega suda. Ti mi možeš pomoći. Velika je 
učinkovitost svete mise. Molim te prikaži za me 30 misa. Mogu 
se nadati najsretnijem uspjehu.« 

Svetac požuri da udovolji njezinu zahtjevu. Prikaže 30 
misa. Nakon tridesete mise sestra mu se ponovno ukaže okruže¬ 
na anđelima gdje se uzdiže u nebo. Učinkovitošću Božanske 
žrtve, ispaštanje određeno za više vjekova bi svedeno na 30 
dana. 

Ovaj nam primjer ujedno pokazuje trajanje muka koje 
čekaju dušu, a i moćan učinak svete mise koju Bog milosrdno 
primjenjuje nekoj duši. Ali se svete mise i ostale molitve ne pri¬ 
mjenjuju uvijek jednako. U najmanju ruku, ne uvijek istom 
mjerom. 

DVADESETČETVRTO POGLAVLJE 

Trajanje čistilišta - čovjek u dvoboju — otac Schoops 
i ukazanje u Antvverpu 

Sljedeći primjer pokazuje nam ne samo koliko dugo traje 
kazna za grijehe nego i teškoću kako ublažiti Božju pravdu da 
se pomogne dušama koje su počinile takve grijehe. 

U Povijesti reda od Pohođenja među prvim redovnicama 
ustanove spominje se sestra Marija Denise, poznata u svijetu 
pod imenom Mile Mane Martignat. 

Bila je osobito milostiva i pobožna prema dušama u čistili- 
štu. Napose je preporučavala Bogu one na visokim položajima 
u svijetu. Znala je iz vlastitog iskustva kojima su opasnostima 
izložene takve osobe. 

Neki knez - ime ne spominje, ali je vjerojatno pripadao 
kući francuske Vlade - bi ubijen u dvoboju. Bog mu dozvoli da 
se ukaže sestri Denise. Zamoli je za prijeko potrebnu pomoć. 
Reče joj da nije zauvijek osuđen, iako je za zločin zaslužio osu¬ 
du. Zahvaljujući savršenome pokajanju u času smrti, spasio se 
je od vječne propasti. Ali je za svoj grešni život i smrt bio osu¬ 
đen na najstrožu kaznu u čistilištu. Sve do sudnjega dana. 

Plemenita sestra duboko dirnuta stanjem njegove duše 
dragovoljno prikaže sebe kao žrtvu za njega. Nemoguće je izre¬ 
ći što je sve morala pretrpjeti kroz tolike godine tim herojskim 
činom žrtve. 

Nesretni knez nije je pustio na miru i da podnosi dio njego¬ 
vih muka. Svojom je smrću okrunila tu svoju žrtvu. Prije izdah- 
nuća povjerila je svojoj starješinici da je kao nagradu za svoje 
patnje i boli olakšala svom štićeniku tek nekoliko sati njegovih 
muka. 

Starješinica je izrazila čuđenje za tako slabi uspjeh jer joj 
se učinio posve neprimjerenim prema onome što je sve ta jadna 

sestra pretrpjela. Sestra joj Denise odgovori: »Draga moja maj¬ 
ko, satovi se u čistilištu ne računaju prema satima na zemlji. 
Godine jada, siromaštva i bolesti u ovome svijetu nisu ništa 
prema patnjama jednog sata u čistilištu. Velika je to milost da 
nam Božje milosrđe dopušta da barem malo ublažimo Njegovu 
pravdu. Nisam bila toliko dirnuta tužnim stanjem te duše što 
trpi, koliko izvanrednim darom milosti kojom je spasila tu dušu 
od vječne propasti. Sam čin u kojem je taj knez umro zaslužuje 
pakao. Tisuće drugih našli su vječnu propast zbog istog čina u 
kojem je ovaj našao svoje spasenje. Sjetio se svoje duše u zad¬ 
njem času. Baš u času, koji je bio dovoljan da ga milost potakne 
i pripremi na savršeno pokajanje. Taj sretan čas, čini mi se, bio 
je izvanredan dar Božje dobrote opraštanja i velike ljubavi.« 

Tako je govorila sestra Denise. Divila se i strogosti Božje 
pravde i neizrecivom milosrđu. Sve to na izvanredan način 
jasno pokazuje ovaj primjer. 

O istom predmetu, o trajanju čistilišta, spomenut ćemo još 
jedan primjer koji se nedavno dogodio. 

Otac Filip Schoops, Družbe Isusove, umro u Louvainu 
godine 1878., priča nam sljedeći slučaj. Zbio se u Antwerpu 
prvih godina njegove službe u tom gradu. Na kraju misija 
povratio se u kolegij Notre Dame koji se tada nalazio u ulici 
L’Empereur. Tu mu bi rečeno da ga netko očekuje u govornici. 
Brzo siđe i nađe dva čovjeka u cvijetu mladosti s jednim bolež- 
ljivim i isplakanim desetgodišnjim djetetom. 

»Oče - rekoše - doveli smo ovo boležljivo dijete koje smo 
posinili. Vrijedno je svake naše pažnje jer je dobro i pobožno 
dijete. Hranimo ga i odijevamo. Smatramo ga članom naše obi¬ 
telji. Sretan je i dobro se oporavlja. Ali je unazad par sedmica 
počeo slabiti i pobolijevati, što i sami možete vidjeti.« 

»Sto je uzrok tome?« - zapita otac. 

»Straši se. U noći ga bude neke prikaze. Neki mu se čovjek 
pokaže. Dijete ga vidi tako jasno i bistro kao što i nas vidi usred 
bijela dana. Eto, to bi bio uzrok njegovu strahu i bojazni. Došli 
smo, oče, da nam pružite neki lijek.« 

»Dragi prijatelji, - odgovori otac Schoops - Bog ima lijek 
za sve probleme. Najprije vi dvojica se dobro ispovjedite i pri- 
čestite. Molite Boga da vas oslobodi svakoga zla i onda se niče¬ 
ga ne bojte. A ti, drago dijete, dobro se pomoli Bogu i onda spa¬ 
vaj tako dobro da te nikakav duh ne može probuditi.« 

Tada ih otpusti. Reče im da se opet vrate ako se nešto pono¬ 
vi. 

Nakon dvije sedmice opet se vrate. »Oče, poslušali smo vaš 
savjet, ali se prikazivanje nastavilo kao i prije. Dijete ponovno 
vidi čovjeka.« 

»Od sljedeće noći - kaže im otac Schoops - stražarite na 
vratima dječakove sobe. Uzmite papira i olovku i bilježite sve 
odgovore. Kad vas dijete upozori da se pojavio čovjek, zapitajte 
ga u Božje ime tko je. Zatim zapitajte dan njegove smrti, gdje je 
živio i zašto se prikazuje djetetu.« 

Sutradan se vrate. Donesu papir na koji su zabilježili odgo¬ 
vore. »Vidjeli smo čovjeka koji se prikazuje djetetu.« Opisali su 
ga kao starca i samo su vidjeli gornji dio njegova tijela. Obučen 
je u odijelo davno preminulih generacija. Reče im kako se zove 
i naznače kuću u kojoj je živio u Antwerpu. Umro je godine 
1636. Bavio se bankarstvom u istoj kući koja je u njegovo vrije¬ 
me obuhvaćala dvije kuće. I danas se mogu vidjeti s lijeve i 
desne strane naznačene kuće. 

Spomenimo još i to da su pronađeni dokumenti u arhivima 
grada Antwerpa koji točno označuju položaj te kuće. Još im 
preminuli reče da se nalazi u čistilištu i da je za njega samo par 
molitava izrečeno. Zamolio je osobe te kuće da namijene pričest 
za njega. Na koncu ih zamoli da za njega hodočaste u Notre 
Dame des Fievres i još u Notre Dame de la Chapelle u Bruxel- 
lesu. 

»Učinit ćete veoma dobro ako sve to izvršite - reče im o. 
Schoofs. Ali, ako se duh ponovno prikaže, najprije zatražite od 
njega da izmoli Oče Naš, Zdravo Marijo i Vjerovanje.« 

Oni tada odoše i izvršiše sve kako im je bilo naređeno. Oba¬ 
vili su sve s tolikom pobožnošću da su se mnogi obratili proma¬ 
trajući njihovu pobožnost. Pošto su sve obavili, ponovno se vra¬ 
te ocu. 

»Oče, onaj je preminuli molio s velikom pobožnošću i neo¬ 
pisivom vjerom. Nikada nismo vidjeli nekoga da tako pobožno 
moli. Koje poštovanje Očenaša! Koja ljubav kod Zdravo Mari¬ 
je! Koji zanos kod Vjerovanja! Sada zaista znamo što znači 
moliti. Na koncu nam se zahvalio za naše molitve. Bio je veoma 
radostan. Bio bi posve oslobođen muka da nije jedna pomoćni¬ 
ca u našoj radionici primila svetogrdno svetu pričest. Upozorili 
smo dotičnu osobu. Strašno se prepala i priznala svoj grijeh. 
Požurila je do ispovjednika i smjesta zadovoljila za svoj grijeh.« 

»Od tog je dana - nastavlja otac Schoops - ta kuća uživala 
potpuni mir. I obitelj koja je tu živjela brzo je napredovala i 
danas su dosta imućni. 

Dva su se brata i nadalje vladala u svemu veoma uzorno. 
Njihova je sestra ušla u samostan gdje je upravo danas starje- 
šinica tog samostana. 

S pravom zakljućujemo kako je blagostanje te obitelji bio 
plod molitava za preminulu osobu. Nakon dva vijeka kaznA 
ostao je samo mali dio muka što ih preminula osoba još ispašta 
kao i jedno neznatno dobro djelo koje treba izvršiti što ih je 
pokojnik zamolio. 

Kad je sve izvršeno, duša je tog ćovjeka bila oslobođena. 
Da iskaže zahvalnost svojim dobročiniteljima, isprosila im je 
blagoslov od Gospodina. 

DVADESETPETO POGLAVLJE 

Trajanje čistili*ta - Opatija u Latrobi - sto godina patnja 
za odgađanje bolesničkog pomazanja 

Sljedeći je događaj i izvorni dokaz donijela revija LE 
MONDE u mjesecu travnju, godine 1860. 

Taj se slučaj dogodio u Sjevernoj Americi, u opatiji Bene- 
diktinaca, u selu Latrobe. Nekoliko se je ukazanja zbilo u godi¬ 
ni 1859. Američka štampa je to objavljivala na veoma lagan 
način. 

Da se jednom prekine sa sablažnjivim prikazivanjem doga¬ 
đaja, opat Wimmer, starješina samostana, uputio je novinarima 
sljedeće pismo: 

»Evo potpune istine o tom slučaju. U našoj opatiji sv. Vinka 
blizu Latrobe, 10. rujna godine 1859., jednome se novaku uka¬ 
zao benediktinac odjeven u koralnom molitvenom ruhu. Prika¬ 
zanje se opetovalo svakoga dana od 18. rujna do 19. studenoga 
uli sati, u podne ili u 2 sata ujutro. Jedino je 19. studenoga 
novak, u prisutnosti jednog člana naše redovničke zajednice, 
zapitao i zatražio od duha razlog ukazanja. Duh je odgovorio 
da već 77 godina trpi zbog toga jer je zanemario odslužiti 7 
misa. Još je duh izjavio da se je već ukazao u razno doba sedmo¬ 
rici braće benediktinaca, ali ga oni nisu htjeli poslušati. Tako¬ 
đer će biti primoran ponovno se ukazati preko godine ako mu 
novak ne bude spreman pomoći. Na koncu je zatražio da se tih 
7 misa odsluže za njega. Još je tražio da novak obavi duhovne 
vježbe 7 dana, da opslužuje potpuni muk i 30 dana moli 3 puta 
dnevno psalam: Miserere, na golim koljenima raširenih ruku u 
obliku križa. 

Svi su ti uvjeti ispunjeni između 20. studenoga i 25. prosin¬ 
ca. Na taj dan poslije zadnje mise, prikaza je nestala. 

»Za sve to vrijeme duh se je mnogo puta prikazivao, potiču¬ 
ći veoma ozbiljno novaka da moli za duše u čistilištu, jer te duše 
strahovito trpe i veoma su zahvalne onima koji surađuju na nji¬ 
hovu oslobođenju. Nadodao je duh još i ovu veoma žalosnu 
vijest. Pet svećenika umrlih u opatiji niti jedan od njih nije u 
nebu nego još svi trpe u čistilištu. 

»Ne želim o ovome donositi nikakav zaključak, jer je ovo 
istina.« 

Ovaj je izvještaj potpisao sam Opat. Nepobitan je povijesni 
dokument. 

Što se pak tiče zaključka što nam ga je časni opat ostavio 
da o tome donesemo svoje mišljenje - svakome je posve jasan. 

Činjenica da je jedan redovnik osuđen na 77 godina čistili- 
šnih muka dovoljna je pouka i da promišljamo o trajnosti budu¬ 
ćih kazna, bilo to za svećenike i redovnike, bilo za svjetovnjake 
koji žive usred pokvarenog svijeta. 

Veoma je često uzrokom dugog trajanja u čistilištu budući 
da mnogi zanemaruju moćno sredstvo koje je Isus Krist ustano¬ 
vio za skraćenje čistilišnih muka. Naime, mnogi odgađaju pri¬ 
miti sakrament bolesničkog pomazanja kad su ozbiljno bolesni. 

Ti su sakramenti ustanovljeni da pripreme dušu za zadnje 
putovanje, da je očiste od ostataka grijeha i da je poštede od 
muka u drugom svijetu. Treba da ih primimo potrebnim raspo¬ 
loženjem da bi proizveli u nama svoje učinke. 

Što se ti sakramenti sve više odgađaju, a duševne moći 
postaju sve slabije, osoba postaje manje sposobna da ih što 
uspješnije primi. 

Što da rečem na sve ovo? Veoma se često događa da zbog 
nerazboritog odgađanja bolesnik umire bez te posve potrebne 
pomoći. Posljedica je da preminuli, ako nije osuđen na vječnu 
propast, ide u najdublje dno čistilišta s dugovima na svojoj 
duši. 

Miho Alix (Hist. Tract. 6, cfr. Rossignoli Merv. 86) piše o 
nekom crkvenom čovjeku koji je, umjesto da primi na vrijeme 
bolesničko pomazanje i dade dobar primjer vjernicima, zbog 
nemara tog sakramenta kažnjen 100 godina u čistilištu. Znajući 
da je teško bolestan i u pogibli života, taj je jadni svećenik 
morao obavijestiti nekoga o svome stanju i odmah se poslužiti 
sredstvom što ga majka Crkva pruža svojoj djeci u zadnjim 
časovima života. Tako je lišio sebe milosti sakramenta. Da li je 
to učinio pod uplivom nekog zavaravanja što je obično kod 

bolesnika i tako zatajio pred drugima svoje teško bolesno sta¬ 
nje? Ili je možda bio pod uplivom sudbonosne predrasude sla¬ 
bih kršćana koji odgađaju primiti bolesnićko pomazanje. Taj 
svećenik niti je tražio niti je pomišljao primiti taj sakrament. 

Dobro znamo da smrt dolazi iznenada. Taj je jadni čovjek 
odgađao tako dugo i umro, a da nije imao vremena primiti ni 
svetu pričest ni bolesničko pomazanje. Bog se je ipak poslužio 
tim slučajem da opomene druge. 

Preminuli se je ukazao svome crkvenom bratu i rekao da je 
osuđen 100 godina ćistilišnih muka. »Ja sam tako kažnjen - 
rekao je - jer sam odgađao primiti milost zadnjeg čišćenja. Da 
sam na vrijeme primio sakramente, kao što sam bio dužan, 
mogao sam izbjeći i samu smrt jakošću bolesničkog pomazanja 
i imao bih dovoljno vremena da činim pokoru. 

DVADESETŠESTO POGLAVLJE 

Trajanje čistiliftta - časna Katarina Paluzzi i sestra Bemardina 
- braća Finetti i Rudolfini - sv. Petar Klaver i 
dvije siromaime žene 

Navedimo još neke primjere koji će nas još bolje uvjeriti o 
dugotrajnosti čistilišnih muka. Vidjet ćemo kako je božanska 
pravda uglavnom stroža prema dušama koje su pozvane na 
savršenost i koje su primile mnoge milosti. 

Nije li Krist rekao u Evanđelju: »Kome je više dano i kome 
je više povjereno od njega će se više i tražiti« (Lk 12, 48). 

Čitamo u životu časne Katarine Paluzzi da neka redovnica, 
umrla na njezinim rukama, nije mogla ući u vječno blaženstvo 
prije nego je provela jednu godinu dana u čistilištu. 

Katarina Paluzzi živjela je svetim životom u biskupiji Nepi 
u Italiji gdje je osnovala samostan sestara Dominikanki. S njo¬ 
me je živjela redovnica imenom Bemardina, veoma poodmakla 
na putu duhovnog života. Te su se dvije redovnice natjecale u 
svetosti, pomagale jedna drugu sve više u napredovanju i 
savršenstvu na što ih je Bog pozvao. 

Životopisac časne Katarine uspoređuje te dvije redovnice 
sa žeravicama koje potpiruju vatru jedna drugoj. Na drugom 
mjestu uspoređuje ih s dvjema harfama koje su sukladno uskla¬ 
đene za vječni hvalospjev ljubavi i za veću slavu Božju. 

Sestra Bemardina je umrla. Teška ju je bolest dovela do 
groba. Podnosila je kršćanskom strpljivošću. U zadnjem je času 
života rekla sestri Katarini da je neće zaboraviti pred Bogom. 
Ako joj Bog dopusti, navratit će se da se porazgovara s njome o 
stvarima koje će pridonijeti njezinoj svetosti. 

Katarina je mnogo molila za dušu svoje prijateljice. Ujedno 
je prosila od Gospodina da dopusti da joj se ona ukaže. Prošla 
je godina dana, a njezina joj se prijateljica nije ukazala. Napo- 


102 



kon, na godišnjicu smrti sestre Bemardine vidjela je Katarina, 
dok je molila, zdenac iz kojega su se izvijali dim i plameni 
ognja. Zatim opazi kako izlazi iz zdenca nekakav lik, okružen 
tmastim oblacima. Malo po malo se dim raspršio i lik postade 
jasan, izvanredne jasnoće. U toj sjajnoj osobi prepozna Katari¬ 
na Bemardinu. Potrča prema njoj. 

»Jesi li to ti, moja najdraža sestro? Kada si došla? Što znači 
zdenac i strašni dim? Zar tvoje čistilište završava tek danas?« 

»Imaš pravo - odgovori duša. Čitavu sam jednu godinu bila 
osuđena na to mjesto ispaštanja. Istom danas idem u nebo. Što 
se tebe tiče, ustraj u svetim vježbama i zadobit ćeš milosrđe« 
(Diario Domenicano, cfr. Rossing. Marv. p. 2, 51). 

Drugi slučaj nalazimo u povijesti Družbe Isusove. Dva sko¬ 
lastika, dva mlada redovnika Družbe, braća Finetti i Rudolfini, 
studirali su u Rimskom Kolegiju pri koncu 16. stoljeća. Bili su 
uzor pobožnosti i redovničkog opsluživanja. Obojica su primili 
obavijest s neba, što su i otkrili, prema Pravilu reda, svome 
duhovniku. Bog im je otkrio da će naskoro umrijeti i da će 
morati trpjeti u čistilištu. Jedan će biti u čistilištu dvije godine, 
a drugi četiri godine. Obojica su preminuli, jedan za drugim. 
Njihova su se redovnička braća odmah žarko molila i činili sve 
moguće pokore za ispokoj njihovih duša. Znali su dobro ako 
Božja svetost nalaže duga ispaštanja svojim izabranicima ipak 
će te patnje biti skraćene i potpuno dokinute molitvama žive 
braće. Ako je pak Bog strog prema onima koji su primili toliko 
milosti i znanja, tada će biti veoma blag prema onima koji su 
skromni i priprosti, i služe mu iskreno i strpljivo. 

Sv. Petar Klaver, Družbe Isusove, apostol crnaca u Karta- 
geni, znao je da se u čistilištu nalaze dvije duše koje su skromno 
i siromašno živjele na zemlji. Njihove su patnje skraćene na par 
sati. 

Sljedeći opis nalazimo u životu ovog velikog Božjega sluge 
(Vie de saint Pierre Claver par le Ptre Fleurian). Savjetovao je 
neku kreposnu crnkinju, imenom Anđela, da primi u svoju kuću 
drugu crnkinju imenom Ursula, koja je bila potpuno paralizira¬ 
na i sva u ranama. Jednog ih dana posjeti da ih po običaju ispo¬ 
vjedi i donese nešto jela. Domaćica mu reče da se Ursula bori sa 
smrću. 

»Ne, ne! - odgovori otac tješeći je - Ona će još živjeti četiri 
dana. Neće umrijeti do subote. U subotu odsluži misu na njezi¬ 
nu nakanu i uputi se k njoj da je pripremi na smrt. Nakon malo 

vremena provedena u molitvi reče domaćici pun pouzdanja: 
»Utješi se! Bog ljubi Ursulu. Ona će danas umrijeti i bit će 
samo tri sata u ćistilištu. Neka me se sjeti kad bude s Bogom i 
neka se moli za me i za onu koja joj je bila do ovoga časa kao 
majka.« Ursula je umrla u podne. Ispunjeni prvi dio proročan¬ 
stva, čvrsti nam je dokaz da vjerujemo i u izvršenje drugog dije¬ 
la. 

Drugog dana pođe ispovjediti jednu siromašnu bolesnicu 
koju je običavao posjećivati. Kad je prispio, rekoše mu da je 
umrla. Roditelji su bili veoma ožalošćeni, a i on sam. Nije, nai¬ 
me, ni najmanje vjerovao da joj je blizu kraj života. Nije se 
mogao utješiti na pomisao što nije bio kraj nje u njezinim zad¬ 
njim časovima. Klekne uz njezino mrtvo tijelo. Najednom se 
uspravi i vesela lica reče: »Ovoj se smrti moramo više diviti 
negoli žalostiti. Njezina se duša sada nalazi u čisti]ištu, ali 
samo 24 sata. Nastojmo joj skratiti i to kratko vrijeme svojim 
žarkim molitvama.« 

Već smo dovoljno rekli o trajanju čistilišnih muka. Vidjeli 
smo da se mogu produžiti do strahovitog trajanja. Čak i najkra¬ 
će patnje izgledaju nam veoma duge ako promatramo njihovu 
grozotu. 

Nastojmo skratiti patnje drugim dušama, a ublažiti ih i 
sebi. Bolje rečeno: izbjegavajmo ih svi! Izbjeći ćemo ih ako 
otklonimo njihove uzroke. 

Koji su uzroci muka? Zašto duše ispaštaju u Cistilištu? 

DVADESETSEDMO POGLAVLJE 

Uzrok patnja - Sto ispaštamo u čistilištu? - 
- Soarezova nauka - sv. Katarina iz Genove 

Zašto duše moraju tako strašno trpjeti prije nego ugledaju 
Božje lice? Što je predmet tih ispaštanja? Što čini oganj u čisti- 
lištu da ih očisti i što da sažeže u njima? 

Crkveni učitelji kažu: to su ostaci ljaga nakon grijeha. Ali, 
što zapravo podrazumijevamo nazivom ljaga? Prema većini 
bogoslova nije krivnja grijeha, već patnja ili dug zbog grijeha. 

Do to dobro shvatimo, moramo se sjetiti da grijeh uzrokuje 
dvostruki učinak na duši. To nazivljemo: dug (reatus) krivnje i 
dug patnje. Čini dušu ne samo odgovornom, krivom nego još 
zaslužuje patnju ili kaznu. 

Kada je oproštena krivica grijeha, općenito patnja ostaje 
koju treba podnositi ili potpuno Ui djelomično u ovome ili u 
drugome životu. 

Duše u čistilištu ne zadržavaju ni najmanju ljagu kazne. 
Lagana kazna koja ih tereti u zadnjem času života briše se 
čistom ljubavlju kojom su obuhvaćeni na pragu novog života. 
Ali ih još uvijek tereti dug da trpe jer ga još nisu isplatile prije 
svoje smrti. 

Dug dolazi zbog svih počinjenih grijeha u vrijeme ovozem- 
nog života, napose zbog smrtnih grijeha kojima je oproštena 
krivica, ali dug nije nadoknađen vrijednim plodovima izvanj¬ 
ske pokore. 

Tako općenito uče bogoslovi što potvrđuje Suarez u svojoj 
knjizi o Sakramentu ispovjedi (Vol. 19. De Poenit. Disp. 11, 
Sec. 4). 

»Zaključujemo - piše on - da su svi lagani grijesi, u kojima 
pravedan čovjek umire, oprošteni što se tiče njihove krivice. 
Naime, u času kad se duša dijeli od tijela opraštaju se posredo- 

vanjem Božje ljubavi i savršenim pokajanjem za sve počinjene 
grijehe. Stvarno, u tom času duša savršeno pozna svoje stanje i 
grijehe koji je terete pred Bogom. Istodobno je duša gospodari¬ 
ca svojih moči, sposobna da prosuđuje. 

A što se tiče Boga, duša posjeduje najbolju pomoć tako da 
može djelovati u snazi dara posvećujuće milosti. 

Slijedi da u tom savršenom stanju duša djeluje bez ikakva 
oklijevanja. Okreče se pravo prema Bogu, i činom savršenog 
preziranja grijeha nađe se posve čista i od najmanjega lakoga 
grijeha. Ovim općenitim i plodonosnim činom otpušta se svaka 
krivica grijeha. 

Nestaje svaka ljaga krivice, ali ostaje patnja koju se mora 
podnijeti u punini strogosti i trajanja. Osobito vrijedi za duše 
kojih se nitko među živima ne spominje niti moli. 

Same za sebe ne mogu postići ni najmanju olakšicu jer je 
isteklo vrijeme zasluga. Više ne mogu ništa zasluživati; mogu 
samo trpjeti i na taj način isplatiti strogoj Božjoj pravdi sve što 
duguju. Sve do zadnjega novčića: »Usque ad novissimum qua- 
drantem« (Mt. 5, 26). 

Ti su dugovi i patnje ostaci grijeha; neka vrsta ljage što pri¬ 
ječi viđenje Boga. Ujedno i zapreka sjedinjenja duše s Bogom. 

»Budući da su duše u čistilištu oslobođene krivice grijeha - 
piše sv. Katarina iz Genove - tu nema druge zapreke između 
njih i njihova sjedinjenja s Bogom osim ostataka grijeha od 
kojih se trebaju očistiti.« (Traitt du Purgatoire c. 3.). 

Zapreka koju osjećaju u sebi čini ih da trpe muke osuđenih. 
(O temu sam već govorio na drugome mjestu). Također to uspo¬ 
rava čas kad će ljubav, koja ih privlači Bogu kao svome vrhov¬ 
nom blaženstvu, dosegnuti puninu savršenosti. Jasno vide kako 
je pred Bogom i najmanja zapreka zbog ostatka grijeha strašna 
kazna. Upravo da bi nužno zadovoljili Božjoj pravdi, odgađa se 
njihova želja da stignu u vječnu slavu. 

Ovo saznanje raspaljuje u njima silan oganj poput onoga u 
paklu, ali bez ikakve krivnje za grijeh. 

DVADESETOSMO POGLAVLJE 

Predmet Lspaš tanja - ostaci smrtnoga grijeha - 
— grijesi pohote za koje se nije dovoljno 
ispaštalo na zemlji — sveta Ludwina 

Rekli smo da sveukupan dug patnja u čistilištu posljedica 
je grijeha za koje nismo zadovoljili na ovoj zemlji, napose za 
smrtne grijehe kojima je krivnja oproštena. 

Ima ljudi koji su provodili sav svoj život u smrtnim grijesi¬ 
ma te su odgađali svoje obraćenje do smrti. Dopustimo da im 
Bog može udijeliti rijetku milost obraćenja, ipak će morati 
trpjeti najstrašnije kazne. 

Primjer lorda Stourtona uvjerljiv je dokaz da o tome raz¬ 
mislimo. Lord Stourton, engleski plemić, bio je srcem katolik. 
Da bi zadržao službu na kraljevskom dvoru, redovito je posje¬ 
ćivao protestantsku službu. Unatoč opasnosti, skrivao je u svo¬ 
joj kući katolićkog svećenika. Obećao mu je da će se poslužiti 
njegovom svećeničkom službom da ga pomiri s Bogom na 
samrtnoj postelji. No, plemić je poginuo u nekoj nesreći. Često 
se, naime, događa da u takvim slućajevima, po pravednoj 
Božjoj odluci, čovjek nema vremena da ispuni svoju želju odga¬ 
đajući svoje obraćenje. 

Ipak mu je Božje milosrđe, uzevši u obzir sve što je taj ple¬ 
mić učinio za vrijeme progonstva katoličke Crkve u Engleskoj, 
udijelilo milost savršenog pokajanja i tako mu osiguralo vječno 
spasenje. Ali je zato morao skupo platiti svoju grešnu nemar¬ 
nost. 

Godine su brzo prolazile. Njegova se udovica preudala i 
rodila djecu. Njezina kći, Lady Arundel, pripovijeda nam slje¬ 
deći slučaj što ga je doživjela vlastitim očima: 

»Jednog dana sastala se je moja majka s ocem Komelijem, 
Isusovcem. Bio je na glasu zbog svojih zasluga. Umro je kasnije 

kao mučenik. Izdao ga je jedan sluga obitelji Arundel. Bi izve¬ 
den na stratište u Dorchesteru godine 1594. Majka zamoli oca 
Komelija da izreče misu za ispokoj duže Ivana, lorda Stourto- 
na, prvog muža. On joj obeća. I dok je na misi bio između posve¬ 
ćenja i spomena mrtvih, zaustavi se dosta vremena potpuno 
uronjen u molitvi. 

Poslije mise održao je kratak govor prisutnima i ispovjedi 
im viđenje koje je upravo imao preko mise. Vidio je, naime, 
neizmjernu šumu što se prostirala pred njim. Sva je šuma bila 
u plamenu poput velikog kotla. Usred ognja stajao je preminuli 
plemić vapijući strašnim glasom. Oplakivao je svoj opaki život 
što ga je provodio u svijetu i na kraljevskom dvoru. 

Priznanje i očitovanje svojih grijeha nesretni plemić 
završio je riječima Joba iz Svetoga Pisma: »Smilujte se meni! 
Smilujte se meni, barem vi prijatelji moji jer me se ruka Gospo¬ 
dinova dotakla.« Nakon tih riječi nestade. 

Poslije te pojave otac Komelije bio je sav u suzama. Tako i 
svi mi članovi obitelji. Ukupno oko 24 osobe. Gorko smo plaka¬ 
li. Dok je još otac govorio, opazismo najednom na zidu naspram 
oltaru, znakove užarenog ugljevlja.« 

Ovo je izjava Doroteje, lady Arundel, kako čitamo u Povi¬ 
jesti Engleske. (Daniel Bk. 5, cf. Rossign. Merv. 715). 

Također je sveta Ludvina vidjela u čistilištu dušu koja je 
trpjela zbog smrtnih grijeha za koje nije dovoljno ispaštala na 
zemlji. Događaj je opisala sama svetica u životu: 

Neki je čovjek dugo vremena robovao sotoni, živeći bludno. 
Srećom se je obratio. Ispovjedio je svoje grijehe, savršeno se 
pokajao. Ali ga je smrt zatekla prerano te nije imao vremena 
dužnom pokorom okajati svoje mnogobrojne grijehe. 

Ludvina ga je dobro poznavala i mnogo se za nj molila. 
Dvanaest godina poslije njegove smrti još je uvijek za nj molila. 
U jednoj svojoj ekstazi povede je u duhu njezin anđeo čuvar u 
čistilište. Čula je neko bolno uzdisanje. Kao da je dopiralo iz 
nekog dubokog zdenca. 

»To je duša onog čovjeka - reče joj anđeo - za kojega tako 
žarko i ustrajno moliš.« Iznenadi se da ga nalazi tako duboko u 
čistilištu punih 12 godina nakon svoje smrti. 

Vidjevši je tako duboko potresenu, anđeo je zapita da li želi 
nešto pretrpjeti za njegovo oslobođenje? 

»Svim svojim srcem« - odgovori plemenita mlada Ludvina. 

Od tog je časa svetica trpjela nove muke i užasna mučila 
koja su nadmažila i najveću ljudsku moć i sposobnost. Ipak ih 
je rado podnosila s toliko jakosti i uz pomoć ljubavi koja je jača 
i od same smrti, sve dok se nije svidjelo Bogu da joj ublaži bolo¬ 
ve. Tada je odahnula kao da se povratila u nov život. U isto vri¬ 
jeme vidjela je onu dužu, za koju je toliko trpjela, kako izlazi iz 
ponora bijela kao snijeg i uzlazi na nebo. 

DVADESETDEVETO POGLAVLJE 

Predmet ispaš tanja - svjetovni duh - sv. Brigita - 
- mlada osoba - vojnik - bi. Marija Villani i 
svjetovna gospoda 

Duše koje se prepuštaju Caru, zamamljivosti i ispraznosti¬ 
ma ovoga svijeta, čak kad bi i imale sreću izbjeći vječno pro¬ 
kletstvo, morat će podnijeti strahovitu kaznu. 

Poćujmo sada objave svete Brigite koju Crkva mnogo cije¬ 
ni. Čitamo u 6. knjizi kako se svetica našla jednoga dana u duhu 
u ćistilištu. Tu je između ostaloga ugledala mladu gospođu 
viškog roda. Bila se potpuno predala svjetovnim užicima i 
ispraznostima. Ta je nesretna duša ispričala Brigiti povijest 
svega svoga života i žalosno stanje u kojem je živjela. 

»Na sreću - reče - prije svoje smrti ispovjedila sam svoje 
grijehe i tako izbjegla pakao. Sada ovdje trpim da bih okajala 
svjetovni život od kojega me moja majka nije ni najmanje 
odvraćala. Jao - nadoda uz bolno jecanje - ova glava koja je 
tako rado željela čašćenje i nastojala privući na se poglede dru¬ 
gih, sada je izvana i iznutra izložena vatri. Vatra je tako grozo- 
vita da mi se svakog časa čini da ću umrijeti. Ramena i ruke 
kojima su se ljudi divili, sada su sputani užarenim željeznim 
verigama. Moje su noge, vješto uvježbane za ples, sada okruže¬ 
ne zmijama koje ih grizu zubima i gnjuse svojom ogavnom slu¬ 
zi. Svi moji udovi koje sam resila draguljima, cvijećem i raznim 
nakitima, sada su postali plijenom najstrašnijih mučila. Ah! 
Majko moja, - zaviče glasno - kako si se strašno ogriješila pre¬ 
ma meni! Ti si mi grešno udovoljavala i bodrila me da se iska¬ 
zujem pred drugima i pretjerano prosipljem novac! Ti si me 
vodila u kazališta, na gozbe, na plesove i na svjetske zabave 
koje uništavaju dušu... Da se nisam upropastila za svu vječnost, 
zahvaljujem osobito milosti Božjeg milosrđa. Dimulo je moje 

srce iskrenim kajanjem. Učinila sam dobru ispovijed i tako 
izbjegla pakao. Ali sam se izložila ovim strašnim mukama u 
čistil iStu.« 

Već smo spomenuli kako mučenje raznih tjelesnih udova ne 
moramo uzeti doslovno jer duSa je odijeljena od tijela. Ali Bog 
daje da duša iako bez tih tjelesnih organa, ipak osjeća na sebi te 
boli. 

Životopisac svetice kaže nam da je svetica pripovijedala 
svoje viđenje rođakinji pokojnice koja je na isti način živjela u 
takvim svjetskim ispraznostima. Rođakinja se tako ustrašila da 
se je odrekla svih svjetovnih raskoši i pogubnih zabava; posve¬ 
tila je ostale dane svoga života pokori i strogom redovničkom 
životu. 

Ista sveta Đrigita za vrijeme jedne druge ekstaze promatra¬ 
la je suđenje netom preminulom vojniku. 

Taj je vojnik živio odan grijesima i manama vojničkog 
života. Bio bi zacijelo osuđen na vječne muke u paklu da mu 
nije Blažena Djevica Marija pritekla u pomoć koju je uvijek 
pobožno zazivao. Spasila ga je vječne propasti milošću iskrenog 
pokajanja. Svetica ga je vidjela pred Božjim sudom i kako je 
osuđen na duge čistilišne muke zbog svojih svakodnevnih grije¬ 
ha. Kao kaznu za oči - rekao mu je sudac - morat ćeš gledati 
najstrašnije prizore. Kao kaznu za jezik, oštre će ti igle proba¬ 
dati jezik i mučit ćete žeđa. Kao kaznu za dodir, bit ćeš bačen 
u ognjeni ocean.« 

Tada mu je Blažena Djevica Marija priskočila u pomoć i 
postigla mu olakšanje tih strogih odredaba Božjeg suda. 

Spomenimo još jedan primjer kaznš koje čekaju one koji 
ugađaju svijetu, ukoliko nisu poput onoga bogataša iz Evanđe¬ 
lja već prispjeli u pakao. 

Blažena Marija Villani, dominikanka (Sa Vie, par Marchi, 
1.2 c.5, Aferu. 41) gajila je osobitu pobožnost prema svetim 
dušama. Često se dogodilo da su joj se duše preminulih pojav¬ 
ljivale, ili da joj se zahvale, ili da je zamole da im pomogne svo¬ 
jim molitvama i dobrim djelima. 

Jednoga dana dok je žarko molila za njih, bila je u duhu 
ponesena u njihovu tamnicu ispaštanja. Među tim patničkim 
dušama ugleda jednu dušu, koja se mučila više nego ostale, 
usred ognja što ju je posve obuhvatio. Dirnuta samilošću zapita 
tu dušu tko je. 

»Ja sam ovdje - duša odgovori - već dosta dugo vremena. 
Kažnjena sam zbog svoje ispraznosti i sablažnjivo pretjerane 
gizde. Do danas nitko se ne nađe da mi pomogne. Dok sam 
hodala zemljom bila sam posve zauzeta dotjeravanjem, užicima 
i svjetovnim zabavama. Malo sam marila za svoje kršćanske 
dužnosti. Ispunjala sam ih veoma nerado i sasvim lijeno. Sva 
moja briga bila je kako bih unaprijedila svjetovne probitke svo¬ 
joj obitelji. Gledaj, kako sam sada kažnjena. Ne posvećuju mi 
ovdje ni najmanju pažnju. Čak ni moji roditelji, ni moja djeca, 
ni prijatelji s kojima sam bila tako prisno povezana. Svi su me 
zaboravili.« 

Marija Villani zamoli tu dušu da joj dopusti osjetiti nešto 
od muka koje trpi. Najednom se ukaže prst od vatre i dotakne 
se njezina ćela. Bol koju je u taj čas osjetila, odjednom je prene 
iz ekstaze. Taj je znak na njezinu čelu bio tako dubok i bolan da 
je bio vidljiv puna dva mjeseca nakon tog događaja. Redovnica 
je od tada imala strašne muke. Sve je to rado podnijela u znak 
pokore da ublaži patnje toj duši. 

Malo kasnije ta se je duša opet pojavila i rekla da je oslobo¬ 
đena muka. 

TRIDESETO POGLAVLJE 

Predmet ispaš tanja - grijesi mladosti 
- sv. Katarina Švedska i kneginja Gida 

Često se događa da se kršćani ne osvrću dovoljno na grijehe 
svoje mladosti. Za te će grijehe morati jednoga dana ispaštati 
najstrožom pokorom u čistilištu. 

Upravo ie takav slučaj princeze Gide, nevjeste sv. Đrigite. 
To čitamo u Životima Svetaca, 24. ožujka o životu sv. Katarine 
(cf. Afero. 823). 

Sveta Brigita bila je u Rimu sa svojom kćeri Katarinom 
kojoj se je ukazala duša njezine nevjeste Gide, a za čiju smrt još 
ništa nije znala. 

Jednoga dana, dok se molila u bazilici sv. Petra u Rimu, 
Katarina vidje pred sobom osobu svu u bjelini s crnim ogrta¬ 
čem. Ta je duša došla k njoj da zamoli njezine molitve za jednu 
preminulu osobu. »Ona je vaša zemljakinja - reče ta duša - Tre¬ 
ba vašu pomoć.« 

»Kako se zove?« - zapita svetica. 

»Ona je kneginja Gida iz Švedske, žena vašega brata Kar¬ 
la.« Katarina tada zamoli dušu da je povede svojoj majki Brigiti 
i objavi joj žalosnu vijest. 

»Donosim poruku samo vama - odgovori joj duša. Nije mi 
dopušteno ikoga drugoga posjetiti osim tebe. Moram se odmah 
rastati s tobom. Nemaš razloga da sumnjaš u viđenje. Uskoro će 
doći poslanik iz Švedske i donijet će zlatnu krunu kneginje 
Gide što ju je ostavila tebi u nasljedstvo da sebi osigura tvoje 
molitve. Treba da joj odmah sada pružiš svoju pomoć. Veoma su 
joj potrebne tvoje molitve i dobra djela.« S tim riječima prikaza 
nestade. 

Katarina je htjede slijediti, ali se bojala da će je po njezinu 
načinu odijevanja prepoznati. Nije, naime, smjela da je itko 
drugi vidi. 

Duboko potresena i uznemirena tom čudnom pojavom žur¬ 
no se vrati svojoj majci. Ispričala joj sve Sto se dogodilo. 

Sveta Brigita joj sa smješkom odgovori: »Bila je to tvoja 
nevjesta Gida koja ti se prikazala. Svidjelo se je našemu Gospo¬ 
dinu da mi to objavi. Naša je draga pokojnica preminula s naj- 
utješljivijim osjećajem pobožnosti. Zato je i dobila milost da ti 
se prikaže i zaprosi tvoje molitve. Još mora mnogo trpjeti dok se 
ne oslobodi mnogih grijeha svoje mladosti. Daj sada da se mi 
obje pomolimo za nju i tako joj olakšamo patnje. Zlatna kruna 
koju ti šalje obvezuje te na veliku odgovornost i ujedno duž¬ 
nost. 

Par sedmica poslije dođe u Rim časnik s kraljevskog dvora 
princ Karlo. Donese krunu. Bio je prvi koji je donio vijest o 
smrti princeze Gide. 

Prodali su dragocjenu krunu a novac odredili za svete mise 
i dobra djela za ispokoj duše preminule princeze. 

TRIDESETPRVO POGLAVLJE 

Predmet ispaš tanja - sablazan - nepristojne slike — 

— otac Zncchi i novakinja 

Koji su na svoju nesreću dali loš primjer drugima i svojom 
sablazni, uzrokovali propast njihove duše, moraju se pobrinuti 
kako bi učinili sve moguće da to isprave, ako ne žele biti pod¬ 
vrgnuti najtežim mukama na drugome svijetu. 

Nije zaludu Krist rekao: »Jao svijetu od sablazni! Jao tom 
čovjeku po kojem sablazan dođe na svijet! (Mt. 18,7). 

Evo što otac Rossignoli piše u djelu »MERVEILLES DU 
POURGATOJRE« (Aferu. 24). 

Neki je slikar, veoma sposoban kao i veoma dobra života, 
naslikao sliku koja nije posve odgovarala pravilima kršćanske 
čednosti. Ta se slika mogla naći i u najboljim obiteljima, djelo 
velike umjetnosti, ali pogled na nju uzrokovao je propast mno¬ 
gim dušama. 

Prava je umjetnost nadahnuće Neba, uzdiže dušu k Bogu. 
Svjetovnu profanu umjetnost nadahnjuje zloduh jer pogoduje 
osjetilima, stavlja pred oči samo tjelesnu ljepotu. Ta djela, iako 
su sjajno naslikana, nisu djela umjetnosti. Lažno se služe tim 
imenom. Sramotna je tvorevina pokvarene mašte. 

Umjetnik o čijem je ovdje djelu govor poveo se za zlim pri¬ 
mjerom. Ipak je odmah nakon toga odbacio taj opasan posao i 
posvetio se samo vjerskom slikanju. Bolje rečeno, slikanju koje 
je bilo bez ikakva prigovora. Naslikao je također veliku sliku u 
samostanu bosonogih karmelićana. Tom se je prigodom razbo¬ 
lio na smrt. Osjećajući da će uskoro umrijeti, zamoli prijora 
samostana da bude pokopan u samostanskoj crkvi. Poklonio je 
samostanu svu svoju ostavštinu, vrijednu veću svotu novaca, 
obvezujući ih time da otsluže mise za ispokoj njegove duše. 
Umro je smrću pobožna vjernika. 

Redovniku koji se je poslije Jutarnje molitve zadržao u 
koru ukaže se par dana kasnije sav u plamenu, bolno jecajući. 

»Što - kaže mu redovnik - zar moraš tako strašno trpjeti 
nakon uzorna života i blažene smrti ?« 

»Ah! Jao! - odgovori umjetnik. Ove su muke posljedica 
mojih nepristojnih naslikanih slika. Kad sam stajao pred 
sudom Vrhovnog suca pojavila se gomila tužitelja da svjedoči 
protiv mene. Svi su izjavili da su podlegli nečistim mislima i 
opakim željama gledajući moje slike. Zbog tih zlih misli i želja 
neki su dospjeli u čistilište, a neki u pakao. Oni iz pakla vikali 
su za osvetom govoreći da sam im ja uzrokovao vječnu propast, 
da zaslužujem u najmanju ruku istu kaznu. 

Tada su me stali braniti Blažena Djevica Marija i sveci koje 
sam proslavio svojim slikanjem. Iznosili su sucu da su te neu¬ 
mjesne slike djelo moje mladosti za Sto sam se već pokajao. 
Također da sam kasnije ispravio svoju pogrešku slikajući vjer¬ 
ske predmete koji su uvelike koristili dušama. 

Uzevši u obzir ove i druge razloge Vrhovni sudac je izjavio 
da radi mog skrušenog pokajanja i dobrih djela neću biti osu¬ 
đen na vječne muke pakla. Ali sam u isto vrijeme bio osuđen na 
ove strašne muke dok se one slike ne spale da ne pružaju i nada¬ 
lje nikakvu sablazan.« 

Zatim je nesretni slikar zamolio redovnika da se čim prije 
pobrine da te slike budu uništene. 

»Molim te, idi u moje ime do te i te osobe, koja posjeduje te 
slike, nagovori je da prinese tu žrtvu za me. Ako odbije - jao 
njoj! Da te uvjerim da ovo nije nikakva varka i da će biti kaž¬ 
njen za svoj grijeh reci mu da neće proći dugo vremena kad će 
izgubiti svoje dvoje djece. Nadalje, ako ne bude htio poslušati 
Onoga koji je stvorio nas obojicu, tada će za to platiti svojom 
preranom smrću.« 

Redovnik pođe smjesta vlasniku te slike izvršiti što je ta 
duša zatražila od njega. Netom to čuo, zgrabi sliku i baci je u 
vatru. Ipak, kako je najavio preminuli slikar, vlasnik je izgubio 
svoje dvoje djece za manje od mjesec dana. Ostatak je svog 
života proveo čineći pokoru zato što je bio naredio i držao u 
svojoj kući tu nepristojnu sliku. 

Ako je ovo posljedica jedne nepristojne slike, kakva će tek 
kazna biti za još strašniju sablazan zbog pokvarenih knjiga, 
sramotnih spisa, loših škola i nepristojnih razgovora? »Vae 

mundo a scandalis. Vae homini ilii per quem scandalum venit« 
- Jao svijetu od sablazni. Jao čovjeku po kojem sablazan dođe. 
(Mt. 18,7). 

Sablazan stvara strašnu pustoš zavođenjem nevinih duša. 
Ah! Takvi prokleti zavoditelji morat će položiti Bogu strašan 
račun za kiv svojih žrtava! 

Čitam sljedeći slučaj u životu oca Nikole Zucchi što ga je 
napisao o. Daniel Bartoli, Družbe Isusove. (Cf. Merv. 841). 

Sveti i revan otac Zucchi (umro u Rimu 21. svibnja, 1670.), 
vodio je putem savršenstva tri mlade gospođe koje se posvetiše 
Bogu u samostanu. Jednu je od njih, dok je još bila u svijetu, 
zaprosio mladi plemić. Poslije nego je ušla u novicijat, umjesto 
da plemić poštuje njezin sveti poziv, i nadalje joj je pisao pisma. 
Nazivao je svojom zaručnicom i nagovarao je da napusti samo¬ 
stan, tu »luđačku službu Bogu« - kako se je znao izraziti - i da 
opet prigrli radosti života. 

Kad se jednoga dana otac Zucchi sastao s njime na ulici, 
zamoli ga da prekine taj način ponašanja. 

»Uvjeravam te - veli mu otac - neće proći dugo vremena i 
morat ćeš se pojaviti pred Božjim sudom. Još ti ostaje malo vre¬ 
mena da se pripremiš i skrušeno pokaješ.« Nakon same četiri 
noći mladi plemić naglo umre. Imao je malo vremena da sredi 
svoju savjest jer se je svatko bojao za njegovo spasenje. 

Jedne večeri dok su tri novakinje razgovarale o pobožnim 
stvarima, najmlađu novakinju netko pozove u razgovomicu. Tu 
nađe čovjeka ovijena u debeli ogrtač kako u sobi hoda odmjere¬ 
nim koracima. 

»Gospodine, - zapita novakinja - tko ste vi? Zašto ste me 
pozvali?« 

Stranac se bez ikakva odgovora približi, odbaci tajanstveni 
ogrtač. Novakinja odmah prepozna nesretnog preminulog ple¬ 
mića. Strašno potresena ugledala ga potpuno okovana ognje¬ 
nim lancima oko vrata, tijela, koljena i nogu. 

»Moli za mene!« - zavapi i nestade. 

Ovo nam čudnovato otkriće pokazuje da mu se je Bog smi¬ 
lovao u zadnjem času života i da nije bio vječno osuđen. Svoje 
zavođenje gorko je platio strašnim mukama u čistilištu. 

TRIDESETDRUGO POGLAVLJE 

Predmet ispaštan ja - život u užicima - traženje udobnosti - 
— časna Franka iz Pampelune i svjetovni čovjek - 
- sveta Elizabeta i njezina majka kraljica 

U našim danima nalazimo kršćane kojima je posve strano 
mrtvenje i križ Isusa Krista. Njihov razbludni i osjetilni život 
samo je lanac užitaka. Daleko su od svega što zahtijeva neku 
žrtvu. Veoma teško i rijetko opslužuju stroge crkvene zakone 
posta i nemrsa. Ako odbacuju od sebe bilo kakvu pokoru na 
ovome svijetu, neka onda misle na patnje i boli budućega živo¬ 
ta. Više je nego sigurno da time na ovome svijetu uvećavaju svo¬ 
je dugove. Izbjegavajući pokoru, ničim ne isplaćuju svoje dugo¬ 
ve. Zato ih isplata čitava duga čeka na dnigome svijetu, što 
uznemiruje njihovu maštu. 

Časna službenica Božja Franka iz Pampelune često je bila 
usrećena mnogim viđenjima o čistilištu. Jednog je dana vidjela 
čovjeka koji je inače bio dosta dobar kršćanin. Taj je proveo 
punih 59 godina u čistilištu jer je na zemlji živio lagodnim i 
udobnim životom. Jedan je drugi proveo 35 godina zbog istoga 
razloga. Treći, posve odan kockanju, proveo je 64 godine u 
čistilištu. Jao! Ti nerazumni kršćani morali su isplatiti svoje 
dugove pred Bogom, umjesto da su to učinili djelima pokora na 
ovome svijetu, i to na dosta lagan način. Sada moraju sve ispla¬ 
titi u drugom životu, godinama u mukama. 

Ako je Bog strog prema bogatašima koji traže užitke ovoga 
svijeta, ništa manje neće biti strog prema velikašima, upravite¬ 
ljima, roditeljima. Općenito prema svima koji snose odgovor¬ 
nost za duše i drže vlast nad drugima. 

Strogi sud bit će - kaže Duh Sveti - za one koji drugima 
upravljaju (Mudr. 6, 6). Lovro Suri us piše kako je neka glasovita 
kraljica jasno potvrdila ovu istinu nakon svoje smrti (Merv. 93). 

Čitamo u životu svete Elizabete, kneginje u Turingiji kako 
je izgubila svoju majku Gertruđu, kraljicu Mađarske oko 1220. 
godine. Zadojena duhom svoje svete kršćanske kćeri, Gertruda 
je dijelila obilne milostinje, podvostručila svoje molitve i 
mrtvenja, potrošila svoj imutak djelima milosrđa da pomogne 
svojoj duši. Tada joj Bog objavi da nije dovoljno učinila. 

Jedne noći Gertruda se ukaže svojoj kćeri tužna lica i bolna 
izgleda. Pala je na koljena do njezina kreveta i plačući rekla: 
»Draga kćeri, vidiš pred sobom svoju majku koja strašno trpi. 
Došla sam te zamoliti da podvostručiš svoje molitve i dobra 
djela da bi me Božje milosrđe oslobodilo strašnih mučila koja 
podnosim. Oh! Kako moramo biti samilosni prema onima koji 
vladaju nad drugima. Sada ispaštam za grijehe koje sam poči¬ 
nila na svom prijestolju. Oh, drago dijete, molim te i zaklinjem 
zbog muka koje sam podnijela kad sam te donijela na svijet, 
zbog briga i jada koje sam podnijela da te odgojim: oslobodi me 
ovih muka!« 

Elizabeta, duboko dirnuta, odmah ustane, počne se bičeva- 
ti sve do krvi. Suznih očiju vruće zamoli Gospodina da se smi¬ 
luje njezinoj majci Gertrudi. Još reče Gospodinu: »Neču presta¬ 
ti moliti dok moja majka ne bude oslobođena muka « Njezine su 
molitve bile uslišane. 

Sjetimo se da je ovdje govor samo o kraljici. Kako će tek 
biti strogo suđeni kraljevi, upravitelji i poglavari čije su odgo¬ 
vornosti i uplivi mnogo veći! 

TRIDESETTREĆE POGLAVLJE 


Predmet ispaštanja - mlakost - sv. Bernard i 
redovnici a Citeaiuc - časna Majka Agneza i sestra 
de Haut Villars — otac Surin i redovnici iz Louduna 

Dobri kršćani, svećenici i redovnici koji žele služiti Gospo¬ 
dinu svim svojim srcem, treba da izbjegavaju mlitavost i nemar. 

Bogu moramo služiti svim žarom. Mlitavi i bezbrižni izazi¬ 
vaju Boga na negodovanje. Bog ide čak tako daleko da takvima 
prijeti prokletstvom, a i onima koji obavljaju svete obrede na 
nedostojan način. Drugim riječima, Bog kažnjava u ćistilištu 
svaki nemar u službi njemu na čast. 

Među učenicima sv. Bernarda koji su ispunili dolinu Clair- 
vaux mirisom svetosti našao se redovnik čiji je nemar bio u 
velikoj suprotnosti sa žarom svoje braće. 

Usprkos svojoj dvostrukoj časti, svećenik i redovnik, dopu¬ 
stio je da upadne u žalosno stanje mlakosti. Smrt ga zateče i 
nađe se pred Gospodinom bez ikakva popravka. 

Dok se je služila mrtvačka misa, neki je časni redovnik oso¬ 
bitih kreposti doznao nutarnjim prosvjetljenjem da preminuli 
brat nije osuđen na vječne muke u paklu, ali da se nalazi u 
strašnom stanju. »Jučer ste - reče mu preminuli brat - doznali 
za moje teško stanje. Sada počujte o mukama na koje sam osu¬ 
đen zbog svoje grešne mlitavosti.« 

Tada pokojnik povede starca redovnika na rub velikog i 
dubokog ponora ispunjena dimom i vatrom. 

»Gledaj mjesto - reče mu - gdje su me postavile sluge Božje 
pravde da me muče. Neprestano me bacaju u taj strašni ponor 
i ponovno me vade da me opet bace natrag. Ne daju mi ni časa 
odahnuti.« 

Ujutro stari redovnik pođe sv. Bernardu da ga obavijesti o 
viđenju. Sveti opat koji je i sam imao slično viđenje primi sve 

to kao veliku opomenu s neba cijeloj redovničkoj zajednici. 
Sazva kapitul braće i suznih oćiju iznese im dvostruko viđenje. 
Potakne svoje redovnike da svojim žarkim molitvama i dobrim 
djelima priskoče u pomoć svome siromašnom preminulome 
bratu. Također neka se okoriste ovim žalosnim primjerom kako 
bi uvijek bili žarki u molitvi i izbjegli najmanju nemarnost u 
službi Bogu (Rossign. Merv. 47). 

Mr. De Lautages opisuje nam sljedeći primjer iz života 
časne Majke Agneze iz Langeac, dominikanke. 

Dok je jednoga dana ova redovnica molila u koru, ukaže joj 
se druga redovnica koju nikada prije nije poznavala. Bila je 
veoma slabo odjevena, s izrazom najdublje boli. Ustrašena, 
zapitala je tko je. Čula je veoma jasan odgovor: »Ja sam sestra 
de Haut Villars.« 

Sestra de Haut Villars bila je redovnica u samostanu, u 
Puy. Umrla je pred deset godina. Ta duša nije rekla više ni jed¬ 
ne riječi. No, dosta je pokazala svojim žalosnim izgledom da joj 
je potrebna velika pomoć. 

Majka Agneza ju je savršeno razumjela. Odmah je započela 
žarko moliti da toj duši olakša boli. Pokojnici nije bio dostatan 
samo prvi posjet. I nadalje se ukazivala tri pune sedmice gotovo 
posvuda i u svako vrijeme, osobito poslije svete pričesti i moli¬ 
tve. Svaki je put bolnim izrazom lica očitovala svoje patnje. 

Agneza zapita svog ispovjednika za savjet. Reče joj da 
zamoli svoju prijoru - a da joj ništa ne govori o pojavljivanju 
pokojne sestre - da upozori redovničku zajednicu da na njezinu 
nakanu posebno mole za preminule sestre. 

Unatoč mnogim molitvama pojave nisu prestajale. Tada se 
sestra prepala da možda nije bila lažna prikaza. Ali se Bog udo¬ 
stojao otkloniti taj strah. Jasno je objavio svojoj plemenitoj slu¬ 
žbenici po njezinu anđelu čuvaru da je uistinu duša iz čistilišta 
koja trpi zbog nemara u službi Božjoj. Netom su te riječi bile 
poznate, prikaze je nestalo. Ipak nitko nije doznao koliko je 
dugo ta duša ostala u čistilištu. 

Spomenimo još jedan primjer. Još će bolje potaknuti vjer¬ 
nike da žarko mole. 

Neka redovnica imenom Marija od Utjelovljenja živjela je 
u samostanu Uršulinka u Loudunu. Nakon izvjesna vremena 
poslije svoje smrti ukaže se svojoj starješinici, ženi veoma obra- 
ženoj i zaslužnoj. Opisala je viđenje sa svim pojedinostima ocu 
Surinu, Družbe Isusove. 

»6. studenoga - napisala je - između 3 i 4 sata ujutro, Mari¬ 
ja od Utjelovljenja stajala je preda mnom s blagim izrazom lica. 
Izraz je više odavao poniznost negoli bol. Ipak sam opazila da 
ta duša mnogo trpi. Kad je prvi put vidjeh kraj sebe, zahvatio 
me veliki strah. Ali kako ona nije odavala strah, odmah sam 
osjetila sigurnost. Zapitah je kakvo je njezino stanje i da li joj 
možemo Cime pomoći. Odgovori mi: »Ja zadovoljavam Božjoj 
pravdi u čistilištu.« Tada je zapitah zašto je zadržana u čistili- 
štu. Odgovori mi bolnim jecanjem: 

»Bila sam nemarna u zajedničkim službama. Neka slabost 
me savladala da se ponašam po primjeru nesavršenih redovni¬ 
ca. Zatim navika da zadržavam za sebe stvari koje mi nisu bile 
dane na uporabu, a ja sam ih upotrebljavala kao svoje, za svoje 
potrebe i naravne sklonosti. Ah, kad bi redovnice znale - nasta¬ 
vila je dobra majka - koliko redovnice nanose zla svojim duša¬ 
ma jer ne teže savršenosti. Kako će skupo jednoga dana ispašta¬ 
ti sve lagodnosti za kojima teže, a protive se svjetlu njihove 
savjesti! Sasvim protivno bi im se dogodilo kad bi poduzimale 
barem malo više pokore i stege. Božje oko vidi i sudi posve 
drukčije nego mi. Njegovi su sudovi dirukčiji nego naši.« 

Ponovno je zapitah da li joj možemo pomoći da bi joj olak¬ 
šali patnje. Odgovorila je: »Želim vidjeti i posjedovati Boga. Ali 
sam sada zadovoljna što ovim zadovoljavam Njegovoj pravdi, 
tako dugo dokle se to Njemu svidi.« 

Zapitah je ponovno da mi reče da li mnogo trpi. Odgovori 
mi: »Moje su patnje neshvatljive onima koji ih ne osjećaju.« 
Kad to reče, približi se mome licu i nestade. A meni se učinilo 
kao da je uza me stajalo ugljevlje užarenog ognja, iako njezino 
lice nije dodimulo moje lice. Svojom se rukom malo dotakla 
njezina ogrtača i sva mi je bila kao užarena, prouzročila velike 
boli.« 

Mjesec dana poslije opet se pojavila istoj starješinici da joj 
javi svoje oslobođenje od čistilišnih muka. 

TRIDESETČETVRTO POGLAVLJE 

Predmet ispaštanja - nemarnost kod svete pričesti — 

— Ljudevit de Blois — sv. Magdalena de Pazzi i 
preminula duša u Adoraciji 

Nemarnost je srodna s mlakošću u pripravi za euharistij- 
sku gozbu. 

Ako Crkva neprestano poziva svoju djecu za euharistijski 
stol, ako želi da se često pričešćuju: uvijek nastoji da pristupe 
s dužnim poštovanjem, žarom i pobožnošću kako doliči uzviše¬ 
nom otajstvu. Svaka namjerna nemarnost u tom svetom činu 
vrijeđa svetost Isusa Krista. Uvreda je za koju se mora platiti 
dužno ispaštanje. 

Časni Ljudevit de Blois u knjizi »Miroir Spirituel« opisuje 
velikog slugu Božjega koji je naučio nadnaravnim načinom 
kako se ti grijesi teško kažnjavaju u drugom životu. 

Jedna ga duša iz čistilišta posjeti i zamoli pomoć radi pri¬ 
jateljstva kojim su bili povezani još za života. Ta mu je duša 
izjavila da podnosi strašne muke zbog nemarne pripreme za 
svetu pričest za vrijeme svog ovozemnog života. Mogla bi se 
osloboditi muka jedino s pomoću česte pričesti koja bi je lišila 
nekadašnje mlakosti. 

Časni Ljudevit odmah se latio posla da udovolji njezinoj 
želji. Primao je pričest s tolikom čistoćom savjesti i svom mogu¬ 
ćom pobožnošću i vjerom. Tada je vidio tu dušu kako se, oba¬ 
sjana neusporedivim sjajem, diže prema nebu (Merv. 44). 

Godine 1589. u samostanu Svete Marije od Anđela, u Fi¬ 
renci, umrla je neka redovnica koju su sestre redovnice osobito 
cijenile. Ubrzo se ukazala sv. Magdaleni de Pazzi i zamolila 
pomoć od strogih čistilišnih muka na koje je osuđena. Svetica 
se tada u crkvi molila pred Presvetim Sakramentom. Ugleda 
preminulu redovnicu gdje kleči posred crkve u dubokoj ado- 

raciji. Imala je na sebi ognjeni ogrtač. Činilo se da će je oganj 
svu progutati. Ali ju je djelomično od ognja branila bijela halji¬ 
na koja je pokrivala njezino tijelo. Magdalena, zapanjena, htje¬ 
de doznati što sve to znači. Dobila je odgovor da trpi radi mlake 
pobožnosti prema uzvišenom Sakramentu Oltara. Usprkos pra¬ 
vilima i svetim običajima svoga Reda pričešćivala se je i rijetko 
i nemamo. Zato ju je Božanska pravda osudila da se svagdano 
klanja Presvetom Sakramentu i da tako do nogu Isusa Krista 
ispašta u strašnim mukama ognja. Ipak zbog njezine djevičan¬ 
ske čistoće, označene bijelom haljinom, njezin je Božanski 
Zaručnik ublaživao muke. 

Tu je objavu sam gospodin Bog dao svojoj službenici. 
Duboko dirnuta učinila je sve da pomogne jadnoj duši svojim 
molitvama i dobrim djelima. Često je spominjala taj slučaj da bi 
potaknula svoje duhovne kćeri na Sto veći žar za svetom pri- 
češću. 

TRIDESETPETO POGLAVLJE 


Predmet upaitanja - manjak sabranosti u molitvi - 
- Majka Agneza od Isusa i sestra Anđelika - sv. Severin 
iz Kdlna - časna Franciska iz Pampelune i svećenici - 
— O. Streit, S. J. 


Svete stvari moramo sveto obavljati! 

Svaka nedolićnost u vjerskim vježbama neopisivo je odur¬ 
na Bogu. 

Već smo jednom spomenuli časnu Agnezu iz Langeaca. 
Kad je bila prijora u samostanu, često je preporučavala redov¬ 
nicama sabranost i žar u odnosima s Bogom. Napominjala im je 
riječi svetoga Pisma: neka bude proklet tko nemamo vrti slu¬ 
žbu Božju. 

Sestra, imenom Anđelika, preminula je u samostanu. 
Pobožna staiješinica jednoga je dana molila na njezinu grobu. 
Najednom ugleda pred sobom preminulu sestru u redovničkom 
odijelu. Istodobno osjeti kao da je ognjeni plamen dodirnuo 
njezino lice. Tada joj sestra Anđelika zahvali što ju je često 
poticala na žarku molitvu i što ju je osobno naučila da često 
opetuje: neka bude proklet tko nemamo obavlja službu Božju. 

»Nastavi, majko - nadoda pokojnica - poticati sestre na što 
veći žar. Neka služe Bogu što većim žarom, neka ga ljube svim 
srcem i moćima svoje duše. Kad bi mogle znati kako su stroge 
patnje u čistilištu, nikada ne bi polagale račun i za najmanju 
svoju nemarnost.« 

Spomenuta opomena pogađa na osobit način svećenike čiji 
su odnosi s Bogom češći i uzvišeniji. 

Neka se zato uvijek sjećaju tih riječi. Neka ih ne zaborave: 
bilo da prinose Bogu kdd svojih molitava, bilo da drugima dije¬ 
le blago Božjih sakramenata, bilo da prinose na oltaru otajstve- 
no Tijelo i Krv Isusa Krista. 

Evo što sveti Petar Damjan piše u svom 14. pismu gospodi¬ 
nu Desideriju (cf. Merv. 37): 

»Sv. Severin, nadbiskup Kolna, proslavio je svoju crkvu 
primjerom kreposti. Njegov apostolski život, njegovi veliki 
napori na proširenju kraljevstva Božjega u dušama: zaslužili su 
mu Čast sveca. Ipak se poslije smrti ukazao jednom kanoniku 
svoje katedrale i zamolio njihove molitve. 

Ovaj vrijedan svećenik nije nikako mogao shvatiti da su 
tako svetom prelatu Severinu potrebne molitve u drugom živo¬ 
tu. Tada mu preminuli biskup reće: »Istina je, Bog mi je dao 
milost da mu služim svim svojim srcem i da radim u njegovu 
vinogradu, ali sam ga Cesto uvrijedio moleći žurno Časoslov. 
Dnevni poslovi su toliko bili zauzeli moju pozornost da sam 
obavljao svoju dužnost bez dužne sabranosti. Čak sam nekada 
molio i u drugo doba dana negoli je crkva odredila. Sada ispa¬ 
štam te nevjemosti. Ali mi je Bog dopustio da dođem i da te 
zamolim za vaše molitve.« 

Životopisac spominje da je biskup Severin za tu jedinu svo¬ 
ju pogrešku bio u ćistilištu 6 mjeseci. 

Časna sestra Franciska iz Pampelune, već smo je jednom 
spomenuli, vidjela je nekog siromašnog svećenika Čiji su prsti 
bili osuti strahovitim ranama. Na taj je naćin bio kažnjen što je 
kod oltara Činio znakove križa nemamo i bez dolićnog dosto¬ 
janstva. 

Ista je svetica rekla da svećenici redovito borave duže vre¬ 
mena u ćistilištu negoli obićni ljudi, svjetovnjaci. Bol je njiho¬ 
vih patnja u omjeru s njihovim dostojanstvom. Bog joj je otkrio 
sudbinu mnogih preminulih svećenika. Jedan je bio osuđen na 
40 godina ćistilišnih muka što je zbog svoje nemarnosti dopu¬ 
stio da jedna osoba umre bez sakramenata. 

Drugi je svećenik ostao u ćistilištu 45 godina jer je nemamo 
obavljao uzvišene obrede svećeničke službe. 

Biskup, koga su zbog darežljivosti ljudi prozvali djelite¬ 
ljem milostinje, ostao je u ćistilištu 5 godina jer je upravo težio 
za tom ćasti. Naprotiv, jedan drugi bio je malo darežljiv, te je 
osuđen na 40 godina u ćistilištu zbog svoje škrtosti (Vie de la 
Ven. Mere Franc. - cf. Merv. 25). 

Bog želi da mu služimo svim svojim srcem i izbjegavamo 
koliko više možemo najmanje nesavršenost. Ali briga da mu 
ugodimo i strah da ga ne uvrijedimo, moraju biti uvijek popra¬ 
ćeni poniznim ufanjem u njegovo milosrđe. 

Isus Krist nas opominje da slušamo Njega i one koje je On 
postavio mjesto sebe da nam budu vođe. Također da savršenim 
pouzdanjem slijedimo savjete svojih starješina ili ispovjednika. 
Pretjerani je strah uvreda njegovu milosrđu. 

Otac Filip Streit, Družbe Isusove, redovnik velike svetosti 
preminuo je 12. studenog, g. 1643., u novicijatu u Brunnu u 
Cehoslovačkoj. Svagdano je najvećom pažnjom ispitivao svoju 
savjest i tako postigao veliku ćistoću svoje duše. 

Nekoliko sati nakon svoje smrti ukaže se ocu svoga Reda, 
časnom Mart inu Strzeda. »Jedna me je jedina pogreška - kaže 
mu - spriječila da ne uđem u nebo, zadržala me 8 sati u čistili- 
štu. Pogreška je bila što se nisam dovoljno pouzdavao u riječi 
svoga starješine koji me je u zadnjim časovima moga života 
nastojao umiriti gledom nekih teškoća moje savjesti. Morao 
sam prihvatiti njegove riječi kao samoga Boga.« 

tridesetSesto poglavlje 

Predmet ispaštanja i kazne - nemarnost u mrtvenjn 
osjetila — otac Franjo iz Aixa - slabo vladanje jezikom - 

- Durand 

Kršćani koji žele izbjeći strahote muke ćistilišta moraju 
nasljedovati mrtvenje svoga Božanskog Učitelja. Ne smiju biti 
nježni udovi Tijela čija je glava okrunjena tmjem. 

10. veljače, g. 1656. u provinciji Lyona, otac Franjo iz Aixa, 
Družbe Isusove, prešao je iz ove doline suza u bolji život. Ukra¬ 
šen svim mogućim krepostima redovnika visokog stupnja 
savršenosti. 

Potpuno zadahnut dubokim poštovanjem prema Presve¬ 
tom Trojstvu s osobitom nakanom da u svim svojim molitvama 
i mrtvenjima časti to uzvišeno Otajstvo. Obnašao je najradije 
poslove za koje su drugi malo marili. Bila mu je to najveća 
radost. Cesto je posjećivao Presveti Sakramenat, čak i u noći. 
Nikada ne bi izlazio iz samostana, a da ne bi izmolio molitvu na 
podnožju oltara. Njegove pokore, iako pretjerane, pribavile su 
mu naslov: čovjek pokore. Opomenut da ublaži svoje pokore, 
odgovorio je: »Onog dana kad dopustim da ne prolijem nekoli¬ 
ko kapi krvi i prinesem ih dragome Bogu, taj će mi dan biti naj¬ 
bolnije i najteže mrtvenje. Budući da se ne mogu nadati muče- 
ništvu iz ljubavi prema Isusu Kristu, tada želim da imam barem 
neki udio u njegovim mukama.« 

Jedan drugi redovnik, također Družbe Isusove, nije slijedio 
primjer ovog dobrog oca. Malo je mario za mrtvenje. Naprotiv, 
svuda je tražio udoban, lagodan život i sve što bi moglo udovo¬ 
ljiti njegovim osjetilima. 

Nekoliko dana nakon smrti ukaže se ocu d’Aixa, obučen u 
strašnu kostrijet trpeći užasne muke. Bila je to kazna za grijehe 
sjetilnosti koje je počinio za vrijeme svoga života. 

Zamoli ga da mu pomogne svojim molitvama. Zatim 
odmah nestade. 

Još je jedan grijeh koji moramo izbjegavati jer veoma lako 
upadamo u nj: loše vladanje, neobuzdavanje jezikom. Kako je 
lako pogriješiti u riječima! Kako je rijetka pojava da u kraćem 
ili dužem razgovoru ne sagriješimo protiv blagosti, poniznosti, 
iskrenosti i kršćanske ljubavi! Čak i pobožne osobe često u 
tome griješe. Kad im uspije izbjeći svim zasjedama đavolskim, 
tada postanu žrtve - ogovaranja. Počujmo što nam o tome kaže 
Vincent Beauvais (Spec. Hist. 1,26, c.5, cf.Merv. 47): 

Glasoviti Durand slovio je u 11. stoljeću kao vrstan propo¬ 
vjednik. Već je kao jednostavan redovnik bio uzor pravog 
redovničkog života i tara. Ipak je taj slavni čovjek imao jednu 
greiku. Živahnost njegova karaktera odvela ga je tako daleko 
daje odviše govorio. Služio se često izvanredno duhovitim izra¬ 
zima, na uštrb bratske ljubavi. Hugo, njegov opat, upozorio ga 
je na to. Čak mu je prorekao da će za to jednoga dana morati 
ispaštati u ćistilištu, ako ne popravi tu svoju manu. 

Durand se nije mnogo obazirao na taj savjet. Nastavio je 
bez ikakva ustručavanja i prešao svaku mjeru u svom govoru. 
Poslije njegove smrti ispunilo se proročanstvo njegova opata. 
Durand se ukaže jednom svom prijatelju. Zamoli ga da mu 
pomogne svojim molitvama jer je strašno kažnjen zbog neobu- 
zdavanja svoga jezika. Nakon tog ukazanja članovi redovničke 
obitelji jednodušno odlučiše da će opsluživati šutnju punih 
osam dana i vršiti dobra djela za ispokoj duše preminuloga bra¬ 
ta. Milosrdne vježbe postigle su svrhu. Durand se malo kasnije 
ponovno ukaže, ali jedino da im javi svoje oslobođenje. 

TRIDESETSEDMO POGLAVLJE 

Predmet ispaštanja - neobuzdavanje jezika - dominikanac - 
- sestre Gertruda i Margareta - sv. Hugo i Cluny i 
kršitelj Šutnje 

Upravo smo promatrali kako se neumjerenost mora ispa¬ 
štati u čistiliStu. 

Otac P. Rossignoli govori o nekom dominikancu kojega je 
božanska pravda kaznila radi toga grijeha. Taj mami redovnik, 
slava svoga Reda, ukaže se jednom redovničkom bratu u Kolnu; 
odjeven u veličanstvenu odjeću sa zlatnom krunom na glavi. Ali 
mu je jezik bio u straSnim mukama. Ukrasi su ukazivali nagra¬ 
du za njegov mar za duše i za njegovu savršenu točnost svih 
pravila redovničkog života. Ipak je njegov jezik bio u strašnim 
mukama jer nije dovoljno pazio na svoje riječi. Njegov govor 
nije bio uvijek doličan usnama jednoga svećenika i redovnika. 

Sljedeći primjer uzimamo od Cesariusa (Dial. de miracu- 
lis). U nekom samostanu Reda Citeaux - kaže pisac - živjele su 
dvije mlade redovnice, Gertruda i sestra Margareta. Gertruda, 
iako veoma kreposna, nije dovoljno pazila na svoj jezik. Često 
je kršila pravilo šutnje. Kadikad i u koru, prije i poslije molje¬ 
nja časoslova. Umjesto da bude sabrana iz počasti prema sve¬ 
tom mjestu, pričala je koješta prisutnoj sestri. Ne samo što je 
kršila pravilo šutnje nego je također pokazivala nedostatak 
pobožnosti, davala i slab primjer svojoj sestri. Umrla je dosta 
mlada. Nakon njezine smrti kad bi sestra Margareta išla na 
molitvu vidjela bi je kako ulazi i zaustavlja se na onom istom 
mjestu gdje je običavala stajati dok je bila živa. 

Na taj prizor sestra Margareta bi se gotovo onesvijestila. 
Kad bi došla k sebi i smogla dovoljno snage, odlazila je starje- 
šinici da joj ispriča sve što je vidjela. Starješinica joj reče neka 

se ne uznemiruje, a ako se prikaza opet pojavi, neka je u ime 
Božje zapita zašto dolazi. 

Sljedećeg dana opet se ukaže na isti način. Prema uputi 
starješinice Margareta je zapita: »Draga sestro Gertrudo, oda¬ 
kle dolaziš i što želiš?« »Dolazim - odgovori - na ovo mjesto 
gdje sam griješila da zadovoljim Božjoj pravdi. Na ovom sam 
mjestu vrijeđala Boga nepotrebnim riječima i protiv redovnič¬ 
kog dostojanstva, dajući svima slab primjer, a osobito sablaž- 
njujući tebe. Da samo znaš kako strašno trpim! Oganj me upra¬ 
vo svu prožimlje. Posebno trpim strašne muke na jeziku.« 
Zamoli sestru da moli za nju. I odmah nestade. 

Sveti Hugo naslijedio je svetoga Odila godine 1049., u veo¬ 
ma uzornom samostanu u Cluny. Jedan je redovnik bio veoma 
nesavjestan u opsluživanju pravila šutnje. Nakon svoje smrti 
pojavi se svetome opatu i zamoli ga da moli za nj. Usta su bila 
puna ogavnih rana kao kazna - rekao je - za nepotrebne riječi. 
Tada Hugo naredi redoničkoj zajednici da opslužuju savršenu 
šutnju punih sedam dana, što su redovnici proveli u potpunoj 
sabranosti i molitvi. Pokojnik se opet prikaže čist od svih rana, 
veoma sjajna lica. Zahvali braći za primljenu pomoć. 

Ako nas takva kazna čeka za nepotrebne riječi, kakva će 
tek kazna biti za sve grešne riječi? 

TRIDESETOSMO POGLAVLJE 

Predmet u pat tanja - promašaji na polju pravde - 

- otac D’Espinoza i isplata dugova - bi. Margareta iz 
Kordobe i ubijeni trgovci 

Bezbrojne objave pokazuju da Bog kažnjava neumoljivom 
strogošću grijehe protiv pravde i ljubavi. 

U stvarima pravde čini se da Bog zahtijeva potpunu odšte¬ 
tu prije nego što kaznu poništi. I u putujućoj Crkvi svećenici 
moraju zahtijevati potpunu odštetu prije nego oproste krivnju 
grijeha; prema onoj izreci: tuđe ne vraćamo - grijesi ne opro¬ 
šteni. 

Otac Rossignoli govori nam o redovniku svoga reda, ime¬ 
nom Augustin D’Espinoza, čiji je život bio neprekidan čin 
pobožnosti prema dušama u čistilištu. 

Neki je imućan čovjek često dolazio ocu na ispovijed. Umro 
je a da prije nije sredio sve svoje račune. Jednom se ukaže i 
zapita svećenika da li ga pozna. (Merv. 92). 

»Poznam! - odgovori otac D’Espinoza - Bio si kod mene na 
ispovijedi malo prije svoje smrti.« 

»Tada morate znati - nadoda preminuli - da dolazim k 
vama s osobitim Božjim dopuštenjem da biste utažili Božju 
pravdu i učinili nešto za me što ja više nisam kadar učiniti. 
Molim vas slijedite me!« 

Otac najprije pođe starješini da ga o svemu obavijesti i da 
smije poći sa strancem. Kada je dobio dozvolu, pođe slijedeći 
prikazu. Šutke ga povede do gradskog mosta. Zamoli oca da ga 
tu čeka. Prikaza nestade nekoliko minuta. Napokon se povrati 
noseći torbu punu novca. Zamoli oca da to uzme i onda obojica 
se vrate u redovnikovu sobu. Tu mu preminuli dade napisanu 
poruku i pokaže mu novac. 

»Sve ovo sada povjeravam vama. Budite tako dobri i uzmi¬ 
te. Podmirite moje vjerovnike čija su imena napisana na ovom 
papiru kao i svota što im pripada. Što ostane, uzmite i prema 
vašoj uviđavnosti potrošite u dobre svrhe i za ispokoj moje 
duše.« Rekavši to - nestane. Otac požuri izvršiti njegovu želju. 

Nakon 8 dana ista je duša ponovno posjetila oca D'Espino- 
zu. Zahvalila mu na njegovoj dobroti. 

»Hvala vam zbog savršene točnosti - reče mu - kojom ste 
isplatili sve moje dugove što sam ih ostavio na zemlji. Hvala 
vam i za svete mise što ste ih izrekli za mene. Sada sam oslobo¬ 
đen svih muka i sada mogu uči u vječno blaženstvo.« 

Nalazimo također još jedan sličan primjer u životu bi. Mar¬ 
garete iz Cortone. 

Ova se je slavna pokornica također proslavila osobitom 
pobožnošću prema dušama u čistilištu. Mnogobrojne duše su joj 
se ukazivale i molile je za njezine molitve i dobra djela. 

Jednog dana ugleda pred sobom dva putnika. Zamole je da 
im pomogne isplatiti nepravde koje su ostavile neisplaćene 
nakon smrti. 

»Mi smo dva trgovca koje su razbojnici ubili na putu. 
Nismo se mogli ispovjediti i dobiti oproštenje grijeha. No, 
zahvaljujući božanskom Spasitelju i Njegovoj svetoj Majci ima¬ 
li smo vremena učiniti djelo savršena pokajanja. I tako smo se 
spasili. Ali su naše muke u čistilištu upravo strašne, jer smo u 
svojem zvanju učinili mnoge nepravde. Dok te nepravde ne 
ispravimo, ne možemo dobiti nikakve olakšice. Zato molimo 
vas službenicu Božju, da potražite te i te osobe iz naše rodbine 
i nasljednike i upozorite ih da vrate čim prije ukradeni novac 
što smo ga nepravedno stekli.« 

Dali su potrebne upute i onda su nestali (Actes de Saints, 
Feb. 22). 

TRIDESETDEVETO POGLAVLJE 

Predmet ispaš tanja - grijesi protiv ljubavi - 
- bi. Margareta Marija - dvije osobe visokog položaja u 
čistilišnim mukama - mnoge duže kažnjene zbog nesloge 

Već smo rekli da je Božanska pravda veoma stroga u pogled 
grijeha protiv ljubavi. 

Ljubav je najdraža krepost srcu božanskog Učitelja; ljubav 
preporučuje svojim učenicima po kojoj će ih ljudi najbolje pre¬ 
poznati da su njegovi učenici: »Po tome će svi ljudi upoznati 
vas da ste moji učenici, ako budete ljubili jedni druge« (Iv 13, 
35). 

Zato nas ne smije iznenaditi da se osornost prema susjedi¬ 
ma i svaka druga pogreška protivna ljubavi strogo kažnjava na 
drugome svijetu. Imamo mnogo dokaza u životu blažene Mar¬ 
garete Marije. 

»Doznala sam od sestre Margarete - piše Majka Greffier u 
svojim »Uspomenama« - kako je jednoga dana molila za dvije 
upravo preminule osobe visokog položaja u svijetu. Obojicu je 
vidjela u čistilištu. Jedan je bio osuđen na mnogo godina muka 
iako su mnoge mise bile izrečene za njega. Sve molitve i ostale 
prošnje Božanska pravda nije dodijelila njemu nego dušama 
podanika njegove vladajuće obitelji. Ti su, naime, podanici 
pretrpjeli mnoge nepravde i uvrede zbog nepravda i pomanjka¬ 
nja ljubavi svojih pretpostavljenih. Ti su jadnici ostali bez ika¬ 
kve pomoći i sredstava da im se nakon smrti govore molitve. To 
im je Bog nadoknadio na način kako smo spomenuli. 

Drugi je ostao u čistilištu onoliko dana koliko je godina 
živio na zemlji. Gospodin je objavio Margareti da je za mnoga 
dobra djela što ih je učinio u životu Bog uzeo u obzir njegovu 
ljubav kojom je podnosio mane susjeda a i patnje koje je podnio 
da nadvlada boli koje su mu drugi nanijeli. 

Drugom je zgodom naš Gospodin pokazao bi. Margareti 
veliki broj duša u (istilištu koje su se ogriješile o svoje starješi- 
nice. Za vrijeme ovozemnog boravka nisu se pokoravale svojim 
starješinicama niti su nastojale da se s njima sporazumiju. Zato 
su bile veoma strogo kažnjene. Nakon njihove smrti nisu im 
pomogle ni blažena Djevica, ni sveci, ni njihovi anđeli čuvari. 
Mnoge su bile osuđene za dugo vremena na strašni čistilišni 
oganj. Druge pak redovnice, koje su pokazivale malo ljubavi 
prema svojim susestrama za vrijeme ovozemnog boravka, bile 
su lišene njihovih molitava i svake druge pomoći. 

Spomenimo još jedan slučaj iz »Uspomena« Majke Greif- 

fier. 

»Dok je sveta Margareta molila za dvije preminule redov¬ 
nice, ukažu joj se njihove duše u tamnicama Božanske pravde. 
Jedna je bila u težim mukama negoli druga. Veoma se žalila što 
je - zbog svojih pogrešaka protiv sestrinske ljubavi i prijatelj¬ 
stva koje mora vladati u redovničkim kućama - uz ostale kazne 
lišena također svake molitve i dobrih djela što ih sestre za nju 
prinose. Jedina je dobivala iz redovničke zajednice molitvenu 
pomoć od tri ili četiri osobe kojima je iskazivala malo osjećaja 
i pažnje dok je živjela. Ta patnička duša optuživala je sebe zbog 
toga što je odveć olako tražila izuzimanja od pravila i vršenja 
redovničkih pravila. Oplakivala je također to što je u životu s 
mnogo brige tražila udobnosti i odmaranja svome tijelu. Izjavi¬ 
la je još dobroj sestri da se je za kaznu zbog te tri pogreške 
morala boriti protiv tri đavolska napada u smrtnoj borbi: naj¬ 
prije je pomislila da je izgubljena; zatim je sumnjala u svoje 
spasenje; napokon je upala u očaj. Ali ju je svakiput spasila i 
istrgla iz đavolskih žvala Blažena Djevica prema kojoj je gajila 
veliku pobožnost u životu. 

ČETRDESETO POGLAVLJE 

Predmet ispaš tanja - pomanjkanje bratske ljubavi i 

poštovanja prema bližnjemu - sv. Ljudevit Bertrand i 
preminuli brat koji moli za oproštenje - otac Nieremberg - 
- bi. Margareta Marija i benediktinac 

Prava je ljubav ponizna, rado podnosi druge. Štuje ih kao 
svoje pretpostavljene. Njezine su riječi uvijek ljubezne i pune 
razumijevanja za druge. Nisu gorke ni hladne. 

Ljubav ne prezire nikoga jer dolazi iz ponizna i blaga srca, 
poput Isusova Srca. Ljubav izbjegava sve što bi moglo narušiti 
slogu. Bira sva moguća dobra sredstva i sprema je na svaku 
žrtvu da dođe do pomirenja, prema riječima božanskog Učite¬ 
lja: 

»Ako prinosiš svoj dar na oltar i tu se sjetiš da tvoj brat ima 
nešto protiv tebe, ostavi svoj dar tu pred oltarom, idi i najprije 
se pomiri sa svojim bratom, a onda dođi i prinesi svoj dar.« (Mt 
5, 23). 

Neki je redovnik bio strašno kažnjen poslije svoje smrti 
budući da se ogriješio o ljubav prema sv. Ljudevitu Bertrandu. 
Određen je u čistilišni oganj i tu je patio dok nije zadovoljio 
Božjoj pravdi. Još više. Nije se mogao pridružiti skupini izabra¬ 
nika dok za to i na izvanjski način ne zadovolji da bi bilo pri¬ 
mjerom drugima. Taj događaj nalazimo u životu sveca. 

Kad je sv. Ljudevit, reda sv. Dominika, boravio u samosta¬ 
nu u Valenciji, u toj je istoj redovničkoj zajednici živio i mladi 
redovnik koji je odviše davao važnost svjetovnim znanostima. 

Knjige i naobrazba imaju svoju vrijednost, ali - kaže Duh 
Sveti - te znanosti moraju dati prednost strahu Božjem i nauci 
svetaca. »Non super timentem Dominum - nitko nije veći od 
onoga koji se boji Gospodina!« (Eccl. 25, 13). 

Ta se nauka svetaca - koju ju je vječna Mudrost donijela na 
zemlju nama za pouku - sastoja u poniznosti i ljubavi. , 

Mladi redovnik, o kome je govor, bio je veoma slabo upućen 
u božansku Mudrost. Taj je redovnik predbacio ocu Bertrandu 
da nije dovoljno upućen u znanosti: »Lijepo se može vidjeti, 
oće, da niste veoma učeni.« 

»Brate, - odgovori mu svetac - i Lucifer je bio veoma 
pametan, a ipak je bio proklet.« 

Brat, učinivši tu pogrešku, nije ni pomislio da bi je ispravio 
iako nije bio loš redovnik. Malo kasnije smrtno se razboli, primi 
sakramente umirućih u veoma pobožnom raspoloženju i usnu 
mimo u Gospodinu. 

Nakon dugo vremena bio je otac Ljudevit izabran prijo- 
rom. Jednog dana ostade u koru poslije Jutarnje. Ukaže mu se 
preminuli brat sav u ognju. Padne pred njim na zemlju i reče 
mu: »Oče, oprostite mi one uvredljive riječi koje sam vam nekoć 
upravio. Bog mi ne dopušta da ugledam njegovo lice dok mi ne 
oprostite moj grijeh i prinesete svetu misu za mene.« 

Svetac mu rado oprosti. Ujutro prinese svetu misu za nje¬ 
govu dušu. Slijedeće noći, dok je još bio u koru, ugleda ponovno 
preminulog brata kako sav u sjaju slave ulazi u nebo (Acta 
Sanct. Oct. 10.). 

Otac Euzebije Nieremberg, redovnik Družbe Isusove, pisac 
krasne knjige »Razlika između Vremena i Vječnosti«, živio je u 
Madridu, u kolegiju gdje je i preminuo na glasu svetosti, godine 
1658. 

Ovaj je sluga Božji, osobito pobožan prema dušama u čisti- 
lištu, molio jednog dana u crkvi kolegija za redovničkog oca, 
nedavno preminula. Pokojnik je bio dugo vremena profesor 
teologije. I dobar redovnik i učen teolog. Isticao se osobito 
pobožnošću prema Blaženoj Djevici. Ipak mu se jedna mana 
potkrala među njegove vrline: nije bio ljubezan u svojim riječi¬ 
ma. Često je govorio o pogreškama svoje braće. 

Jednom dok je otac Nieremberg preporučivao Bogu njego¬ 
vu dušu, ovaj mu se redovnik ukaže i otkrije mu stanje svoje 
duše. Bio je osuđen na strašne muke jer je često vrijeđao brat¬ 
sku ljubav. Njegov se jezik, uzrok njegovih mana, strašno 
mučio gorućom vatrom. Blažena Djevica, zbog njegove nježne 
pobožnosti prema njoj, omogućila mu je da se ukaže i da zapro¬ 
si molitve. Također je ovaj slučaj bio primjer drugima da pripa¬ 
ze na svoje riječi. 

Prikazavši mnoge molitve i pokore za nj, otac Nieremberg 
je postigao da bude oslobođen čistilišnih muka. (Život oca Nie- 
remberga). 

Redovnik koga smo spomenuli u životu bi. Margarete Mari¬ 
je i za koga je mnogo trpjela puna tri mjeseca, bio je kažnjen 
između ostalih grijeha i za grijehe protiv bratske ljubavi. Evo 
Sto nam je blaženica objavila: 

Čitamo u njezinu životu: Dok je jednoga dana blažena 
Margareta Marija stajala pred Presvetim Sakramentom - naj¬ 
ednom se pojavi pred njom čovjek sav u plamenu. Izgledalo je 
da će ga oganj svega spaliti. StraSno stanje te siromaSne duSe 
izazvalo je Margareti suze i plač. 

Bio je to neki benediktinac iz samostana Cluny koji ju je 
ispovijedao i koji joj je mnogo dobra učinio, savjetovavSi je da 
često prima svetu pričest. Za nagradu Bog mu je dopustio da joj 
se ukaže i da bi mu ona pomogla olakSati muke. 

Jadan redovnik zamoli je da prinese za nj sva svoja djela 
trpnje kroz puna tri mjeseca. Ona mu obeća poSto je za to dobi¬ 
la dozvolu. Reče joj da je glavni uzrok njegovim straSnim 
mukama jer je tražio vlastitu korist iznad Božje slave i dobra 
duSa, imajući (iznad svega) pred sobom svoju veličinu. Drugi 
mu je grijeh nedostatak bratske ljubavi. Treći je grijeh bio nje¬ 
gova naravna naklonost prema stvorovima kojima je davao 
prednost i s njima sklapao duhovna prijateljstva što je - reče - 
najviše vrijeđalo Boga.« 

Teško je opisati što je sve blažena Margareta Marija pretr¬ 
pjela u ta tri mjeseca. Pokojnik je nikada nije ostavljao. Sa stra¬ 
ne s koje bi joj se ukazao bila je sva kao vatra, u tako teškim 
bolima da je stalno plakala. Njezina starješinica duboko dirnu¬ 
ta samilošću naredi joj druge pokore i vježbe koje je mogla lak¬ 
še podnositi. 

Patnje koje joj je Božja Svetost dodijelila bile su nepodno- 
sive. Bio je to živi primjer podnesenih patnja za duše u čistilištu 
koje toliko trpe. 

ĆETRDESETPRVO POGLAVLJE 

Predmet ispaš tanja - odbijanje milosti - sv. Magdalena 

de Pazzi i preminuli redovnik - bi. Margareta Marija 
i tri duše u čistilištu 

Još jednu manu u ljudskoj duši Bog strogo kažnjava u čisti- 
lištu: zloupotreba milosti. 

Pod tim razumijevamo nemar da odgovorimo Božjoj milo¬ 
sti koju nam Bog daje i pozivima kojima nas potiče da se 
vježbamo u krepostima za svetost svoje duše. 

Milost nam Bog nudi kao dragocjeni dar koji nesmijemo 
odbiti. Milost je sjeme spasenja i zasluga i ne smije ostati bez- 
plodno, bez učinkovitosti. 

Tu pogrešku učinimo kad ne odgovaramo velikodušno na 
Božji poziv. 

Bog mi nudi sredstva da dijelim milostinju. Da to učinim 
poziva me neki nutarnji glas. Ja zatvaram svoje srce ili dajem 
teška srca, nerado. To je zloupotreba milosti. 

Mogu slušati misu, ostati na propovijedi, pristupiti sakra¬ 
mentima. Neki me nutarnji glas potiče da to učinim, ali se ne 
želim mučiti oko toga. I to je zloupotreba milosti. 

Mlada redovnica treba da bude poslušna, ponizna, da sve 
žrtvuje, da bude vjerna svojim dužnostima. Bog to zahtijeva od 
nje i daje joj milost u njezinom zvanju. Ali ona ne mari za to, ne 
nastoji nadvladati samu sebe da surađuje s Božjom milosti koja 
je jači. I to je zloupotreba milosti. Bog strogo kažnjava taj gri¬ 
jeh u čistilištu kako smo več rekli. 

Sv. Magdalena de Pazzi kaže kako je jedna sestra u Redu 
mnogo trpjela nakon svoje smrti jer je tri puta odbila suradnju 
s Božjom milošću. 

Dogodilo se prigodom jedne svetkovine. Sestra je odlučila 
obaviti sasma jednostavan, lagani posao: podrubiti komadić 

platna. Ali to uopće nije bilo potrebno. Moglo se je vrlo lako 
odgoditi za neki drugi dan. Nadahnuće joj je govorilo da se 
zbog svetkovine uzdrži od toga. No, ona je radije poslušala svo¬ 
ju naravnu naklonost tome poslu pod izlikom da je to malen¬ 
kost, sitnica. 

Nekom je drugom zgodom opazila da se pravila Reda ne 
opslužuju kako treba i da bi o tome trebalo obavijestiti starje- 
šinicu radi dobra zajednice. Ali je to ona propustila obaviti. 
Milost joj je nadahnuća govorila da to ućini, ali to iz ljudskog 
obzira nije izvršila. 

Treći je njezin grijeh bio što je odveć bila privezana uz svo¬ 
ju rodbinu u svijetu. Ona je kao zaručnica Kristova morala 
upraviti sve svoje osjećaje prema svome božanskom Zaručniku. 
Ali ona je svoje osjećaje dijelila dijelom Isusu, dijelom članovi¬ 
ma svoje obitelji. Dobro je znala da njezin postupak nije ispra¬ 
van, a ipak nije poslušala glas Božje milosti niti je to htjela 
popraviti. 

Ta je sestra, inače svima uzor, preminula nešto kasnije. 
Magdalena je žarko molila za nju. Nakon 16 dana od njezine 
smrti ukaže se Magdaleni i javi joj da se je oslobodila čistilišnih 
muka. Magdalena se iznenadila da se je preminula sestra tako 
dugo zadržala u čistilištu. Dozna da je ta duša morala ispaštati 
zbog tri zloupotrebe milosti, kako smo gore spomenuli. Čak bi 
bila zbog ta tri grijeha još duže ostala u čistilištu da joj se Bog 
nije smilovao radi njezina uzorna ponašanja. Oprostio joj je, 
naime, mnoge patnje radi vjernog opsluživanja pravila svoga 
Reda, njezinih čistih namjera i njezine ljubavi prema sestrama. 
(Cepari, Vie de St. Madeline de Pazzi). 

Koji su na ovome svijetu imali više milosti i više sredstava 
da zadovolje za svoje duhovne dugove, bit će u drugome svijetu 
strože suđeni negoli oni koji su imali manje prigoda da u ovome 
životu zadovolje za svoje pogreške. 

Blažena je Margareta Marija doznala da su nedavno premi¬ 
nula dva redovnika i jedan svjetovnjak. Odmah počne moliti za 
ispokoj njihovih duša. Upravo na Novu Godinu ukaže joj se naš 
Gospodin, dirnut njezinom ljubavlju i pokazujući joj uvijek 
osobitu naklonost. Pokaže joj te tri osobe u njihovim ognjenim 
tamnicama i groznim mukama. Reče joj: »Draga kćeri, kao moj 
dar za Novu Godinu primit ću u nebesku slavu jednu od ovih 
duša, ali tebi prepuštam da izabereš koju dušu želiš osloboditi.« 

»Ali, tko sam ja, Gospodine - odgovori bi. Margareta - da 
prosudim koja od njih troje najviše zaslužuje tvoje pomilova¬ 
nje? Udostoj se, Gospodine, ti sam odabrati.« 

Tada Gospodin odabra svjetovnjaka i oslobodi ga čistili- 
šnih muka. Reče joj da osjeća manje ljubavi prema mukama 
dvojice redovnika jer su oni imali u svom životu više sredstava 
da ispaštaju i zadovolje za svoje grijehe negoli svjetovnjak. 

DRUGI DIO 

TAJNA BOŽJEG MILOSRĐA 




PRVO POGLAVLJE 


Strah i pouzdanje - Božje milosrđe - 
sveta Ludvina i svećenik — časni Klaudije de la Coolmbiere 

DO SADA SMO PROMATRALI strogosti Božje pravde u 
drugome svijetu. Strašne su i nemoguće je misliti o njima, a da 
se sav ne streseš i ne zadrhtaš. 

Taj je strah spasonosan i slaže se s Duhom samoga Isusa 
Krista. Naš Božanski Učitelj želi da se strašimo, da se bojimo ne 
samo pakla nego i čistilišta. On želi da nas nadahne tim svetim 
strahom time što nam je otkrio strogost Vrhovnog Suca, da 
nećemo odatle izići sve dok ne isplatimo i zadnji novčić (Mt 5, 
26). 

Ipak naš Gospodin nije namjeravao reći da se moramo pre¬ 
tjerano i beznadno bojati, da gajimo strah koji muči čovjeka i 
vodi ga u očaj, u smrtni ponor bez ikakve nade. Ne, on želi da 
naš strah bude začinjen velikim pouzdanjem u njegovo milosr¬ 
đe. On želi da se bojimo zla kako bismo mu mogli izbjeći i spa¬ 
siti se. On želi da nas pomisao na taj strašni oganj hrabri te 
budemo gorljivi u Božjoj službi; da nas potakne da ispaštamo 
svoje grijehe na ovom svijetu radije nego na drugom. 

»Bolje je da se oslobodimo svih grijeha i očistimo od svih 
mana sada nego da ih se oslobodimo kasnije« (Nasljeduj Krista 
1,24). 

Ako smo, usprkos našemu nastojanju da dobro živimo i da 
zadovoljimo na ovome svijetu za svoje grijehe, još uvijek sigur¬ 
ni da nas čeka čistilište, onda moramo gledati naprijed s veli¬ 
kim pouzdanjem u Boga koji nikada ne napušta one koje pro- 
čišćuje patnjama. 

Sada pak dajmo našemu strahu praktičan izlaz, imajmo 
čvrsto pouzdanje koje odgoni svaki strah. 

Nakon što smo promatrali čistilište u svim strahotama nje¬ 
govih patnja, sada treba da ga promatramo s različitog gledišta, 
iz drugog ugla - naime, kroz prizmu milosrđa Božjega, koje tu 
igra sjajniju ulogu nego ista Njegova pravda. 

Ako Bog daje strašne kazne na drugomu svijetu, onda nam 
ih ne dijeli a da ih u isto vrijeme ne ublažuje svojom blagošću. 
Ništa bolje ne odrazuje divnu harmoniju Božjeg savršenstva 
kao što to pokazuje čistilište. Tu se, naime, susreće najstroža 
pravda zajedno s neizrecivim njegovim milosrđem. Ako Bog 
kažnjava duše koje su mu drage, onda to čini u svojoj ljubavi, 
prema riječima: one koje ljubi te i kara (Otk 3, 19). Jednom 
rukom kažnjava, a drugom liječi. Nudi obilno milosrđe i otkup¬ 
ljenje. - Jer je kod Gospodina milosrđe i obilno je kod njega 
otkupljenje (Ps 129). 

To neizmjerno milosrđe našega nebeskoga Oca mora biti 
čvrsti oslon našega pouzdanja, te po primjeru svetaca moramo 
to uvijek imati pred svojim očima. Sveci to nisu nikada odstra¬ 
nili iz svojih očiju. Tako ih strah od čistilišta nikada nije lišio 
njihova mira i veselja u Duhu Svetomu. 

Sveta Ludvina, koja je dobro poznavala strogost čistilišnih 
muka, bila je sva prožeta duhom tog pouzdanja i nastojala je da 
tim istim duhom nadahne i druge. 

Jednog dana ju je posjetio neki pobožni svečenik. Dok je 
sjedio uz njezin krevet skupa s ostalim pobožnim vjernicima, 
započeli su razgovor o patnjama drugog života. Videći u ruka¬ 
ma jedne žene posudu punu sjemenja prosa, svečenik spomenu 
kako se strašno potrese na samu pomisao čistilišta. »Ipak - 
nadodao je - bit ću veoma sretan ako dođem u to mjesto, makar 
to bilo toliko godina koliko je zrna prosa u toj zdjeli. Tu ću biti 
posve siguran za svoje spasenje.« 

»Što to kažeš. Oče?« - zapitala je svetica. »Čemu tako malo 
pouzdanja u milosrđe Božje? Ah! da samo malo bolje poznaš 
što je čistilište i kakve se sve patnje tu podnose!« 

»Neka čistilište bude upravo onakvo kakvo jest - svečenik 
je odgovorio - ja ostajem kod toga što sam sada rekao!« 

Nakon nekog vremena taj je svečenik umro. Tada su one 
iste osobe koje su bile prisutne kod spomenutog razgovora 
zapitale sveticu o stanju tog svećenika na drugomu svijetu. Ona 
im je odgovorila: »Svečenik se nalazi u dobrom stanju radi svog 
kreposnog života. Ali bio bi još puno sretniji da se je više pou¬ 
zdavao u Muku Isusa Krista i da je blaže sudio o čistilištu.« 

U čemu se, dakle, sastoji taj manjak pouzdanja s kojim se 
naša svetica nije slagala ? 

Prema mišljenju onog svećenika gotovo je nemoguće da se 
čovjek spasi. Zatim: da čovjek može ući u nebo jedino nakon 
bezbrojnih godina boli i patnja. Ta je misao pogrešna i protivi 
se kršćanskom pouzdanju. Naš je Gospodin došao i donio mir 
ljudima dobre volje. On je postavio na nas kao znak našega spa¬ 
senja jaram koji je sladak i breme koje je lako. Zato neka vaša 
volja bude dobra i naći ćete mir. Vidjet ćete kako će sve vaše 
teškoće i strahovi iščeznuti. Dobra volja! - to je sve. Budite 
dobre volje. Podložite se volji Božjoj; stavite njegov zakon 
iznad svega drugoga! Služite Gospodinu svim svojim srcem i 
On će vam dati toliku snagu da ćete moći ući u raj s neopisivom 
lakoćom! Nikada nisam mogao povjerovati da ćete reći da je 
tako lako ući u nebo! Još jednom opetujem: samo da osjetimo 
u sebi to čudo Božjeg milosrđa, Bog traži od nas čisto srce i 
dobru volju! 

Dobra volja sastoji se - pravo govoreći - u podlaganju i 
usklađivanju naše volje s voljom Božjom, koji je vrhovno pravi¬ 
lo svake dobre volje. Ta dobra volja postiže svoje najviše 
savršenstvo kad prihvaćamo Božju volju kao vrhovno dobro, 
pak i onda kad nam nalaže i najveće žrtve i najbolnije patnje. 

Ah! tog divnog stanja! Duša tako raspoložena izgleda kao 
da gubi svaki osjećaj patnje. Osjeća se sva prožeta duhom lju¬ 
bavi. Sv. Augustin kaže: kad ljubimo, tada ne osjećamo bolove; 
ili: ’kad trpimo, tada ljubimo svoje patnje. 

Časni Klaudije de la Colombićre, Družbe Isusove, posjedo¬ 
vao je to ljubljeno srce, tu savršenu volju. U svojoj knjizi: 
RETRAIT SPUUTUELLE ovako opisuje svoje osjećaje: 

»Ne smijemo prestati ispaštati pokorom prošle neurednosti 
svoga života. Ali to se mora odvijati bez neke bojazni. Najteže, 
naime, što nas može zadesiti - ako je naša volja dobra i rado se 
podlažemo i slušamo - da provedemo dugo vremena u čistilištu. 
To možemo slobodno nazvati jednim velikim zlom. Ja se ne 
bojim čistilišta. O paklu ne želim ni govoriti, jer bih tako mogao 
povrijediti Božje milosrđe bojeći se i najmanje pakla, iako sam 
ga zaslužio više nego svi đavli zajedno. Čistilišta se ne bojim. 
Najbolje da ga nisam nikada ni zaslužio, jer ga nisam mogao 
zaslužiti, a da ne uvrijedim Boga. Ali kad sam jednom zaslužio 
da dođem u čistilište, veseo sam da tako mogu udovoljiti Nje- 

govoj pravdi na jedan tako težak način. Teži nego o tome mogu 
i pomisliti, pa makar to bilo sve do Sudnjega Dana. 

Znam dobro da su te muke strahovite, ali također znam da 
te muke slave Boga, te da ne mogu naškoditi dušama. Tu smo 
sigurni da se nikada nećemo oprijeti volji Božjoj, da se tu neće¬ 
mo nikada suprotstaviti strogosti njegove pravde i da ćemo tu 
strpljivo čekati dokle mu potpuno ne udovoljimo. 

Stoga sam dao sa svim svojim srcem zadovoljštinu dušama 
u čistilištu. Također molim i druge da se mole za me poslije 
moje smrti, tako da Bog bude proslavljen u raju po dušama koje 
će zaslužiti da budu uzdignute na veći stupanj slave nego ja.« 

Gledajte samo do koje nas sve ljubavi uzdiže ljubav prema 
Bogu i prema našemu bližnjemu, kad nam jednom ta ljubav 
obuzme čitavo naše srce! Patnje nas pročišćuju i preobrazuju 
na takav način da se sva njihova gorčina pretvara u slatkoću. 

»Kada dođeš do toga da ti patnja bude slatka i ugodna radi 
Krista, onda znaj da je dobro za tebe, jer si našao raj na zemlji« 
(Nasljeđuj Krista 2, 12). 

Imajmo, dakle, veliku ljubav prema Bogu. Veliku ljubav! 
Tada ćemo se malo bojati čistilišta. Duh Sveti svjedoči u dubini 
našega srca da smo djeca Božja i da se ne trebamo bojati Očevih 
kazna. 

DRUGO POGLAVLJE 


Pouzdanje - milosrđe Božje naprama dušama - Bog ih tješi - 
- Sv. Katarina iz Genove - brat Sv. Magdalene de Pazzi 

Istina je da svi nisu dostigli visoki stupanj ljubavi, ali s 
druge strane nema ni jednoga koji se ne bi mogao pouzdati u 
Božje milosrđe. To milosrđe je neizmjerno, i ujedno donosi mir 
svim dušama koje žele i vape za mirom i njemu se predaju. 

Naime, milosrđe Božje djeluje s obzirom na čistilište na tri 
načina: ublažuje njihove patnje, tješi duše i pruža nam tisuću 
načina kako da izbjegnemo tim kaznama. 

U prvom redu Bog tješi duše u čistilištu. On sam ih tješi. 
Također tješi ih preko Blažene Djevice i preko svojh anđela. 
Tješi naše duše nadahnjujući ih uz visoki stepen vjere, nade i 
Božje ljubavi: kreposti koje čine da se suobličimo s voljom 
Božjom, predajemo u ruke Božje i što je moguće savršenijoj 
strpljivosti. 

Bog - kaže sv. Katarina iz Genove - nadahnjuje duše u 
čistilištu s takvim žarom ljubavi da bi je mogao posve uništiti 
da duša nije besmrtna. Tako obasjana i ražarena tom čistom 
ljubavlju: što više ljubi Boga, tim više zazire i od najmanje ljage 
grijeha koji se Bogu ne mili; čak i od najmanje zapreke koja 
priječi sjedinjenje s Bogom. 

Zato, kad bi duša mogla naći neko drugo čistilište, strašnije 
od onoga u kojem se nalazi, ta bi se duša rado preselila u nj, 
svladana silom ljubavi koja postoji između nje i Boga. A to sve 
s namjerom da bude što prije oslobođena od svega što je dijeli 
od Svemogućega Boga.« 

»Te su duše - kaže nam ista svetica - intimno sjedinjene s 
voljom Božjom i potpuno preobražene u nju, tako da su uvijek 
sasvim zadovoljne svetim Božjim odlukama. Svete duše u čisti¬ 
lištu nemaju svoj vlastiti izbor: one žele samo ono što sam Bog 

želi i hoće. Te duše prihvaćaju sa savršenom pokomošću sve što 
im Bog daje, tako da nikakvo veselje, nikakav užitak, nikakva 
patnja ne mogu biti uzrok da bi nešto posebno željele i mislile 
o samima sebi. 

Sveta Magdalena de Pazzi poslije smrti jednoga od svoje 
braće pošla je u kor da se moli za nj. Tada je ugledala njegovu 
dušu u strašnim mukama. Duboko dirnuta samilošću prema 
njemu, gorko je zaplakala i povikala plačnim glasom: »Jadni i 
ujedno blaženi moj brate! O dušo patnička i ujedno smirena! 
Te su tvoje patnje nepodnosive, a ti ih ipak podnosiš. Zašto lju¬ 
di ovoga svijeta ne mogu shvatiti te patnje, kad nemaju snage 
da nose niti svoj križ? 

»Dok si bio na svijetu, dragi brate, nisi htio slušati moje 
savjete, a sada žudno želiš da čuješ moj glas! O Bože pravedni 
i ujedno milosrdni, utješi mog brata koji ti je služio od svoga 
djetinjstva. Budi mu milostiv, usrdno te molim, i smiluj mu se u 
svom velikom milosrđu. O pravedni Bože, iako nije bio uvijek 
spreman da ti ugodi u svemu, ipak nikada nije prezirao one koji 
su ti se zavjetovali da ti vjerno služe!« 

Tog dana, kad je bila u jednoj sjajnoj ekstazi, posjetila je 
čistilište. Tada je opet vidjela svoga brata i rekla mu: »Jadna 
dušo, kako strašno trpiš! A ipak si veseo. Izgaraš od te vatrene 
žege, a opet si zadovoljan, jer dobro znaš da će te te patnje 
dovesti do neizrecive sreće. Kako ću biti sretna ako ne budem 
suđena da podnosim teže patnje od tih! Ostani ovdje, dragi 
brate, i završi svoje čišćenje u miru«. 


150 



TREĆE POGLAVLJE 


Utjehe dušama — Sv. Katarina de Bicci i duša 
nekog princa 

Spomenimo još jedan primjer ovih unutarnjih utjeha i 
tajanstvenog zadovoljstva koje duše osjećaju usred najstrašni¬ 
jih muka. 

Nalazimo posve slifian primjer u životu sv. Katarine de Ric- 
ci, redovnice Reda s. Dominika. Ta je svetica umrla 2. veljače, 
1590. u samostanu, u Pratu. Ova službenica Božja imala je oso¬ 
bitu pobožnost prema dušama u čistilištu, te je mjesto njih 
trpjela u svom životu patnje koje su te duše morale trpjeti u 
drugom životu. Između ostaloga oslobodila je čistilišnih muka 
nekog princa i trpjela je mjesto njega najveće muke 40 dana. 

Princ, čije se ime ne spominje u povijesti zbog ugleda nje¬ 
gove obitelji, živio je posve naravno svjetskim životom, dok je 
svetica prinosila mnoge molitve, postila i pokoru činila da bi ga 
dragi Bog prosvijetlio s obzirom na stanje njegove duše, te da ne 
bude vječno osuđen. Bog je uslišio njezine molitve, tako da je 
taj nesretni princ dao jasne dokaze svoga iskrenog obraćenja 
prije svoje smrti. Umro je skrušena srca i dospio u čistilište. 
Katarina je za to doznala po Božjem nadahnuću i tada je prika¬ 
zala samu sebe kao zadovoljštinu božanskoj pravdi za tu dušu. 
Naš je Gospodin primio tu plemenitu izmjenu, uveo dušu prin¬ 
ca u nebesku slavu i tada podvrgnuo Katarinu mukama koje su 
joj bile posve nepoznate punih 40 dana. Pritisla ju je neka čud¬ 
na bolest koja je po sudu liječnika bila posve strana. Ta se 
bolest nije mogla niti izliječiti niti ublažiti. 

Prema svjedočanstvu očevidaca tijelo je svetice bilo prekri¬ 
veno prištevima, tumorima i oteklinama poput uzavrele vode. 
To je prouzrokovalo takvu vrućinu da je njezino tkivo bilo uža¬ 
reno poput peći. Izgledalo je kao da je sve bilo ispunjeno vat- 

rom. Bilo je nemoguće ostati u tom stanju niti par minuta, a da 
barem malo ne odahneš na zraku. 

Moglo se posve jasno vidjeti da je tijelo te svetice ključalo, 
dok joj je jezik naličio na komad užarena željeza. Čim bi vatra 
popustila, njezino je tijelo bilo kao komad pečena mesa. Tada bi 
se mjehurići potpuno pokazali i s njima ista vatra. 

Ipak usred svih tih muka naša je svetica ostala posve mirna 
i lice joj je odražavalo duboku duševnu smirenost. Izgledala je 
kao da se veseli svojim patnjama. Njezine bi se muke katkad 
pojačale do tolikog stupnja da bi izgubila dar govora 10 do 12 
minuta. 

Kad bi joj njezine redovnice rekle da im se čini da ona gori 
od vatre, onda bi jednostavno odgovorila sa: da! bez ijedne 
druge riječi. Kad bi joj sestre spočitnule da ide odveć daleko u 
svom žaru i da ne bi smjela moliti Boga da toliko strašno tipi, 
ona bi im odgovorila: »Isus toliko ljubi duše da što god činimo 
za njihovo spasenje, neopisivo mu je drago. Eto razloga zašto 
rado podnosim bilo kakve patnje, bilo to za obraćenje grešnika, 
bilo to za duše u čistilištu.« 

Poslije 40 dana Katarina se povratila ponovno u svoje pri¬ 
jašnje stanje. Prinčeva rodbina ju je zapitala gdje se sada nalazi 
njegova duša. »Ne bojte se - odgovorila je svetica - njegova se 
duša sada nalazi u vječnom blaženstvu.« 

Tako je svima bilo posve jasno da je toliko trpjela upravo 
za njegovu dušu. 

Ovaj nas primjer uči o mnogočemu. Ali mi smo to ovdje 
naveli samo da pokažemo kako se i najveće muke mogu složiti 
s unutrašnjim mirom. Naša je svetica vidljivo podnosila čistili- 
šne muke i ujedno uživala divni mir i nadljudsku strpljivost. 

ČETVRTO POGLAVLJE 


Utjehe dota - blažena djevica Marija - objavljenja 
svete Brigite - otac Jeronim Carvalho 

Blažena Djevica Marija također pruža veliku utjehu duša¬ 
ma u čistilištu. Ne zovemo li je mi: Tješiteljicom žalosnih? 
Napokon, koja druga bol bi se mogla usporediti sa bolju jadnih 
duša u čistilištu? Zar ona nije: Majka milosrđa? Zar neće upra¬ 
vo prema ovim svetim trpećim dušama pokazati sve milosrđe 
svoga srca? Ne smijemo se, stoga, začuditi da u objavama svete 
Brigite Marija, kraljica Neba, nazivlje sebe lijepim imenom: 
Majka duša u čistilištu! 

»Ja sam - rekla je svetici - majka svih onih koji trpe. Moje 
molitve ublažuju kazne koje su im dodijeljene za njihove grije¬ 
he« (Revel. St. Brigite, lib. 4, c. 50). 

25. listopada godine 1604. u kolegiju Družbe Isusove u 
Coimbri, preminuo je otac Jeronim kao pravi svetac u dobi od 
50 godina. Ovaj divni i ponizni sluga Božji osjećao je živu lju¬ 
bav prema patničkim dušama u čistilištu. Nije smatrao da su 
dovoljna njegova krvava mučila što ih je dnevno više puta pod¬ 
nosio, ne ubrajajući u to one pokore koje je {»odnosio svake sed¬ 
mice na uspomenu muke Gospodinove, niti onih 6 sati koje je 
posvetio jutarnjem i večernjem razmatranju svetih otajstava. 
Molio je žarko da ga obrane od kazna koje je vjerovao da ga 
čekaju poslije smrti. Ali jednoga dana kraljica neba, prema 
kojoj je gojio osobitu pobožnost, udostojala se ukazati svomu 
sluzi da ga utješi i uvjeri da je ona majka milosrđa svojoj dragoj 
djeci i u čistilištu jednako kao i onima na zemlji. 

Nastojeći kasnije da proširi tu utješnu nauku među drugi¬ 
ma, nehotice je izustio u svome žaru i ove riječi: »To mi je ona 
sama rekla.« 

PETO POGLAVLJE 


Utjehe u čistilištu - Blažena Djevica Marija - 
osobite pomoći na san snbotnji - časna Pavla od Sv. Terezi je - 
Sv. Petar Damijan i preminuli Marozi 

Osobito u neke stalne dane Kraljica neba vrši svoje milos¬ 
rđe u čistilištu. 

Ti osobiti dani jesu: najprije subote, a onda razna slavlja 
BI. Djevice Marije, koja postaju pravim slavljem za duše u čisti¬ 
lištu. 

Prema viđenjima i objavama svetaca vidjet ćemo da subo¬ 
tom, dan na osobiti način posvećen BI. Djevici, Majka milosrđa 
silazi u tamne prostore čistilišta, posjećuje i tješi svoje pobožne 
sluge. I tada - prema pobožnom shvaćanju vjernika - Marija 
oslobađa one duše koje su nosile sveti škapular i prisustvovale 
subotnjem slavlju. Također poslije toga tješi i blaži i druge duše 
koje su joj bile na osobit način pobožne. 

Svjedok toga bila je časna sestra Pavla od sv. Terezije, 
dominikanka iz samostana sv. Katarine u Napulju. (Rossign. 
Aferu. 50, Marchese, tom. 1. p. 56). 

Jedne subote bila je ta sestra uzdignuta u ekstazi i u duhu 
prenesena u čistilište. Neobično iznenađena, našla je toga dana 
kako je čistilište upravo preobraženo u raj užitaka i rasvijetljen 
sjajnom svjetlošću umjesto tame koja redovito obavija to mje¬ 
sto. 

I dok se u čudu pitala koji je uzrok svoj toj promjeni, opa¬ 
zila je Kraljicu neba okruženu mnoštvom anđela kojima daje 
naredbe da oslobode one duše koje su je častile na osobit način 
i da ih povedu u nebo. 

Ako se tako nešto događa svake redovite subote, tada nema 
sumnje da se to isto događa i u svečane dane posvećene Majci 
Božjoj. Od svih njezinih svečanosti izgleda da je njezino slavno 
Uznesenje najveći dan kad ona oslobađa duše čistilišnih muka. 

Sveti nas Petar Damjanski uvjerava da svake godine na 
blagdan Uznesenja Blažena Djevica oslobađa mnoge duže 
(Opuse. 34, c. 3, p.2.) 

Slijedeći primjer čudesnog viđenja tumači ovaj naš stav: 

»Pobožni je običaj - kaže nam ovaj svetac - koji vlada kod 
rimskog naroda: posjetiti crkve s upaljenim svijećama u ruci u 
noći na blagdan Uznesenja naše Gospe.« 

Dogodilo se jednom zgodom da je neka osoba visokog polo¬ 
žaja molila na koljenima u bazilici Ara Coeli na Kapitolinu. Ta 
je ugledna osoba vidjela pred sobom jednu drugu gospođu, svo¬ 
ju vlastitu kumu, na koljenima gdje moli, a koja je preminula 
nekoliko mjeseci prije. Sva u (udu nije mogla vjerovati svojim 
vlastitim očima i htjela je da se potpuno uvjeri o tome. Da bi 
bila posve sigurna, stala je pred vrata crkve. Čim je opazila da 
dotična osoba izlazi iz crkve, uzela ju je za ruku i povela je na 
stranu. 

»Jesi li ti moja kuma - upitala ju je - koja me je držala na 
krsnom zdencu?« 

»Da, - odgovorila je prikaza - To sam ja.« 

»Onda kako to da te vidim među živima kad si preminula 
ima već godina dana?« 

»Sve do danas bila sam u strašnom ognju zbog mnogih svo¬ 
jih grijeha ispraznosti koje sam počinila u danima svoje mlado¬ 
sti. Ali za vrijeme ove velike svečanosti Kraljica neba je sišla 
usred čistilišnog ognja i oslobodila me skupa s još mnogo duša, 
tako da sada idemo u nebo na svetkovinu njezina Uznesenja. 
Svake godine naša Majka Marija vrši ovaj čin pomilovanja.« 

Vidjevši da je njezino kumče ostalo posve zapanjeno tom 
izjavom i još nekako u dvoumici u pogledu svega toga, tada je 
prikaza nadodala još i ove riječi: »Kao dokaz da je ovo istina, 
što sam ti rekla, zapamti da ćeš umrijeti nakon godinu dana, i 
to na svečanost Uznesenja Marijina. Ako preživiš taj dan, onda 
možeš vjerovati da je sve ovo samo jedna iluzija.« 

Sv. Petar Damjan završio je ovaj prikaz riječima da je mla¬ 
da gospođa umrla upravo godinu dana poslije toga, vršeći djela 
milosrđa, da bi se tako pripremila i došla pred Boga. Slijedeće 
godine na vigiliju Uznesenja Blažene Djevice razbolila se i 
umrla upravo na sam dam svečanosti, kao što joj je kuma prore- 
kla. 

Tako je, dakle, blagdan Uznesenja Marijina veliki dan 
Marijina milosrđa prema svetim dušama. Veseli je da može uve¬ 
sti svoju djecu u slavu nebesku na samu godišnjicu kada je 
sama bila uznesena na gozbu vječne radosti. 

Ovo pobožno vjerovanje - nadodaje otac Lauret - osniva se 
na velikom broju posebnih privatnih objava. Upravo zbog toga 
je crkva sv. Marije u Montoriju - koja je ujedno i centar nad- 
bratovštine molitava za preminule i posvećena Uznesenju Bla¬ 
žene Djevice Marije. 

ŠESTO POGLAVLJE 


Utjehe u čistiliitu - Anđeli - Sv. Brigita - 
časna Pavla od Sv. Terezije - Brat Petar iz Basta 

Osim utjeha koje primaju duše od Blažene Djevice Marije, 
nalazimo tu pomoć i utjehu od anđela, a osobito od anđela 
čuvara. 

Crkveni nas učitelji uče da zaštita anđela čuvara završava 
istom onog časa kada duša uđe u raj. Ako se u času smrti duša 
nalazi u stanju milosti, a nije zavrijedila da gleda lice Svevi¬ 
šnjega, tada je njezin anđeo čuvar vodi na mjesto ispaštan ja, i 
tu ostaje s njom da joj pruži svu svoju pomoć i utjehu prema 
svojoj mogućnosti. 

Općenito je mišljenje svetih naučitelja - kaže otac Rossig- 
noli - da Bog koji će jednoga dana poslati svoje anđele da saku¬ 
pe sve izabrane - šalje također anđele od vremena do vremena 
u čistilište da posjete i tješe duše koje trpe. 

Bez sumnje, nema veće utjehe dušama doli vidjeti stanov¬ 
nike neba, tog blaženog mjesta, kamo će te duše jednoga dana 
doći da uživaju slavu i vječnu sreću raja. 

Objave svete Brigite pune su primjera te naravi. Također 
životi mnogih svetaca pružaju nam velik broj takvih slučajeva. 

Časna Pavla od sv. Terezije, koju smo već spomenuli, gajila 
je osobitu pobožnost prema trpećoj Crkvi i radi toga bila je 
nagrađena u svom životu čudesnim vizijama. 

Jednoga dana, dok je žarko molila za duše, bila je uzdignu¬ 
ta u duhu u čistilište gdje je vidjela veliki broj duša usred vatre. 
Uz njih vidjela je i našega Spasitelja u društvu anđela. Spasitelj 
im je označavao sad jednu, sad dnigu dušu koje je htio uzeti u 
nebo i koje su tada s neizrecivim veseljem ulazile u rajsku sla¬ 
vu. 

Na taj pogled službenica Božja uputila je ove riječi svom 
Božanskom Zaručniku: »Isuse, čemu taj izbor između tolikog 
mnoštva duša?« 

»Oslobodio sam one duše - udostojao se Božanski Spasitelj 
odgovoriti - koje su za vrijeme ovozemnog života vršile velika 
djela ljubavi i milosrđa. Te su duše zaslužile da im ispunim obe¬ 
ćanje u pogledu njihova oslobođenja: »Blaženi milosrdni jer će 
takvi zadobiti milosrđe.« (Mk 50) 

U životu sluge Božjega Petra de Basto nalazimo primjer 
koji nam kaže kako sveti anđeli - čak za vrijeme našega borav¬ 
ka na zemlji, dok nas čuvaju - zauzimaju se i za duše u čistili- 
štu. A budući da smo već spomenuli ime našega brata de Basto, 
rado spominjemo ovog divnog redovnika našim čitateljima. 
Povijest njegova života tako je zanimljiva, a ujedno i poučna. 

Petar de Basto, brat pomoćnik Družbe Isusove, kojega 
životopisac nazivlje imenom Alfons Rodriguez iz Malabara, 
umro je na glasu velike svetosti u Cochimu, 1. ožujka 1645. 
Rođen je u Portugalu, u glasovitoj obitelji Machado, povezan 
krvnom vezom sa svim plemstvom čitave provincije između 
Daura i Minha. Vođe Pastrana i Hixera bili su članovi njegove 
obitelji s najsjajnijim pobjedama. 

Ali Bog ga je izabrao za sebe i obdario ga najdivnijim 
duhovnim darovima. Dok je još bio veoma malo dijete, pošao bi 
u crkvu i molio pred Presvetim Oltarskim Sakramentom tako 
žarko poput anđela. Bio je uvjeren da i ostali narod vidi poput 
njega sa svojim vlastitim očima legije nebeskih duhova, gdje se 
klanjaju pred oltarom i svetohraništem. 

Od toga vremena nadalje Spasitelj, skriven pod euharistij- 
skim velom, postao je za njega središtem svih njegovih čuvstava 
i bezbrojnih čudesa, koji najbolje osvijetljuju njegov dugi i sveti 
život. 

Tu je on kasnije pronašao svoju budućnost i sve njezine 
pojedinosti kao pod jednim Božanskim suncem. Tu mu je Bog 
pokazao tajanstvene simbole zlatnih ljestava koje spajaju nebo 
sa zemljom, a koje svetohranište podržava. Tu mu je Bog poka¬ 
zao i ljiljan čistoće, pružajući svoje korijene i hraneči se pše¬ 
ničnim kruhom izabranika i napajajući se vinom koje rađa dje¬ 
vice. 

Dok se približavao 17. godini svoga života, zahvaljujući 
čistoći svoga srca i jakosti koju je crpio u sakramentu svete 
Euharistije i koja je bila za nj neiscrpno vrelo snage, Petar je 

učinio zavjet vječne čistoće u Lisabonu pred kipom Naše Gospe 
od Vječne pomoći. Još nije bio odlučio da se povuče iz svijeta. I 
tako se nekoliko dana kasnije ukrcao na neki brod i pošao u 
Indiju, služeći dvije godine kao vojnik u vojničkoj službi. 

Ali pri kraju vojničkog života i kad je bio u smrtnoj opa¬ 
snosti u jednom brodolomu, gonjen valovima punih pet dana, u 
tim teškim i sudbonosnim časovima Kraljica neba i njezinu 
Božanskom sudu došli su mu u pomoć i prikazali mu se. Tada je 
obećao da će se posvetiti njihovoj službi u redovničkom staležu, 
da se tako toga sjeća vječno u svom životu. Čim je došao u Gou 
- upravo u 19. godini svoga života - prikazao je sama sebe kao 
brat pomoćnik starješinama Družbe Isusove. 

Ali bojeći se da njegovo ime ne bi prouzročilo kakav znak 
dostojanstva i ugleda, uzeo je ime skromnoga sela gdje je bio 
kršten i tako se od tada nazivao: Petar de Basto. 

Kratko vrijeme poslije toga, za vrijeme kušnje u novicijatu, 
dogodio se slijedeći, upravo divan, slučaj koji nailazimo u Ana¬ 
lima Družbe Isusove i koji je tako utješljiv za sve sinove sv. 
Ignacija. 

Učitelj novaka poslao je Petra skupa s još dva mlada druga 
na otok Salsette. Naredio im je da se ne smiju zadržati kod 
nijednog misionara, nego da prose od sela do sela svoj dnevni 
kruh, kao i konačište. 

Jednog dana veoma umorni od dnevnog putovanja zausta¬ 
vili su se kod neke skromne obitelji u kojoj je živio starac, nje¬ 
gova žena i malo dijete. Ti su ih ljudi primili s najvećom ljubav¬ 
lju i molili ih da se posluže njihovim jelom od samog povrća. 
Tada pri odlasku, nakon što su im se tisuću puta zahvalili, 
Petar ih je zamolio da mu reknu svoje ime želeći tako da ih pre¬ 
poruče Bogu u svojim molitvama. 

»Mi smo - rekla je majka - trojica utemeljitelji Družbe Isu¬ 
sove.« U taj čas sva trojica su nestali ispred njihovih očiju. 

Čitav redovnički život ovoga svetoga čovjeka sve do njego¬ 
ve smrti - drugim riječima: punih 56 godina - bio je samo 
neprekidni niz čudesa i izvanrednih milosti. Ali moramo spo¬ 
menuti i to da ih je zaista zaslužio, u neku ruku »kupio«, da se 
tako izrazim, uz veliku cijenu kreposti, rada i upravo herojskih 
žrtava. 

Petar je prao rublje naizmjence s drugom braćom, obavljao 
kuhinjske poslove, službu vratara u kolegijima u Goa Tuticu- 
rin, Coulao, kao i u Cochinu. Nikada nije uzmicao ni pred naj- 

težim poslovima, niti je tražio za sebe neke posebne povlastice 
ili odmor, kako bi mogao što više uživati molitvene radosti. 
Teške bolesti - rekao je sa smiješkom - bili su njegovi najugod¬ 
niji odmori. A sve te bolesti bile su samo plod njegova pretjera¬ 
noga rada. 

Što više - prepušten tako da kažem - bijesu đavla, ovaj slu¬ 
ga Božji jedva je mogao da malo otpočne. Zli duhovi tame uka¬ 
zivali bi mu se pod najgadnijim oblicima. Često i teško su ga 
tukli, osobito u ono doba noći kad bi po običaju prekinuo spa¬ 
vanje da moli pred presvetim sakramentom. 

Jednom na putu njegovi su se drugovi dali u bijeg na zvuk 
divljih ljudi na konjima i slonovima koji su im se približavali sa 
prijetećim oružjem. On je sam ostao miran. Kad su se njegovi 
drugovi začudili što nije pokazao ni najmanji znak uzbune, on 
im je odgovorio: »Ako Bog ne dopusti đavlima da nas napadnu, 
čega se onda imamo bojati? Ako im pak dopusti, zašto da 
izbjegnemo njihovim napadima? Treba samo zazvati u pomoć 
Kraljicu neba i ona će se odmah pojaviti i raspršiti te paklene 
čete.« 

Često bi se pojavila neka nesnosiva sumnja i zbrka u dubini 
njegove duše. Ali on je ostao miran i spokojan, i pobjeda je uvi¬ 
jek stajala na njegovoj strani, sam Isus u presvetom Sakramen¬ 
tu bio je uza nj. 

Jednoga dana bio je tako napadnut pogrdama da je sve to 
uzdrmalo njegov unutarnji mir. Nato se on bacio na koljena 
pred oltarom, zavapio Božanskome Spasitelju i zamolio za dar 
strpljivosti. Naš Gospodin mu se ukazao sav u ranama, sa 
skrletnim plaštem na svojim ramenima i konopcem oko vrata, 
sa trstikom u ruci i trnovom krunom na glavi. Pogledao je tako 
na Petra i rekao mu: »Gledaj samo što je sve Sin Božji pretrpio 
samo da pouči ljude kako moraju trpjeti.« 

Ali još se nismo dodirnuli glavne misli koju smo morali 
osvijetliti ovim svetim životom. Hoću reći: pobožnost Petra de 
Basto prema dušama u čistilištu. Pobožnost koju je jačao i poti¬ 
cao sam anđeo čuvar. Usprkos bezbrojnim naporima dnevno je 
molio sveti ružarij za duše. Jednoga dana je slučajno zaboravio 
izmoliti krunicu i upravo kad je zaspao njegov ga je anđeo pro¬ 
budio. »Sine moj - kaže mu nebeski duh - duše u čistilištu 
čekaju na blagoslov tvoje dnevne milostinje.« Petar smjesta 
ustane i ispuni svoju dnevnu dužnost, svoju pobožnu vježbu. 
(Menol. de la Comp. de Jesus). 

SEDMO POGLAVLJE 


Utjehe tistiliita - Anđeli - bi. Emilija de Vercelli — 

- Sveci u nebu 

Ako se sveti anđeli brinu za duše u čistilištu općenito, onda 
lako možemo shvatiti da će se na osobiti naćin zauzeti za svoje 
posebne štićenike. 

U samostanu u Vercelliju, gdje je bi. Emilija, dominikanka, 
bila priora, bilo je pravilo da sestre nikada ne piju vode za vri¬ 
jeme jela, osim ako im to starješica dozvoli. Tu dozvolu je star- 
ješica rijetko kada davala. Ona je opominjala svoje sestre da 
rado prinesu tu neznatnu žrtvu na uspomenu goruće žeđi koju 
je naš Spasitelj primio za naše spasenje na drvu križa. Time je 
nastojala potaknuti svoje sestre da i one prinesu tu žrtvu. Tako¬ 
đer im je savjetovala da prinesu tih nekoliko kapi vode svojim 
anđelima čuvarima, da bi ih sačuvali od zla sve do drugoga 
života i tako im ublažile čistilišne muke. Slijedeći slučaj lijepo 
pokazuje kako se Gospodinu osobito svidjela ta vježba. 

Neka sestra imenom Cecilija Avogadra zamolila je staiješi- 
cu da uzme malo vode, jer je upravo izgarala od žeđi. 

»Draga kćeri - priora joj je rekla - prinesi tu žrtvu za lju¬ 
bav Božju i promisli na čistilišne patnje.« 

»Majko, ali ova žrtva nije tako malena za mene; ja upravo 
umirem od žeđi«, - odgovorila joj je dobra sestra Cecilija. 

Ipak, iako je to bilo veoma teško da se na to odluči, sestra 
se pokorila savjetu svoje starješice. 

Ta dvostruka žrtva poslušnosti i pokore bila je dragocjena 
u Božjim očima. 

Sestra Cecilija je primila svoju nagradu. 

Nekoliko sedmica kasnije sestra Cecilija je preminula. 
Nakon tri dana ukazala se sva u sjaju i slavi majci Emiliji. 

»O majko! - rekla je - kako sam vam zahvalna! Bila sam 
osuđena na duge ćistilišne muke zbog svoje pretjerane brige za 
svoju obitelj. Ali sada, gle, samo poslije dva dana vidjela sam 
svoga anđela čuvara gdje ulazi u moju tamnicu, držeći u svojoj 
ruci čašu vode što si mi je naredila da je prikažem svome 
Božanskom Zaručniku. Spasitelj je izlio tu čašu na oganj koji 
me je bio svu obuhvatio. Na jedan mah oganj je bio ugušen, i ja 
sam bila oslobođena i tada sam poletjela prema nebu. Moja 
zahvalnost neće vas nikada zaboraviti.« 

Sada jasno možemo vidjeti kako anđeli Božji tješe duše u 
čistilištu. 

Mogao bi netko sada zapitati: kako sveci i blaženici koji su 
već okrunjeni u nebu mogu pomoći dušama u čistilištu? 

Sigurno je - kako kaže Otac Rossignoli - a to je učenje svih 
učitelja teologije, kao npr. Sv. Augustina i sv. Tome - da su sve¬ 
ci veoma moćni u tom pogledu svojim molitvama ili - kako 
obično kažemo - svojim zagovorima; ali sveci ne mogu zadovo¬ 
ljiti za duše. 

Drugim riječima: sveci u nebu mogu moliti za duše od 
Božanskog milosrđa umanjenje njihovih patnja, ali sveci ne 
mogu dati zadovoljštinu za duše, niti mogu isplatiti njihov dug 
Božjoj pravdi. Taj je privilegij Bog ostavio jedino putujućoj 
Crkvi. 

OSMO POGLAVLJE 


Pomoć svetim dušama - suffragia - djela kojima zaslužujemo, 
molimo i zadovoljavamo - Božje milosrđe - 
- Sv. Ge rt ruda - Juda Makabejac 

Ako Bog tješi duše s toliko dobrote, njegovo milosrđe se još 
jasnije očituje u moči koju daje svojoj Crkvi da bi skratio njiho¬ 
ve patnje. Želeći udovoljiti strogoj osudi svoje pravde, Bog svo¬ 
jom blagošću smanjuje i ublažuje muke dušama. Ali sve to čini 
na jedan posredan način, i to preko živućih na zemlji. Nama 
ovdje na zemlji Bog daje svu moć da pomognemo našoj ucvilje¬ 
noj braći svojim zauzimanjem, a to znači svojim molitvama i 
zaslužnim djelima. 

Riječ: suffragium u crkvenom rječniku znači isto što i moli¬ 
tva. Ipak, kad je tridentski sabor izjavio da se dušama u čisti- 
lištu pomaže molitvama - sufragijima vjernika, ta riječ suffra- 
gia sadrži u sebi još nešto više. Uključuje, naime, sve što može¬ 
mo prikazati Bogu u pogledu preminulih. Tako možemo prika¬ 
zati Bogu ne samo naše molitve nego i sva naša dobra djela uko¬ 
liko su ta djela zaslužna i moćna isposlovati milosrđe Božje. 

Da bolje shvatimo o čemu je govor, sjetimo se da svako naše 
dobro djelo koje učinimo u milosti Božjoj redovito ima trostru¬ 
ku vrijednost u očima Božjim: 

1. - djelo je zaslužno, a to znači da nam to djelo povećava 
zaslugu, daje nam pravo na veću slavu u nebu. 

2. - djelo kojim nešto molimo, impetratorium, da nešto 
postignemo znači da poput molitve ima moć da dobijemo neku 
milost od Boga. 

3. - djelo kojim zadovoljavamo, što znači da ima osobitu 
vrijednost da udovolji Božjoj pravdi i isplati naš dug vremenite 
kazne pred Bogom (opus satisfactorium). 

Zasluga je osobna i postaje svojinom osobe koja izvršuje to 

dobro djelo. Naprotiv, djelo kojim se nešto moli ili zadovoljava 
može biti od koristi i drugima snagom općinstva svetih kome 
pripadamo. 

Kad tako sve to shvatimo, tada se možemo zapitati: što 
znače suffragia, tj. molitve po kojima - prema nauci Crkve - 
možemo pomoći dušama u čistilištu? 

Na to pitanje možemo odgovoriti: ta se sufragia, te molitve 
sastoje od molitava, milostinje, postova, pokore i bilo kojih 
oprosta, a nadasve žrtve svete Mise. 

Svako dobro djelo učinjeno u stanju milosti Isus Krist nam 
dopušta da ga možemo prikazati Božanskom Veličanstvu za 
ispokoj duša naše braće u čistilištu. Bog pak primjenjuje ta 
dobra djela tim dušama prema svojoj pravdi i milosrđu. 

Prema toj divnoj rasporedbi, poštivajući odredbe svoje 
pravde, naš nebeski Otac umnaža učinkovitost svoga milosrđa 
i primjenjuje ga u korist trpeće crkve, kao i putujuće. Ta 
milosrdna pomoć koju nam Bog dopušta da prikažemo našoj 
patničkoj braći također je i od izvanredne koristi i nama sami¬ 
ma. To je djelo od velike koristi ne samo preminulim već je 
također spasonosno i živućim. Sveta je i spasonosna misao 
moliti se za mrtve da im se grijesi oproste. 

Čitamo u objavama sv. Gertrude da se neka ponizna redov¬ 
nica njezine redovničke zajednice poslije svoje svete smrti uz 
posebnu milost Božju prikazala svetici iz svoga novoga života. 
Gertruda ju je vidjela svu u sjaju neopisive ljepote i milu samo¬ 
me Isusu, koji ju je promatrao s osobitom nježnošću. Ipak radi 
neke neznatne nemarnosti, za koju još nije bila zadovoljila, nije 
mogla ući u nebo. Bila je primorana da siđe u mjesto patnja. 
Jedva što je nestala u dubinama čistilišta, svetica ju je ponovno 
vidjela gdje se uzdiže prema nebu, praćena molitvama Crkve, 
(Legatus Div. Pietatis lib. 5, c.5). 

Čak i u Starome zavjetu prinosile su se molitve i žrtve za 
preminule. 

Sveto pismo spominje kao hvalevrijedno i pobožno djelo 
Jude Makabejca poslije pobjede nad Gorgiom generalom kralja 
Antioha. Vojnici su se bili ogriješili, uzevši od plijena koje je 
bilo prikazano idolima, a Zakon to nije dopuštao. Tada je Juda, 
zapovjednik izraelske vojske, naredio da se prinesu molitve i 
žrtve za grijehe preminulih vojnika, za ispokoj njihovih duša. 
Pogledajmo sada kako nam to opisuje samo sveto Pismo: 2. 
Mak. 12-39. 

DEVETO POGLAVLJE 


Pomoć svetim dušama - sveta misa - sv. Augustin 
i sveta Momka 

U Novom zavjetu imamo žrtvu svete Mise. Razne žrtve Sta¬ 
roga zavjeta bile su samo blijede slike žrtve Novoga zavjeta. 

Sin je Božji ustanovio žrtvu svete mise ne samo kao dostoj¬ 
ni prinos Sto ga stvorenje daje Božanskom Veličanstvu nego 
također i kao molbeni prinos - propitiatio - za žive i mrtve. 
Drugim riječima: kao učinkovito sredstvo da ublažimo Božan¬ 
sku pravdu koju smo svojim grijesima uvrijedili. 

Žrtva svete mise slavila se za preminule čak od početka 
Crkve. »Slavimo godišnjicu pobjede mučenika - piSe Tertulijan 
u trećem stoljeću - te prema otačkoj predaji prinosimo svetu 
žrtvu za preminule na godišnjicu njihove smrti.« (De corona, 
c.5). 

»Nema sumnje - piše sveti Augustin - da molitve Crkve, 
sveta žrtva, kao i milostinje koje se daju za preminule, pomažu 
svete duše i potiču Boga da postupi s njima s više blagosti nego¬ 
li njihovi grijesi zaslužuju. Opća je praksa Crkve koju je primila 
od praotaca, drugim riječima od apostola« (Sermo 34. De verbis 
Apostolorum.). 

Sveta Monika, uzorna majka svetoga Augustina, na samr¬ 
tnoj postelji izrazila je svome sinu samo jednu želju: da se sjeti 
nje kod oltara Božjega. Tako je sveti doktor, spominjući tu pri¬ 
godu u knjizi svojih Ispovijesti, zamolio sve čitatelje da mu se 
pridruže i preporuče njegovu majku preko svete misne žrtve. 
(Lib. 9, c.12). 

Želeći se povratiti u Afriku, sveta Monika se uputila sa svo¬ 
jim sinom sv. Augustinom u Ostiju da se tu ukrca, ali se tu raz¬ 
boljela i osjetila da joj se približio kraj njezina života. 

»Evo upravo ovdje ćeš pokopati svoju majku. Jedno samo 
tražim od tebe - da me se sjetiš kod Božjeg Oltara«, (glava 12, 
33-37). 

DESETO POGLAVLJE 


Pomoć dušama - sv. misa - jubilej pape Lava XIII. 

Svečanost na dan mrtvih zadnje nedjelje u rujna 

Bili smo svjedoci svetoga zanosa kojim je Crkva proslavila 
svećenički jubilej svoga vode pape Lava XIII. 

Vjernici sa svih strana svijeta sakupili su se u Rimu, da 
iskažu dužnu počast i darove do nogu Kristova Vikara. Čitava 
se putujuća Crkva radovala pokraj svojih dugih borbi. 

I slavna Crkva na nebu dijelila je skupa s vjernicima to 
veselje kanonizacijom i proglašenjem blaženih velikog broja 
njegovih slavnih članova. Zar nije bilo prikladno da i trpeča 
Crkva u čistilištu ima udjela u tom slavlju? Zar možemo zabo¬ 
raviti našu dragu braću u čistilištu? Zar neće i te duše, tako 
drage srcu Isusovu, iskusiti sretni učinak te slavne svečanosti? 

Papa Lav XIII. to je dobro shvatio. Uvijek vođen Duhom 
Svetim kao Vrhovni Pastir, Papa je enciklikom od 1. travnja 
1888. odredio da se po čitavome kršćanskome svijetu održi sve¬ 
čana komemoracija preminulih na zadnju nedjelju u mjesecu 
rujnu. 

Dobro se sjećamo kakvom divnom ljubavlju je putujuća 
Crkva izrazila svoje veselje! Kako se slavodobitna Crkva u 
nebu skupa s njome radovala! Zato da bismo u nekom smislu 
okrunili ovo opće veselje - kaže Sveti Otac: želimo udovoljiti 
što je moguće savršenije našoj apostolskoj dužnosti time da pri- 
nesemo neizmjerna duhovna bogatstva i na onu predragu djecu 
Crkve koja su preminula smrću pravednika. Ti su završili bor¬ 
bu ovozemnog života sa znakom vjere i postali dionicima 
mističnog tijela Kristova. Njima pak još nije dano da udu u 
vječni mir sve dok ne isplate i zadnji novčić svoga duga što ga 
duguju strogoj pravdi Božjoj. 

»Duboko smo dirnuti pobožnim željama katolika za koje 
znamo da će im ova naša odluka osobito biti draga. Tako isto 
dira nas i prevelika bol koju trpe preminuli.« 

»Oduševljeni smo veoma tim običajima Crkve koja usred 
godišnjih svečanosti ne zaboravlja spasonosno sjećanje na pre¬ 
minule kako bi se što prije oslobodili svojih grijeha.« 

»Zbog toga duboko smo uvjereni po nauci katoličke Crkve 
da molitve vjernika pomažu dušama u čistilištu, a na osobit 
način uzvišena žrtva oltara.« 

»Uvjereni smo također da im ne možemo pružiti bolju i 
spasonosniju ponudu naše ljubavi osim ove svete žrtve Božan¬ 
skog Posrednika koga svakodnevno prikazujemo na našim olta¬ 
rima i tako ublažujemo njihove muke.« 

»Stoga određujemo sa svim potrebnim dispensama, ukla¬ 
njajući bilo kakve zapreke na tom putu, zadnju nedjelju u ovom 
mjesecu rujnu kao dan obilne zadovoljštine. Na taj dan ćemo 
slaviti Misu, a jednako tako i ostala naša braća patrijarsi, nad¬ 
biskupi, biskupi i ostali prelati koji imaju vlast u nekoj bisku¬ 
piji, svaki naime u svojoj patrijarhalnoj crkvi, bilo to metropola 
ili katedrala, da prinesu Misu za pokojne sa što većom sveča¬ 
nošću i prema obredu naznačenu u misalu za komemoraciju 
svih preminulih vjernika.« 

»To isto odobravamo i za župne i kolegijalne crkve, svje¬ 
tovne kao i redovničke, tako da vlastiti obred tog dana bude 
posvuda sačuvan i opsluživan kako ih ta dužnost obvezuje.« 

»Što se pak tiče vjernika, mi ih najozbiljnije potičemo da uz 
sakrament svete ispovijedi pobožno pristupe oltarskom sakra¬ 
mentu, kruhu anđeoskom, i mole za duše u čistilištu.« 

»Svojom apostolskom vlašću dajemo tim vjernicima koji se 
budu tako ponijeli potpuni oprost koji mogu namijeniti dušama 
preminulih. Na isti način dajemo blagodat privilegiranog olta¬ 
ra svima koji budu na njemu slavili Misu uz gore spomenute 
uvjete.« 

»Tako će svete duše koje još ispaštaju ostatke svojih grijeha 
i koje podnose teške muke, primiti osobito bogatu olakšicu 
zaslugama spasonosne Hostije koju će sveopća Crkva, sjedinje¬ 
na sa svojom vidljivom glavom na zemlji i prožeta istim duhom 
ljubavi, prinijeti Bogu da ih On uvede u stanove utjehe, svjetlo¬ 
sti i vječnog mira.« 

»Međutim, Časna Braćo, podjeljujemo vam iz svega srca u 
Gospodinu kao zalog svih nebeskih darova apostolski blago¬ 
slov, svom svećenstvu kao i svima koji su povjereni na£oj brizi.« 

»Dano u Rimu, pod pećatom Ribara Petra na svetkovinu 
Uskrsa, godine 1888, jedanaeste godine naSega pontifikata.« 

JEDANAESTO POGLAVLJE 

Na koji način možemo pomoći dušama u čistilištu - 

- sveta misa - redovnik iz Citeamca oslobođen po svetoj hostiji 

- bi. Henrik Suzo 

Nijedna stvar o kojoj možemo misliti da je u korist dušama 
u čistilištu nije tako dragocjena kao što je žrtva Božanskog 
Spasitelja na oltaru. 

Osim što je to izričita nauka Crkve, posvećena koncilima, 
imamo još mnogo divnih primjera potpuno odobrenih i zajam¬ 
čenih ugledom Crkve, tako da ne možemo o tome sumnjati. 

Već smo spomenuli nekog redovnika što su ga sv. Bemardo 
i njegova redovnička zajednica oslobodili čistilišnih muka. 

Taj redovnik čiji život nije baš bio uzor redovničkih pravila 
prikazao se poslije svoje smrti sv. Bernardu i zamolio ga da 
moli za nj. Sveti se opat požurio skupa sa svojim pobožnim 
redovnicima da prinesu molitve, postove i Mise za jadnog pre¬ 
minulog brata. On je tada bio veoma brzo oslobođen. Ukazao se 
i zahvalio jednom starijem redovniku samostana koji se osobito 
pobrinuo za njegovo oslobođenje. 

Kad ga je taj redovnik zapitao koje su mu molitve najviše 
pomogle, mjesto odgovora on ga je uzeo za ruku i poveo u crkvu 
gdje se upravo služila sveta Misa. 

»Gledaj! - rekao mu je preminuli brat, pokazujući na oltar 

- ovo je velika otkupiteljska moć koja je polomila moje okove. 
To je cijena moga spasenja. To je spasiteljska Hostija koja odu¬ 
zima grijehe svijeta« (L’Abbe Postel, Le Pourgatoire, ch. 3, cf. 
Ross. Merv. 47). 

Imamo još jedan drugi slučaj što nam ga daje historičar 
Ferdinand iz Kastilije, kao i spomenuti Otac Rossignoli. Izme¬ 
đu ostalih studenata u Kolnu nalazila su se i dva studenta 
dominikanca, redovnika, obojica nadareni osobitim talentima. 

Jedan se od njih zvao bi. Henrik Suzo. Imali su isto školovanje, 
isti način života i i iznad svega isti žar za svetošću. Sve je to pri¬ 
donijelo da su ta dva redovnika postala veliki prijatelji i dijelili 
blagoslove koje su primali s neba. 

Nakon što su završili svoje studije, trebalo je da se povrate, 
i to svaki u svoj samostan. Ali prije rastanka jedan su drugome 
obećali da će onaj koji od njih dvojice ostane duže na životu 
čitavu godinu dana govoriti dvije Mise svake sedmice, i to u 
ponedjeljak Misu za pokojne, kao što je običaj tada bio u Redu, 
a drugu Misu u petak na čast muke Gospodinove. Naravno, sve 
to ukoliko budu pravila Reda dopuštala. Poslije toga obećanja 
braća su se srdačno pozdravila i napustila K6ln. 

Mnogo godina obojica su nastavila služiti Gospodinu s naj¬ 
većom mamošću. Prvi od njih preminuo je brat čije se ime ne 
spominje. Suzo je primio tu vijest s najvećom predanošću 
Božjoj volji. 

Što se pak tiče zadanog obećanja, Suzo je s vremenom na to 
posve zaboravio. Molio se za svog brata i poduzimao sve mogu¬ 
će pokore, kao i druga dobra djela, ali Mise nije izgovarao kako 
je obećao. 

Jednoga jutra za vrijeme molitve u kapeli najednom ugleda 
pred sobom dušu svog preminulog brata. Duša mu se približi s 
osobitom nježnošću i ukori ga zbog nevjemosti obećanju na 
koje se obvezao. 

Blažem Suzo se ispričao, sav iznenađen, zbog neispunjenog 
obećanja i spomene mu sve molitve i pokore koje je za nj prinio 
i još uvijek prinosi za svog prijatelja čije je spasenje volio kao 
svoje vlastito. 

»Je li moguće, dragi brate - nadodao je Suzo - da tolike 
molitve i dobra djela što sam ih prinio Bogu nisu bila dovoljna 
za tvoje oslobođenje?« 

»Ah, ne dragi brate, - odgovorila je patnička duša - to nije 
bilo dovoljno. Bila mi je potrebna Krv Krista Isusa da ugasi 
oganj koji me je proždirao. Jedino će me osloboditi uzvišena 
Žrtva od mojih strašnih muka. Zaklinjem te, brate, da se držiš 
zadane riječi i ne odbij mi to što mi duguješ.« 

Blaženi Suzo se odmah požurio da odgovori na poziv pat- 
ničke duše i da ispravi svoju pogrešku. Pobrinuo se da se mnoge 
Mise odsluže, čak više nego je prije obećao. 

Slijedećeg dana više svećenika na zahtjev bi. Suza prinijeli 
su žrtvu svete Mise za preminulog brata i nastavili su djelima 
ljubavi mnogo dana. 

Nakon nekog vremena Suzov se prijatelj ponovno ukazao, 
ali ovaj put u posve drugačijem stanju. Njegovo je lice odavalo 
veselje i sav je bio obasjan prekrasnim svjetlom. 

»Ah, hvala ti, brate, moj vjerni prijatelju! - rekao mu je - 
Gledaj! pomoću krvi svog Spasitelja oslobođen sam svojih 
muka. Sada se dižem prema nebu da promatram Onoga kome 
smo se tako često klanjali pod euharistijskim velom.« 

Suzo se prostre na zemlju i zahvali Bogu svakog milosrđa. 
Shvatio je više nego ikada prije neopisivu vrijednost uzvišene 
žrtve oltara (Rassign. Marv. 34. Femando iz Kastilje.). 

DVANAESTO POGLAVLJE 

Pomoć dušama - sveta Misa - sv. Elizabeta i kraljica 

Konstanca - sv. Nikola Tolentino i Pellegrino d’Osimo 

Čitamo u Životu sv. Elizabete iz Portugala da je poslije 
smrti svoje kćeri Konstance doznala o njezinom žalosnom sta¬ 
nju u čistilištu, kao i o ucjeni koju je Bog tražio za njezino oslo¬ 
bođenje. 

Mlada se princeza udala za kralja od Kastilije, ali je njezin 
brak trajao samo kratko vrijeme. Naglo je bila ugrabljena 
nenadanom smrću iz kruga svoje mile obitelji i svojih podanika. 
Elizabeta je čula za tu vijest i uputila se skupa s kraljem, svojim 
suprugom, prema gradu Santarenu. Kad najednom potrči iza 
kraljeve pratnje pustinjak iz nekog samotnog mjesta. Stade 
vikati da želi razgovarati s kraljicom. Straža ga je odbijala, ali 
kraljica, videći da uporno želi s njome razgovarati, naredi da joj 
dovedu službenika Božjega pred nju. 

Čim se pustinjak približio, stane pričati kako mu se mnogo 
puta, dok je molio u svom pustinjačkom stanu, ukazala kraljica 
Konstanca i hitno ga zamolila da javi njezinoj majci o svojim 
strašnim mukama u dubini ćistilišta. Nadalje, da je osuđena na 
duge i strašne muke, ali da će biti oslobođena ako se svaki dan 
u toku jedne godine bude dnevno prikazivala Misa za ispokoj 
njezine duše. 

Kad je to pratnja čula, počeli su ga glasno ismjehivati i 
držati za nekog vizionara, budalu ili lakrdijaša. 

Elizabeta se tada okrenula prema kralju i zapitala ga što on 
o tome misli. »Mislim - odgovori kralj - da bi bilo veoma mudro 
da učinimo onako kako nam je označeno na tako izvanredan 
način. Napokon, to bi bila naša očinska i kršćanska dužnost da 
se služe Mise za našu dragu preminulu kćer.« 

I tako je Elizabeta povjerila svetom svećeniku Ferdinandu 
Mendeza da otsluži te Mise. 

Na kraju godine Konstanca se ukazala Elizabeti sva u sjaj¬ 
noj bijeloj odjeći. 

»Danas, draga majko, - rekla joj je - oslobodila sam se 
ćistilišnih muka i naskoro ću ući u nebo.« 

Utješena i sva radosna, svetica je pošla u crkvu da se 
zahvali Bogu. Tu je našla svećenika Mendeza koji ju je uvjerio 
da je upravo dan prije otslužio posljednju Misu koju je imao 
otslužiti. Kraljica je tako shvatila da je Bog ispunio obećanje 
koje je objavio pobožnom pustinjaku. Kraljica je još jednom 
posvjedočila svoju zahvalnost i dala obilne milostinje za siro¬ 
mahe. 

»Spasio si nas, Gospodine, od svih koji nas muče. Posramio 
si sve koji nas mrze« (Ps 43). 

Te su riječi upravile glasovitom sv. Nikoli Tolentinu duše 
koje je on oslobodio od ćistilišnih muka, prikazujući za njih 
žrtvu svete Mise. 

Jedna od najvećih kreposti ovog divnog sluge Božjega bila 
je - kaže Otac Rossignoli - ljubav i pobožnost prema trpećoj 
Crkvi u ćistilištu (Merv. 21, Vie de St. Nicholas de Tolentino, 
Sept. 10.). Za duše u ćistilištu Cesto je postio o vodi i kruhu, 
zadavao si krvave pokore i nosio je oko svojih bokova lance od 
gvozdene bodljikave žice. Kad je imao biti zaređen za svećeni¬ 
ka, što su njegovi starješine uporno tražili da se zaredi, on je 
oklijevao dugo vremena pred tim uzvišenim dostojanstvom. 
Ništa ga nije moglo potaknuti da se odluči pristupiti svetom 
svećeničkom ređenju kao činjenica da će na taj način moći 
dnevno služiti svetu Misu i najuspješnije pomoći patničkim 
dušama u ćistilištu. Duše pak koje je on oslobodio tolikim moli¬ 
tvama i dobrim djelima ukazivale su mu se mnogo puta, da mu 
se zahvale i preporuče njegovoj ljubavi. 

Stanovao je u blizini grada Piše, stalno zauzet duhovnim 
vježbama. Jedne subote, u noći, vidio je neku dušu u mukama 
koja ga je molila da služi Misu sljedećeg jutra za nju, i još za 
mnoge druge duše koje se strašno muče u ćistilištu. 

Nikola je prepoznao glas, ali nikako da se sjeti koja bi to 
osoba mogla biti. 

»Ja sam tvoj prijatelj, preminuli Pellegrino d’Osimo - rekla 
je ta prikaza - Milosrđe Božje me je poštedjelo od vječne propa¬ 
sti zbog moga pokajanja, ali ne i od vremenite kazne za moje 
grijehe. Dolazim u ime mnogih duša koje su jednako nesretne 

kao i ja, da te zamolim da sutra služiš svetu Misu za nas. To će 
nam pomoći da se oslobodimo ovih muka, ili barem da nam 
ublaži boli.« 

Svetac je odgovorio sa svojom uobićajenom blagošću: »Ne¬ 
ka se naš Gospodin udostoji osloboditi vas zaslugama svoje 
dragocjenjene krvi. Ali tu misu ne mogu služiti sutra. Moram 
pjevati Misu za redovničku zajednicu u koru.« 

»Ah, onda barem dođi sa mnom - zavapila je duša s uzda¬ 
sima i suzama - zaklinjem te za ljubav Božju, dođi i vidi naše 
muke. Onda nećeš moći to odbiti. Ti si odveć dobar da bi nas 
ostavio u tako strašnim mukama.« 

Svecu se tada učinilo kao da ga je netko prenio u čistilište. 
Vidio je golemu ravnicu gdje je nepregledno mnoštvo duša sva¬ 
ke dobi i staleža bilo plijenom raznih muka. Bio je pravi užas 
sve to promatrati. Što znakovima, a što riječima, te su duše 
molile najpobožnije njegovu pomoć. 

»Gledaj - kaže mu Pellegrino - gledaj stanje tih duša koje 
me šalju do tebe. Budući da si mio Gospodinovim očima, ufamo 
se da te neće ništa spriječiti da prineseš žrtvu svete Mise za nas 
kako bi nas oslobodilo milosrđe Božje.« 

Na taj žalostan prizor svetac nije mogao zaustaviti suze. 
Odmah se stane moliti da ih utješi u njihovoj žalosti. Ujutro 
rano pođe do priora i ispriča mu viđenje koje je netom imao i 
Pellegrinovu molbu da se služi Misa tog dana. 

Otac prior, duboko dirnut, oslobodio ga je dužnosti tog 
dana, kao i sve dane te sedmice od konventualne Mise, da bi 
tako mogao služiti Misu za preminule te se potpuno posvetiti, 
kako bi olakšao boli tih patničkih duša. Veoma zadovoljan tom 
dozvolom, Nikola pođe u crkvu da služi svetu Misu s izvanred¬ 
nim žarom. Čitavu sedmicu je prinosio svetu žrtvu za istu naka¬ 
nu. Uz to se molio danju i noću, činio pokoru i dobra djela svake 
ruke. 

Na kraju sedmice Pellegrino mu se opet ukaže, ali ne više 
kao patnička duša. Bio je obučen u bijelini, sav u nebeskom sja¬ 
ju. Također pokazao mu je mnoštvo svetih duša, koje su mu se 
zahvalile i nazvale ga svojim osloboditeljem. Na kraju te su se 
duše digle prema nebu pjevajući riječi psalmiste: - »Spasio si 
nas od svih koji nas muče i posramio si sve koji nas mrze« (Ps 
43 ). 

Neprijatelji o kojima nam ovdje govori svetac jesu grijesi i 
đavli koji su ih na zlo navodili. 

TRINAESTO POGLAVLJE 

Pomoć svetim dušama - sveta Misa - otac Gerard - 
- 30 Misa sv. Grgura - Gregorijanske Mise 

Promotrimo sada nadnaravne učinke druge vrste, koji 
jasno pokazuju učinkovitost žrtve svete Mise koja se prinosi za 
preminule. 

Sve ćemo o tome naći u Uspomenama oca Gerarda, engle¬ 
skog isusovca, priznavaoca vjere za vrijeme progonstva u 
Engleskoj, u 16. stoljeću. 

Nakon Sto je naveo da je primio natrag u Katoličku crkvu 
nekog protestanta koji je bio oženjen njegovom rođakinjom, 
otac Gerard nadodaje: »To obraćenje je donijelo sa sobom joS 
jedno obraćenje pod izvanrednim okolnostima. Moj obraćenik 
pošao je posjetiti jednog od svojih prijatelja koji je bio smrtno 
bolestan. Taj inače veoma pošten čovjek upao je u herezu više 
po nekom nagovoru sa strane nego nekim drugim povodom. 
Posjetitelj ga je bodrio da se obrati i da misli na svoju dušu. I on 
mu je napokon obećao da će se ispovjediti. Poučio ga je u sve¬ 
mu, a napose kako će se savršeno pokajati za svoje grijehe. 
Tada je pošao potražiti svećenika. Ali je imao dosta teškoća da 
ga nađe, i tako je u međuvremenu bolesnik umro. U svojim 
posljednjim časovima bolesnik je često pitao da li se njegov pri¬ 
jatelj povratio i doveo mu »doktora« što mu ga je obećao dove¬ 
sti. (Tako su u to vrijeme progona imenom »doktora• nazivali 
katoličkog svećenika.) 

Prema događajima koji su slijedili vidi se da je Bog primio 
iskreno pokajanje umirućega. 

Njegova žena, protestantkinja, viđala je preko noći svjetlo 
gdje se miče po njezinoj sobi. Čak je to svjetlo dolazilo sve do 
zavjesa njezina kreveta. Prestrašena tim događajem, zatražila 
je da jedna od njezinih služavki spava s njome u sobi. No ova 

nije mogla ništa vidjeti premda je svjetlo još uvijek bilo vidljivo 
očima njezine gospodarice. Ta siromašna gospođa pozvala je 
prijatelja što su ga već otprije čekali i što ga je njezin muž tako 
željno očekivao. Ispričala mu je sav taj slučaj i pitala ga što bi 
sada trebalo poduzeti. 

Tada se ovaj prijatelj posavjetovao s katoličkim svećeni¬ 
kom prije nego joj je dao ikakav odgovor. Svećenik mu je rekao 
da je ono svjetlo bilo namijenjeno ženi preminuloga kao nadna¬ 
ravno upozorenje kojim je Bog pozivlje da se povrati na pravu 
vjeru. Gospođa je bila duboko dirnuta tim riječima. Otvorila je 
svoje srce milosti Božjoj i obratila se. 

Poslije svoga obraćenja na katoličku vjeru dala je da se 
Misa slavi u njezinoj kući za neko vrijeme. Ali se svjetlo stalno 
ponavljalo. Svećenik je pod takvim okolnostima pred Bogom 
mislio da se preminuli, iako se spasio radi svoga savršenog 
pokajanja i želje da se ispovjedi, još uvijek nalazi u čistilištu i 
da je potrebit naših molitava. Savjetovao je gospođi da dade 
izgovoriti 30 misa za 30 dana prema nekom običaju engleskih 
katolika. Dobra udovica je poslušala njegov savjet. Nakon 30 
dana mjesto jednog svjetla vidjela je tri svjetla od kojih su dva 
podržavala onaj treči. Ta tri svjetla prelazila su preko njezina 
kreveta i na kraju digla se prema nebu, da se više nikada ne 
povrate. 

Ta su se tri svjetla pokazala da označe tri obraćenja, kao i 
učinkovitost žrtve svete Mise koja je otvorila nebo preminulim 
dušama.« 

Trideset Misa što se izgovaraju trideset dana neprekidno 
nije samo običaj engleskih katolika, kako to kaže o. Gerard. Taj 
je običaj veoma raširen i u Italiji i u ostalim katoličkim zemlja¬ 
ma. 

Te su Mise dobile naziv: trideset Misa sv. Grgura ili Grego- 
rijana. Taj pobožni običaj ima svoj izvor od velikog Grgura 
pape. Evo što čitamo u njegovim Dijalozima (knjiga 4. p. 40): 

Neki redovnik imenom Justus primio je i za sebe zadržao 
tri zlatnika. To je bio za njega teški grijeh protiv svetoga siro¬ 
maštva. To se je kasnije otkrilo i redovnik je bio izopačen. 

Ta kazna ga je opametila. Nakon nekog vremena taj je 
redovnik umro s osjećajem iskrenog pokajanja. Ali sveti Grgur, 
da pobudi kod svoje braće užas na takvu lakomost, nije povu¬ 
kao natrag to izopćenje, i tako je Justus bio pokopan izvan 
grobnice redovničke braće. A tri zlatnika su bacili skupa s njim 

u njegov grob, dok su sva braća opetovala zajedno riječi sv. 
Petra Šimunu Magu: Drži sada svoje zlatnike skupa sa svojom 
propašću.« 

Nakon nekog vremena sveti opat, smatrajući da se time 
dosta zadovoljilo za tu sablazan, a ujedno duboko dirnut sami- 
lošću prema preminulom bratu Justusu, pozvao je ekonoma 
samostana sav žalostan i rekao mu: »Sve od časa svoje smrti 
ovaj naš brat muči se u čistilišnim mukama. Moramo nešto 
poduzeti da ga oslobodimo tih patnja. Idi i pobrini se da se od 
ovoga časa nadalje žrtva svete Mise prinosi za nj 30 dana. Neka 
ne prođe ni jedan dam a da žrtva našega spasenja ne bude slu¬ 
žena za dušu našega brata.« 

Ekonom se smjesta pobrinuo i savjesno izvršio nalog svoga 
opata. 30 Misa je bilo služeno u 30 neprekinutih dana. Kad je 
pak zadnja Misa bila otslužena, brat se Justus ukazao jednom 
bratu imenom Kopiozus i rekao mu: »Blagoslovljen budi Bog, 
dragi moj brate, danas sam oslobođen svojih muka i primljen u 
zajednicu svetaca.« Od tada je taj pobožni običaj uspostavljen 
da se za pokojne služi 30 Misa, Gregorijana. 

ČETRNAESTO POGLAVLJE 

Pomoć svetim dušama - Eugenija Wybo - Lacor - 
Daire i poljski princ 

Ništa nije tako blizu kršćanskomu duhu kao prinositi žrtvu 
svete Mise za ispokoj duša svojih preminulih. Bio bi zaista velik 
gubitak kad bi se taj žar ugasio među vjernicima. Sam Bog, 
izgleda, umnaža svoja čudesa samo da predusretne takav sud¬ 
bonosni nemar. 

Sljedeći nam primjer donosi neki uzorni svećenik iz bisku¬ 
pije Bruges. Njegovo nam svjedočanstvo pruža svu sigurnost 
očevica u pogledu toga događaja: 

»Bilo je to 13. listopada godine 1849. kad je umrla u dobi od 
52 godine u župi Ardaye u Nizozemskoj neka žena imenom 
Eugenija van de Kerckove, čiji je muž Ivan Wybo bio poljodje- 
lac. 

Ta žena je bila pobožna i darežljiva, dajući obilnu milosti¬ 
nju prema svojim prihodima. Gajila je sve do svoje smrti veliku 
pobožnost prema Blaženoj Djevici i postila je u njezinu čast 
petke i subote svake sedmice. Iako nije bila bez onih običnih 
pogrešaka neke domaćice, ipak je provodila veoma uzoran i 
svet život. 

Njezina služavka, imenom Barbara Vennecke, koja je imala 
28 godina, pobožna i uzorna mlada žena, njegovala je svoju 
gospodaricu u njezinoj posljednjoj bolesti. Tako je nastavila da 
služi i svoga gospodara Ivana Wybo, udovca preminule Eugeni- 

je 

Po prilici oko tri sedmice poslije smrti pokojnica se ukazala 
svojoj služavki, kako ćemo vam to sada ovdje donijeti: 

Oko pola noći u svom dubokom snu Barbara je čula kako je 
netko zove tri puta jasno po imenu. Ustala je odmah i gle, pred 

sobom je ugledala svoju gospodaricu gdje sjedi na kraju njezina 
kreveta, obučena u radno odijelo sa košuljom i bluzom. 

Na taj pogled upravo je čudo da se nije ni najmanje uzne¬ 
mirila premda je bila veoma iznenađena. Barbara je sačuvala 
potpuno prisutnost duha. Tada joj je prikaza, izgovarajući čisto 
njezino ime, rekla: »Barbara!« 

»Što želiš, Eugenijo?« - odgovorila je služavka. 

»Uzmi - kaže joj gospodarica - grablje što sam ti ih mnogo 
puta spomenula da ih staviš uvijek na svoje mjesto. Razgmi onu 
hrpu pijeska u maloj sobi, znaš dobro na što mislim. Tu ćeš naći 
nešto novaca. Uzmi to i daj za Mise, dva franka za svaku Misu 
na moju nakanu, jer još uvijek trpim. 

»Učinit ću sve to, Eugenijo,« - odgovorila je Barbara. Tog 
časa prikaze je nestalo. 

Služavka još uvijek posve mirna, ponovno je zaspala i tako 
mimo spavala sve do jutra. 

Kad se probudila, Barbara je sve to pripisala snu, ali je bila 
duboko zabrinuta i pri potpunoj svijesti da je uistinu vidjela 
svoju staru gospodaricu veoma jasno, punu života, i kako je 
dobila od nje veoma točne upute. Tada je rekla samoj sebi: »Ah, 
to nije način kako mi sanjamo. Vidjela sam gospodaricu osob¬ 
no. Vidjela sam je svojim očima. To zaista nije neki san, to je 
prava java. 

Tada je pošla i uzela grablje kako joj je pokojnica naznači¬ 
la. Odstranila je pijesak, izvukla novčanik i u njemu našla 500 
franaka. 

U takvim čudnim i izvanrednim okolnostima dobra djevoj¬ 
ka je mislila da je njezina dužnost potražiti savjeta kod svog 
župnika u Ardayeu. I tako je pošla do njega i javila mu sve što 
se dogodilo. 

Časni svećenik R., tadašnji župnik u Ardayeu, odgovorio je 
da se te Mise, koje je pokojnica zatražila, moraju otslužiti. Ali 
što se tiče milostinje, za te Mise mora se prije dobiti dozvola od 
njezina muža Ivana Wybo. On je tada rado pristao da se taj 
novac upotrijebi za tu svetu nakanu, i tako su Mise bile otslu- 
žene, a za svaku Misu bila je dana milostinja od dva franka. 

Dva mjeseca poslije toga ukazanja Barbara se opet probu¬ 
dila tijekom noći. Ovaj put njezina je soba bila sva u sjajnom 
svjetlu, a njezina gospodarica prekrasna i snažna kao u danima 
svoje mladosti. U bijeloj, svjetlucavoj odjeći stajala je pred 
njom i gledala je s anđeoskim smiješkom. 

»Barbara! - nazvala ju je jasnim i glasnim pozivom - Hva¬ 
la ti. Ja sam sada oslobođena.« 

Netom je izgovorila te riječi, nestala je, a soba je ponovno 
bila tamna kao i prije toga viđenja. 

Služavka sva zadivljena tim viđenjem bila je izvan sebe od 
veselja. To viđenje je tako duboko djelovalo na nju da je saču¬ 
vala sve do dana današnjega tu veoma utješnu uspomenu o sve¬ 
mu tomu. Upravo nam je ona sama sve to ispričala uz pomoć 
časnog župnika L. koji je u vrijeme tih događaja tu bio župnik. 

Glasoviti Otac Lacordaire, na početku svojih konferencija 
o besmrtnosti duše što ih je održao nekoliko godina prije svoje 
smrti učenicima u Sorćzeu,iznio im je ovaj slučaj: 

Neki poljski knez iz X., okorjeli bezvjerac i materijalist, 
napisao je djelo protiv besmrtnosti duše. Dok je pripremao svo¬ 
je djelo za tisak, na šetnji kroz svoj park neka žena sva u suza¬ 
ma bacila se preda nj na koljena i s dubokom boli mu progovo¬ 
rila: »Dobri kneže, moj je muž upravo sada preminuo. Možda je 
njegova duša sada u čistilištu. Tako sam jadnica siromašna da 
nemam ni jednoga novčića da dadem milostinju za Misu za 
ispokoj njegove duše. U svojoj dobroti budi tako dobar prema 
momu siromašnom mužu.« 

Premda je dotični gospodin bio uvjeren da je žena zavedena 
ispraznim vjerovanjem, ipak nije imao snage da joj odbije mol¬ 
bu. Pružio joj u ruku zlatnik, i žena sva sretna potrči prema 
crkvi, te zamoli svećenika da služi nekoliko Misa za ispokoj 
duše njezina muža. 

Pet dana kasnije u sumrak knez je, povučen u svojoj radnoj 
sobi, ispravljao svoju knjigu, kad najednom ugleda pred sobom 
čovjeka obučena u seljačko odijelo svoga kraja. 

»Kneže - reče mu taj nepoznati posjetilac - došao sam da ti 
se zahvalim. Ja sam muž one jadne žene koja te je neki dan 
molila da joj pružiš milostinju za svetu Misu za ispokoj moje 
duše. Tvoja je velikodušnost bUa ugodna Bogu, i eto sam Bog mi 
je dopustio da dođem i da ti se zahvalim.« 

Poslije tih riječi poljski je seljak nestao poput sjene. Kneže¬ 
vo čuđenje se ne da opisati. Posljedica svega toga bila je da je 
knez svoju knjigu bacio u vatru. Od toga časa knez je bio dubo¬ 
ko uvjeren u besmrtnost duše i njegovo je obraćenje bilo potpu¬ 
no. I takav je ostao sve do svoje smrti. 

PETNAESTO POGLAVLJE 

Pomoć svetim dotama - crkvena liturgija - sjećanje 
na mrtve - sv. Odilo 

Sveta Crkva ima osobite molitve za mrtve: te se sastoje od 
Većemje, Jutarnje, Pohvala, i Mise koiu obično nazivljemo: 
Misom za pokojne. Ta crkvena liturgija, tako uzvišena i dirljiva 
u samoj sebi, puna suza i uzdaha, stavlja pred oči vjernika utje- 
šljivo svjetlo vječnosti. 

Crkva se služi tom liturgijskom molitvom za sprovode svoje 
djece, a na osobiti način na svečani dan, Dužni Dan, na spomen 
svih preminulih. Sveta Misa ima prvo mjesto. Ona je poput 
Božanskog središta oko kojega se redaju ostale molitve i cere¬ 
monije. 

Na dan poslije Svih Svetih, dan velike svečanosti svih pre¬ 
minulih, svaki svećenik mora prikazati svetu žrtvu za mrtve 
kojoj prisustvuju vjernici, vršeći tako svoju vjersku dužnost. 
Također toga dana primaju svetu pričest, prinose molitve i 
milostinje za ispokoj duša svoje brace u čistuištu. 

Ta svečanost za preminule ne potječe od veoma starih vre¬ 
mena. Crkva je doduše od svojih prvih dana uvijek molila za 
svoju preminulu braću. Pjevala psalme, molila molitve, prika¬ 
zivala svetu Misu za ispokoj njihovih duša. Ipak ne nalazimo u 
tim prvim vremenima crkve jednu osobitu, opću svečanost na 
spomen svih preminulih. Istom u 10. stoljeću Crkva je, kao i 
uvijek vođena Duhom Svetim, ustanovila tu svečanost kao spo¬ 
men svih vjernih preminulih, da tako potakne vjernike da ispu¬ 
ne svoju veliku dužnost i mole za mrtve kao što kršćanska lju¬ 
bav preporučuje. 

Kolijevka te dirljive svečanosti bila je opatija u Clunyju. 
Sv. Odilo, koji je bio opat tih dana pri koncu 10. stoljeća, obno¬ 
vio je čitavi Francusku svojom plemenitošću i ljubavlju prema 


182 



svomu bližnjemu. Pošao je još i dalje i proširio svoju djelatnost 

E rema preminulima. Nikada nije prestao moliti za duše u ćisti- 
štu. 

Upravo ta njegova plemenita ljubav nadahnula ga je da 
uspostavi u svom samostanu, kao i u ostalim samostanima svo¬ 
ga Reda, svečani spomendan za sve preminule. 

Vjerujem - kaže povjesničar Berault - da je bio uistinu 
nadahnut za taj korak. B og i e. naime, očitovao na čudesan 
način kako moramo ugađatiBogu. To je bila osobita briga tog 
sluge Božjega. Takvim ga prikazuju i njegovi životopisci. 

Dok je sveti opat upravljao svojim samostanom u Francu¬ 
skoj, neki je pobožni pustinjak živio na nekom malom otoku 
blizu Sicilije. Jedan francuski hodočasnik se nasukao svojom 
lađom na obalu tog otočića, gonjen velikom oluiom. 

Pustinjak je zapitao tog hodočasnika prigodom posjeta da 
li pozna opata Odila. 

»Sigurno - odgovorio je hodočasnik. Poznam ga i veoma 
sam ponosan time. No, kako ga ti poznaš i zašto me pitaš o 
tome r« 

»Često sam čuo - odgovori pustinjak - kako se zli dusi često 
žale na pobožne osobe koje svojim molitvama i milostinjom i 
dobrim djelima oslobađaju duše čistilišnih muka. Najviše se 
tuže na Odila, opata u Clunyju, i njegove redovnike. Kad se jed¬ 
nog dana povratiš u svoj rodni kraj, molim te u ime Božje da 
ohrabriš svetoga opata i njegove redovnike da podvostruče svo¬ 
ja dobra djela u korist preminulih.« 

Hodočasnik se je na svom povratku uputio prema samosta¬ 
nu u Clunyju kako ga je pustinjak zamolio. Kao posljedica sve¬ 
ga toga sveti Odilo je naredio da se u svim samostanima njegova 
Reda na dan poslije Svih Svetih slavi spomen na sve vjerne pre¬ 
minule, moleći Večernju uoči tog dana, a sljedećeg dana Jutar¬ 
nju, da zvone sva zvona i slavi Misa za ispokoj svetih duša. 

Taj dekret, koji je bio zacrtan u Clunyju za taj samostan, 
kao i za ostale samostane toga Reda, još i danas je na snazi. Ta 
se pobožna praksa proširila i na druge crkve i u toku vremena 
postalo je opće pravilo čitavog katoličkog svijeta. 

ŠESNAESTO POGLAVLJE 

Pomoć dušama - žrtva svete Mise - brat Ivan iz 
Alvemije kod oltara - Sveta Magdalena de Pazzi 
sv. Malahije i njegova sestra 

Anali Serafskog Reda govore nam o nekom svetom redov¬ 
niku imenom Ivan iz Alvemije. 

Taj je redovnik žarko ljubio našega Gospodina Isusa Krista 
i obuhvaćao je tom istom ljubavlju i sve duše otkupljene njego¬ 
vom presvetom Krvlju, veoma drage srcu Isusovu. Duše koje su 
patile u čistilišnim tamnicama bile su velikim dijelom predmet 
njegovih molitava, pokore i njegovih žrtava. 

Jednog se dana sam Bog udostojio očitovati mu divne i 
utješive učinke Božanske žrtve koja se prikazuje na Dušni dan 
na svim oltarima. Ovaj je sluga Božji upravo na taj dan služio 
Misu za preminule, kad najednom bi uzdignut u ekstazi. Vidio 
je čistilište otvoreno i duše gdje izlaze oslobođene milošću 
pomirbene žrtve. Te su duše izgledale poput iskara koje se dižu 
iz goruće peći. Ne bi nas čudila toliko moćna učinkovitost svete 
Mise kad bismo samo imali na pameti da je sveta Misa potpuno 
jednaka žrtvi što ju je Sin Božji prinio za nas na Križu. Tu se 
nalazi isti svećenik - kaže Tridentski sabor - tu je ista žrtva. 
Jedina je razlika u načinu žrtvovanja: na križu je bila krvna 
žrtva, dok je na našim oltarima nekrvna. 

Žrtva križa bila je neizmjerne vrijednosti. Na isti način i 
žrtva oltara u Božjim očima ima istu vrijednost. 

Sjetimo se sada ovdje da se učinkovitost Božanske žrtve 
samo djelomično primjenjuje preminulima, i to samo u onoj 
mjeri koja je poznata jedino Bogu. 

Muka Isusa Krista i njegova dragocjena krv prolivena za 
naše spasenje neiscrpivi su ocean zasluga i zadovoljštine. 

Zapravo u snazi te Muke dobivamo sve darove Božjeg 
milosrđa. Sama pomisao na taj čin u našoj molitvi, kad prino¬ 
simo Bogu krv njegova jedinorođenoga Sina i molimo njegovo 
milosrđe: sama ta molitva - kažem vam - ojačana mukom Isusa 
Krista ima veliku moć pred Bogom. 

Sveta Magdalena De Pazzi naučila je od samog našega 
Gospodina da prinosi nebeskom Ocu krv Njegova Božanskoga 
Sina. To je činila 50 puta dnevno te je u jednoj od svojih ekstaza 
vidjela velik broj grešnika gdje se obraćaju, kao i duše gdje se 
oslobađaju čistilišnih muka, dok je tako molila. 

»Svaki put - Gospodin je nadodao - kad neka osoba prinosi 
momu Ocu krv koja ju je otkupila, ta osoba prinosi Bogu dar 
neizmjerne vrijednosti.« 

Ako je pak tolike vrijednosti samo jedno prikazanje na 
uspomenu muke Gospodinove: što sve onda možemo zaključiti 
u pogledu žrtava svetih Misa koje su u stvari obnova same 
muke Gospodinove?! 

Mnogi kršćani ne znaju dovoljno veličinu Božanskih otaj- 
stava koja se zbivaju na našim oltarima. Slaba njihova vjera 
ujedno s pomanjkanjem njihova znanja priječi ih da dovoljno 
procijene blago koje se krije u toj Božanskoj žrtvi. I to neznanje 
čini ih da gledaju na njih s nekim nemarom. Jao! Ipak će kasni¬ 
je s gorkim bolom u duši vidjeti kako su zavaravali sami sebe. 
Sestra svetoga Malahija, nadbiskupa u Arenaghu, u Irskoj, daje 
nam veoma dirljiv primjer o tome. 

U svom prekrasnom Životu svetoga Malahija sv. Bemardo 
visoko cijeni tog prelata zbog njegove pobožnosti prema duša¬ 
ma u čistilištu. Dok je još bio kao đakon, rado bi prisustvovao 
pogrebima za siromahe, kao i Misi što se za njih služila. Čak bi 
pratio njihove posmrtne ostatke sve do groblja s mnogo većim 
žarom što je vidio kako se bijedno postupa sa siromasima posli¬ 
je njihove smrti. 

Sveti Malahije je imao sestru koja je živjela svjetovnim 
duhom i tako je smatrala svog brata da odveć ponizuje sebe kao 
i svoju obitelj time što se druži sa siromasima. Ukorila ga je 
zbog toga i time je pokazala da malo drži do kršćanske ljubavi, 
kao i uzvišenosti žrtve svete Mise. 

Malahije je uza sve to ipak nastojao vršiti ta djela milosrđa. 
Bio je zadovoljan time što je odgovorio svojoj sestri da je potpu¬ 
no zaboravila nauku Isusa Krista te da će se jednog dana poka- 
jati za te svoje neumjesne riječi. 

U međuvremenu nerazboritost ove žene nije ostala nekaž¬ 
njena. Umrla je još kao mlada i pošla je položiti račun Svevi¬ 
šnjem sucu za svoj svjetovni život što ga je provodila. 

Malahije je imao razloga da ukori njezino ponašanje, ali 
poslije njezme smrti zaboravio je na sve njezine uvrede koje mu 
je sestra nanijela. Mislio je samo na to kako da pomogne njezi¬ 
noj duši i tako je prinio svetu žrtvu i puno mouo za nju. 

Kroz sve to vrijeme našlo se još mnogo onih koji su se molili 
za nju. Tako je malo pomalo biskup i zaboravio na svoju sestru. 

»Možemo lako vjerovati - kaže otac Rossignoli - da je Bog 
dopustio da se na nju zaboravi kao za kaznu sto je malo poka¬ 
zivala samilosti prema dušama preminulih.« 

Ipak nekim slučajem ona se ukazala svomu bratu u snu. 
Malahije je vidio svoju sestru gdje stoji posred crkvenog dvori¬ 
šta, žalosna. Vapila je za njegovu samilost i potužila se da ju je 
zanemario ovih zadnjih 30 dana. Biskup se naglo probudio i 
sjetio se da je upravo 30 dana otkako je posljednji put služio 
Misu za nju. Slijedećeg dana ponovno je započeo služiti nisu za 
dušu svoje sestre. Poslije toga opet se sestra ukazala na vratima 

S rkve. klečeći na crkvenom pragu, i potužila se da joj nije 
ozvoljeno ući u crkvu. Biskup je tada nastavio sa svojim moli¬ 
tvama. Nešto kasnije vidio ju je gdje ulazi u crkvu i zaustavila 
se nasred crkve. Uza sav napor, nije mogla dalje ići i približiti 
se oltaru. Tada je biskup jasno vidio da treba nastaviti prikazi¬ 
vanjem svetih Misa za ispokoj njezine duše. Napokon, poslije 
nekoliko dana vidio ju je blizu oltara odjevenu u sjajnu haljinu, 
sva blistava od radosti i slobodna od patnja. 

»Sve nam ovo jasno pokazuje - kaže sveti Bernard - kako 
žrtva svete Mise ima veliku učinkovitost da se oproste kazne, da 
se suzbije navala tame i da se otvore nebeska vrata dušama koje 
su napustile ovaj svijet«. 

SEDAMNAESTO POGLAVLJE 

Olakšanje dušama - sveta Misa - sv. Malahije u 
Clairvauxu - sv. Zenaida - časni Josip Anhieta - 
i Misa za pokojne 

Nesmijemo ići dalje a da ne spomenemo osobitu milost koju 
je zaslužila velika ljubav sv. Malahija prema svetim dušama. 

Jednoga dana, nalazeći se u društvu s mnogo pobožnih oso¬ 
ba i razgovarajući prijateljski o duhovnim stvarima, započeli su 
i govor o koncu svoga života. 

»Kad bi svatko od nas - zapitao je sveti biskup - imao tu 
sreću da bira: u koji sat i na kojem mjestu bi želio umrijeti?« Na 
to je jedan od njih odgovorio: na neki blagdan; drugi u neki sat, 
i tako jedan po jedan odgovoriše na tom ili tom mjestu. Kad je 
pak došao na red sveti Malahije da kaže svoje mišljenje, rekao 
je da bi najradije završio svoj život u samostanu u Clairvauxu 
kojim je tada upravljao sv. Bernard, da bi tako mogao odmah 
uživati blagodati žrtava tih dobrih redovnika. A što se tiče vre¬ 
mena - nadodao je - najradije bih preminuo na blagdan Mrtvog 
dana, da bih tako mogao sudjelovati u svim Misama i molitva¬ 
ma koje taj dan čitav katolički svijet prinosi za preminule vjer¬ 
nike. 

Ta njegova pobožna želja ispunila se u svom punom znače¬ 
nju. Bio je naime na svom putu u Rim u posjet papi Eugeniju III. 
i prispio u Clairvaux upravo pred blagdan Svih Svetih. Teško 
bolestan, morao se zaustaviti u tom svetom mjestu. Odmah je 
shvatio da je Bog uslišao njegove molitve, i tako zavapi skupa s 
prorokom: »Ovo je mjesto mog počinka. Ovdje ću počivati jer 
sam upravo tako želio« (Ps 131). 

I tako na dan Svih Svetih, dok je čitava Crkva molila za 
preminule, predao je svoju dušu u ruke svog Stvoritelja. 

»Poznavao sam - kaže sveti redovnik otac Postel - sestru 
Zenaidu. Ta je redovnica bila bolesna mnogo godina i molila je 
od Gospodina milost da umre na blagdan Mrtvog dana. Uvijek 

t e gajila pobožnost prema svetim dušama. Njezina je molitva 
>ila uslišana. Ujutro 2. studenoga, poslije dvije pune godine 
patnja koje je upravo herojski podnosila, počela je pjevati 
pohvale i tako blago usnula nekoliko minuta prije nego su Mise 
započele. 

U Katoličkoj crkvi imamo posebnu Misu za pokojne. Prije 
se slavila u crnom ruhu, a danas u ljubičastom. Još se i danas ta 
Misa zove Reqiem. 

Mogao bi netko zapitat, da li je ta Misa od veče koristi za 
duše nego druge Mise? 

Žrtva svete Mise, unatoč razlikama u ceremonijama, uvijek 
je jedna te ista žrtva Tijela i Krvi Isusove. No, budući da Mise 
za pokojne sadrže osobite molitve za svete duše, stoga ima 
također i osobitu pomoć za njih, u najmanju ruku u one dane 
kad liturgijski propisi dozvoljavaju svećeniku da može služiti 
Misu u ljubičastom ruhu. To mišljenje popraćeno odlukom i 
praksom Crkve potvrđuje činjenica koju nalazimo u životu 
časnog oca Josipa Anchieta. 

Taj sveti redovnik s pravom nazvan »čudotvorac Brazila« 
imao je - kao i svi sveci - veliku ljubav prema svetim dušama u 
čistilištu. 

Jednog dana, za vrijeme Božične Osmine, kad crkva zabra¬ 
njuje mrtvačke Mise, 27. prosinca, na svetkovinu sv. Ivana 
Evanđeliste, taj je sveti čovjek na čuđenje svih ostalih uzašao 
na oltar u crnomu ruhu i prinio žrtvu svete Mise za pokojnike. 

Njegov starješina, otac Nobrega, dobro poznavajući svetost 
oca Anhiete nije ni najmanje sumnjao da je imao Božje nadah¬ 
nuće. Ipak, da odstrani nepravilnost koja se u njegovu ponaša¬ 
nju pokazala, ukorio je tog svetog čovjeka pred svom braćom, 
rekavši mu: »Sto? Zar ne znate da Crkva zabranjuje služiti 
Misu u crnom ruhu na današnji dan? Zar ste zaboravili rubri¬ 
ke?« 

Dobri otac, posve ponizan i poslušan, odgovorio mu je 
skromnim poštovanjem kako mu je sam Bog objavio smrt nekog 
oca Družbe Isusove. Taj otac, koji ie bio njegov učenik na sveu¬ 
čilištu u Coimbri, a koji je u to doba stanovao u Italiji u svetoj 
kući Loreto, upravo je te noći preminuo. »Bog - nastavio je sve¬ 
ti redovnik - javio mi je to i zatražio od mene da odmah prine- 

sem svetu žrtvu za nj i učinim sve moguće za ispokoj njegove 
duže.« 

»Ali - starježina zapita - da li vam je poznato da je ta Misa 
koju ste na svoj način rekli bila njemu od ikakve koristi?« 

»Da! - odgovorio je Anchieta - odmah poslije spomena za 
mrtve, čim sam izgovorio riječi: »Tebi, svemogućem Ocu, u 
jedinstvu duha Svetoga svaka čast i slava« - Bog mi je pokazao 
du£u dragoga prijatelja slobodnu od svih muka, gdje ulazi u 
nebo i gdje ga čeka knina.« 

OSAMNAESTO POGLAVLJE 

Pomoć dotama u žrtvom svete Mise - Časna majka 
Agneza i sestra Serafina - Margareta iz Austrije 
nadvojvoda Karlo - otac Mancinelli 

Upravo smo govorili o učinkovitosti žrtve svete Mise za 
olakšanje svetim dutama. Živa vjera u ovo utješno otajstvo 
potiče pobožnost pravih vjernika i ublažuje gorčinu njihove 
boli. Jesmo li ostali bez oca? bez majke? bez prijatelja? U tim 
časovima naše se oči podižu prema oltaru, što govori o našoj 
ljubavi i zahvalnosti prema svojim dragim pokojnicima. Eto 
razloga zašto se tolike Mise izgovaraju za polcojmke. Također 
tu nalazimo i razlog zašto se vjernici tako rado okupljaju oko 
oltara da prisustvuju svetoj pomirbenoj žrtvi u korist preminu¬ 
lih. 

Časna majka de Langeac, dominikanka, o kojoj smo već 

f ovorili, prisustvovala bi svetoj Misi s najvećom pobožnošću. 

akođer je poticala i ostale svoje sestre redovnice da to isto 
čine. Govorila im je da je Božanska žrtva najsvetiji čin vjere, 
najuzvišenije Božje djelo i podsjećala ih na riječi Svetoga 
pisma: »Proklet bio tko vrši djelo Gospodinovo nedostojno« 
(Jer 48, 10). 

Neka sestra, imenom Serafina, umrla je u svom samostanu. 
Ta je sestra posvećivala malo pažnje opomenama svoje starješi- 
ce i zbog toga je bila osuđena na teške muke čistilišta. Majka 
Agneza je to doznala po nekom objavljenju. Za vrijeme ekstaze 
bua je uznesena u duhu na mjesto ispaštanja, gdje je vidjela 
mnoge duše usred ognja. Među njima prepoznala je i sestru 
Serafinu koja ju je bolnim glasom zamolila za pomoć. Duboko 
dirnuta živom sućuti, plemenita starješica učinila je sve mogu¬ 
će punih osam dana: postila je, pričešćivala se, prisustvovala 
svetoj Misi za dragu preminulu sestru. Za vrijeme molitve, sva 

u suzama, jecajući, molila je Božje milosrđe radi dragocjene 
Krvi Isusove da se smiluje i oslobodi dragu sestru strašnog 
ognja i da je uvede u veselje svoga Gospodara. U taj ćas čula je 
neki glas gdje joj govori: »Nastavi moliti! Čas njezina oslobo¬ 
đenja nije jo5 došao!« 

Majka Agneza ustrajala je u molitvi i nakon dva dana, dok 
je prisustvovala svetoj Misi, u času podizanja vidjela je dušu 
sestre Serafine gdje se diže prema nebu uz veliko veselje. Taj 
utješivi prizor bio je kao nagrada njezinoj ljubavi i ujedno je 
povećao žar pobožnosti prema žrtvi svete Mise. 

Kršćanske obitelji koje posjeduju duh svete vjere smatraju 
svetom dužnošću da dadu prema svojem položaju i svojim 
mogućnostima obilnu milostinju za Mise za svoje pokojne. 

U toj svetoj darežljivosti isrpe gotovo svoje prihode da 
povećaju i umnože molitve Crkve i tako olakšaju patnje svetim 
dušama. 

Čitamo u životu kraljice Margarete iz Austrije, žene Filipa 
m., da je u jedan jedini dan, i to na dan njezina pogreba, u gra¬ 
du Madridu blizu 1100 Misa bilo otsluženo za ispokoj njezine 
duše. Ova je kneginja ostavila u oporuci da se služi 1.000 Misa 
za nju. Kralj je sam nadodao tom broju još 20.000 Misa. 

Kad je nadvojvoda Albert umro u Bnntellesu, njegova 
pobožna udovica Izabela dala je milostinju za 40.000 Misa da se 
otsluže za ispokoj njegove duše. Ona je jedan čitavi mjesec bila 
prisutna osobno s najvećom pobožnošću na preko deset Misa 
svaki dan (Otac Mumford, Chariti envers les difuncts). 

Najsavršeniji uzor pobožnosti za svetu misnu žrtvu i ljubav 
prema dušama u čistilištu bio je o. Julije Mancinelli, pripadnik 
Družbe Isusove. Mise koje bi ovaj vrijedni redovnik prinosio 
izgleda da su imale kudikamo veću učinkovitost za ispokoj pre¬ 
minulih vjernika. Duše su mu se veoma često ukazivale i molile 
ga za milost jedne Mise (Merv. 23). 

Cezar Costa, nadbiskup Kapue, bio je stric o. Mancinelli. 
Jednoga dana susreo se sa svojim nećakom koji je bio veoma 
skromno odjeven iako je vrijeme bilo veoma nepogodno. Nadbi¬ 
skup mu je tom zgodom dao milostinju s osobitom ljubavlju da 
kupi ogrtač. Kratko vrijeme poslije toga nadbiskup je umro. 

Jednom je o. Mancinelli išao posjetiti nekog bolesnika 
zamotan u svoj novi ogrtač. Najednom mu se ukaže stric gdje 
ide prema njemu sav u plamenu i zamoli ga da mu dade ogrtač, 
što je nećak rado učimo. Čim je nadbiskup uzeo taj ogrtač i 

stavio ga na se, ognja je nestalo. Mancinelli je odmah shvatio da 
je ta duša osuđena na čistilišne muke. Tada je nadbiskup zamo¬ 
lio svoga nećaka da ga pomogne za onu ljubav koju mu je nad¬ 
biskup bio prije pružio. Nećak je uzeo ogrtać natrag i obećao 
stricu da će moliti za njegovu patničku dušu sa svim žarom svo¬ 
ga srca, osobito kod oltara. 

Glas se o tome brzo raširio i proizveo veoma spasonosan 
ućinak. Poslije smrti oca Mancinellija taj je događaj ovjekovje¬ 
čio neki slikar na slici, koja se nalazi u kolegiju u Mancerati, 
njegovom rodnom mjestu. Na slici se vidi o. Mancinelli kod 
oltara u svetom misnom ruhu, malo uzdignut iznad stepenica 
oltara. U tom položaju ekstaze moglo ga se često vidjeti dok bi 
govorio Misu. Iz njegovih ustiju siju iskre kao simbol njegovih 
gorućih molitava i njegova žara za vrijeme svete Mise. Ispod 
oltara vide se duše u čistilištu gdje primaju blagodati svetih 
molitava. Poviše, na gornjem dijelu slike, vide se dva anđela sa 
skupocjenim posudama gdje prosiplju zlato kao simbol blago¬ 
slova, milosti i cijene što ih sveta Misa donosi patničkim i sve¬ 
tim dušama. 

Također se vidi i ogrtač o kojem smo ovdje govorili, sa slje¬ 
dećim natpisom: »O čudotvorno ruho, što nas brani od grozne 
studeni i koje ujedno ublažuje vatru ognja. Ljubav je ta koja 
nas grije i blaži u našim patnjama dok ih liječi.« 

DEVETNAESTO POGLAVLJE 

Olakšica dušama pomolu žrtve svete Mise - sveta 
Terezija i Bernardin iz Mendoze - veliki broj 
Misa - pogrebi s velikim slavljem 

ZakljuCimo sada o ovome što smo do sada spomenuli u 
pogledu svete Mise skupa sa svetom Terezijom: 

U knjizi svojih USTANOVA, pogl. 10, ta nam svetica opisu¬ 
je svoj susret s Don Bemardinom iz Mendoze: 

»Na Mrtvi dan Don Bemardino iz Mendoze darovao je 
kuću s lijepim vrtom u Madridu svetoj Tereziji, da tu osnuje 
samostan u čast Majke Božje.« 

Dva mjeseca kasnije on se nenadano razbolio i izgubio dar 
govora, tako da se nije mogao ispovjediti iako je dao dosta zna¬ 
kova skrušenog pokajanja. »Umro je - kaže nam sveta Terezija 
- kratko vrijeme poslije toga dosta udaljen od mjesta gdje sam 
se ja tada nalazila. Ali mi je naš Gospodin objavio da se spasio 
iako je imao velikih poteškoća. Gospodin mu je ukazao milos¬ 
rđe radi onog dara samostanu u ćast svoje Blažene Majke. Ali 
njegova duša neće biti oslobođena od čistilišnih muka sve dok 
prva Misa ne bude služena u novoj kući. Osjećala sam tako 
duboke boli koje je ta duša podnosila. Željela sam veoma da 
završim što prije sa samostanom u Toledu, ali smjesta sam 
napustila taj posao i pošla u Madrid na dan sv. Lovre. 

Jednog dana, dok sam se molila u Medini del Campo, naš 
mi je Gospodin rekao da se jako požurim, jer duša De Mendoze 
postaje sve više plijenom strašnih muka. Tako sam odmah nare¬ 
dila zidarima da podignu zidove samostana bez ikakva oteza¬ 
nja. Budući pak da će za sve to trebati dosta vremena, zamolila 
sam biskupa za dozvolu da podignem privremeno kapelu za 
sestre koje sam sa sobom dovela. Kad je sve to bilo gotovo Misa 
je bila otslužena. Tog časa, kad sam se digla s mjesta i uputila 

do oltara, vidjela sam našeg dobročinitelja gdje mi se skloplje¬ 
nih ruku i nasmijana lica zahvaljuje što sam ga oslobodila od 
čistilišta. Vidjela sam ga gdje ulazi u nebo. Bila sam tako sret¬ 
na, tim više što to nisam tako brzo očekivala. Iako mi je naš 
Gospodin objavio da će biti oslobođen, čim se prva Misa bude 
slavila u novoj kući, ja sam mislila da to mora biti poslije prve 
Mise kada bude pohranjen Presveti Sakrament u njoj.« 

Taj dragocjeni događaj pokazuje nam ne samo učinkovitost 
svete misne žrtve nego i dobrotu koju sam Isus gaji prema sve¬ 
tim dušama. Čak ide tako daleko da još moli za naše molitve u 
njihovu korist. 

Budući da Božanska žrtva ima toliku vrijednost, mogao bi 
netko ovdje zapitati, da li veći broj Misa pruža veću olakšicu 
nego mali broj skupa s veličanstvenim sprovodom i bogatim 
milostinjama. Odgovor na to pitanje može nam pružiti duh 
Crkve, a taj je u isto vrijeme i Duh Kristov i izraz njegove volje. 

Crkva svjetuje vjernike da mole za preminule, da daju 
milostinju i čine razna dobra djela, da namijene oproste za 
duše, osobito da se prikazuju Mise i da im se prisustvuje. Na taj 
način daje se prednost u prvom redu Božanskoj žrtvi. Crkva 
odobrava razne molitve i dobra djela, suffragia, prema okolno¬ 
stima i pobožnosti i društvenim prilikama preminulih i njiho¬ 
vih nasljednika. 

Običaj je kod katolika već od najstarijih vremena da 
pobožno i u duhu vjere daju Mise za pokojnike i da ih sprovedu 
na pogreb sa što moguće svečanijim obredima prema mogućno¬ 
sti obitelji pokojnika. Ti se troškovi ubrajaju kao milostinja 
samoj Crkvi. Takva milostinja u očima Božjim povećava vrijed¬ 
nost svete žrtve i pruža spasonosnu pomoć duši preminule oso¬ 
be. 

Treba paziti i na to da se troškovi za pogreb urede tako da 
se dovoljna svota sačuva za svete Mise, kao i to da se nešto od 
te milostinje podijeli među siromahe. 

Ono na što se osobito mora paziti jest to da se uvijek ima u 
vidu kršćanski pogreb i da se kod pogreba više pazi na vjerski 
karakter, a ne na raskoš svjetovne ispraznosti. 

Još treba spomenuti i to da se izbjegavaju što više nepo¬ 
trebni i pretjerani znakovi tuge koji se ne slažu s kršćanskom 
predajom, kao na primjer prave gomile vijenaca kojim uz velike 
troškove ljudi prekrivaju posmrtne ostatke. Tu novotariju 

Crkva ne odobrava. Njoj je Krist povjerio brigu oko vjerskih 
obreda i ceremonija, uključivši tu i sprovode. 

Oni pak običaji kojima se Crkva služi prigodom smrti svoje 
djece časni su i svake hvale dostojni, već od starine puni znače¬ 
nja i utjehe. 

Sve Sto se stavlja pred oči vjernicima u takvim prigodama, 
kao na primjer: križ, sveta voda, svijeće i tamjan, suze i moli¬ 
tve, sve to odiSe samilošću prema svetim dušama, vjerom u 
Božje milosrđe i nadom u besmrtnost. 

Čemu služe svi oni hladni vijenci sa ljubičastim trakama? 
Ti ne kažu ništa kršćanskoj duši. Samo puki znakovi prolaznog 
svijeta i smrtnoga života. Stoje samo kao kontrast križu, posve 
strani obredima kršćanske vjere. 

DVADESETO POGLAVLJE 

Pomoć dušama - molitva - brat Corrado d’ Offida 
zlatna udica i srebrni konac 

Osim svete Mise imamo mnoštvo drugih pomagala, veoma 
uspješnih sredstava, da pomognemo svete duše, ako te molitve 
upotrijebimo samo u dunu vjere i sa što većim žarom. 

Na prvom mjestu dolazi molitva, i to molitva u svim svojim 
oblicima. 

Anali Serafskog Reda govore nam s udivljenjem o bratu 
Corradu d’ Offida, koji je bio među prvim pratiocima svetoga 
Franje. Odlikovao se osobito duhom molitve i ljubavi kojim je 
najviše zadivio svoju braću. Ali između braće našao se jedan 
redovnik koji je svojim lošim i neurednim ponašanjem najviše 
uznemiravao zajednicu. Zahvaljujući molitvama i bratskim 
opomenama brata Corrada, potpuno se popravio i postao uzo¬ 
rom pravog redovnika. Nakon svoga obraćenja naglo umre. 
Njegova su ga braća ispratila svojim redovitim molitvama. 
Poslije nekoliko dana brat Corrado je molio pred oltarom. Čuo 
je najednom neki glas koji ga zove i prosi za molitve. 

»Tko si ti?« zapitao je sluga Božji. 

»Ja sam - odgovorio je glas - duša mladog redovnika što si 
ga doveo na pravi put redovničkog života.« 

»Zar nisi umro svetom smrću?« 

»Umro sam dobrom smrću i spašen sam, ali zbog mojih pri¬ 
jašnjih grijeha za koje nisam zadovoljio trpim strašne muke. 
Molim te, ne odbij mi pomoć svojih molitava.« 

Odmah se dobri brat započe moliti na koljenima pred sve- 
tohraništem. Molio je Očenaš i na kraju je nadodao: Pokoj 
vječni... 

»Ah! dragi Oče! - zavapila je prikaza - kakvo mi sve osvje- 
ženje daje tvoja molitva! Kako mi to pomaže! Molim te, nas- 

tavi!« I Corrado je nastavio, opetujući uvijek istu molitvu Oče¬ 
naša. 

»Dragi brate - nastavila je duša - moli još, moli opet! Osje¬ 
ćam tako veliku pomoć dok ti moliš«. 

Dobri brat redovnik nastavio je sa svojim molitvama, 
obnovljenim žarom, opetujući Očenaš po sto puta. Tada uz 
poklik neizrecivog veselja duša preminulog brata je rekla: 
»Hvala ti, dragi moj Oče, u ime Božje. Ja sam sada oslobođen. 
Gledaj! Upravo ulazim u nebesko kraljevstvo.« 

Taj nam primjer jasno govori o učinkovitosti i najmanjih 
molitava, kratkih zaziva koje toliko pomažu jadnim dušama. 

»Čitao sam - kaže otac Rossignoli - da je neki sveti biskup 
u ekstazi vidio jednog dječaka sa zlatnom udicom i srebrnim 
koncem kako vuče neku ženu iz zdenca u koji je upala. Poslije 
svoje molitve i na putu u crkvu biskup je vidio tog istog dječaka 
gdje moli na groblju kraj jednog groba«. 

»Sto tu činiš, moj mali prijatelju? - zapitao ga je biskup. 

»Molim Očenaš i Zdravo Mariju - odgovorio je dječak - za 
dušu svoje mame čije je tijelo ovdje pokopano.« 

Prelat je odmah razumio da mu je Bog time htio pokazati 
učinkovitost najjednostavnije molitve. Znao je da je auša one 
žene bila oslobođena, da je udica bila Očenaš, a srebrni konac 
Zdravo Marijo u tajanstvenom značenju. 

DVADESETPRVO POGLAVLJE 

Pomoć svetim dušama - Sveta krunica 
otac Nierembetg - Majka Franciska od Presvetog Sakramenta 

i krunica 

Znamo vrlo dobro da sveta krunica drži prvo mjesto među 
svim ostalim molitvama koje Crkva preporuča svojim vjernici¬ 
ma. Ova izvrsna molitva, izvor tolikih milosti živima, također je 
veoma uspješno sredstvo da olakša patnje i preminulima. 

Nalazimo dirljiv dokaz tomu u životu. O. Nieremberga, 
koga smo već spomenuli na drugom miestu. Taj milosrdni sluga 
Božji podvrgnuo se čestom mrtvenju skupa s pobožnim vježba¬ 
ma i molitvama, da tako olakša patnje duša koje trpe. Nikada 
nije propustio da svakog dana izmoli ružarij na njihovu nakanu 
i da dobije za njih što više oprosta. Taj prinos svoga srca prepo¬ 
ručio je i vjernicima u svom hvalevrijednom djelu koje je obje¬ 
lodanio o tome predmetu. Krunica kojom se služio bila je sva 
urešena pobožnim medaljama i obogaćena mnogim oprostima. 

Dogodilo se nekog dana da je izgubio krunicu. Bio je neu- 
tješiv. Ne zato što bi bio zaljubljen uz bilo koju zemaljsku stvar 
ili ta materijalna zrnca krunice, nego što se našao bez toga 
sredstva da na taj način, kako je već običavao, pruži olakšanje 
dušama u njihovim patnjama. 

Svuda je tražio. Nastojao se sjetiti gdje bi mogao ostaviti to 
dragocjeno blago. Sve je bilo uzalud. I kad se približila noć, bio 
je primoran da zamijeni krunicu punu oprosta s jednom redovi¬ 
tom molitvom. 

Tako potresen našao se sam u svojoj sobi. Najednom začu 
neki tihi šum koji je dolazio sa stropa sobe, kao da netko prebi¬ 
re zrncima krunice na čiji se zvuk već davno privikao. Podigne 
svoje oči i, gle, krunica je stajala iznad njega, i neka nevidljiva 
ruka ju je podržavala. Spustila se dolje i pala do njegovih nogu. 

Nije ni najmanje posumnjao da su te nevidljive ruke bile duše 
kojima je pomagao tom krunicom. Možemo zamisliti kojim ie 
zanosom molio tih pet desetica i kako ga je to čudo potaklo da 
ustraje u toj vježbi koju je samo nebo tako sjajno potvrdilo. 

Časna Majka Franciska od Presvetog Sakramenta gajila je 
već od svoga djetinjstva najveću pobožnost prema trpećim 
dušama. U tome je ustrajala sve do konca svoga života (Sa Vie, 
par le P. Joackim, cf. Rossign. Merv. 26). Njezino srce i sva nje¬ 
zina pobožnost bili su posvećeni tim jadnim svetim dušama. Da 
bi im što više olakšala patnje, dnevno je molila ružarij i običa¬ 
vala ga je zvati svojim djeliteljem milostinje. Svaku deseticu bi 
završavala riječima: Počivale u miru! U svečane dane, kad je 
imala više sloDodna vremena, izmolila bi i časoslov za pokojne. 
Sve te svoje molitve popratila bi raznim pokorama. Veći dio 
godine postila bi samo o vodi i kruhu, a na Ddjenja nadodavala 
bi još i druge strogosti. Osim toga imala je dosta posla, ioš k 
tome umorna, puna patnja i progonstva. Sve je to rado prikazi¬ 
vala za svete duše. Franciska je sve to prinosila Bogu za njihovo 
olakšanje. 

Nije bila samo time zadovoljna da se sama žrtvuje za duše 
i učini sve što je mogla, nego je i druge molila da to isto čine. 
Kad bi neki svećenik došao u samostan, ona bi ga molila da pri¬ 
nese Misu za preminule. Kad bi pak neki svjetovnjak posjetio 
samostan, ona bi ga molila da dade obilnu milostinju za duše 
preminulih vjernika. 

Kao nagradu za njezinu ljubav za preminule Bog je često 
dopuštao da je duše posjete, da je mole za njezine molitve ili da 
joj se zahvale za već izrečene molitve. 

Svjedoci nam govore da su mnogo puta osobno čekali na 
vratima da je posjete. Također, kad bi išla u kor na jutarnju 
molitvu, da preporuče sami sebe njezinim molitvama. U drugo 
doba dana ulazili bi u njezinu sobu da joj izlože svoje molbe. 
Sakupili bi se oko njezina kreveta i čekali dok se ne digne. Sva 
ta prikazanja na koja je bila navikla nisu je ni najmanje straši¬ 
la, niti bi promislila da je to neka đavolska varka ili tome slič¬ 
no. Ti bi je posjetioci pozdravili riječima: »Zdravo, službenice 
Božja! Zaručnice Gospodinova! Isus Krist bio uvijek s 
tobom!« 

Tada bi se ti posjetioci poklonili i odali dužno poštovanje 
velikom križu i relikvijama svetaca koje je Franciska imala 

u svojoj sobi. A kad bi je naili gdje moli krunicu, tada bi - kaže 
nam isti svjedok - uzeli njezine ruke i cjelivali ih kao sredstva 
svoga oslobođenja od čistili&nih muka. 


200 



DVADESETDRUGO POGLAVLJE 

Pomoć svetim dušama - Postovi, pokore i mrtvenja 

bez obzira kako su ta neznatna - Čaša hladne vode - 
BI. Margareta Marija 

Poslije molitve dolazi post, i to ne onaj post u najstrožem 
smislu riječi koji se sastoji u odricanju od jela, nego svaki 
pokornički čin bilo s koje strane dolazio. 

Moramo spomenuti i to da se ovdje ne radi samo o onim 
velikim strogostima što su ih veliki sveci poduzimali, nego o 
bilo kakvim teškoćama, kao i o svim suprotivštinama u životu, 
čak i o onim najmanjim mrtvenjima, najneznatnijim žrtvicama, 
koje poduzimamo ili prihvaćamo za ljubav Božju i koje prino¬ 
simo njegovom Božanskom milosrđu s nakanom da ublažimo 
patnie svetih duša. 

Čaša vode koje se odričemo kad smo žedni neznatna je 
stvar. Kad promatramo tu stvar u samoj sebi, jedva možemo i 
zamisliti da takva žrtva ima u sebi neki moć da olakša čistilišne 
muke. Ipak Božanska dobrota se udostojala primiti to kao žrtvu 
velike vrijednosti. 

»Ako sam slobodan - kaže svećenik Louvet, govoreći o 
ovom predmetu - spomenut ću jedan primjer što sam ga ja 
osobno doživio. Poznavao sam neku redovnicu koja ie bila uzor 
ostalim redovnicama u zajednici, ne sa svojim herojskim krepo¬ 
stima što ih nalazimo kod velikih svetaca, nego sa svojim svag¬ 
dašnjim običnim krepostima, kao i savjesnim opsluživanjem 
redovničkih pravila. Dogodilo se da je izgubila svoju prijatelji¬ 
cu koju je poznavala u svijetu prije svoga ulaska u samostan. 
Kad je saznala za njezinu smrt, odlučila je da je kao svoju duž¬ 
nost preporuči Bogu. Jedne večeri bila je veoma žedna. Prva 
stvar bila je da se osvježi čašom vode, a to su joj i pravila Reda 
dozvoljavala. Ali u taj čas sjetila se svoje prijateljice i za ljubav 

njezine duše odrekla se te ugodnosti. I tako umjesto da ispije tu 
čašu vode koju je držala u ruci, prolila je tu vodu i molila Boga 
da pokaže svoje milosrđe pokojnici. 

Ta dobra sestra podsjeća nas na kralja Davida koji se jed¬ 
noga dana našao sa svojim vojnicima bez vode, a bili su svi veo¬ 
ma žedni. David je odbio da pije tu osvježujuću vodu što su mu 
je donijeli iz Betlehema. Mjesto da prinese tu vodu svojim žed¬ 
nim ustima, prolio je svu tu vodu kao prinos Gospodinu. Sveto 
pismo spominje taj ćin svetoga kralja kao nešto veoma milao 
Bogu. 

Sada pak ova neznatna žrtva koje se naša sveta redovnica 
odrekla, odbivši tu ćašu vode, bila je tako ugodna Bogu da je 
Svevišnji dopustio toj duši da to potvrdi svojim ukazanjem. 
Sljedeće noći ta se duša ukazala sestri i usrdno joj se zahvalila 
za pomoć koju je primila od nje. Tih nekoliko kapi vode, koje je 
sestra kao žrtvu odbila da popije, bile su pretvorene u osvježu¬ 
juću kupelj, koja je ublažila vatru čistilišnog ognja. 

Želio bih ovdje spomenuti da sve ovo o čemu ovdje rasprav¬ 
ljamo nije povezano samo uz izvanredna mrtvenja. Naprotiv, to 
treba shvatiti kao neku dužnost u pogledu mrtvenja uopće. 
Drugim riječima: sve ono na što smo obvezni da ispunjavamo 
kao svoje dužnosti, a općenito i sva ona dobra djela koja su 
povezana s našim kršćanskim životom, ili pak ona koja se odno¬ 
se na naš posebni položaj u životu: sve to možemo prikazati 
Bogu kao ugodan prinos za ispokoj duša u čistilištu. 

Tako svaki kršćanin obvezan je po Božjem zakonu da se 
suzdržava od nesuvislih riječi, klevetanja i ogovaranja. Nada¬ 
lje, svaki redovnik mora opsluživati šutnju, ljubiti svoju redov¬ 
ničku braću i biti poslušan kako to pravila propisuju. Sada, ova 
pravila iako su dužna da ih se opslužuje, kada se vrše u pravom 
kršćanskom duhu s namjerom da ugodimo Bogu, sjedinjena s 
patnjama i radom Isusa Krista: sve to može postati jedna moli¬ 
tva, suffragia, i biti velika olakšica svetim aušama. 

U onom glasovotom ukazanju u kojem je bi. Margareta 
Marija vidjela preminulu redovnicu gdje strašno trpi zbog svoje 
mlakosti, ta siromašna duša, poslije nego je ispričala muke koje 
je podnosila, završila je s ovim riječima: »Jao! jedan samo sat 
savršene šutnje izliječit će moje ožednjele usne. Jedan samo sat 
u službi bratske ljubavi izliječit će moj jezik. Jedan samo sat 
bez ogovaranja ili neslaganja u odnosu sa starješicama izliječit 
će moje bolno srce.« 

Tu lijepo vidimo da duša nije tražila izvanredna djela, već 
samo da se izvrtuju pravila kako ih Red propisuje svojim člano¬ 
vima. 

DVADESETTREĆE POGLAVLJE 

Pomoć Svetim duiama - Sveta pričest - Sv. Magdalena 
de Pazzi oslobađa svoga brata - Zajednička pričest 
u Crkvi 

Ako redovita dobra djela toliko pomažu dušama, što će 
onda dobra učiniti ona u sebi najsvetija djela koja kršćanin 
obavlja, kao na primjer sveta pričest? 

Kad je sv. Magdalena de Pazzi vidjela svoga brata u čisti- 
lišnim mukama, dirnuta samilošću i sva u suzama, zavikala je 
bolnim glasom: »Ah, žalosna dušo! Kako su strašne tvoje 
muke! Zašto to ne shvate ljudi koji nemaju snage da nose svoj 
križ ovdje na zemlji! Dok si bio još ovdje na zemlji, dragi moj 
brate, nisi me htio slušati, a sada tako željno tražiš da te čujem. 
Uboga žrtvo! Što tražiš od mene?« 

Tu se zaustavila i čula je gdje broji sve do 107. Tada je gla¬ 
sno zavapila da je to broj pričesti koje je njezin brat plačući tra¬ 
žio od nje. 

»Da - kaže mu ona - lako ću ja to učiniti što od mene tražiš, 
ali, jao! Koliko dugo vremena će trebati da isplatim tvoj dug? 
Ah, kad bi mi samo Bog dopustio, kako bih rado pošla tamo 
gdje si ti sada, da te samo oslobodim ili barem da spriječim dru¬ 
ge da ne dođu u to mjesto muka. 

Svetica je primila s najvećim žarom svih 107 pričesti koje je 
njezin brat tražio od nje samo da ga oslobodi, a da pri tom nije 
ispustila ni jednu od svojih molitava, kao ni dniga pobožna dje¬ 
la. 

Kaže O. Rossignoli kako je jedan pobožan običaj ustanov¬ 
ljen u crkvama Družbe Isusove - da se prinese svakoga mjeseca 
zajednička pričest za duše u čistilištu. šam se Bog udostojao da 
to potvrdi jednim čudom kako mu je ta pobožnost mila. 

Godine 1615, kada su Oci u Rimu slavili tu mjesečnu pri¬ 
čest u crkvi Naše Gospe Transtevere, našlo se u crkvi veliko 
mnoštvo ljudi. Među tim pobožnim kršćanima našao se i neki 
veliki grešnik, koji je sudjelovao u tim pobožnim ceremonija¬ 
ma, iako je dugo vremena provodio veoma razvratan život. Taj 
čovjek, prije nego će ući u crkvu, vidio je kako neki čovjek izlazi 
iz crkve i ide upravo prema njemu. Taj je čovjek zatražio od 
njega milostinju za ljubav Božju. Ovaj je odbio dati mu bilo što, 
ali - kako to prosjaci običavaju - uporno je stao tražiti od njega 
po treći put žalosnim i vapijućim glasom. Napokon, prema 
nekom nutarnjem nadahnuću, taj je grešnik pozvao prosjaka i 
dao mu nešto novca. Ali je tada taj siromašan čovjek promijenio 
način svoga govora i rekao mu: »Drži svoj novac! Ne treba mi 
tvoja darežljivost. Ali ti treba da promijeniš svoj život! Zapam¬ 
ti dobro! Ja sam došao da te opomenem. Došao sam s brda Gar- 
gano da uzmem udjela u ovoj crkvi danas. Već je 20 godina da 
živiš tim žalosnim životom, izazivajući na se gnjev Svevišnjeg 
Boga. Umjesto da ga skloniš na samilost iskrenom ispovijeđu. 
Požuri se i pokoru čini, ako želiš izbjeći strašnomu gnjevu Božje 
pravde koja prijeti tvojoj glavi.« 

Taj je grešnik ostao tim riječima kao gromom ošinut. Svega 
ga je obuzeo neki nutarnji strah kad je čuo da su njegovi tajni 
grijesi otkriveni. Njegov se strah povećao još više kad je vidio 
da je onaj siromašni čovjek nestao poput dima ispred njegovih 
očiju. Otvorivši svoje srce milosti Božjoj, ušao je u crkvu, pao 
na koljena i gorko zaplakao. Skrušeno se pokajao, potražio 
ispovjednika, priznao svoje zločine i zamolio oproštenje. 

Poslije ispovijedi ispričao je ispovjedniku sve što mu se 
dogodilo i zamolio ga da to oglasi i drugima, tako da bi se ta 
pobožnost prema svetim dušama mogla proširiti. Bio je duboko 
uvjeren da je to bila neka duša koja je upravo bila oslobođena 
čistilišnih muka i isprosila za nj milost obraćenja. 

Mogao bi sada netko zapitati: »A tko je bio onaj tajanstveni 
prosjak koji je govorio s grešnikom, s namjerom da ga obrati? 
Neki drže da je to bio osobno arhanđeo Mihael, jer je prosjak 


spomenuo da dolazi s brda Gargano. 

Dobro znamo da je to brdo postalo glasovito po svoj Italiji 
gdje se prikazao sveti Mihael (Mihovil ?), u čiju je čast tu sagra¬ 
đeno veličanstveno proštenište. Također moglo je biti neko 
čudo da se grešnik obrati upravo u času kada su se prinosile 
tolike molitve i svete pričesti za preminule vjernike. 

To obraćenje jasno pokazuje uzviSenost te pobožnosti, 
kako je mila i draga Božjim očima. 

Zavrtimo sada riječima svetoga Bernarda: »Neka vas lju¬ 
bav Božja vodi do Božjeg oltara i svete pričesti! NiSta nije tako 
uspješno za vječni pokoj preminulih kao ta pobožnost.« 

DVADESETČETVRTO POGLAVLJE 

Pomoć svetim dušama — križni put - časna Marija 
d'Antigna 

Poslije svete pričesti govorit ćemo o križnom putu. Ta se 
sveta pobožnost može promatrati napose za sebe, kao i u vezi s 
oprostima kojima je obogaćena. U samoj sebi ta pobožnost je 
izvrsna i veoma dragocjena vježba razmatranja muke našega 
Spasitelja, dosljedno najspasonosnija pobožnost naše vjere. 

U svom doslovnom značenju put križa je razmak što ga je 
Bog-Ćovjek prevalio, noseći teško breme križa od Pilatove 
palače, gdje je bio osuđen na smrt, sve do brda Kalvarije, gdje 
je bio propet. 

Poslije smrti svog Božanskog Sina Blažena Djevica, sama 
ili u društvu sa svetim ženama, često je posjećivala taj žalosni 
put. Po njezinu primjeru vjernici Palestine, kao i bezbrojni 
hodočasnici tijekom vjekova iz najudaljenijih krajeva svijeta, 
dolazili su da posjete ta sveta mjesta natopljena znojem i krvlju 
Isusa Krista. Crkva pak, da bi ohrabrila njihovu pobožnost, 
otvorila im je bogatstva svojih duhovnih blagoslova. 

Budući pak da svatko nije u mogućnosti posjetiti Svetu 
Zemlju, Sveta Stolica je dozvolila da se podignu u crkvama i 
kapelama po drugim zemljama križevi, kao i slike ili bas-relje- 
fi, koji prikazuju dirljive prizore koji su se odigrali na tom 
povijesnom križnom putu prema Kalvariji u Jeruzalemu. 

S dozvolom uspostavljenja tih križnih puteva rimski su 
Prvosvećenici dobro shvatili uzvišenost i učinkovitost te 
pobožnosti i udostojili se obogatiti onim istim oprostima što su 
ih udijelili stvarnom pohodu Svetoj Zemlji. 

Tako prema tim ovlaštenjima i konstitucijama vrhovnih 
Prvosvećenika Inocenta XI, Inocenta XII, Benedikta XIII, Kle- 
menta XII. i Benedikta XIV: »Oni koji učine križni put s dostoj- 

nom pripremom i raspoloženjem dobivaju sve oproste koji su 
dani onim vjernicima koji osobno posjete sveta mjesta u Jeru¬ 
zalemu. Ti pak oprosti mogu se namijeniti za duže u čistiliStu.« 

Sada je posve jasno da su mnogobrojni oprosti, bilo potpu¬ 
ni ili djelomični, poklonjeni onima koji posjete sveta mjesta u 
Jeruzalemu, kako to možemo vidjeti u Bullariumu Terrae San- 
ctae, tako da - Sto se tiče oprosta - možemo reći da je od svih 
pobožnih vježbi križni put najbogatije obdaren. 

Ta, dakle, pobožnost - Sto se tiče uzviSenosti - u samoj sebi 
kao sa svojim oprostima sačinjava molitvu od najviSe vrijedno¬ 
sti za svete duSe. 

U vezi s tim predmetom nalazimo jedan događaj u Životu 
Časne Marije D’Antigna (Louvet , Le Purgatoire, p. 332): 

Dugi niz godina ta pobožna osoba običavala je svakog dana 
obaviti križni put za ispokoj preminulih duSa. Ali kasnije, ne 
baS zbog velikin razloga, tu je pobožnost smanjila samo na neke 
dane, a malo kasnije potpuno napustila. 

NaS Gospodin, koji je očekivao velike planove od te pobož¬ 
ne djevice, namjeravao je da ju učini žrtvom ljubavi za pomoć 
duSama u čistiliStu. Bog ju je ukorio, a taj ukor može biti i opo¬ 
mena svima nama. 

Neka redovnica tog samostana umrla je pred kratko vrije¬ 
me, ukazala se sestri Mariji i potužila joj se: »Draga sestro - 
rekla je - zaSto viSe ne moliS križni put za duSe u čistiliStu! Pri¬ 
je si običavala da nam olakSaš patnje svakoga dana tom svetom 
pobožnoSću. ZaSto nam sada uskraćujeS tu pomoč?« 

Dok je ta duSa joS razgovarala sa sestrom, naS se Gospodin 
također ukazao svojoj službenici i ukorio ju zbog njezina nema¬ 
ra. 

»Znaj, draga kćeri - Isus je rekao - da je križni put od veli¬ 
ke koristi duSama u čistiliStu. To je najuspješnija molitva od 
velike vrijednosti. Eto, zaSto sam dozvolio toj duži radi nje kao 
i radi ostalih duSa da te zamoli za tu milost. Znaj također da 
upravo radi točnog vrSenja te pobožnosti imaS tu milost da te 
duSe preminulih često posjećuju. To ie upravo razlog da se te 
duše sa zahvalnošću mole za te i da brane tvoje prošnje pred 
sudom moje pravde. Upo znaj svoje sestre s ovim blagom i reci 
im da crpe iz tog blaga obilje milosti za sebe kao i za preminu¬ 
le.« 

DVADESETPETO POGLAVLJE 

Pomoć svetim dušama - oprosti - Blažena Marija 
de Quito i hrpa zlata 

Prijeđimo sada na oproste koje možemo namijeniti za pre¬ 
minule. Ovdje vidimo kako se Božansko milosrđe očituje kao 
neka blagodamost. 

Znamo da je oprost oslobođenje vremenite kazne što je gri¬ 
jehom zaslužujemo. To se oslobođenje dobiva vlašću ključeva 
izvan sakramenta svete ispovijedi. 

Pomoću te vlasti ključeva koju je primila od Isusa Krista 
Crkva može osloboditi vjernike od bilo koje zapreke da uđu u 
nebesku slavu. Ona vrši tu vlast u sakramentu svete ispovijedi 
gdje odrješuje vjernike od njihovih grijeha. Ona također vrši tu 
istu vlast i izvan ispovijedi, kad nas oslobađa duga vremenite 
kazne koja ostaje još nakon odrješenja grijeha. Eto, tu se zapra¬ 
vo radi o oprostima. 

To oslobođenje od vremenite kazne pomoću oprosta vjerni¬ 
ci dobivaju samo u ovom životu. Ali Crkva može ovlastiti svoju 
živuću djecu da namijene za svoje preminule prijatelje oprost 
Sto su ga dobili za se. I tako se taj oprost može dodijeliti dušama 
u čist i LLštu. 

Da se namijeni taj oprost dušama preminulih, treba da to 
prinesemo Bogu u ime njegove svete crkve, tako da se sam Bog 
udostoji dodijeliti taj oprost u korist patničkim dušama. Takva 
se zadovoljština prinosi Božanskoj pravdi u ime Isusa Krista. 
Bog sam to dodjeljuje nekoj određenoj duši, ili nekim drugim 
dušama, kako se to njemu svidi, ili pak općenito svim dušama. 

Oprosti su potpuni ili djelomični. Potpuni oprost za onoga 
koji ga dobije jest oprost svih vremenitih kazna koje ga terete 
predBogom. 

Pretpostavimo da se želimo osloboditi duga koji moramo 
ispaštati 100 godina pokorom na zemlji ili trpjeti još duže od 
toga u čistilištu. Krepošću potpunog oprosta što ga zadobijemo 
svaka je kazna oproštena, i duša više nema na sebi u očima 
Božjim nikakve sjene grijeha koja bi je priječila da gleda 
Božansko lice. 

Djelomični oprost se sastoji otpuštanjem stalnog broja 
dana ili godina kazne za grijehe. Ti dani i godine nikako ne 
predstavljaju dane i godine patnje u čistilištu. To se mora shva¬ 
titi o danima i godinama javne kanonske pokore u staro doba 
crkve koja se sastoji uglavnom u postovima onakvim kakve su 
izvršavali grešnici prema staroj crkvenoj disciplini. Tako 
naprimjer oprost od 40 dana ili 7 godina jednak je oprostu što 
se dobivao pred Bogom za 40 dana ili 7 godina kanonske pokore 
prvih kršćana. Kakav je odnos između pokore tih dana i traja¬ 
nja muka u čistilištu ? To je tajna koju je dragi Bog zadržao za 
sebe. 

Oprosti su u crkvi pravo duhovno blago dostupno svim 
vjernicima. Svi su pozvani da odatle crpe blago i da tim blagom 
plate za svoje dugove i za one drugih liudi. Pod tim oblikom svi¬ 
djelo se Bogu da pokaže to blaženoj Mariji de Quito: 

Jednog dana uzdignuta u ekstazi vidjela je u nekom ogrom¬ 
nom prostoru golem stol pun srebra, zlata, rubina, biserja i 
dijamanata. U isto vrijeme čula je neki glas, koji je zvao: »To 
bogatstvo je svojina čitavoga svijeta. Svatko se može približiti 
i uzeti koliko god hoće.« Bog joj je očitovao da je to simbol 
oprosta (Rossianoli. Merv. 29.). 

Možemo slobodno reći s pobožnim piscem ovog djela MER- 
VEILLESOM koliko smo samo odgovorni ako kod takva bogat¬ 
stva ostanemo siromasi, lišeni tih dobara, i zanemarimo pomoći 
druge! Jao! Duše su u čistilištu u takvoj krajnjoj bijedi. Mole 
nas sa suzama posred svojih muka jer mi imamo sva ta sredstva 
da isplatimo njihove dugove pomoću oprosta. A mi ne marimo 
da ih pomognemo! 

Da li pristup tom blagu traži od nas neke bolne pothvate? 
Kao postove, putovanja, odricanja nepodnosiva za našu ljudsku 
narav? »I ako ima takvih slučajeva - kaže s pravom glasoviti 
govornik O. Segneri - moramo ih ipak preuzeti na se.« 

Zar ne vidimo kako se ljudi iz ljubavi prema zlatu, ili da bi 
spasili neko umjetničko djelo, da bi sačuvali dio svoje imovine 
ili dragocjenu tvornicu, izlažu vatri? Zar i mi ne moramo uči- 

niti barem toliko da spasimo od užasnog ognja duže otkupljene 
krvlju Isusa Krista? 

Ali božanska dobrota ne traži ništa od svega toga od nas. 
Traži samo takav napor koji je posve lagan i jednostavan - 
ružanj, pričest, posjet Presvetom Oltarskom Sakramentu, 
milostinju ili jednostavno pouku u katekizmu napuštenoj djeci. 
I uza sve to mi zanemarujemo da dobijemo to najdragocjenije 
blago tako laganim sredstvima. Niti nastojimo da to blago 
namijenimo našoj siromašnoj preminuloj rodbini koja pati u 
(istilišnom ognju. 

DVADESETŠESTO POGLAVLJE 

Pomoć svetim dušama — oprosti - Majka Franciska 
iz Pampelune i biskup de Ribera - Sv. Magdalena de 
Pazzi - Sv. Terezija 

Časna Majka Franciska od Presvetoga Sakramenta, o Čijoj 
smo ljubavi prema svetim dušama već govorili, nastojala je veo¬ 
ma brižno da im pomogne pomoću oprosta. 

Jednog dana joj je naš Gospodin pokazao duše trojice pre¬ 
lata koji su prethodno služili kao biskupi u Pampeluni i koji su 
još čamili u čistilišnim mukama. Službenica Božja je odmah 
shvatila da mora upotrijebiti sva sredstva da ih oslobodi tih 
muka. 

Baš u to vrijeme Sveta Stolica je dala Spanjoljskoj pismo - 
bulu o oprostima u vezi sa križarskim ratovima. To pismo - 
bula - daje vjernicima povlasticu da mogu postići potpuni 
oprost uz neke stalne uvjete. Tako je majka Franciska pomislila 
da će biti najbolje sredstvo da pomogne tim jadnim dušama tri¬ 
ju biskupa ako za svakoga od njih primi potpuni oprost. 

O tome je razgovarala i sa biskupom Kristoforom de Ribe- 
rom i upoznala ga s činjenicom da su tri njegova predšasnika 
još uvijek u čisulištu. Zamolila je biskupa aa joj providi tri 
oprosta Križara. Ispunila je sve uvjete koji su bili potrebni i 
namijenila je potpuni oprost svakomu od tih triju biskupa. 

Sljedeće noći sva su se tri biskupa ukazala majci Franciski 
već potpuno oslobođeni svojih muka. Zahvališe joj i zamoliše 
da se također zahvali i biskupu Riberi za oproste koji su im 
otvorili nebo (Vie de Francoise du Sacr. Merv. 26.). 

Otac nam Cepari priča o sljedećem slučaju u svojoj knjizi o 
životu svete Magdalene de Pazzi. Ta svetica je njegovala s oso¬ 
bitom brigom neku redovnicu sa zavjetima u njezinoj posljed¬ 
njoj bolesti. Ta je redovnica preminula i po običaju njezino je 


212 



tijelo bilo izloženo u crkvi. Magdalena je po nekom nadahnuću 
pošla da ju još jednom vidi. Uputila se prema sobi za sastanke 
redovnica i još se nije ni približila rešetkama, kroz koje je 
mogla lijepo vidjeti pokojnicu, bila je uzdignuta u ekstazu i 
vidjela je dušu preminule sestre gdje se diže prema nebu. Sva 
od veselja, povikala je: »Zbogom, draga sestro! Zbogom, blago¬ 
slovljena dušo! Poput ćiste golubice letiš prema svomu nebe¬ 
skom domu, a nas ostavljaš u ovom bijednom stanu. Ah, kako si 
lijepa i slavna! Tko može da opiše slavu kojom je Bog okrunio 
tvoje kreposti! Kako si kratko vrijeme proboravila u ćistilištu! 
Tvoje tijelo još ne poćiva u grobu, a, gle, tvoja je duša već prim¬ 
ljena u nebeska sveta prebivališta! Sada ti je jasna sva istina 
onih rijeći koje sam ti posljednjih dana upravljala: »Sve patnje 
ovoga svijeta nisu ništa prema nagradi koju Bog pripravlja za 
svoje prijatelje.« 

U toj istoj viziji naš joj je Gospodin objavio da je ova duša 
bila u ćistilištu samo 15 sati zato što je toliko trpjela u životu, 
kao i to što je nastojala da izmoli oproste koje crkva daje svojoj 
djeci snagom zasluga Isusa Krista. 

Sveta Terezija govori u svojim djelima o nekoj redovnici 
koja je posvetila veliku pažnju najmanjim oprostima odobre¬ 
nim od crkve i nastojala da ih dobije koliko je više mogla. Inaće 
je živjela veoma redovitim životom, a njezine vrline su bile kao 
u neke obićne osobe. Kad je preminula, svetica je vidjela na 
veliko svoje zaćuđenje kako njezina duša ravno ulazi u nebo 
gotovo neposredno poslije svoje smrti, a da uopće nije bila u 
ćistilištu. Kad se sveta Terezija tome ćudila, naš joj je Gospodin 
objavio da se sve to tako zbilo radi velike brižljivosti koju je 
pokazala da postigne sve moguće oproste za vrijeme svog ovo- 
zemnog boravka. Na taj naćin - nadodao je naš Gospodin - pot¬ 
puno je zadovoljila za sav svoj dug koji nije bio tako malen prije 
svoje smrti i pristupila je pred Božji sud s velikom Čistoćom 
svoje duše. 

DVADESETSEDMO POGLAVLJE 

Pomoć svetim dušama - milostinje - Raban-Maur 
i Edelerd u samostanu u Fuldi 

Još nam ostaje da nešto kažemo o zadnjem i veoma moć¬ 
nom sredstvu kako da pomognemo siromašnim dušama, a to je: 
davanje milostinje. 

Anđeoski doktor, Sv. Toma Akvinski, više cijeni milostinju 
nego postove i molitve, kad je pitanje da zadovoljimo za prošle 
grijehe. »Milostinja - kaže on - ima veću moć da zadovolji za 
prošle grijehe nego molitva, a molitva još veću moć nego post.« 

Eto nam razloga zašto su upravo velike sluge Božje i veliki 
sveci izabrali upravo to kao glavno sredstvo da pomognu duša¬ 
ma. Među takve možemo spomenuti jednog od najznačajnijih, i 
to svetoga opata Ra ban-Mura, prvog opata u samostanu u Ful¬ 
di, u 10. stoljeću, koji je kasnije postao biskupom u Mayencu. 

Otac Frithemius, veoma poznati pisac Reda sv. Benedikta, 
dao je ogromne milostinje da se podijele u korist preminulih. 
Ustanovio je kao pravilo kad jedan redovnik umre, da se dio 
hrane podijeli među siromahe kroz 30 dana, kako bi se time 
pomoglo preminulomu bratu. 

Dogodilo se to godine 830. da je u samostanu u Fuldi zavla¬ 
dala zarazna bolest koja je pokosila živote mnogih redovnika. 
Raban-Maur, sav zabrinut i pun ljubavi prema njihovim duša¬ 
ma, pozvao je Edelarda, samostanskog prokuratora, i upozorio 

f ;a u pogledu pravila koje je spominjalo milostinju za preminu- 
e. »Pobrini se dobro - rekao mu je - da se naša pravila vjerno 
vrše i da se siromahe hrani čitavi mjesec hranom koja je bila 
namijenjena braći koju smo izgubili.« 

Ali Edelard nije to izvršio, i tako se ogriješio i o poslušnost 
i o ljubav prema braći. Pod izlikom da je takva darežljivost pre¬ 
tjerana i da mora voditi strogi račun o samostanskim dohotci- 

ma - dok je u stvari bio zaveden potajnom lakomošću! - Zane¬ 
mario je da razdijeli hranu ili je čak učinio dosta skromnije 
nego je zapovijed glasila. Ali Bog nije propustio a da ne kazni 
takav postupak neposlušnosti. 

Mjesec dana kasnije, jedne večeri kad je sva redovnička 
zajednica pošla na počinak, prokurator je šetao sam po kapitu- 
lu, sobi sastanaka, sa svijećom u ruci. Kakvo je strašno iznena¬ 
đenje doživio kad najednom ugleda sobu punu braće baš u času 
kada nitko od živuće braće nije bio niti blizu! To se iznenađe¬ 
nje brzo pretvorilo u pravi užas kad je, gledajući bolje, opazio 
da su sva ta braća upravo oni koji su nedavno preminuli. 

Groza ga uhvati, sledi mu se sva krv u žilama i ostane na 
mjestu poput kipa. Tada ga jedan od preminule braće oslovi i 
oštro ukori: »Nesretni stvore - reče mu - zašto nisi razdijelio 
milostinju koja je bila određena da se pomogne dušama premi¬ 
nule braće? Zašto si nas lišio te pomoći usred čistilišnih muka? 
Od ovoga časa bit ćeš kažnjen zbog svoje lakomosti, a još jedna 
druga teža kazna čeka te kada nakon tri dana dođeš pred 
Boga.« 

Na te riječi Edelard padne na tlo kao gromom ošinut i ostao 
je tako nepomičan sve do poslije ponoći, kada su braća došla u 
kor na molitvu. Tu su ga našli napola mrtva u istom stanju kao 
i Heliodora u prošlosti, kad su ga anđeli bičevali u hramu u 
Jeruzalemu (2 Mak 3). 

Prenijeli su ga u bolesničku sobu, gdje su mu pružili svu 
pomoć dok nije došao k svijesti. Čim je bio kadar da nešto kaže 
u prisutnosti opata i ostale braće, ispričao im je taj strašni 
događaj, čemu je bio najbolji svjedok njegova žalosna pojava. 
Također je nadodao da mu je rečeno da će za tri dana umrijeti. 
Zato skrušeno i ponizno moli da mu dadu bolesničko pomaza¬ 
nje i ostale posljednje sakramente. Primio ih je duboko ganut i 
nakon tri dana je preminuo, dok su se braća molila za ispokoj 
njegove duše. 

Odmah nakon toga otslužili su Misu za pokojnika i dio nje¬ 
gove hrane bio je podijeljen među siromahe za ispokoj njegove 
duše. Međutim nije sve svršilo s tom kaznom. Edelard se ukazao 
opatu Rabanu, sav blijed i izobličen. Opat, duboko dirnut sami- 
lošću, upitao gaje što bi još mogao učiniti za nj. »Ah - odgovo¬ 
rila je nesretna duša - usprkos molitava naše svete zajednice ne 
mogu zadobiti milost da se oslobodim muka. dok sva moja bra¬ 
ća, koju je moja pohlepa lišila molitava i dobrih djela a koja su 

im po pravu pripadala, ne budu oslobođeni čistilišta. Sve ono 
što je bilo podijeljeno siromasima za me, sve je to pošlo njima u 
konst, a ne meni. Sve je to tako odredila Božja pravda. Stoga 
vas usrdno molim, časni i milosrdni oče, podvostručite vašu 
milostinju. Nadam se da će uz ta moćna sredstva Božanska Bla¬ 
gost osloboditi sve nas, najprije moiu braću, a onda i mene, koji 
najmanje zaslužujem Božje milosrđe.« 

Raban-Maur je povećao milostinju i jedva da je jedan mje¬ 
sec prošao, kad se Eđelard ponovno ukazao. Ovaj put sav u bje¬ 
lini, obasjan zrakama svjetlosti, a njegovo lice odražavalo je 
radost. Zahvalio se na jedan upravo izvanredno dirljiv načm 
svome opatu, kao i svim članovima samostana, za ljubav koju 
su mu iskazali (Vie de Raban-maur, Rossign. Merv. 2.). 

Kakvu nam sve pouku daje taj događaj! 

Na prvom mjestu krepost milostinje za preminule otskače u 
veoma dirljivom obliku. 

Zatim vidimo kako Bog kažnjava već na ovomu svijetu one 
koji iz lakomosti dopuštaju da liše pokojnike njihovih molitava. 
Ne govorim ovdje o onim nasljednicima koji griješe ne izvršuju- 
ći oporuke i darovštine koja su im povjerena posljednjom opo¬ 
rukom ili testamentom njihove rodbine, nemar koji graniči sa 
svetogrđem protiv pravde. 

Radije je ovdje govor o onoj djeci ili rodbini koji radi gnju- 
snih motiva interesa daju što je moguće manje Misa da se služe 
za preminule, škrti u davanje milostinje, nemajući nikakve 
samilosti prema dušama svoje preminule rodbine, i tako ih 
puštaju da čame u strašnim mukama u čistilištu. To je najcrnja 
nezahvalnost, otvrdnulost srca, potpuno oprečna kršćanskoj 
ljubavi koja vapi za osvetom možda još i u ovomu životu. 

DVADESETOSMO POGLAVLJE 

Pomoć svetim dušama - davanje milostinje - 
kršćansko milosrđe — Sv. Franjo Saleftki i udovica iz Padove 

Kršćansko davanje milostinje, to milosrdno djelo što ga je 
Isus Krist tako puno preporućavao u Evanđelju, obuhvaća ne 
samo tu materijalnu pomoć danu potrebnima nego svako dobro 
djelo koje pružamo svomu bližnjemu. Na taj način radimo oko 
njegova spasenja, podnoseći njegove nedostatke i opraštajući 
njegove uvrede. Sva ta milosrdna djela ljubavi mogu se prinijeti 
Bogu za preminule i sadrže u sebi veliku vrijednost i zadovolj¬ 
štinu. 

Sveti Franjo Saleški priča nam kako je u Padovi, gdje je 
proboravio dio svojih studija, vladao neki užasni običaj. 

Mladi toga grada iz čiste zabave noću bi trčali po ulicama 
grada s arkebuzama, puškama kremenjačama, pa bi dovikivah 
svima koje bi susreli: »Tko prolazi ?« 

Narod je morao odgovoriti, inače bi ovi pucali u njih, ako 
ne bi dobili odgovora. Tako se dogodilo da su mnogi bih ranje¬ 
ni, a neki čak i ubijeni. 

Dogodilo se jedne večeri da je neki student koji nije odgo¬ 
vorio na pitanje bio pogođen metkom u glavu i smrtno ranjen. 

Ubojica prestrašen pobjegne i potraži utočište kod neke 
dobre udovice koju je poznavao otprije i čiji ie sin bio njegov 
školski drug. Priznao joj je sa suzama u očima da je upravo ubio 
nekog studenta, ne znajući tko je on. Zamolio ju je da mu pruži 
utočište u svojoj kući. 

Duboko dirnuta samilošću i ne znajući da ima pred sobom 
ubojicu svoga sina, udovica je pohranila bjegunca na sigurnu 
mjestu, tako da ga sluge sigurnosti ne bi mogh pronaći. 

Još nije prošlo ni pol sata, kad nasta silna buka i galama 
pred njezinim vratima. Ljudi su unijeli mrtva mladića i položili 

ga pred očima udovice majke. Jao! To je bio njezin sin koji je 
bio ubijen i čiji ubojica se skrivao u njezinoj kući. Žalosna maj¬ 
ka povikala je iza svega glasa. Tada se uputila prema mjestu 
gdje je bio sakriven ubojica. 

»Nesretni čovječe - rekla je - Sto ti je moj sin učinio da si ga 
morao tako okrutno ubiti?« 

Nesretnik vidjevši da je ubio svoga prijatelja, poviče iza 
glasa, čupajući kosu i lamajući rukama u očaju. Tada se bacio 
na koljena i zatražio oproštenje svoje Štićenice. Zamolio ju je da 
ga smjesta preda vlastima, da bi tako mogao ispaštati svoj stra¬ 
sni zločin. 

U tom žalosnom času bezutješna majka se sjetila da je 
kršćanka. Sjetila se primjera samoga Isusa Krista i njegova 
herojskog čina kad je molio za svoie ubojice. Zato je odgovorila 
ubojici, koji je molio proštenje u Boga i obećao popraviti svoj 
život, da će ga spasiti i da će zaustaviti sudski proces protiv nje¬ 
ga 

Taj se oprost svidio Bogu te je dao plemenitoj majci dirljiv 
dokaz o tome. Dopustio je da joj se duša njezina sina ukaže sva 
u sjaju i rekao joj da ide ravno uživati vječno blaženstvo. 

»Bog mi je iskazao milosrđe, draga majko - rekla je ta bla¬ 
žena duša - budući da si ti pokazala milosrđe prema mome 
ubojici. Uzevši u obzir oprost koji si poklonila ubojici, ja sam 
sada oslobođen od čistilišnih muka gdje sam imao proboraviti 
mnogo godina užasnih muka da mi nisi ti pomogla svojom 
dobrotom.« 

DVADESETDEVETO POGLAVLJE 

Pomoć svetim dušama - herojski čin ljubavi prema 

svetim dušama - otac Humford - Denis Kartuzijanac 
i Sv. Gertruda 

Do sada smo govorili o raznim dobrim djelima koja može¬ 
mo prikazati Bogu kao molitve za pokojne. 

Sada nam ostaje da spomenemo još jedan čin koji obuhvaća 
sva ostala djela i sredstva pomoću kojih možemo najuspješnije 
pružiti pomoć siromašnim dušama. To je herojski zavjet ili, 
kako ga neki zovu, herojsko djelo ljubavi prema dušama u čisti- 
lištu. 

Taj se ćin sastoji u tome da prepustimo dušama sva naša 
djela zadovoljštine. Drugim rijećima: zadovoljavajuću vrijed¬ 
nost svih djela našega života, kao i svih molitava koje bismo 
mogli primiti poslije smrti, te da ništa ne zadržimo za sebe da 
time isplatimo svoje dugove. Polažemo ih u ruke Blažene Djevi¬ 
ce da ih ona razdijeli prema svojoj volji onim dušama koje ona 
želi osloboditi od čistilišnih muka. 

To je sveopći dar u korist duša od svega onoga što možemo 
dati. Prinosimo Bogu u korist duša sve dobro koje činimo, bilo 
koje vrste i reda: mislima, rijećima ili djelima, sve što trpimo i 
zaslužujemo za vrijeme svoga života, a da pri tome ništa ne 
oduzmemo što im možemo dati. Također iznad svega toga 
nadodajemo još i one molitve i dobra djela koja nas čekaju 
poslije smrti. 

Moramo dobro shvatiti da taj naš sveti dar ima zadovolja¬ 
vajuću vrijednost naših djela (vidi pogl. 9.), ali ni u kojem slu¬ 
čaju zaslugu, meritum, koja nosi sa sobom odgovarajući stu¬ 
panj slave u nebu. Zasluga, meritum, isključivo je osobna stvar 
i ne može se prenijeti na nekoga drugoga. 

Evo obrasca tog herojskog čina: 

»O. sveto i blagoslovljeno Trojstvo, želeći da sudjelujem u 
oslobađanju duša u Čistilištu, i da posvjedočim svoju pobožnost 
Blaženoj Djevici Mariji: odričem se i prepuštam u korist tih 
svetih duša svu zadovoljštinu svojih djela i molitava koje bi mi 
mogle pripasti poslije smrti. Potpuno ih predajem u ruke pre- 
blafene Djevice da ih ona podijeli prema svojoj dobroj volji 
dušama preminulih vjernika koje ona želi osloboditi njihovih 
muka. Udostoj se, Bože moj, primiti i blagosloviti ovaj prinos 
što ti ga prikazujem ovaj čas. Amen«. 

Vrhovni prvosvećenici - pape Benedikt XIII, Pijo VI, i Pijo 
IX. - odobrili su ovaj herojski čin i obogatili ga oprostima i pri- 
vilegijama od kojih ćemo spomenuti samo one najglavnije: 

1. - svećenicima koji su učinili taj herojski čin dana je 
dozvola privilegiranog oltara svaki dan u godini. 

2. - obični vjernik može zadobiti potpuni oprost koji može 
namijeniti jedino dušama u čistilištu svaki put kad se pričesti, 
te posjeti neku crkvu ili bogomolju i tu moli na nakanu svetoga 
oca pape. 

3. - svi ti mogu namijeniti svetim dušama sve svoje opro¬ 
ste koji nisu vezani uz neki uvjet i koji još važe sve do naših 
dana, ili koji će biti dani kasnije (Pijo IX. Decr. 30. rujna, 1852). 

»Upozoravamo sve prave kršćane - kaže Otac Mumford - 
da ustupe sa svetom darežljivošću milim vjernicima sav plod 
svojih dobrih djela koja imamo na raspolaganju.« 

»Ne vjerujem da bismo se mogli bolje njima poslužiti, jer ih 
na taj način činimo zaslužnijim i učinkovitijim. Na taj će način 
zadobiti milost od Boga i ispaštati u isto vrijeme i za svoje gri¬ 
jehe. Također skratit ce vrijeme i svojih muka u čistilištu. Može 
se čak dogoditi da ih se i potpuno oslobode.« 

Te riječi izrazuju dragocijenjene koristi herojskog čina. Da 
bismo se oslobodili bilo kakvog straha koji bi se mogao pojaviti 
u našoj duši, nadodajmo još i ove tri opaske: 

1. - ovaj čin daje nam potpunu slobodu da molimo za one 
duše koje su nam najbliže srcu. Nakana tih molitava ovisi o 
volji Božjoj koja je uvijek neizmjerno sveta i ljubi nas neogra¬ 
ničeno. 

2. - ne obvezuje nas pod kaznu smrtnoga grijeha i može¬ 
mo je povući u bilo koje vrijeme. Možemo je prikazati bez ika¬ 
kva osobitog obrasca. Dovoljna je sama nakana, i treba je pri¬ 
kazati iz svega srca. Ipak je dobro poslužiti se obrascem od 

vremena do vremena, da tako potaknemo sami sebe Sto više i 
pomognemo svetim dušama našim molitvama, pokorom i 
dobrim djelima. 

3. - herojski čin nam pomaže da izbjegnemo strahovitim 
posljedicama dugog ispaštanja u čistilištu. Pomaže nam tako¬ 
đer da se oslonimo sa što većim pouzdanjem u milosrđe Božje 
prema nama, kao što nam to pokazuje sljedeći primjer svete 
Gertrude: 

Časni Denis, kartuzijanac, prića nam da je djevica sv. Ger- 
truda poklonila potpuno sva svoja djela zadovoljštine u korist 
preminulih vjernika, a da nije ništa zadržala od toga za svoje 
dugove za koje je možda bila odgovorna u Božjim oćima. 

Kad je bila na umoru, tada se - poput svih ostalih svetaca 
- sjetila velikog broja svojih grijeha s najvećom boli u svojoj 
duši. S druge strane, promislila je kako je sva svoja djela i zado¬ 
voljštine prinijela da zadovolji za grijehe drugih. Ipak je bila 
žalosna da ne bi njezina duša na putu u vječnost bila osuđena 
na strašne muke zbog toga što je sve darovala drugima, a za 
sebe nije ništa zadržala. 

U tim njezinim strahovima naš joj se Gospodin ukazao i 
tješeći je rekao joj: »Budi sigurna, moja kćeri, tvoja ljubav pre¬ 
ma preminulima neće ti ni najmanje biti na štetu. Dobro znaj 
da su mi svi oni plemeniti darovi što si ih prikazala od svih tvo¬ 
jih dobrih djela svetim dušama bili na osobit način dragi. Evo 
ti za to dokaza: ja ti izjavljujem da su sve tvoje patnje što bi ih 
morala podnijeti u drugom životu ovaj čas poništene. Još više 
kao nagradu za tvoju plemenitu ljubav povečat ču vrijednost 
zasluga tvojih djela i time povisiti tvoju slavu u nebu.« 

TRIDESETO POGLAVLJE 

Pomoć svetim dušama — koje duše mogu biti predmetom 
naše ljubavi - svi vjerni preminuli — Sv. Andrija 
Avellino - grešnici koji umiru bez sakramenata - 
Sv. Franjo Saleški 

Vidjeli smo do sada vrela i razna sredstva što ih je Božan- 
sko milosrđe položilo u naše ruke kao pomoć dušama u ćistili- 
štu. Ali koje se sve duše nalaze u ćistilišnom ognju i kojim sve 
dušama možemo pružiti pomoć? Za koje sve duše trebamo 
moliti i prinijeti Bogu naše molitve? 

Na ta pitanja moramo odgovoriti da treba moliti za duše 
svih preminulih vjernika, prema rijećima same Crkve. 

Iako nam sinovska pobožnost nalaže osobitu dužnost u 
pogledu naših roditelja i ostale rodbine, kršćanska ljubav nam 
zapovijeda da molimo za sve vjerne preminule općenito jer su 
svi oni naša braća u Kristu Isusu; svi su oni naši bližnji koje 
moramo ljubiti kao što ljubimo sami sebe. 

Pod rijećima: preminuli vjernici Crkva misli na sve one 
koji se stvarno nalaze u ćistilištu; drugim rijećima, za one koji 
nisu niti u paklu niti su još dostojni da uđu u rajsku slavu. 

No, tko su te duše? Možemo li ih znati? Bog je zadržao za 
sebe tu spoznaju. Osim ako se to njemu svidi da nam to objavi, 
moramo se zadovoljiti da ništa ne znamo o stanju duša na dru¬ 
gome svijetu. 

Sada, on nam rijetko objavljuje da je neka duša u ćistilištu 
ili u nebeskoj slavi, a još rjeđe daje nam znati da je neka duša 
osuđena na vjećnu propast. 

Zbog te neizvjesnosti moramo općenito moliti kao što to 
ćini i Crkva kad moli za sve preminule bez ikakve predrasude o 
dušama kojima posebno želimo pomoći. 

Možemo slobodno ograničiti našu nakanu na one duše koje 
potrebuju našu pomoć ukoliko nam Bog daje takvu milost kao 
što je to dao sv. Andriji Avellino da sazna o stanju duša u dru¬ 
gom životu. 

Kad je taj sveti redovnik Teatinskog Reda molio prema 
svomu običaju anđeoskim žarom za preminule, događalo se 
nekad da bi u sebi osjetio neku odbojnost, osjećaj neke nesavla¬ 
dive odvratnosti, dok bi u drugim slučajevima osjećao posve 
obratno - neku utjehu i neku privlačnost. On je veoma brzo 
nastojao da otkrije značenje tih suprotnih osjećaja. U prvom 
slučaju zaključio je da je njegova molitva nepotrebna, naime da 
je duša kojoj je želio pomoći nedostojna milosrđa i već osuđena 
na vječni oganj. U drugom pak slučaju zaključio je da je njego¬ 
va molitva uspješna i da pomaže dušama u čistilištu. 

Isto je osjećanje imao i onda kada je prinosio žrtvu svete 
Mise za neku preminulu osobu. Osjetio bi, naime, na izlazu iz 
sakristije kao da ga neka nesavladiva ruka zadržava. I tada bi 
pomislio da je ta duša već u paklu. Ali kad bi se osjetio upravo 
ushićenim od radosti, svjetla i pobožnosti, bio je siguran da pri¬ 
donosi oslobađanju te duše čistilišnih muka. 

Ovaj tako dobri svetac molio je stoga s najvećim žarom za 
preminule za koje je znao da trpe i ne bi prestao moliti sve dok 
se ne bi duša pojavila i zahvalila mu. Tako je bio uvjeren da je 
oslobođena od muka (Život svetoga Andrije Av.). 

Što se pak tiče nas koji nemamo ta nadnaravna svjetla, 
moramo moliti za sve preminule, čak i za one najveće grešnike, 
kao i za kreposnije kršćane. Sveti je Augustin dobro poznavao 
velike kreposti svoje majke sv. Monike. Ipak nije bio zadovoljan 
da on sam prinese svoje vlastite molitve Bogu za nju, već je 
molio i druge čitatelje svojih Ispovijesti da se ne zaustave pre¬ 
poručivati njezinu dušu Božanskom milosrđu. 

Što se pak tiče velikih grešnika koji umiru, a da se nisu na 
izvanjski način pomirili s Bogom, ne bismo ih smjeli isključiti iz 
svojih molitava, jer nismo sigurni ni najmanje o njihovom unu¬ 
tarnjem raspoloženju i pomirenju s Bogom. 

Vjera nas uči da su svi ljudi koji umiru u stanju smrtnog 
grijeha osuđeni na vječnu propast. Ali koji su to koji stvarno 
umiru u smrtnom grijehu? Samo Bog to zna, koji pridržava 
samomu sebi taj sud nad živima i mrtvima. A što se tiče nas, mi 
možemo samo nagađati prema vanjskim okolnostima; pa čak i 
od toga se moramo uzdržavati. 

Ipak moramo priznati da oni koji umiru nepripravni imaju 
svaki razlog da budu u strahu. Pogotovu oni koji odbijaju pri¬ 
miti sakramente: moraju priznati da ih je svaka nada ostavila. 
Takvi napuštaju svijet s izvanjskim znakovima odbijanja vječ¬ 
nog spasenja. Ipak, i ovdje moramo ostaviti Bogu da sudi prema 
riječima: (Pm. 1,17). 

Više nade imaju oni koji nisu pozitivno i otvoreno neprija¬ 
telji vjere; koji rado pomažu siromahe, koji imaju barem nešto 
od kršćanske pobožnosti ili barem hvale i odobravaju pobož- 
nost. Za takve - kažem - ima više nade kad se dogodi da nenad- 
no umru te nemaju vremena da prime bolesničko pomazanje i 
ostale sakramente Crkve. 

Sv. Franjo Saleški ne želi da očajavamo o obraćenju grešni- 
ka sve do njihova zadnjega daha. Čak i poslije njihove smrti 
zabranjuje nam da zlo sudimo o onima koji su provodili loš 
život. 

Isključivši one grešnike čija je odbačenost poznata prema 
Svetome pismu, ne smijemo - kaže on - suditi da je neka duša 
osuđena, već treba da poštujemo tajnu Božju. Navodi, naime, 
kao glavni razlog da kao što je prva milost darovana, bako isto 
i posljednja milost ustrajnosti i svete smrti. 

Eto razloga da se moramo nadati za preminule bez obzira 
na to kako žalosna može biti njihova smrt. Naši se sudovi osla¬ 
njaju samo na izvanjske znakove gdje se i najpametniji čovjek 
može prevariti. 

TRIDESETPRVO POGLAVLJE 

Pomoć svetim dušama - za koga treba da se molimo? - 

veliki grešnici - otac Ravignan i general Eselmans - 
žalosna udovica i Sv. Arski župnik - Sv. Katarina od Sv. 

Augustina i grešnica koja je umrla u Spilji 

Otac Ravignan, glasoviti i sveti propovjednik Družbe Isu¬ 
sove, također je rado gajio veliku nadu u pogledu grešnika koji 
umiru nenadanom smrću ukoliko nisu mrzili u svom srcu Božje 
stvari. Njegovo je mišljenje - izgleda - da se mnogi grešnici 
obrate u posljednjem času svoga života i tako pomire s Bogom, 
a da nisu u mogućnosti da to izraze na izvanjski način. U nekim 
smrtnim časovima ljudske oči ne mogu ništa vidjeti osim udar¬ 
ce Božje pravde. Kao zadnja zraka svjetlosti Bog se nekada oči¬ 
tuje tim aušama čija je najveća nesreća bila što ga nisu upozna¬ 
le za vrijeme svoga života. I zadnji uzdah, koji je poznat samo 
Bogu i koji prodire iz dna srca, mogao bi biti vapaj za oprošte- 
njem; drugim riječima, djelo savršenog pokajanja. 

General Exelmans, prijatelj ovog dobrog svećenika, nena¬ 
dano je bio uzet sa zemlje živih u jednom nesretnom slučaju. 
Nažalost, nije bio vjeran u izvršavanju svojih vjerskih dužnosti. 
Obećao je ipak da će jednog dana poći na ispovijed, ali nije 
imao prigodu da to izvrši. Otac Ravignan, koji je dugo vremena 
molio za nj i postigao da su se još i drugi molili za generala, bio 
je sav izvan sebe kad je doznao za njegovu smrt. 

Tog istog dana nekoj osobi koja je često imala nadnaravna 
viđenja učinUo se da čuje neki glas koji joj kaže: »Tko onda zna 
dokle se proteže milosrđe Božje? Tko zna kako je ocean dubok? 
Koliko vode ima u oceanu? Mnogo će biti oprošteno onomu koji 
je griješio iz neznanja.« 

Zivotopisac od kojega smo uzeli ovaj slučaj, naime otac de 
Ponlevoy, kaže o tome: »Kao kršćani koji se nalazimo pod za- 

konom nade ne manje nego pod zakonom Vjere i Ljubavi mora¬ 
mo se neprestano uzdizati iz dubina naših patnja prema vrhun¬ 
cima neizmjerne Božje dobrote. Milost Božja nema granica 
ovdje na zemlji sve dok je tu posljednja iskra života: sve je 
moguće toj duši. Stoga se moramo uvijek nadati i moliti Boga s 
poniznom ustrajnošću. Nikada ne znamo do kojeg stupnja naše 
molitve mogu uvijek biti uslišane. Veliki sveci i naučitelji išli su 
tako daleko hvaleći moćnu učinkovitost molitve za drage 
pokojnike bez obzira na to kako je bio nesretan kraj njihova 
života. Jednoga dana znat ćemo više o neizrecivim čudesima 
Božjeg milosrđa. Nikada se ne smijemo zaustaviti, moleći za 
milosrđe Božje s najvećim pouzdanjem.« 

Možda su naši čitatelji vidjeli sljedeći primjer: Mali Vje¬ 
snik Srca Marijina u studenom, 1850. 

»Neki je redovnik držao misije gospođama u Nancyju. U 
jednoj konferenciji im je rekao da nikada ne smiju očajavati s 
obzirom na spas neke duše; da su katkada čini najneznatnije 
vrijednosti u ljudskim očima nagrađeni od Boga u času smrti. 

Kad je taj redovnik napuštao crkvu, neka gospođa, sva u 
crnu, približila mu se i rekla: »Oće, upravo ste nam okrijepili 
pouzdanje i nadu. Ono što mi se dogodilo potpuno opravdava 
vaše riječi. Imala sam muža koji ie bio veoma ljubazan i usrdan, 
ali koji je potpuno zanemario vršiti dužnosti svoje vjere, iako je 
živio bezprijekomim životom. Moje su molitve i savjeti bili bez 
ikakva uspjeha. Za vrijeme mjeseca svibnja napravila sam u 
svojoj sobi po običaju mali oltarić u čast Blažene Djevice i 
ukrasila ga cvijećem koje sam mijenjala od vremena na vrijeme. 
Moj je muž nedjeljom boravio na ladanju. Svaki put na svom 
povratku donio bi mi cvijeća što ga je on sam ubrao i tim cvije¬ 
ćem ukrašavala sam svoju malu kapelicu. Što je on o svemu 
tomu mislio? Je li to činio da meni ugodi ili je to činio iz pobož- 
nosti prema Blaženoj Djevici? Ne znam. Ali nikada se nije 
povratio kući a da nije donio sa sobom buket cvijeća. Na kraju 
svibnja, upravo početkom sljedećeg mjeseca, naglo ie preminuo 
a da nije imao vremena da primi utjehu vjere. Ostala sam neu¬ 
tješna, osobito kad sam vidjela da su sve moje nade propale da 
ga privedem Bogu. Kao posljedica svega toga moje se zdravlje 
potpuno pogoršalo. Moja mi je obitelj savjetovala da provedem 
neko vrijeme na jugu domovine. Kada sam prolazila preko Lyo- 
na, zaželjela sam da posjetim arškog župnika Vianneya. Pisala 
sam mu i zamolila ga za audijenciju, i preporučila sam njego- 

vim molitvama svog muža koji je nedavno preminuo. Nikakve 
druge pojedinosti nisam mu otkrila. 

»Ušavši u Ars, na samom ulazu u subu Časnoga župnika, on 
me je na moje veliko začuđenje pozdravio ovim riječima: »Gos 
podo, vi ste strašno žalosni! Da li ste zaboravili sve ono cvijeće 
koje ste dobivali svake nedjelje u mjesecu svibnju?« 

Ne mogu da vam opišem svoje začuđenje kad sam čula 
gospodina župnika Vianneya gdje me podsjeća na tu okolnost 
koju nisam nikome prije spomenula, a koju je župnik mogao 
doznati samo po objavi. Tada je župnik nastavio: »Bog mu se 
smilovao, jer je častio njegovu svetu majku. Na času svoje smrti 
vaš se muž pokajao. Njegova je duša u čistilištu. Naše molitve i 
dobra djela oslobodit će ga tih muka.« 

Čitamo u životu neke svete redovnice, sestre Katarine od 
sv. Augustina (Sv. Alfon, Paraph. Salve Regina) da je u mjestu 
gdje je živjela bila neka žena imenom Manja, koja je u svojim 
mladim danima provodila veoma nemoralan život. Budući da se 
nije popravljala ni u svojim poodmaklim godinama, naprotiv 
rasla je još više otvrdnuta u manama, stanovnici tog mjesta nisu 
više mogli podnositi sablazni koje je pružala i tada su je izbacili 
izvan grada. Jedino mjesto gdje se jadnica mogla smjestiti bila 
je neka špilja u šumi gaje je nalcon nekoliko mjeseci i umrla bez 
sakramenata. Bila je pokopana na nekom polju poput onih koji 
umiru od kužnih bolesti. 

Sestra Katarina, koja je običavala preporučivati Bogu duše 
svih preminulih za čiju bi smrt čula, mislila je da ne treba moli¬ 
ti za tu dušu, računajući poput svih ostalih da je sigurno osuđe¬ 
na na vjećnu propast. 

Četiri mjeseca kasnije ta službenica Božja čula je neki glas 
koji je zvao: »Sestro Katarino, kako sam jadna! Ti preporuču¬ 
ješ Bogu sve duše, a ja sam jedina kojoj se nisi smilovala.« 

»Tko si ti?« - zapitala je sestra. 

»Ja sam ona jadna Marija koja je umrla u špilji.« 

»Sto? Zar si se ti, Marijo, spasila?« 

»Da! Božje milosrđe me je spasilo. U času smrti sva pre¬ 
strašena na pomisao svojih zločina, vidjevši da sam napuštena 
od svakoga, obratila sam se Blaženoj Djevici. U svom blagom 
milosrđu čula me je i isposlovala mi savršeno pokajanje sa 
željom da se ispovjedim čim budem imala za to prigodu. Tako 
sam ponovno zadobila Božju milost i izbjegla paklu. Ali sam 
morala poći u čistilište, gdje strašno tipim. Vrijeme mojih 

muka bit će skraćeno i bit ću oslobođena kad bi samo nekoliko 
Misa bilo služeno za me. Ah! draga sestro, učini da se te svete 
Mise otsluže za me. Uvijek ću te se sjećati pred Isusom i Mari¬ 
jom.« 

Sestra se Katarina požurila da ispuni njezin zahtjev i tako 
nakon nekoliko dana du&a se ponovno ukazala sjajna poput 
zvijezde i zahvalila se sestri za njezinu ljubav. 

TRIDESETDRUGO POGLAVLJE 

Razlozi za pružanje pomoći svetim duiama - uzvišenost 

tog rada - Sv. Franjo SaleSki - Sv. Toma Akvinski - 
sveta Brigita 

Upravo smo spomenuli sredstva i izvore koje je božansko 
milosrđe postavilo u važe ruke da olakšamo patnje našoj braći 
u čistilištu. 

Ta su sredstva moćna a izvori bogati. No, da li se mi dovolj¬ 
no služimo njima ? Imajući sve to u svojim rukama da pomogne¬ 
mo siromašnim dušama, da li uistinu nastojimo da tako i postu¬ 
pamo? Jesmo li toliko bogati u ljubavi koliko je Bog bogat u 
svom milosrđu? Jao! Kako mnogi kršćani ćine malo ili ništa za 
preminule! Čak i oni koji ih ne zaboravljaju, koji imaju ljubavi 
da im pomognu svojim molitvama: kako se ćesto pokazuju 
nemarnima i bez zanosa! Usporedite njegu koju pružamo bole¬ 
snicima s pažnjom koju pokazujemo patnićkim dušama u čisti¬ 
lištu. Kad su majka ili otac bolesni, kad se dijete ili neka nama 
draga osoba nalazi u teškim mukama: koju sve njegu, koju bri¬ 
gu, koju sve ljubav ne pokazujemo prema njima! Ali svete duše, 
koje nam nisu ništa manje draže od njih, pate pod teretom ne 
neke bolesti ili zbog raznih patnja i jada, nego od muka tisuću 
puta težih. Jesmo li isto tako puni žara, brižni i spremni da im 
pomognemo? »Ne? Nismo! - kaže sveti Franjo Saleški - mi ne 
pokazujemo jednaku brigu za naše drage pokojne prijatelje. 
Uspomena na njih izgleda da nestaje skupa sa zvukom pogreb¬ 
nih zvona. Zaboravljamo da prijateljstvo, koje se tu zaustavlja 
i nestaje ga sa smrću, nikada nije ni bilo pravo prijateljstvo.« 

Odakle ta žalosna i grešna zaborav? Glavni je uzrok tomu 
manjak sabranosti. Nema ni jednoga koji bi to uzeo k svome 
srcu!« (Jr 12,2). Lako zaboravljamo velike razloge koji nas 
potiču da vršimo djela ljubavi prema pokojnima. Moramo 

nastojati da budemo Sto marljiviji, sjetiti se tih motiva i staviti 
ih na Sto jače svjetlo. 

Možemo slobodno reći da sve te uzroke možemo sažeti i 
izraziti riječima Duha Svetoga: »Sveta je i spasonosna misao 
moliti se za preminule da im se grijesi oproste.« Naravno, govor 
je tu o vremenitoj kazni zbog grijeha (2 Mak 12,46). 

Prije svega, to je djelo sveto i uzviSeno u sebi, a ujedno dra¬ 
go i zaslužno u očima Božjim. Prema tome, to je spasonosno 
djelo, a ujedno najviSe koristi i za naSe spasenje, za naSe dobro 
u ovom kao i u drugom svijetu. 

»Jedan od najsvetijih čina, jedna od najboljih vježba u 
pobožnosti koju možemo vršiti u ovom životu - kaže sv. Augu- 
stin - jest dati milostinju i moliti se za mrtve« (Hom. 16). 

•Pomoć koju pružamo mrtvima - kaže sv. Jeronim - pruža 
i nama jednako milosrđe .« 

Promatrana u sebi molitva za mrtve je djelo Vjere i Ljuba¬ 
vi, a često i djelo Pravde. 

Prije svega tko se te duže, svete i predodređene duše, tako 
drage Bogu i našemu Gospodinu Isusu Kristu, tako drage njiho¬ 
voj Majci, svetoj Crkvi koja ih neprestano povjerava našoj lju¬ 
bavi, duše koje su tako drage i nama samima ? Te duše koje su 
bile tako usko povezane s nama na ovoj zemlji i koje nas tako 
samilosno mole onim dirljivim riječima: smilujte se meni! Smi- 
lujte se meni barem vi, prijatelji moji! (Job 19, 21). 

Zatim, u kakvim se sve potrebama nalaze te duše? Jao! 
Njihove su potrebe ogromne, tako da te duše koje trpe imaju 
pravo na našu pomoć uza svoju krajnju nemoć da nešto učine za 
same sebe. 

Treće, kakvo dobro pružamo tim dušama? 

Najveće dobro, jer ih time uvodimo u posjed vječnog bla¬ 
ženstva. 

»Pomoći dušama u čistilištu - kaže sv. Franjo Saleški - 
znači izvršiti jedno od najsavršenijih djela milosrđa. Radije da 
kažemo: znači izvršiti na nauzvišeniji način sva djela milosrđa 
skupa. Znači posjetiti bolesne, znači napojiti žedne, da vide 
Boga, znači nahraniti gladne, otkupiti utamničenike, zaodjenu¬ 
ti gole, znači pružiti gostoprimstvo izbjeglicama nebeskog 
Jeruzalema, znači utješiti žalosne, poučiti neuke; jednom 
riječju vršiti sva djela milosrđa jednim jedinim činom.« 

Ta se nauka slaže veoma dobro s naukom sv. Tome Akvin- 
skog, koji kaže u svojoj Summi: »Molitve za preminule draže 

su Bogu nego molitve za žive. Preminuli su više potrebiti naše 
pomoći jer sami sebi ne mogu pomoći kao što to mogu živi.« 
(Suppl. Qu. 71, art 5). 

Naš Gospodin gleda na svako djelo milosrđa koje učinimo 
našemu bližnjemu kao da smo to učinili Njemu samomu. »Meni 
ste učinili - kaže nam - što ste njima učinili. 

To se najbolje pokazuje u milosrđu koje pružamo jadnim 
dušama u čistilištu. 

Svetoj Brigiti je objavljeno da onaj koji spasi jednu dušu iz 
čistilišta ima istu zaslugu kao da je oslobodio samoga Isusa 
Krista iz sužanjstva. 

TRIDESETTREĆE POGLAVLJE 

Motivi za pomoć svetim dušama - uzvišenost tog rada - 

različito mišljenje brata Benedikta od brata Bernarda 

Cijeneći tako visoko zasluge naših molitava za preminule, 
time ne želimo ni najmanje reći da treba napustiti ostala dobra 
djela. Sva, naime, druga aobra djela moraju se vršiti prema vre¬ 
menu, mjestu i okolnostima. Jedina naša namjera bila je da 
dademo ispravno mišljenje prema preminulima, kao i to da 
potaknemo i druge sa željom da to isto vrše. 

Nadalje, duhovna djela milosrđa koja imaju za cilj spasenje 
duša sva su iste vrijednosti. Tako možemo samo u nekom pogle¬ 
du staviti pomoć dušama iznad brige za obraćenjem grešnika. 

Spominje se u Povijesti Dominikanskog Reda (Rossign. 
Merv. 1). da je iednom nastala neka uzbudljiva rasprava izme¬ 
đu dva redovnika tog Reda, brata Benedikta i brata Bernarda, 
u pogledu molitava za preminule. Evo kako je došlo do toga: 

Brat Bemardo je cesto govorio svetu Misu za grešnike i 
stalno je molio za njihovo obraćenje, ćak zadavao sebi najteže 
pokore. Ali je vrlo rijetko govorio Misu u crnom ruhu za premi¬ 
nule. Brat, pak, Benedikt, koji je gajio veliku pobožnost prema 
dušama u cistilištu, opazio je to njegovo vladanje i jednoga 
dana ga zapitao zašto to čini. 

»Zato sto su duše u Cistilištu sigurne za svoje spasenje - 
odgovorio mu je brat Bernard - dok su grešnici u neprestanoj 
opasnosti da dođu u pakao. Možemo li zamisliti žalosni je stanje 
nego dušu u smrtnom grijehu? Ona je u neprijateljstvu s 
Bogom, sputana đavolskim verigama i visi nad samim ponorom 
pakla o jednom tankom koncu života koji se može prekinuti 
svakoga časa. Grešnik stupa putem propasti. Ako tako nastavi, 
past će u vječni ponor. Moramo ga zbog toga pomoći i očuvati 
ga te najveće nesreće, radeći oko njegova spasenja. Osim toga 

nije li Sin Božji došao na zemlju i umro na križu da spasi greš- 
nike? Sv. Denis nas također uvjerava da je najbožanskije od 
svih božanskih stvari raditi s Bogom oko spasenja duša. 

Što se pak tiče duša u ćistilištu, one su spašene, njihovo 
vječno spasenje je osigurano. Te duše doduše pate, postale su 
plijenom strašnih mučila, ali nemaju čega da se boje da bi 
mogle doći u pakao. Nadalje, njihove će patnje jednoga dana 
prestati. Dug što ga moraju isplatiti svakim danom je manji, i te 
se duše približuju sve više radosti vječne svjetlosti. Naprotiv, 
grešnici su u stalnoj opasnosti da budu vječno prokleti. Nalaze 
se u najstrašnijoj nesreći koja može zadesiti Božje stvorenje.« 

»Istina je sve to što ste rekli - odgovorio mu je brat Bene- 
dikt - ali ima za to još jedna primjedba. Grešnici su sluge soto¬ 
ne od svoje slobodne volje. Taj su teret oni sami izabrali i mogu, 
ako samo hoće, polomiti te verige. Jadne pak duše u ćistilištu 
mogu samo jadikovati i vapiti za pomoć od živućih. Njima je 
nemoguće polomiti okove koji ih drže zarobljene u tom stra¬ 
šnom ognju. 

Zamislite sada da ste se susreli s dva siromaha, jedan od 
njih bolestan i sakat, bespomoćan, apsolutno nemoćan da zara¬ 
đuje svoj svakidašnji kruh. Dok drugi, naprotiv, premda u veli¬ 
koj nevolji, ali mlad i snažan. Kojemu od ove dvojice ćete pru¬ 
žiti veću milostinju?« 

»Bez sumnje onom koji nije sposoban raditi.« - odgovorio 
je brat Bernard. 

»Sigurno, dragi oče, nastavio je brat Benedikt. To je upravo 
slučaj u pogledu grešnika i svetih duša u ćistilištu. Te duše ne 
mogu pomoći same sebe. Vrijeme molitve, ispovijedi i dobrih 
djela već je prošlo za njih. Mi smo jedini koji im možemo pomo¬ 
ći. 

Istina je da su te duše zaslužile svoje patnje kao kaznu za 
svoje grijehe. Ali te duše sada oplakuju i mrze svoje grijehe. 
One su u prijateljstvu s Bogom i u milosti, dok su grešnici nje¬ 
govi neprijatelji. Bez sumnje moramo moliti za njihovo obraće¬ 
nje, ali ne na štetu onoga što dugujemo patničkim dušama tako 
dragim srcu Isusovu. 

Moramo sažaljevati grešnike, ali ne smijemo zaboraviti da 
oni imaju sva moguća sredstva na raspolaganju za svoje spase¬ 
nje. Oni moraju polomiti veze grijeha i bježati od opasnosti da 
ne budu osuđeni, što im i prijeti. Zar vam sada nije jasno, oče, 

da su patničke duše u čistilištu od veće potrebe i zaslužuju veći 
udio u našoj ljubavi?« 

Usprkos snazi tih dokaza brat Bernard je ipak ostao doslje¬ 
dan u svome mišljenju. Ali sljedeće noći ukazala mu se neka 
duša iz ćistilišta koja mu je prouzrokovala za kratko vrijeme da 
okusi patnje što ih ona trpi. Te patnje su bile tako strašne da mu 
se ćinilo da ih nikako ne može podnijeti. Tada - kako kaže pro¬ 
rok Izaija - te patnje su ga naućile pameti (Iz 28, 19). Tada se 
brat Bernard uvjerio da mora nešto više moliti za patničke duše 
u čistilištu. Sljedećeg jutra, duboko dirnut samilošću prema 
njima, uzašao je na oltar u crnom ruhu i prikazao svetu žrtvu za 
preminule. 

TRIDESETČETVRTO POGLAVLJE 

Motivi u pomaganju svetim dušama - uske veze koje nas 

povezuju s njima - sinovska odanost - Cinon Atenanjin 
i njegov otac u tamnici — Sv. Ivan od Boga spašava 
bolesnike iz požara 

Ako smo dužni da pomognemo svetim dušama radi izvan¬ 
redne nevolje u kojoj se nalaze: koliko je onda jači taj razlog 
kad se sjetimo da su te duše sjedinjene s nama preko najsvetijih 
krvnih veza, Krvi Isusa Krista! I vezama tijela i krvi ljudskih 
bića! Ta, svi smo mi došli na svijet po tijelu. 

Da, u čistilištu se nalaze duše povezane s nama najintimni¬ 
jim obiteljskim vezama. Ta osoba može biti naš otac ili naša 
majka, koji pate u strašnim mukama i pružaju svoje ruke prema 
nama, moleći našu pomoć. Što sve ne bismo učinili za svog oca 
ili svoju majku kad bismo samo znali da čame daleko tamo u 
gnjusnim užarenim tamnicama? 

Stari Atenjanin, glasoviti Cinon, bio je žalostan gledati 
svoga oca utamničena od vjerovnika bez srca kojima nije 
mogao isplatiti račune. A još se teže osjećao kad nije mogao 
sakupiti potrebnu svotu i otkupiti svog oca, tako da je stari otac 
umro u tamnici. Cinon se požurio do tamnice i zatražio da mu 
dadu barem mrtvo tijelo njegova oca da ga pokopa. Ni to mu 
nisu dozvolili, pod izlikom da nije isplatio svoj dug i zato nije 
mogao da bude na slobodi. »Dozvolite mi da ga najprije poko¬ 
pan - zavikao je Cinon - i onda ću se povratiti i uzeti njegovo 
mjesto u tamnici.« 

Divimo se toj sinovskoj ljubavi prema svom mrtvom ocu. A 
zar nismo dužni aa ga nasljedujemo? Zar nemamo možda oca ili 
majku u čistilištu? Zar nismo dužni da ih oslobodimo i uz naj¬ 
veće žrtve? Sretniji smo čak i od Cinona jer imamo odakle da 
isplatimo njihove dugove! Ne treba da preuzmemo njihovo 

mjesto; naprotiv, da ih oslobodimo. 

Divimo se također ljubavi sv. Ivana od Boga koji je riskirao 
svoj vlastiti život samo da spasi iz vatre siromašne bolesnike za 
vrijeme požara. Taj veliki sluga Božji preminuo je u Granadi 
godine 1550, moleći na koljenima pred slikom propetog Isusa 
koju je obujmio svojim rukama, iako je već bio predao svoju 
dušu Bogu. Rođen u veoma siromašnoj obitelji, bio je primoran 
da pase stada samo da se održi u životu. Ali on je bio bogat u 
vjeri i u pouzdanju u Boga. Uživao je u molitvi i u slušanju rije¬ 
či Božje. To je bio temelj njegove buduće svetosti. 

Jednog dana, slušajući propovijed časnoga oca Ivana iz 
Avile, apostola Andaluzije, bio je tako duboko dirnut da je 
odlučio posvetiti čitav svoj život u službi bolesnih siromaha. 
Bez ikakvih prihoda, osim svoje ljubavi i pouzdanja u Božju 
providnost, uspio je kupiti kuću u kojoj je sakupljao napuštene, 
bolesne, siromahe, gdje im je pružao hranu i za tijelo i za dušu. 
To se sklonište kasnije pretvorilo u kraljevsku bolnicu Grana- 
de, u ogromnu zgradu punu staraca i bolesnika. 

Jednog dana požar je zahvatio čitavu bolnicu i mnogi su 
bolesnici bili u opasnosti da poginu najstrašnijom smrću. Sa 
svih je strana buktio oganj, tako aa se nitko nije mogao pribli¬ 
žiti i spasiti bolesne. Vapili su bolnim vapajima, zovući nebo i 
zemlju u pomoć. Ivan ih gleda, njegova se ljubav rasplamsala, 
skoči u vatru i kroz oganj i dim, sve dok nije došao do bolesnič¬ 
kih kreveta. Tada, stavljajući ih na svoja ramena, prenosio je 
unesrećene siromahe na mjesto spasa. Primoran da prođe kroz 
tu dugu užarenu peć, radeći tako u tom užarenom ognju više od 
pola sata, naš svetac nije bio ni najmanje ozlijeđen. Sama je 
vatra imala poštovanja prema svecu i prema njegovu odijelu, 
čak i prema svakoj vlasi na njegovoj glavi. Bog je, naime, htio 
pokazati tim čudom kako mu je bila draga ljubav koju je njegov 
sluga time pokazao. Oni pak koji spašavaju ne tijelo, nego dušu 
od cistilišnog ognja: zar je njihov rad manje ugodan Bogu? Zar 
patnje, molbe i uzdasi tih duša manje diraju srca vjernika ? Zar 
je veoma teško da im pružimo pomoć? Zar treba da se izložimo 
ognju kako bismo ih spasili? 

Zacijelo sve imamo na raspolaganju u svojoj moći da im 
pružimo pomoć. Bog ne traži nikakve velike napore s naše stra¬ 
ne. Ipak ljubav ovih plemenitih duša potiče nas da poduzmemo 
upravo herojske žrtve i da skupa s njima dijelimo patnje svoje 
braće u čistilištu. 

TRIDESETPETO POGLAVLJE 

Razlozi da pomognemo svetim dušama - lakoća u 
pružanju te pomoći — primjeri svetaca i pobožnih 
kršćana - službenica Božja Marija Vitlani - 
opaljeno ćelo 

Već smo vidjeli kako su sv. Katarina de Ricci i još mnoge 
druge osobe pošle tako daleko u svom heroizmu da preuzmu na 
se patnje duša u čistilištu. Nadodajmo sada još nekoliko pri¬ 
mjera te herojske ljubavi. 

Službenica Božja Marija Villani, redovnica sv. Dominika 
Čiji je život opisao O. Marchi (cf. Rossign. Merv. 41), nastojala ie 
danju i noću da pomogne svojim pokorama dušama preminulih. 

Jednoga dana - upravo na Vigiliju Bogojavljenja - ostala je 
dugo vremena, moleći Gospodina da olakša njihove patnje radi 
muka Isusa Krista. Prinosila mu je krvavo bičevanje našega 
Spasitelja i njegovu trnovu krunu, njegove konopce, čavle i 
križ, jednom riječju: sve njegove gorke muke i sva mučila u nje¬ 
govo] muci. Sljedeće noći Bog se udostojao objaviti kako mu je 
bila draga ta molitva. 

Za vrijeme molitve bila je uzdignuta u ekstazu. Vidjela je 
dugu procesiju osoba u bijelim haljinama, svu obasjanu sjajnim 
svjetlom. Nosile su znakove svojih muka, ulazeći u rajsku slavu. 
Službenica je Gospodinova odmah shvatila da su te duše oslo¬ 
bođene njezinim žarkim molitvama i zaslugama muke Isusa 
Krista. 

Jednom drugom zgodom na blagdan dušnog dana bila je 
primorana da radi na nekom rukopisu i tako je provela cio taj 
dan pišući. Ta dužnost, što joj je njezina poslušnost naredila, 
bila je za njezinu pobožnost prava muka. Osjetila je u sebi 
nagon protiv posluha jer je željela posvetiti čitav taj dan u 
molitvi, pokori i pobožnim vježbama za pomoć trpećim duša- 

ma Zaboravila je začas da je poslušnost prije svega drugoga, 
kao što je pisano: bolja je poslušnost od žrtava (1, Kr. 15, 22). 

Videći njezinu veliku ljubav prema jadnim dušama, Bog se 
udostojao da joj se ukaže i daje tako pouči i utješi: »Pokori se, 
kćeri moja! - rekao je Gospodin. Izvrši što ti posluh naređuje i 
prinesi to za duše. Svaka crta što ćeš je danas napisati u duhu 
posluha i ljubavi oslobodit će jednu dušu.« 

Lako ćemo sada razumjeti da je od sada radila sa svom 
marljivošću i napisala toliko crta što je više mogla, da tako što 
više ugodi Bogu. 

Njezina se ljubav prema svetim dušama nije ograničila 
samo na molitve i post. Naprotiv, podnosila je još i dio njihovih 
patnja. Jednog dana, dok je molila na tu nakanu, bila je uzdig¬ 
nuta u duhu i prenesena u čistilište. Tu je vidjela između mno¬ 
štva patničkih duša jednu dušu koja je bila na mukama više od 
drugih duša, to joj je prouzrokovalo najnježniju samilost »Za¬ 
što - zapitala je - moraš trpjeti tako strahovite muke?« »Zar ne 
dobivaš nikakva olakšanja?« 

»Ja sam - odgovorila je duša - već dugo vremena na ovom 
mjestu, podnoseći najteže patnje kao kaznu za svoju prijašnju 
ispraznost i sablažnjivu rasipnost. Sve do ovoga časa nisam 
imala nikakve olakšice. Bog je dopustio da me zaborave moii 
roditelji, moja djeca, rodbina i moji prijatelji. Nitko od svih 
ovih nije izmolio ni jedne molitve za me. Dok sam bila u životu, 
potpuno sam se predala pretjeranoj gizdavosti i svjetskim 
ispraznostima, gozbama i užicima. Samo sam ponekad pomisli¬ 
la na Boga i na svoje vjerske dužnosti. Jedina moja ozbiljna 
želja bila je da se brinem za dobrobit i svjetovne probitke svoje 
obitelji. Dovoljno sam kažnjena i, kako vidiš, potpuno sam 
zaboravljena od svakoga.« Te su riječi načinile bolni dojam na 
Mariju Vitlani. Tada je zamolila tu dušu da joj dopusti malo 
okusiti od njezinih patnja. U taj čas izgledalo je kao da se nešto 
poput prsta od vatre dotaknulo njezina čela. Bol koju je taj čas 
osjetila bila je tako strašna da se odmah povratila iz ekstaze. 
Znak je ostao na njezinu čelu tako duboko utisnut da se još za 
dva mjeseca mogao vidjeti. To joj je prouzrokovalo nepodnosive 
bolesti. Službenica je Božja sve to prikazala Bogu skupa s moli¬ 
tvama i drugim dobrim djelima za dušu koju smo gore spome¬ 
nuli. Ta se duša prikazala Mariji nakon dva mjeseca. Rekla joj 
je da je njezinim zagovorom upravo spremna da uđe u nebo. U 
taj čas nestao je i znak sa čela. 

TRIDESETŠESTO POGLAVLJE 

Razlozi da pomažemo svetim dušama - 
primjeri svetili osoba - o. Jakov Laynez - 
o. Fabricius - o. Nieremberg, žrtva ljubavi 

»Onaj koji zaboravi na svoga prijatelja i briše ga poslije 
njegove smrti iz svoga vida, taj zapravo nikada nije ni bio pri¬ 
jatelj.« 

Ove je riječi o. Laynez, drugi general Družbe Isusove, stal¬ 
no opetovao sinovima Sv. Ignacija. Želio je da im briga za duše 
bude tako draga poslije smrti kao što im je bila draga i za vri¬ 
jeme života. Stavljajući to pravilo u život, Laynez je prinosio za 
duše u čistilištu dobar dio svojih molitava, žrtava i zasluga, 
koje je zasluživao pred Bogom svojim radom za obraćenje gre- 
šnika. Oci Družbe Isusove vjerni njegovim poukama o toj djelo¬ 
tvornoj ljubavi uvijek su pokazivali osobitu brigu za tu pobož- 
nost. O tome se lako možemo uvjeriti prema knjizi, čiji je 
naslov: »HEROJI I ŽRTVE LJUBAVI U DRUŽBI ISUSOVOJ«. 
Iz te knjige donosimo ovdje nekoliko redaka: 

»U MOnsteru, u Westfaliji, polovicom 17. stoljeća, zavlada¬ 
la je epidemija koja je pokosila nebrojene žrtve. Teško je bilo 
naći bilo kakvu pomoć kod velikog broja stanovnika. Mali se 
broj našao onih koji su se odazvali i posvetili da pomognu une¬ 
srećenim osobama pogođenim tom kugom. 

»Tada je o. Ivan Fabricius, nadahnut duhom o. Layneza i 
sv. Ignacija, pohrlio usred arene da se žrtvuje za te jadnike. Ne 
obazirući se na bilo što oko sebe, stao je posjećivati bolesnike, 
donoseći im lijekove i pripremajući ih da umru smrću kršćani¬ 
na. Slušao ie njihove ispovijedi, dijelio sakramente, pokopavao 
ih svojim vlastitim rukama i prinosio žrtvu svete Mise za i spo¬ 
koj njihovih duša. 

»Za vrijeme čitavog svog života taj je sluga Božji stvarno 
gajio najveću pobožnost prema svetim dušama. Između svih 
svojih pobožnosti jedna njemu najdraža i koju je stalno prepo¬ 
ručivao drugima bila je da prinese žrtvu svete Mise za preminu¬ 
le kad god su to pravila dopuštala. 

»Kao posljedica tog savjeta svi su oci u Munsteru odlučili 
da posvete jedan dan u mjesecu preminulim vjernicima. Ovili bi 
crkvu u crno i molili bi sa svom svečanošću za preminule.« 

»Bog se udostojao - kao što to obično i čim - nagraditi o. 
Fabriciusa, hrabrio ga je time što ie imao mnoga prikazanja 
patničkih duša. Neke su ga duše molile da se požuri da ih oslo¬ 
bodi muka. Druge su mu se zahvaljivale za pomoć koju im je 
pružio. Neke opet javljale bi mu sretan čas svoga oslobođenja. 

»Najveće djelo ljubavi bilo je ono što ga je izvršio u čas svo¬ 
je smrti. Sa svojom uistinu divnom velikodušnošću prikazao je 
prinos svih svojih molitava, Misa, oprosta i žrtava koje Družba 
Isusova prinosi za svoje preminule članove. Molio je Gospodina 
da ga liši svih tih djela i da ih dodijeli trpeći dušama u čistilištu 
koje su najmilije Njegovom Božanskom veličanstvu.« 

Već smo gore spomenuli o. Nieremberga, poznatog već i po 
svojim divnim djelima pobožnosti koje je objelodanio, kao i po 
svojoj sjajnoj kreposti u kojoj se stalno vježbao. Njegova 
pobožnost prema svetim dušama uz žrtve i česte molitve poti¬ 
cala ga je da trpi za duše s takvom darežljivošću koja je zaista 
graničila s heroizmom. 

Jedna od njegovih duhovnih kćeri na dvoru u Madridu, 
gospođa visokog položaja, koja je pod njegovim mudrim vod¬ 
stvom dosegla veliki stupanj u krepostima usred ovoga svijeta, 
bila je strasno uznemirena pretjeranim strahom pred smrću, i 
to radi čistilišta. Teško se razboljela i time se njezin strah 
pogoršao do takva stupnja da je počela gubiti pravi smisao 
kršćanskog osjećaja. Njezin sveti ispovjednik upotrijebio je sve 
moguće, afi ništa nije pomoglo. Nije nikako mogao uspjeti da 
joj povrati mir, niti da primi bolesničko pomazanje. 

Najgora stvar u svoj toj nesreći bila je ta što je počela gubiti 
svijest baš u času kad se i smrt približavala. Otac je bio strašno 
uznemiren, bojeći se da se duša ne izgubi. Povukao se u kapelu 
blizu umiruće osobe. Odmah je prinio žrtvu svete Mise s najve¬ 
ćim žarom, s nakanom da bi imala dovoljno vremena da primi 
sakramente Crkve. U taj čas s istinskim herojskim činom ljuba¬ 
vi prinio je sama sebe za žrtvu Božanskoj pravdi da podnese u 

svom životu sve patnje koje je ova bolesnica imala pretrpjeti u 
čistilištu. 

Njegova je molitva bila uslišena. Još Misa nije završila kad 
je bolesna gospođa došla ponovno k svijesti. Potpuno se izmije¬ 
nila. Tako je sada bila raspoložena da je sama zatražila sakra¬ 
mente umirućih i primila ih je tada s osobitim žarom. Njezin joj 
je ispovjednik rekao da se sada ne treba više bojati čistilišta. I 
tako je usnula u Gospodinu, posve mirna, s podsmijehom na 
svojim usnama. 

Od toga časa o. Nieremberg bio je žrtvom svih mogućih 
patnji u duši i tijelu. Ostalih 16 godina njegova života bile su 
jedno dugo mućeništvo i najteže ćistilište. Nikakva ljudska 
pomoć nije mu mogla olakšati boli. Jedina mu je utjeha bila 
pomisao na sveti prinos, na nakanu kojom je preuzeo na se sve 
te patnje. Napokon i smrt se približila da dokonča i njegove 
patnje. U isto vrijeme - možemo slobodno vjerovati - mu je ta 
patnja otvorila i rajska vrata, budući da stoji napisano: blaženi 
milosrdni, jer će zadobiti milosrđe. 

TRIDESETSEDMO POGLAVLJE 

Motivi i pobude za pobožnost prema svetim dušama - 
primjeri velikodušnosti - Sv. Petar Damjan i njegov otac — 

mlada Annamita - vratar u sjemeništu i širenje vjere 

Primjeri velikodušne ljubavi prema preminulima nisu 
nipošto rijetki slučajevi. Uvijek je korisno da ih se podsjetimo. 

Ne smijemo mimoići divan i dirljiv primjer sv. Petra 
Damjana, biskupa Ostije, kardinala i crkvenog naučitelja. Pri¬ 
mjer koji ništa ne gubi od toga da ga se češće spomenemo. 

Dok je bio još djetetom, izgubio je svoju majku. Nakon toga 
njegov se otac ponovo oženio, i tako je naš Petar bio prepušten 
odgoju svoje maćehe. Iako je Petar iskazivao svu moguću ljubav 
prema njoj, ona nije bila sposobna da uzvrati barem malo lju¬ 
bavi prema tom dragom djetetu. Postupala je s njim s barbar¬ 
skom okrutnošću. S namjerom da ga se potpuno riješi, poslala 
ga je svome starijem bratu koii mu je povjerio čuvati svinje. 
Njegov otac, koji je bio dužan da predusretne sve to, prepustio 
ga je njegovom zlom udesu. 

Ali dječak je podigao svoje oči prema nebu i tu je našao jed¬ 
nog drugog Oca u kojega ie postavio sve svoie pouzdanje. Pri¬ 
mao je rado sve što se događalo kao da dolazi iz njegovih 
Božanskih ruku i predao se potpuno svojoj teškoj sudbini. 

»Bog - rekao je - ima svoje namjere u svemu što čini. Sve 
su to nacrti milosrđa. Sve što možemo učiniti jest da se posve 
predamo u Njegove ruke. On će upraviti sve stvari na naše 
dobro.« 

Petar se nije prevario. On kao budući kardinal Crkve, koji 
će jednoga dana zadiviti svijet svojim naukom i oplemeniti ga 
sjajem svojih kreposti: upravo u toj patničkoj školi, u toj teškoj 
kušnji Petar je postavio temelje svoje buduće svetosti. 

Jedva da je mogao pokriti svoje tijelo odrpanim krpama, 
njegov nam životopisac kaže da nije uvijek imao čime da utaži 
svoju glad. Ali molio se dragom Bogu i bio je zadovoljan. 

U međuvremenu njegov je otac umro. Mladi svetac je brzo 
zaboravio sve grozote kojima ga je njegov otac odgajao te kao 
dobar sin stalno se molio za ispokoj duše svoga oca. Jednoga 
dana našao je na putu zlatnik što ga je, izgleda, sama provid¬ 
nost tu postavila za nj. Bilo je to veliko blago za siromašna dje¬ 
čaka. Ali umjesto da se time posluži i pomogne si u bijedi, nje¬ 
gova prva misao bila je da pođe do svećenika i preda mu zlatnik 
za žrtvu svete Mise za ispokoj duše svoga preminuloga oca. 
Sveta Crkva je to smatrala osobitom sinovskom pobožnošću, 
tako dirljivom da je uvrstila taj slučaj opširno u Casoslov na 
sam blagdan toga sveca. 

»Ako mi je dozvoljeno - kaže misionar otac Lauvet - spo¬ 
menut ću još jedan slučaj iz svog vlastitog iskustva. Kad sam 
propovijedao o vjeri u Cochm-Cnini, neka siromašna anamit- 
ska djevojčica, koja je upravo bila krštena, izgubila je svoju 
majku. U dobi od 14 godina bila je prisiljena da se brine za sebe 
i svoja dva mlađa brata od svoga siromašnoga prihoda koii je 
iznosio oko 8 dinara, ili 7 para na dan. Bilo je to za mene veliko 
iznenađenje kad je na kraju tjedna došla do mene i donijela mi 
zardu od ava dana da služim Misu za ispokoj duše njihove maj¬ 
ke. Ti su mališani postili dio sedmice da bi mogli skupiti tu 
skromnu milostinju za svoju majku. 

Oh! Svete li milostinje malih sirotana! 

Ako je moje srce bilo tako duboko dimuto time, koliko više 
neće biti dimuto srce našega nebeskog Oca! Kakav sve blago¬ 
slov neće sići na tu majku i na njezinu djecu! 

»Gledajte velikodušnosti siromaha! Kakav sve primjer i 
ujedno ukor to likim bogatašima koji se razmeću luksuzom i 
zabavama, koji se tako bijedno ponašaju kad je pitanje milosti¬ 
nje za Mise za njihovu pokojnu rodbinu!« 

Iako ispred svih ostalih dužnosti vjernici moraju posvetiti 
dio svojih milodara u prvom redu za Mise da se prinesu za nji¬ 
hove duše ili za one njihovih prijatelja: hvalevrijedno je ipak da 
se upotrijebi dio milostinje i pomogne bijedi siromaha ili za 
neka druga dobra djela, kao na primjer za izgradnju katoličkih 
škola, za sirenje vjere, i druge ciljeve, prema prigodi. Ta sveta 
darežljivost je u potpunom skladu s duhom Crkve i veoma kori¬ 
sna dušama u čistilištu.« 

Župnik Lauvet, čijim smo se izvještajem tu poslužili, dono¬ 
si također još jedan slučaj koji zaslužuje da ga se spomene. 

Taj se slučaj tiče čovjeka u veoma siromašnim uvjetima 
koji je prinio veliku žrtvu u korist širenja vjere. Ta njihova 
žrtva bila je od velike koristi za buduće potrebe njegove duše u 
čistilištu. 

Neki siromašni vratar u sjemeništu za vrijeme svog dugog 
služenja sakupio ie, novčić po novčić, svotu od 800 franaka. Bio 
je bez obitelji i tako je odredio tu svotu novca za Mise daše slu¬ 
že poslije njegove smrti. 

Ali što sve ne može ljubav učiniti kad je već jednom zapa¬ 
lila svetu vatru u srcu jedne osobe! 

Neki mladi svećenik upravo je napuštao sjemenište da pođe 
u misije u strani svijet. 

Starac se osjetio nadahnutim da mu pokloni ono svoje bla¬ 
go za njegov krasan rad na širenju vjere. I kad je predavao to 
svoje blago svećeniku, rekao mu je: »Dragi gospodine, molim 
vas, primite ovu malu milostinju koja će vam pomoći u radu za 
širenje Evanđelja. To sam ja aržao da bih dao za Mise poslije 
svoje smrti za ispokoj svoje duše. Ali radije da ostanem neko 
vrijeme duže u čistilištu samo da se može proslaviti ime dobrog 
Boga.« 

Svećenik je bio duboko dirnut, čak do suza. Nije htio pri¬ 
miti tu velikodušnu svotu siromašna čovjeka, ali je darovatelj 
tako uporno tražio da svećenik nije imao srca da mu to odbije. 

Nekoliko mjeseci kasnije dobri starac je preminuo. Nitko 
nije mogao doznati za njegovu sudbinu na drugom svijetu. No 
zar mu je bilo što od potrebe? Zar ne znamo da srce Isusovo ne 
može dozvoliti da ga netko drugi nadvisi u dobroti? Zar ne 
shvaćamo da je jedan čovjek, koji je bio tako darežljiv, predao 
sama sebe na cistilišni oganj samo da bi pogani mogli upoznati 
Isusa Krista? 

Zar mislimo da taj siromašan čovjek neće naći obilno 
milosrđe kod Svevišnjeg Suca ? 

TRIDESETOSMO POGLAVLJE 

Motivi kod pomaganja svetim dušama - naša dužnost 
ne samo iz ljubavi nego i radi pravde — pobožne 
nadarbine (Legati) - o. Rossignoli i opustošeno 

imanje - Toma od Cantimprć i vojnik Karla Velikoga 

Dosad smo promatrali pobožnost prema svetim dušama u 
čistilištu kao djelo ljubavi. Molitve za pokojne - rekli smo - 
jesu sveto djelo, jer je to veoma spasonosna vježba najuzvišenije 
kreposti - ljubavi. Ta ljubav prema preminulima nije samo 
stvar našega slobodnog izbora ili savjeta nego je također zapo¬ 
vijed ništa manja nego što je pružiti milostinju siromahu. Kao 
što je općenita dužnost ljubavi da dajemo milostinju, s koliko 
smo većim razlogom obvezani po općenitom zakonu ljubavi da 
pomognemo našoj patničkoj braći u čistilištu? 

Ta dužnost iz ljubavi često granići s jednom drugom duž¬ 
nošću stroge pravde, kada neka osoba na umoru - bilo usmeno 
ili pismenom oporukom - izrazi svoju posljednju želju u pogle¬ 
du pobožnih djela. Kada ta osoba umirući naredi svojim 
nasljednicima da se služi stalan broj Misa, da razdijele neku 
određenu svotu novca kao milostinju ili za bilo koje drugo 
dobro djelo: nasljednici su dužni po strogoj pravdi, od časa 
kada ta imovina pređe u njihove ruke, da izvrše bez ikakva 
odgađana posljednju volju preminule osobe. 

Ova dužnost po pravdi je tim više sveta kao što su pobožne 
darovštine ili legati često ništa drugo nego prikriveno vraćanje 
onoga što je prije bilo oteto. 

A sada pogledajmo što nas sve uči svakodnevni život. Da li 
ljudi žive sa svom vjerskom točnošću da izvrše te pobožne oba¬ 
veze na koje ih je obvezala preminula osoba? Jao! Vidimo goto¬ 
vo sve obratno. Obitelj koja dođe u posjed većeg bogatstva 
škrto se ponaša prema jadnoj preminuloj rodbini i daje samo 

nekoliko molitava da se izmole, koje je pokojnik ostavio za 
ispokoj svoje duše. Tada, ako im samo razne smicalice građan¬ 
skog prava pogoduju, Članovi dotiCnog pokojnika nemaju nika¬ 
kva stida da pod izlikom neke neusilienosti lukavo zaobiđu 
pokojnikovu opasku i tako opravdaju sebe od svake dužnosti da 
se izvrše te pobožne darovštine, ti legati. 

Ne savjetuje nam uzalud pisac pobožne knjige Nasljeduj 
Krista da se pobrinemo još za života i zadovoljimo za svoje gri¬ 
jehe, i da se ne oslanjamo odveć na one koji će nas naslijediti i 
koji obično zanemaruju izvršiti te pobožne zaklade i darovštine 
namijenjene za ispokoj njihovih duša. 

Neka te obitelji dobro paze što čine! 

To je prvo svetogrđe, nepravda povezana sa strahovitom 
okrutnošću. Ukrasti nekoj siromašnoj osobi - kaže Četvrti 
Sabor u Kartagi - znači biti ubojica te osobe, te obitelji. A što 
onda da kažemo o onima koji opljačkaju umrloga, koji ga 
nepravedno liše njegovih molitava i ostave ga bez pomoći u 
strašnim mukama u čistilištu ? 

Još više, one koji postanu krivcima tog zloglasnog lopovlu¬ 
ka često Bog najstrašnije kažnjava već na ovome svijetu. Neka¬ 
da se strahovito snebivamo videći da neko bogato imanje pro¬ 
pada u rukama nasljednika. Izgleda kao da neka vrsta proklet¬ 
stva zavlada nad nekim ostavštinama. Na Sudnjem danu ono 
Sto je sada skriveno bit će otkriveno. Tada ćemo vidjeti da je 
uzrok te nesreće često bila pohlepa i nepravda nasljednika. Oni 
su naime zanemarili svoje dužnosti koje im je umiruća osoba 
povjerila u pogledu pobožnih oporuka, legata, nakon što su 
naslijedili ta imanja. 

Dogodilo se u Milanu - kaže o. Rossignoli - da je neka sjaj¬ 
na imovina nedaleko od grada bila potpuno opustošena od gra¬ 
da, dok su susjedna polja bila potpuno pošteđena. Taj je doga¬ 
đaj pobudio veliku pažnju i zaprepaštenje. To je bilo poput onih 
kazna u Egiptu. Grad je uništio polja Egipćana, dok je poštedio 
zemlju Gošen u koioj su bili nastanjeni sinovi Izraela. Svi su 
gledali na to kao nelu bič Božji. Tajanstveni grad nije se mogao 
zaustaviti samo na određenim granicama nekog imanja a da 
time nije upravljao neki nadnaravni uzrok i um. Nitko od naro¬ 
da nije znao kako da to protumači, dok se nije ukazala neka 
duša iz čistilišta i rekla da je to kazna uperena protiv nezahval¬ 
ne i grešne djece koja su zanemarila izvršiti posljednju volju 
njihova preminula oca u pogledu nekih pobožnih djela. 

Dobro znamo da u svim zemljama i svim mjestima ljudi 
govore o napuštenim domovima koje naime posjećuju duhovi, a 
s čime je spojena i ogromna šteta njihovih vlasnika. Dakle, ako 
želimo ispitati uzrok svega toga, naći ćemo gotovo u svim tim 
slučajevima da je tu po srijedi neka duša na koju je rodbina 
zaboravila, i sada se ta duša povratila da traži molitve i dobra 
djela koja joj po pravu pripadaju. 

Bilo da to pripisujemo nekom sanjarenju ili rasplamsanoj 
imaginaciji, halucinacijama ili čak čarolijama: uvijek ćemo 
doći do nekog sigurnog zaključka koji bi morao poučiti neza¬ 
hvalne nasljednike kako Bog kažnjava takvo nepravedno i sve¬ 
togrdno ponašanje čak i u ovozemaljskom životu. 

Sljedeći prizor prenosimo od Tome iz Cantimprć (Ross. 
Marv. 15). Taj slučaj pokazuje jasno kako su teško odgovorni u 
Božjim očima oni nasljednici koji varaju pokojnika. 

Za vrijeme ratovanja Karla Velikoga, neki vrijedni vojnik 
služio je na najvažnijim i najčasnijim položajima. Njegov život 
bio je uzorom pravog kršćanina. Zadovoljan svojom plaćom, 
uzdržavao se od bilo kakve sile. Uzbune u šatorima vojnika 
nikada ga nisu sprečavale da vrši svoje važne dužnosti. Iako je 
u manjim stvarima griješio u mnogo Slučajeva, kao što je to obi¬ 
čaj kod ljudi njegove profesije, u vojničkom životu. 

Kad se već približio dosta dubokoj starosti, razbolio se. 
Videći da mu se i smrt približava, pozvao je svog siromašnog 
nećaka do svog kreveta, kojemu je Dio poput oca, i tada mu je 
očitovao svoju posljednju želju. 

»Sine moj - rekao mu je - dobro znaš da nemam neka 
bogatstva da ti ostavim u nasljedstvo. Sve što imam to je moje 
oružje i moj konj. Moje oružje ostavljam tebi. Što se pak tiče 
moga konja, prodaj ga nakon Sto predam svoju dušu Bogu. 
Novac razdijeli između svećenika i siromaha. Švećenici neka 
odsluže žrtvu svete Mise za me, a siromasi neka me se sjete u 
svojim molitvama.« 

Nećak je zaplakao i obećao stricu da će ispuniti bez oklije¬ 
vanja tu posljednju želju svoga strica i svoga dobročinitelja. 
Odmah poslije smrti svoga strica nećak je uzeo oružje i poveo 
konja sa sobom. Bila je to krasna i veoma vrijedna životinja. Ali 
umjesto da odmah proda konja, kao što je i obećao umirućem 
stricu, nećak se služio konjem za svoje kratke šetnje. Kako je 
zaista uživao u tome, nije ni namjeravao da se što prije oprosti 
od konja. Odgađao je sve to uz ispriku da će uskoro ispuniti 

obećanje prema stricu, jer će tako dobiti na vremenu kako da 
Sto skuplje proda konja. 

I tako odgađajući iz dana u dan, iz tjedna u tjedan i iz mje¬ 
seca u mjesec, pošao je tako daleko da je posve ugasio glas svoje 
savjesti i potpuno zaboravio na svoju svetu dužnost koju je 
imao prema duSi svog dobročinitelja. 

Šest je mjeseci proSlo, kad mu se jednoga jutra ukaže pre¬ 
minuli stric i oslovi ga vrlo oStrim riječima: »Nesretni čovječe - 
rekao mu je - zaboravio si na dužu svoga strica, pogazio si svoju 
zadanu riječ koju si mi obećao na mojoj samrtnoj postelji. Gdje 
su Mise koje su se imale prinijeti za me? Gdje je milostinja koju 
si morao razdijeliti za ispokoj moje duše? Zato zbog tvoje gre¬ 
šne nemarnosti morao sam pretrpjeti nečuvene muke u čistili- 
štu. Ipak mi se Bog smilovao. Danas idem uživati s blaženicima 
u nebu. Ali ti ćeš prema odredbi Božjeg Suda umrijeti za neko¬ 
liko dana i bit ćeš mučen onim istim mukama koje sam ja imao 
podnijeti da mi se Bog nije smilovao. Trpjet ćeš onako dugo kao 
što sam ja imao još trpjeti, a poslije toga započet češ ispaštati za 
svoje vlastite grijehe. 

Nekoliko dana kasnije nećak se na smrt razbolio. Pozvao je 
smjesta svećenika, ispričao mu viđenje, ispovijedio svoje grije¬ 
he, gorko plačući. »Naskoro ću umrijeti - rekao je - primam 
smrt iz ruku Božjih kao kaznu koju sam itekako zaslužio. I tako 

1 'e umro skrušena i ponizna srca. To je bio najmanji dio patnja 
roje su ga čekale kao kazna za njegovu nepravdu prema stricu. 
Strah nas spopada na samu pomisao na patnje koje su ga čekale 
u drugom životu. 

TRIDESETDEVETO POGLAVLJE 

Motivi pravde - Sv. Bemardin Sienski i nevjerna udovica - 

prikriveno vraćanje ukradenoga - nemar u izvršavanju 
posljednje volje 

Sv. Bemardin donosi kako je neki braćni par bio bez djece. 
Tada su se muž i žena dogovorili da će onaj koji nadživi razdi¬ 
jeliti ostavštinu koja pnpada preminulom za ispokoj duše 
dotičnoga. 

Muž je umro prvi i njegova je udovica zanemarila da ispuni 
svoje obećanje. Udovičina majka je bila ioš u životu. Njoj se 
prikazao pokojnik i zamolio je da pođe do svoje kćeri i da je 
nagovori u ime Božje da što prije ispuni svoje obećanje. »Ako to 
ne izvrši - rekao je - i ne razdijeli milostinju kako smo se dogo¬ 
vorili za siromahe, reci joj u ime Božje da će za 30 dana umri¬ 
jeti.« 

Kada je ta bezbožna udovica čula tu strašnu opomenu, bila 
je tako drska da je to smatrala nekim snom i ustrajala je u svo¬ 
joj svetogrdnoj nevjeri. Upravo se navršilo trideset dana kad se 
ta nesretna žena popela na gornji kat kuće, pala kroz prozor i 
na mjestu ostala mrtva. 

Nepravde prema pokojnicima, o čemu ovdje upravo ras¬ 
pravljamo, kao i lažne smicalice da izbjegnemo svojoj dužnosti 
u pogledu njihovih pobožnih nadarbina, legata, jesu teški grije¬ 
si, zločini, koji zaslužuju viečnu kaznu u paklu. Bez iskrenog 
pokajanja u svetoj ispovijedi i povratka ukradenoga, tim grije¬ 
hom zaslužujemo ne kaznu čistilišta, nego kaznu pakla. 

Jao! upravo će na drugom svijetu Božja pravda kazniti 
nepravedne otimače imanja preminulih. Sud onome bez milo¬ 
srđa koji nije imao milosrđa prema drugima (Jak 2, 13). 

Ako su te riječi istinite, kako onda strašan sud očekuje one 
čija je sramotna lakomost ostavila dušu roditelja, dobročini- 

telja mjesecima, godinama, a možda čak i stoljećima, u stra¬ 
šnim mukama u ćistilištu. 

Taj zločin - kako smo već spomenuli - tim je teži što ti lega¬ 
ti, ostavštine, za koje preminuli traže molitve i dobra djela za 
svoju dušu, nisu ništa arugo nego vraćanje onoga što je bilo pri¬ 
je oteto. Ta se činjenica u mnogim obiteljima veoma često 
ostavlja po strani. Narod nalazi veoma prikladno da govori o 
tome kao o nekoj spletki ili klerikalnoj pohlepi. Nađu se naj¬ 
ljepši izgovori da se poništi posljednja volja i testament koji 
često, možda u najviše slučajeva, uključuje potrebnu restituci- 
ju. Svećenik je tu samo kao posrednik u tom prijeko potrebnom 
slučaju, obvezan na apsolutnu tajnu. 

Dozvolite mi da vam ovo još bolje objasnim. Pretpostavimo 
da je neka umiruća osoba odgovorna za neku nepravdu u svom 
životu. To se događa mnogo češće nego mi i mislimo, pa čak i 
kod onih ljudi o kojima drugi misle najispravnije. U času kad 
ima da se prikaže pred licem Božjim, taj se grešnik želi ispovje¬ 
diti i želi da potpuno ispravi svoju nepravdu, kao što je to i 
dužan učiniti za sve nepravde koje je učinio svomu bližnjemu u 
životu. Ali u tom zadnjem času svoga života, pred samu smrt 
nema dovoljno vremena da to sam ispravi. Osim toga, ne želi 
otkriti tu svoju žalosnu tajnu svojoj djeci. Što mu onda ostaje? 
Jedino da to ispravi pod velom pobožne ostavštine. 

Sada pak, ako ta ostavština ostane nepodmirena, dosljedno 
nepravda ostaje nepopravljena. Što će se onda dogoditi duši 
preminuloga? Da li će ostati neodređeno vrijeme u ćistilištu? 
Ne znamo sve zakone Božanske pravde, ali brojna ukazanja 
daju nam naslutiti neku ideju o tome, jer svi izjavljuju da ne 
mogu ući u vječno blaženstvo dok nije podmiren svaki i najma¬ 
nji dug. 

Još više, zar su te duše odgovorne zato što su odgađale sve 
do svoje smrti isplatiti dug pravdi što su ga dugovale tako dugo 
vremena? Zato, ako sada njihovi nasljednici zanemare popravi¬ 
ti te njihove nepravde, zar to nije žalosna posljedica njihova 
vlastitog grijeha, njihova kažnjivog odgađanja? 

Zapravo, to je još uvijek njihov grijeh da su ta nepravedno 
stečena dobra još uvijek u obitelji. Ta neće prestati vapiti protiv 
njih sve dotle dok se pravdi ne udovolji. Vlasništvo vapi za svo¬ 
jim gospodarom. Viče protiv nepravednog vlasnika. 

Ako se pak nepravda nikada ne ispravi zbog zloće nasljed¬ 
nika, jasno je da ta duša ne može ostati zauvijek u ćistilištu. 

Ali u tom slučaju dugotrajni boravak u čistilitu i odgađanje 
dolaska u nebo izgleda da je dovoljna kazna za takav čin 
nepravde. Doduše, duša se za to već pokajala, ali još uvijek 
ostaje odgovorna za svoj grijeh. 

Mislimo stoga na ove teške posljedice, kad dopustimo da 
dani, tjedni, mjeseci - čak možda i godine - prolaze dok ispla¬ 
timo taj dug. 

Jao! Kako je slaba naša vjera! Ako nam neka domaća živo¬ 
tinja, recimo mali pas, padne u vatru, zar odgađamo da ga što 
prije ne izvadimo iz vatre? 

Gledajte sada: vaši roditelji, vaši dobročinitelji, osobe 
vama najdraže čame u čistilišnom ognju i vi ne smatrate svojom 
svetom dužnošću da ih oslobodite? 

Vi to odgađate! Dopuštate da mnogi dani patnja prođu za 
te duše, a da ništa ne poduzimate da ih oslobodite tih muka. 

Četrdeseto poglavlje 

Motivi pravde - jalove suze - Toma iz Cantimpre i 
njegova baka - BI. Margareta iz Kortone 

Upravo smo govorili o dužnostima pravde koja nalaže 
nasljednicima da izvrše pobožne legate, darovštine. Tu je jo§ i 
dužnost stroge pravde koja se tiče djece. Oni su dužni moliti se 
za svoje pokojne roditelje. I obratno, roditelji su dužni i sa svoje 
strane po naravnom zakonu da ne zaborave pred Bogom svoju 
djecu ako su ih ona pretekla i preselila se prije njih u vječnost. 

Jao! Ima roditelja koji se ne mogu utješiti gubitkom svoje¬ 
ga sina ili predrage kčeri; koji, mjesto da se mole za njih, posve¬ 
ćuju im ništa više osim besplodnih suza. 

Počujmo sada što nam o tome kaže Toma iz Cantimprć. 
Slučaj koji se upravo dogodio u njegovoj obitelji. Tomina baka 
izgubila je sina u kojega je polagala svoje najljepše nade. Dan i 
noć plakala je za njim i nije se dala utješiti. U toj svojoj pretje¬ 
ranoj žalosti zaboravila je svoju svetu dužnost kršćanske ljuba¬ 
vi, i tako je posve zapustila da se moli za tu dušu koja joj je bila 
tako draga. Tako je ta nesretna duša uza svu pretjeranu majči¬ 
nu nježnost čamila u čistilišnom ognju, a da nije primila nika¬ 
kve olakšice u svojim patnjama. Napokon, Bog mu se smilovao. 
Jednoga dana, dok je bila u svojoj dubokoj boli, ta je žena imala 
čudesno viđenje. Vidjela je kako nekim prekrasnim putem ide 
procesija mladića, dražesnih poput anđela, i idu radosni prema 
nekom veličanstvenom gradu. Odmah je razumjela da su to 
duše koje su se istom oslobodile čistilišnih muka i stupaju pre¬ 
ma svome trijumfalnom ulazu u nebo. Pomno je pazila neće li 
vidjeti u tom mnoštvu svoga sina. 

Jao! Njezino dijete nije bilo među njima. Ali malo poslije te 
procesije ugledala ga je daleko iza njih gdje žalostan trpi, sav 
umoran, dok mu je čitavo odijelo prokislo od silne vode. 

»Ah! Predragi uzroće svih mojih bolova - zavikala je pre¬ 
ma njemu. Što se dogodilo da si toliko zaostao iza te slavne 
povorke? Željela bih te vidjeti gdje hodaš ispred svih svojih 
drugova.« 

»Majko - odgovorio je sin plaćućim glasom. To si ti i tvoje 
suze koje si lijevala po meni da si tako uprljala i natopila suza¬ 
ma ćitavo moje odijelo i tim odgodila moj ulaz u nebesku slavu. 
Prestani se podavati toj slijepoj i beskorisnoj žalosti. Otvori 
svoje srce pravim kršćanskim osjećajima. Ako me uistinu lju¬ 
biš, pomozi mi i olakšaj mi moje patnje. Prinesi neke oproste za 
me, izmoli neke molitve, podaj milostinju, pribavi mi blagodati 
žrtve svete Mise. Time i jedino time pokazat ćeš mi svoju ljubav. 
Ako tako budeš radila, oslobodit ćeš me tamnice u kojoj jadiku- 
jem. Samo na taj naćin ćeš me dovesti u vjećni život za kojim 
treba više ćeznuti nego za zemaljskim životom što si mi ga ti 
dala.« 

Tada je prikaze nestalo. 1 majka se povratila kući s tom 
opomenom, i pravim kršćanskim osjećajima, umjesto da je 
nastavila sa svojom pretjeranom boli. I tako se odsada posvetila 
svakom dobrom djelu koje bi moglo olakšati stanje duše njezina 
sina. 

Svi uzroci zaboravi, nepažnja i grešni nemir, sve nepravde 
prema preminulima jesu manjak vjere. Zar ne vidimo da uisti¬ 
nu pravi kršćani, prožeti duhom vjere, najplemenitije se žrtvuju 
u korist svojih preminulih prijatelja? Silazeći u duhu u ćistili- 
šni oganj, i imajući pred oćima strogu božansku pravdu, sluša¬ 
jući vapaje preminulih koji mole da im se smilujemo: pravi će 
kršćanin misliti samo na to kako bi pomogao te jadne duše. 
Smatraju to svojom svetom dužnošću da prinesu za svoje rodi¬ 
telje sve moguće molitve prema svomu položaju i svojim sred¬ 
stvima. Sretnih li tih kršćana! Takvi pokazuju svoju vjeru 
dobrim djelima. Takvi su milosrdni i milosrđe će im se uzvrati¬ 
ti. 

Blažena Margareta iz Kortone bila je prije velika grešnica. 
Ali nakon što se iskreno obratila, oprala je svoj grešni život 
velikom pokorom i djelima milosrđa. Njezina ljubav prema jad¬ 
nim dušama u ćistilištu nije poznavala granica. Sve je žrtvova¬ 
la, vrijeme, poćinak, ugodnosti, da bi samo mogla isposlovati od 
Svemogućeg Boga njihovo oslobođenje. Dobro je znala da se 
pobožnost prema svetim dušama dobro shvaćena odnosi prije 
svega na roditelje, oca i majku, koji su već bili preminuli. Ni- 

kada nije prestala moliti za njih, prinositi mrtvenja, bdjenja i 
patnje, pričesti i Mise kojima je rado prisustvovala sva sretna. 
Kao nagradu za njezinu ljubav Bog joj je objavio da je sa svojim 
molitvama skratila dugi rok patnja Sto su ih njezini roditelji 
imali podnijeti u čistiliStu i napokon da je postigla njihovo 
konačno oslobođenje i ulazak u raj. 

ĆETRDESETPRVO POGLAVLJE 

Motivi pravde - molitva za preminule roditelje - 
sv. Katarina Sijenska i njezin otac Jakov 

Sveta Katarina Sijenska ostavila nam je sličan primjer. O 
tome nam priča njezin životopisac bi. Rajmundo iz Kapue. 

»Ova službenica Božja - piše on - gajila je veliki Žar za 
spas duša. Najprije želim spomenuti što je sve učinila za svog 
oca Jakova, koga smo već jednom spomenuli. 

Ovaj uzorni čovjek poznavao je svetost svoje kćeri i poka¬ 
zivao joj je osobitu nježnost. Upozorio je svakoga u svojoj kući 
da joj se nitko od njih ne suprotstavi. Naprotiv, da joj pruže 
potpunu slobodu da izvršuje svoja dobra djela. Tako je između 
oca i kćeri raslo iz dana u dan sve jače osjećanje i ljubav. Kata¬ 
rina je neprestano molila za spas svog oca, aok je Jakov bio 
upravo zanesen krepostima svoje kćeri, i tako se nadao da će 
zadobiti milost preo Bogom. 

Jakov se malo pomalo približavao svršetku svoga života, i 
tako je bio privezan uz krevet teškom bolešću. Videći njegovo 
stanje, Katarina se dala po svom običaju na molitvu, moleći 
svog nebeskog Zaručnika da ga ozdravi; tog svog oca koga je 
tako nježno ljubila. Isus joj je odgovorio da je niezin otac blizu 
smrti te da mu ne bi bilo ni od kakve koristi da poživi dalje. 
Katarina ie tada pošla do svog oca i našla ga je posve pomirena 
s mišlju aa se preseli s ovoga svijeta. Ona se bez ikakve žalbe 
zahvalila Bogu iz svega srca. 

»Ali njezina sinovska ljubav nije bila zadovoljna. Stala je 
ponovno moliti da bi isposlovala od Boga, izvora svake milosti, 
da udijeli njezinu ocu ne samo oproštenje svih njegovih grijeha 
nego također da u času smrti uđe ravno u nebo, te da ne mora 
proći kroz čistilišni oganj. Tada je Katarina dobila ovaj odgo- 

vor: »Pravda ne može žrtvovati svoja prava. Ta duša mora biti 
posve čista da ude u nebesku slavu, u raj.« 

»Tvoj je otac - naš joj je Gospodin rekao - provodio uzoran 
bračni život i učinio je toliko dobra, što je meni bilo veoma dra¬ 
go. Iznad svega njegovo vladanje prema tebi bilo mi je veoma 
milo. Ali moja pravda zahtijeva da njegova duša mora proči 
kroz oganj, da bi se očistila od ljaga koje je zadobila na ovome 
svijetu.« 

»Ah, dragi moj Spasitelju - Katarina je odgovorila - kako 
mogu podnijeti da ga gledam, njega koji me je hranio, koji me 
je odgojio s tolikom nježnošću, koji mi je bio tako dobar kroz 
cijeli moj život; kako ga mogu gledati da se muči u tom stra¬ 
šnom čistilišnom ognju? Zaklinjem te, neizmjerna Dobroto, da 
ne dopustiš da njegova duša ostavi tijelo dok na bilo koji način 
ne bude potpuno čista, te da ne mora proči kroz čistilišni oganj! 

»Divnog li dostojanstva! Bog je popustio pred molitvama i 
željama svoga stvora! 

Snaga je posvema napustila Jakova, ali njegova se duša 
nije mogla odijeliti od tijela sve dok je trajala »borba« između 
našega Gospodina, koji je branio svoju pravdu, i Katarine, koja 
je molila njegovo milosrđe. 

Napokon Katarina preuzme riječ: »Ako ne mogu dobiti tu 
milost za svoga oca, a da prije ne zadovolji Tvojoj pravdi, onda 
neka ta pravda kazni mene. Ja sam spremna da trpim za svoga 
oca sve muke koje je Tvoja dobrota spremna da pošalje na 
mene.« 

»Tada je naš Gospodin udovoljio Katarininoj želji: »Pri¬ 
hvaćam tvoju ponudu - rekao joj je zbog tvoje ljubavi prema 
meni. Oslobađam dušu tvog oca svih muka, ali zato ćeš ti mora¬ 
ti trpjeti kroz čitav svoj život sve muke koje su bile njemu 
namijenjene.« 

Katarina je sva radosna zavapila: »Hvala na Tvojoj riječi, 
Gospodine! Neka se vrši Tvoja volja!« 

»Svetica se smjesta uputila prema svomu ocu i našla ga je 
upravo u smrtnoj borbi. Ispunila ga je radošću i snagom, uvje¬ 
ravajući ga sa strane Božje o njegovom vječnom spasenju. Nije 
ga više ostavljala sama sve dok nije ispustio svoj posljednji dah. 

Čim se duša njezina oca odijelila od svoga tijela, Katarinu 
je spopala tako strašna bol koja ju je pratila čitava njezina 
života i nije joj davala ni najmanje počinka. Ona me je sama - 
nadodaje bi. Rajmundo - često o tome uvjeravala, a to je svatko 

mogao odmah opaziti čim bi je vidio. Ali njezina strpljivost bila 
je jača od njezine bolesti. Sve ovo što sam ovdje donio sve sam 
to doznao od same Katarine, kad sam je, duboko dirnut u svom 
srcu na očigled njezinih muka, zapitao za uzrok njezinih bolo¬ 
va.« 

»Ne smijem zaboraviti ni to da je u času kad je njezin otac 
izdahnuo zavikala sva radosna i s veselim smiješkom: »Budi 
Hvaljen, Bože moj! Dragi moj oče, kako bih ja rado željela da 
budem kao ti!« 

»Za vrijeme sprovoda, dok su svi plakali, Katarina je bila 
sva radosna. Tješila je svoju majku i sve ostale kao da ju uopće 
nije niti najmanje dirnula smrt njezina oca. Uzrok svega toga 
bilo je to što je vidjela tu dragu dušu gdje se diže sva slavna iz 
svoga tijela i ulazi bez ikakve zapreke u vječno blaženstvo. Taj 
ju je pogled svu prožeo svetom utjehom. Upravo čas prije svega 
toga osjetila je veselje vječne svjetlosti. 

»Divimo se samoj mudrosti noŽje providnosti. Duša Jako¬ 
va mogla ie zacijelo biti očišćena i na neki drugi način i odmah 
biti primljena u nebo poput dobrog razbojnika koji je priznao 
našega Spasitelja na Križu. Ali Bog je htio da se to očišćenje 
izvrši patnjama Katarine, kao što je to ona i tražila. I to se nije 
dogodilo da bi je time Gospodin iskušao, nego da poveća njezi¬ 
ne zasluge i njezinu krunu u nebu. 

»Bilo je posve prikladno da ova sveta djevica, koja je tako 
žarko ljubila dušu svoga oca, primi neku nagradu za svoju 
sinovsku ljubav. Zato jer je više ljubila spasenje njegove duše 
nego svoje tijelo, njezine su tjelesne muke pridonijele i sreći 
njezine duše. Uvijek je govorila o svojim slatkim i dragim pat¬ 
njama. A imala je uistinu i pravo, jer su te patnje povećale slat¬ 
koću milosti u ovom životu i veselje slave u drugom. Povjerila 
mi je da je njezin otac Jakov dugo vremena poslije svoje smrti 
dolazio stalno do nje, da joj se zahvali za sreću koju mu je pri¬ 
bavila. Otkrio joj je mnoge stvari, upozorio ju na đavolske 
zasjede i otklonio od nje sve opasnosti. 

ČETRDESETDRUGO POGLAVLJE 

Motivi i pobude u pobožnosti prema svetim dušama — 

sv. Ivan od Boga - »dajte milostinju za svoju đulu«! - 
sv. Brigita - bi. Petar Lettvre 

Upravo smo vidjeli kako je sveta i zaslužna pred Bogom 
ljubav prema svetim dušama. Sveta misao. Ostaje nam sada da 
pokažemo kako je spasonosna u isto vrijeme i za nas same. 

»Ako je uzvišenost te molitve u samoj sebi tako moćna i 
druge hrabri, onda sve milosti koje odatle dobivamo imaju istu 
moć i potiču nas još više na takvu krepost. 

Te se dobiti sastoje s jedne strane od milosti koje primamo 
kao nagradu za našu velikodušnost i s druge strane od kršćan¬ 
skog žara koji prati to dobro djelo i nadahnjuje nas. 

»Blaženi milosrdni - kaže naš Spasitelj - jer će milosrđe 
zadobiti« (Mt 5,7). »Blažen onaj - kaže Duh Sveti - koji razumi¬ 
je nevoljne i siromahe. Gospodin će ga spasiti u zao dan« (Ps 4). 
»Bog postupa s vama milosrdno kao što ste i vi postupali s pre¬ 
minulima« (Rut 1,8). 

Sve su to izrazi koji nam svjedoče u svom najboljem znače¬ 
nju ljubav prema pokojnima. Sve što prinosimo Bogu iz ljubavi 
prema pokojnima - kaže sv. Ambrozije u svojoj knjizi O dužno¬ 
stima - prelazi u zaslugu nama samima. I to ćemo sve naći 
poslije svoje smrti stostruko nagrađeno. Možemo reći da su duh 
Crkve, osjećaji naučitelja i svetaca izraženi u ovim riječima: 
ono što činite za preminule to činite na najuzvišeniji način i za 
sebe same. Razlog je tome taj što će se to djelo milosrđa povra¬ 
titi vama ustostruceno u dan kada se nađete u nevolji. Ovdje 
možemo upotrijebiti riječi sv. Ivana od Boga kad ie pitao građa¬ 
ne grada Granade da mu dadu milostinju iz ljubavi prema 
samima sebi. Da bi providio za potrebe siromaha koje je primao 
u svoju bolnicu. Taj bi milosrdni svetac prolazio uncama Gra- 

nade, vičući: »Udijelite milostinju, braćo moja! Udijelite milo¬ 
stinju iz ljubavi prema samima sebi!« Narod se čudio njegovim 
riječima, budući da su običavali slušati: dajte milostinju za lju¬ 
bav Božju! Zašto - pitali su sveca - zašto nas pitaš da dademo 
milostinju za ljubav nas samih?« «Jer - odgovorio im je svetac 

- to je najbolje sredstvo da otkupite svoje grijehe prema riječi¬ 
ma proroka: »Otkupi svoje grijehe milostinjom i svoja bezako¬ 
nja djelima milosrđa prema siromasima!« (Dn 4,24). Dajući 
milostinju, radiš u svoju korist, jer time umanjuješ strašne 
kazne što si ih zaslužio svojim grijesima. 

Je li potrebno da išta ovome nadodamo te zaključimo da je 
sve ovo istinito u pogledu milostinje koju dajemo za duše u 
ćistilištu? Kada pomažemo tim dušama, znači da pomažemo 
samima sebi i da se spašavamo od onih strašnih ispaštanja koji¬ 
ma inače ne bismo izbjegli. Možemo slobodno vapiti sa sv. Iva¬ 
nom od Boga: dajte dušama milostinju svojih molitava. Pomo- 
zite im iz ljubavi prema samima sebi! 

Darežljivost prema preminulima uvijek se vraća natrag. 
Uzvraća nam sa svim mogućim milostima. Plod svega toga jest 
zahvalnost svetih duša, kao i našega Gospodina koji smatra da 
je sve to samom njemu učinjeno, sve ono Sto činimo za patničke 
duše. 

Sv. Brigita kaže u svojim objavama - i to njezino svjedo¬ 
čanstvo navodi sam Papa Benedikt XII. (Govor 4.,12) - da je 
ćula glas iz čistilišnog ognja, koji je rekao ove riječi: »Neka 
budu blagoslovljeni! Neka budu nagrađeni svi oni koji nam 
olakšavaju naše patnje.« Zatim u jednoj drugoj prigodi kaže 
ista svetica: »Gospodine Bože, pokaži svoju svemoć i nagradi 
stostruko sve one koji nas pomažu svojim molitvama i čine da 
nas zrake tvog Božanskog svjetla obasjavaju!« 

U jednoj drugoj viziji svetica je čula glas nekog anđela, 
koji je rekao: »Blaženi oni koji na zemlji svojim molitvama i 
svojim dobrim djelima pomažu siromašne patničke duše!« 

Blaženi Petar Lefćvre, pripadnik Družbe Isusove, tako 
dobro poznat po svojoj pobožnosti prema svetim anđelima, 
gajio je i osobitu pobožnost prema dušama u ćistilištu. »Te duše 

- kaže on - velikodušne su u svojoj ljubavi prema onima koji ih 
pomažu. Te duše mogu moliti za nas i prikazati Bogu svoje pat¬ 
nje u našu korist. Veoma je uzvišena molitva obratiti se dušama 
u ćistilištu da bi te duše mogle postići za nas od Boga, preko 
svoga zagovora, pravo poznavanje naših grijeha i savršeno 

pokajanje za njih, žar u izvršavanju dobrih djela, nastojanje 
oko plodonosne pokore, kao i općenito svih kreposti. Bez tih, 
naime, kreposti čeka nas teška kazna (Uspomene bi Petra Le- 
fevra. Vidi Messgr. Srca Isusova, Nov. 1873). 

ČETRDESETTREĆE POGLAVLJE 

Koristi od pobožnosti prema svetim dušama - njihova 

zahvalnost - sv. Margareta iz Kortone - sv. Filip Neri 
kardinal Boronius i žena na umoru 

Da li vam je sada teško shvatiti zahvalnost svetih duša? 
Ako otkupite nekog zarobljenika iz ropstva s galija, da li će 
vam taj biti zahvalan za tako jedno dobročinstvo? Kad je car 
Karlo V. zauzeo grad Tunis, oslobodio je 20.000 kršćanskih 
robova koji su čamili sve do tog časa u najgorim prilikama. 
Duboko prožeti zahvalnošću prema svome dobročinitelju 
okružili su ga blagosivljajući ga i pjevali mu hvale. Ako vratiš 
zdravlje nekoj teško bolesnoj osobi, blagostanje nekoj unesre¬ 
ćenoj osobi koja čami u teškom siromaštvu, zar vam te osobe 
neće iskazati svoju zahvalnost i blagosivljati vas? A te duše u 
čistilištu, tako svete i tako dobre, zar će se ponašati drukčije 
prema svojim dobročiniteljima? Te jadne duše čije ropstvo, 
siromaštvo, patnje i potrebe daleko nadmašuju svako sužanj- 
stvo i nedaće, ili bilo koju bolest na ovoj zemlji? Te su duše pri¬ 
sutne osobito u času smrti da nas brane, da nas prate, da nas 
povedu u sretne stanove vječnog blaženstva. 

Već smo govorili o sv. Margareti iz Kortone i o njezinoj 
pobožnosti prema svetim dušama. Njezin živptopisac donosi da 
je vidjela u času svoje smrti mnoštvo duša koje je ona oslobodi¬ 
la iz čistilišta gdje je prate u procesiji u raj. Bog je objavio tu 
milost Margareti iz Kortone preko neke svete osobe u gradu 
Castellu. Ova službenica Božja, uzdignuta u ekstazi upravo u 
času kad je Margareta ostavljala ovaj svijet, vidjela je njezinu 
dušu usred sjajne povorke. Kad se povratila iz ekstaze, ispriča¬ 
la je taj događaj svojim prijateljicama što joj se sve naš Gospo¬ 
din udostojao otkriti. 

Sv Filip Neri, utemeljitelj oratorijanaca, gajio je veoma 
svetu pobožnost prema svetim dušama u čistilištu. Osjećao je 
napose osobitu naklonost da moli za one duše koje je vodio u 
duhovnom životu. Smatrao je to svojom dužnošću prema njima, 
jer ih je Božanska providnost povjerila na osobiti naćin njego¬ 
voj brizi. Činilo mu se da ih mora slijediti i biti im od pomoći 
sve dok se njihovo posljednje oćišćenje ne izvrši i tada uđu u 
nebesku slavu. Priznao je da su mu se mnogi od njegove duhov¬ 
ne djece ukazali poslije smrti, bilo da ga zamole za njegove 
molitve ili da mu se zahvale za sve što je učinio za njih. Izjavio 
je također da je na taj način primio više od jedne milosti. 

Poslije njegove smrti neki otac franjevac, veoma pobožan, 
molio je u kapeli gdje je bilo pohranjeno tijelo ovoga sveca. 
Svetac mu se tada ukazao, sav sjajan usred sjajne povorke. 
Ohrabren tim sjajnim i srdačnim posjetom sveca koji ga je tako 
milo gledao, usudio se da ga zapita što znači ta sjajna družina 
blaženih duhova koji su ga pratili. Svetac je odgovorio da su to 
duše onih koje je on vodio kao duhovnik za vrijeme svog života 
i koje je on svojim molitvama i dobrim djelima oslobodio čisti- 
lišnih muka. Tada je dodao da su te duše došle da ga prate u 
nebeski Jeruzalem. 

»Nema sumnje - kaže pobožni O. Rossignoli - da je na nji¬ 
hovom ulazu u vječnu slavu prva milost koju su tražile te duše 
od Božjeg milosrđa bila za one koji su im otvorili vrata raja. Te 
duše neće nikada propustiti da se mole za svoje dobročinitelje 
kad god ih vide u bilo kojoj životnoj opasnosti. Ako se nađu u 
bilo Kojim opasnostima u pogledu svoga posjeda, bolesti ili 
kakva nesretnog slučaja bilo koje vrste, te duše će im biti njiho¬ 
vi štićenici. Njihova pažnja će se podvostručiti kada vide da su 
im duše u opasnosti; moćno će ih braniti da izbjegnu napasti¬ 
ma, da se vježbaju u dobrim djelima, da umru smrću pravog 
kršćanina i napokon da izbjegnu mukama drugog života.« 

Kardinal Boronius, čiji je autoritet u povijesti veoma 
poznat, pripovijeda da je neka osoba koja je bila veoma darež¬ 
ljiva prema svetim dušama bila u strasnoj smrtnoj borbi na 
samrtnoj postelji. Duh tame joj je predočavao najcrnje strahote 
i obavio tamom slatko svjetlo Božjeg milosrđa pred njezinim 
očima i nastojao da je baci u očai. Kad najednom, nebo se otvori 
pred njezinim očima i ugleda gaje nebrojeno mnoštvo branite¬ 
lja hite njoi u pomoć, ohrabrujući ie u duši i obećavajući joj 
konačnu popjeđu. Utješena tim neočekivanim posjetom, zapi- 

tala je tko su svi ti njezini branitelji? »Mi smo - odgovorili su - 
duše koje si ti oslobodila iz čistilišnih muka. Sada smo došle da 
ti pomognemo. Još koji čas i povest ćemo te u raj.« 

Na te utješljive rijeći bolesnica je osjetila da su se njezini 
strahovi promijenili u veoma slatko pouzdanje. Kratko poslije 
toga mimo je usnula u Gospodinu. Njezino lice bilo je mimo i 
odavalo veliku radost. 

ČETRDESETČETVRTO POGLAVLJE 

Blagodati od zahvalnih duša - povratak protjeranog 

svećenika — otac Mumford i tiskar, William Freyssen 

Da dobro shvatimo zahvalnost duša, prije svega moramo 
imati posve jasnu sliku dobrobiti koju primamo od oslobođenih 
duša. Moramo, naime, znati: što to znači: ući u nebo? 

»Tko bi nas mogao upoznati s veseljem tog blaženog časa? 
- kaže župnik Louvet. 

Predočite si sreću nekog iseljenika koji se nakon dugog 
vremena vraća svojoj domovini. Za vrijeme užasnog terora u 

Francuskoj neki siromašni svećenik iz I^a Vendee bio je osuđen 
i bačen u vodu. Spasivši se čudom, Dio je prisiljen da pobjegne 

u inozemstvo da spasi život. Kad je mir bio uspostavljen u crkvi 
u Francuskoj, on se hitno vratio u svoju dragu župu. 

Bio je to svečani dan na selu. Svi su župljani pohrlili da 
vide svoga župnika i oca. U starom zvoniku zvona su svečano 
zvonila i crkva je bila okićena kao u danima velikih svečanosti. 
Starac se zaputio sa smiješkom na ustima među svoje župljane. 
Ali kad su se vrata hrama pred njim otvorila, kad je ugledao 
pred sobom oltar koji ga je veselio sve tamo od njegove mlado¬ 
sti, njegovo srce je bilo odveć slabo da podnese sve to veselje i 
uz drhtalo srce u grudima - puklo je. Drhtavim glasom započeo 
je TE DEUM, ali u stvari to je bio: NUNC DIMITOS njegova 
svećeničkoga života, i pao je mrtav na stepenicama oltara. 
Izgnanstvo nije imalo jakosti da podnese radosti njegova 
povratka.« 

Ako su takve radosti na povratku iz izgnanstva u svoju 
zemaljsku domovinu, tko će nam onda predočiti sve one radosti 
koje ćemo osjetiti na ulasku u nebo. pravu domovinu naših 
duša! Kako se, onda, možemo čuditi zahvalnosti blaženika 

kojima smo pomogli da uđu u svoje vječno blaženstvo, u svoju 
nebesku domovinu? 

O. Jakov Mumford, pripadnik Družbe Isusove, rodio se u 
Engleskoj godine 1605. i neumorno je radio 40 godina za dobro¬ 
bit Crkve u toj zemlji kojom je bila zavladala hereza. Sastavio 
je upravo veličanstveno djelo o čistilištu i dao ga tiskati u Kol¬ 
nu, u Njemačkoj, u štampariji Williama Freyssena, koji je bio 
poznat kao dobar katolički publicist. Knjiga se veoma brzo 
raširila i osvojila mnoge duše, kao i samoga publicista Freysse- 
na. Taj je gospodin izvukao iz toga največu korist. Evo što on 
sam kaže o tome O. Mumfordu, godine 1649. (Rosa. Merv. 16): 

»Dragi Oče, želim vas obavijestiti o čudesnom dvostrukom 
ozdravljenju svoga sina i svoje žene. Za vrijeme praznika dok je 
moj ured bio još zatvoren, počeo sam čitati vašu knjigu Milos¬ 
rđe prema dušama u čistilištu, koju ste mi poslali da je tiskam. 
Dok sam čitao vaše djelo, dobio sam vijest da je moj mladi sin 
u dobi od 4 godine pokazivao znakove ozbiljne bolesti. Njegova 
je bolest brzo uzela maha, i doktor je bio izgubio svaku nadu u 
njegovo ozdravljenje. Već se sve počelo pripremati za njegov 
pogreb. Tada sam pomislio da bih ga ipak mogao spasiti alko se 
obratim dušama u čistilištu i učinim im zavjet. 

Pošao sam rano ujutro u crkvu, žarko sam zamolio Boga da 
mi se smiluje. Učinio sam zavjet, obečavši da ću razdijeliti sve¬ 
ćenicima i redovničkim osobama na stotine kopija vaše knjige 
bez ikakve naplate. Namjera mi je bila da ih podsjetim na što 
veći mar i zauzimanje u korist trpeće crkve, kao i na dobra djela 
kojima će najbolie pomoći svetim dušama u čistilištu. 

Priznajem aa sam bio duboko uvjeren u njihovu pomoć. 
Kad sam se vratio kući, našao sam svoje dijete da se osjeća puno 
bolje. Već je pitao da uzme nešto hrane, iako je već nekoliko 
dana bio nemoćan da uzme kap tekućine. Drugog dana njegovo 
je ozdravljenje bilo potpuno. Podigao se i izišao van da se pro- 
šeta. Jeo je s takvim apetitom kao da uopće nikada nije ni bio 
bolestan. 

Pun zahvalnosti, prva mi je briga bila da ispunim svoj 
zavjet. Pošao sam u Kolegij Družbe Isusove i zamolio sam oce 
da uzmu 100 primjeraka knjige o čistilištu i da za sebe zadrže 
sav dobitak, te da ostatak podijele među druge zajednicu i 
crkvene osobe koje su im poznate. Nadao sam se da će se tim 
darom olakšati patnje patničkim dušama, mojim dobročinite¬ 
ljima. 

Tri tjedna kasnije zadesio me je drugi ne manje težak udes. 
Moja žena na povratku kući najednom se počela strašno tresti, 
što je prouzrokovalo da je onesviještena pala na zemlju. Izgubi¬ 
la je svaki apetit i dar govora. Upotrijebili smo razne lijekove, 
ali sve je bilo uzalud. Bolest se pogoršala i svaka nada u njeno 
ozdravljenje bila je izgubljena. Vidjevši je u tako žalosnom sta¬ 
nju, njezin ispovjednik stao je da me tješi i savjetovao da se pre¬ 
dam volji Božjoj. Ali toga časa sam se sjetio kako sam iskusio 
veliku pomoć dobrih duša u čistilištu. Daleko od svakog očaja, 
požurio sam se u onu istu crkvu, pao na koljena pred oltarskim 
Sakramentom i usrdno se molio sa svim žarom svoga srca. »O 
Bože moj - zavapio sam - Tvoje je milosrđe bez granica! U ime 
svoje neizmjerne dobrote, ne aopusti da ozdravljenje moga sina 
bude naplaćeno smrću moje žene.« Zavjetovao sam se tada 
ponovno da ću razdijeliti još 200 primjeraka vaše knjige, s 
namjerom da obilatije pomognem patničkim dušama. U isto 
vrijeme molio sam se dušama koje su bile oslobođene mojim 
darom da se pridruže dušama koje još pate u čistilištu. 

Poslije te molitve vratio sam se kuci. Susreo sam se sa slu¬ 
gama koje su se žurile prema meni. Rekli su mi da se moja žena 
osjeća puno bolje, da ju je strašno drhtanje napustilo i da joj se 
govor povratio. Požurio sam se do nje i našao sam da je sve to 
istina što su mi rekli. Ponudio sam joj i nešto hrane, što je uzela 
s užitkom. Nakon kratkog vremena bila je potpuno zdrava, 
tako da me je otpratila sve do crkve, da se skupa zahvalimo 
Bogu na Njegovu milosrđu. 

Dragi velečasni, možete se potpuno pouzdati u ovaj moj 
izvještaj. Molim vas, pomozite mi da se dostojno zahvalim naše¬ 
mu Gospodinu za ovo dvostruko čudo. 

Freyssen. 

ČETRDESETPETO POGLAVLJE 

Blagodati — vremenite milosti - L’abbć Postel 
i sluga u Parizu 

Sljedeći slučaj priča nam Abbć Postel, koji je preveo djelo 
oca Rossignolija. To se upravo dogodilo u Parizu - kaže nam - 
oko godine 1827. i uneseno je u knjigu Merveilles du Purgatoire, 
pod brojem 27. 

»Neka siromašna služavka bila je odgojena kao dobra 
kršćanka u svom rodnom mjestu. Imala je pobožni običaj da 
svakog mjeseca dade svetu Misu za trpeće duše u čistilištu. Nje¬ 
zini namještenici su je poveli sa sobom u glavni grad, gdje je 
nastavila s tom pobožnom vježbom koju nikada nije zanemari¬ 
la. Nadalje, uzela je kao svoje pravilo da prisustvuje božanskoj 
žrtvi svete Mise te da sjedini svoje molitve s molitvama sveće¬ 
nika; napose za onu dušu koja je pri kraju svojih patnja. To je 
bila njezina svakodnevna molitvena nakana. 

Jednog dana Bog ju je stavio na veliko iskušenje. Bila je 
dugo vremena bolesna. To joj je zadalo ne samo velike boli nego 
također i to da je izgubila svoje namještenje i iscrpila sve svoje 
dohotke. Onog dana kad je morala napustiti bolnicu imala je 
kod sebe samo 20 centi. 

Nakon što je upravila svoju žarku molitvu prema nebu, 

E una pouzdanja uputila se da traži namještanje. Rekli su joj da 
i mogla naći posao kod jedne obitelji na drugom kraju grada. 
Nastavila je tako svoj put i prolazeći mimo crkve sv. Eustahije 
ušla je u tu crkvu. Cim je ugledala svećenika na oltaru, sjetila se 
da ie toga mjeseca zaboravila prisustvovati po svom običaju 
svetoj Misi za preminule. Sjetila se također da je to bio upravo 
dan na koji je običavala već mnogo godina izvršiti neko dobro 
djelo. Ali što je sada mogla učiniti? Ako potroši i ovaj zadnji 
franak što joj je ostao, više ništa neće imati, pa niti da nađe 

nešto za jelo. Bila je to jedna neugodna borba između pobožno- 
sti i ljudske razboritosti. Ali je pobožnost pobijedila i dobila taj 
dan. 

»Na koncu - rekla je samoj sebi - dobri Bog dobro zna da 
ovo činim za Njega. On me neće zaboraviti.« Ušla je u sakristiju 
i dala milostinju za Misu kojoj je i prisustvovala s uobičajenim 
žarom. 

Kratko vrijeme poslije toga nastavila je svoj put veoma 
zabrinuta, kao što to možemo i zamisliti. Našla se upravo bez 
ikakve pomoći. Pomislila je: a što sada da učinim? Još uvijek 
zaokupljena tim mislima, kad neki mladi čovjek veoma blijeda 
izgleda, ali dostojanstven, približi se i zapita je: »Da li vi tražite 
namještenje? 

»Da, gospodine!« 

»Onda iaite u tu ulicu i pod tim brojem, do gospode N.N. 
Mislim da ćete joj odgovarati i da ćete biti zadovoljni s njome«. 
Rekavši to, nestane ga u mnoštvu, a da uopće nije niti čekao da 
mu se jadna žena zahvali. 

Nakon kraćeg vremena našla je ulicu, prepoznala broj 
kuće. Služavka je upravo taj čas izlazila i nosila neki mali paket 
ispod ruke. Vikala je posve nezadovoljna i ljutita. 

»Je li gospođa unutra?« - zapitala je nadošla žena. 

»Jest i nije ovdje« - odgovorila je Ijutito služavka. Sto je 
mene briga za nju? Gospođa će vam otvoriti vrata, ako joj se 
svidi. Zbogom!« Tada je nestala niza stepenice. 

Naša siromašna djevojka sva u strahu pozvoni, a neki slat¬ 
ki glas iznutra zamoli je da uđe. Ušla je i ugledala pred sobom 
stariju gospođu plemenitog izgleda koja ju je ohrabrila da kaže 
sve Sto želi. 

»Gospođo - rekla je služavka - čula sam jutros da vam je 
potrebna jedna djevojka. I evo sam došla da vam ponudim svoju 
službu. Bila sam sigurna da ćete me srdačno primiti.« 

»Ali drago moje dijete, to je upravo nešto izvanredno što 
mi kažete. Upravo sam ovoga časa ostala bez ikoga. Pred samo 
pola sata otpustila sam svoju drsku služavku. Na čitavome svi¬ 
jetu nema ni jedne duše da nešto zna o tome osim mene i nje 
same. Tko vas je onda mogao poslati do mene?« 

»Gospođo, bio je to neki mladi gospodin s kojim sam se 
susrela na ulici. Zaustavio me je upravo radi toga. Zahvalna 
sam fšogu ?a tu milost, jer sam u velikpj potrebi da nađem neko 
namještenje. Ostala sam upravo bez tjednoga novčića.« 

Ta starija gospoda nije nikako mogla razumjeti tko bi to 
mogao biti. Nikako da se snađe koja je to osoba bila. 

Služavka je međutim podigla svoje oči prema namještaju 
te male sobe i na zidu ugledala portret. »Čekajte, gospodo - 
povikala je služavka. - Nemojte se mučiti. To je upravo slika 
onog mladog čovjeka koji je sa mnom govorio na ulici. On me je 
upravo poslao do vas.« 

Na te riječi gospođa je straSno zavikala i izgledala je kao 
da je izgubila pamet. Tražila je da joj ta mlada djevojka ponovi 
svu povijest njezine pobožnosti prema dušama u čistilištu, nje¬ 
zine Mise tog jutra i njezin susret sa strancem. Tada se bacila 
oko vrata djevojke, zagrlila ju i svu oblila suzama i na kraju 
rekla: »Od ovoga časa ti mi nećeš biti služavkom nego mojom 
kćerkom! To je moj sin, moj jedinac sin, koga si na putu susre¬ 
la ! Moj sin koji je pred dvije godine preminuo. Koji ti duguje 
svoie oslobođenje čistilišnih muka! Koga ie Bog poslao da 
dođeš ovamo. Ne sumnjam u to! Budi dakle blagoslovljena! 
Molimo neprestano za one koji trpe prije nego će ući u vječno 
blaženstvo!« 

ĆETRDESETŠESTO poglavlje 

Blagodati — vremenite milosti - žena iz Napulja i 
tajanstvena poruka 

Kao dokaz da duže u čistilištu pokazuju svoju zahvalnost 
čak i vremenitim milostima, otac Rossignoli donosi slučaj koji 
se dogodio u Napulju, a sličan je onomu Sto smo ga upravo gore 
naveli. 

Ako svima nije dano da prinose obilne milostinje poput 
Jude Makabejca, koji je poslao 12.000 drahma u Jeruzalem da 
se prinesu žrtve i molitve za preminule, ipak je veoma mali broj 
onih koji ne mogu dati barem onoliko koliko je dala ona siro- 
mažna udovica iz Evanđelja koju je sam naš Spasitelj pohvalio. 
Ona je dala samo dva novčića, ali je Isus rekao: »Ta dva novčića 
bila su od veće vrijednosti nego sve blago bogataša, budući da 
je dala sve što je posjedovala, čitav svoj imetak (Mk 12, 44). 

Taj dirljivi primjer slijedila je neka ponizna žena iz Napu¬ 
lja, koja je imala veoma velike teškoće da providi za potrebe 
svoje obitelji. Svi obiteljski prihodi ovisili su o dnevnoj zaradi 
njezina muža, koji je svaku večer donosio kući plod svoga rada. 

Jao! Jednoga dana taj siromašni otac bio je utamničen 
zbog duga, i tako je sva odgovornost za obiteljpala na nesretnu 
majicu koja nije imala ništa osim pouzdanja u Boga. Puna vjere, 
molila je Božansku providnost da je pomogne, a napose da oslo¬ 
bodi njezina muža koji je čamio u tamnici ne zbog lcakva zloči¬ 
na nego zato što je bio siromašan. 

Tada je pošla do nekog bogatog i plemenitog gospodina, 
ispričala mu je žalosnu povijest svojih jada. Zamolila ga je sa 
suzama u očima da je pomogne. Bog je dopustio da je primila 
veoma neznatnu milostinju, jedan mali novčić koji ie bio vrije¬ 
dan 10 centi. Duboko ožalošćena, ušla je u neku crkvu. Molila 
je Boga koji se brine za nevoljne da je pomogne u njezinoj bi- 

jedi. Nije imala više nikoga komu da se obrati na ovoj zemlji. 
Sva u suzama i dubokoj molitvi, obratila se bez sumnje po 
nadahnuće svoga dobroga anđela čuvara svetim dušama da je 
pomognu. Čula je toliko o njihovim patnjama, kao i o njihovoj 
zahvalnosti prema svojim osloboditeljima. Puna nade pođe u 
sakristiju, dade onaj mali novčić i zamoli da se služi Misa za 
preminule. Dobri svećenik koji se tu našao požurio se da služi 
Misu na njezinu nakanu, uziđe na oltar dok je jadna žena na 
koljenima na podnožju oltara sudjelovala u svetoj žrtvi i molila 
za duše. 

Na povratku kući bila je veoma utješena kao da je imala 
neku sigurnost da je Bog uslišao njezinu molitvu. Prolazeći uli¬ 
cama Napulja kroz toliko mnoštvo ljudi, neki ugledni stariji 
gospodin približi joj se, zapita je odakle dolazi i kamo ide? 
Nesretna žena mu ispriča teški slučaj svoga jada i što je sve uči¬ 
nila novčićem što ga je primila. Taj gospodin, izgleda, bio je 
duboko dirnut njezinom bijedom, progovori joj par riječi, oso¬ 
koli je, pruži joj kovertu s nekom porukom i uputi je da to pone¬ 
se nekom gospodinu što ga je on sam tu označio, i onda se uda- 

U 1 . 

Žena se smjesta požurila da to preda dotičnom gospodinu. 
Čim je taj otvorio kovertu, ostao je sav zapanjen i gotovo da nije 
izgubio svijest. Vidio je posve jasno rukopis svoga oca, koji je 
nedavno preminuo. 

»Gdje ste dobili to pismo? - poviče gotovo izvan sebe. 

»Gospodine - odgovori dobra žena - neki stariji gospodin 
približio mi se na ulici. Ispričala sam mu svoju bijedu i on mi je 
tada dao ovu kovertu da vam predam u njegovo ime. Što se tiče 
njegova izgleda bio je veoma sličan tomu portretu što visi tu 
iznad vrata.« 

Sve više potresen svim tim okolnostima, ponovno je ovaj 
gospodin uzeo u ruku poruku i pročitao je naglas: »Dragi sine, 
upravo sam oslobođen iz čistilišta zahvaljujući Misi koju je 
jutros ova žena dala za mene. Ona ti donosi ovu notu. Ona je u 
velikoj nevolji, zato ti je preporučujem.« 

Čitao je ponovno i ponovno te retke što ih je ispisala ruka 
njegova oca, njemu tako draga, i koji se sada nalazi među iza¬ 
branicima. Suze su ga svega oblile niz lice. Obratio se ženi i 
rekao joj: »Dobra ženo, sa svojom skromnom milostinjom pri¬ 
bavila si vječno blaženstvo onomu koji mi je dao ovaj život. Sa 
svoje strane obećajem ti da ću ti osigurati vremenitu sreću. 

Preuzimam na sebe sve tvoje potrebe i sve potrebe tvoje obite¬ 
lji..« 

Koja radost za ovog gospodina! 

Koje veselje za siromašnu ženu! Teško je reći tko je od ovo dvo¬ 
je Dio sretniji. Što je pak najglavnije i najljepše jest poruka 
ovog slućaja. Ta nas poruka ući da ie i najmanje djelo ljubavi 
prema dušama trpeće Crkve veoma dragocjeno u očima Božjim 
i privlači na nas čudesa Božjeg milosrđa. 

ČETRDESETSEDMO POGLAVLJE 

Blagodati - duhovni i vremeniti darovi — Kristofer 

Sandoval u Louvainu - odvjetnik se odriče svijeta - 
brat Lacci i doktor Verdiano 

Spomenimo još jedan primjer koji je od velike vrijednosti 
da ga se sjećamo. Veliki papa Klement VIII. vidio je u njemu 
prst Božji i preporučio je da se oglasi na korist čitave Crkve. 

»Mnogi su pisci - kaže otac Rossignoli - pisali o prekrasnoj 
pomoći što je primio Kristofer Sandoval, nadbiskup Sevilje, od 
duša u čistilištu.« 

Dok je još bio dječakom, običavao je davati dio svoga dže- 
parca-novca kao milostinju u korist svetih duša. Njegova se 
pobožnost povećala s godinama. Davao bi, naime, u korist sve¬ 
tih duša u čistilištu gotovo sve čime je raspolagao. Pošao je tako 
daleko da je čak lišavao sebe tisuću malih stvari koje su mu bile 
od koristi ili potrebne. Kad je bio na naukama na sveučilištu u 
Louvainu, dogodilo se da su mu neka pisma iz Španjolske zaka¬ 
snila. Posljedica toga bila je da se našao u takvoj novčanoj 
oskudici da nije imao odakle da kupi nešto hrane. Tog časa ga 
je neka siromašna osoba zamolila da joj pruži milostinju za lju¬ 
bav duša u čistilištu. Naravno da joj je to morao odbiti, što mu 
se nikada prije nije dogodilo. Žalostan tim svojim postupkom, 
pošao je u crkvu. »Kad ne mogu - rekao je sam sebi - da joj 
dadem milostinju za siromašne duše, onda barem mogu da im 
pružim pomoć svojih molitava.« 

Jedva je završio molitvu, kad upravo na izlazu iz crkve 
susreo se s jednim finim mladim gospodinom, odjevenim poput 
nekog putnika koji ga je pozdravio s osobitom finoćom. Kristo¬ 
fer je toga časa osjetio u sebi neki vjerski zanos, kao da se nalazi 
pred nekim duhom u tjelesnom obliku. Ali naskoro se uvjerio o 
obratnome zbog ljubaznosti tog posjetioca koji mu je stao govo- 

riti o markizu od Dania, njegovu ocu, kao i o rodbini i prijate¬ 
ljima. Upravo kao da je neki Španjolac koji je nedavno došao s 
Poluotoka. Napokon ga je zamolio da ide s njim do hotela gdje 
bi mogla obojica ruCati skupa i slobodnije se razgovarati. San- 
doval, koji nije ništa jeo od prijašnjega dana, dragovoljno je 
prihvatio njegovu ponudu. Tako su sjeli za stol i nastavili raz¬ 
govarati u najljepšem raspoloženju. Poslije ruCka taj je stranac 
dao Sandovalu svotu novaca, moleći ga da to uzme. Nadodao je 
također da će mu markiz, njegov otac, vratiti novac kad se 
povrati u Španjolsku. Tada se pod izlikom da svrši neke važne 
poslove, povukao, i Kristofer ga više nikada nije vidio. Usprkos 
svim svojim nastojanjima da dozna tko je bio taj stranac, nika¬ 
da nije mogao doznati ništa o njemu. Nikada ništa ni u Louvai- 
nu ni u španjolskoj. Nikada nije više mogao doznati ili vidjeti 
nekog mladog čovjeka koji bi bio njemu sličan. Što se pak tiče 
novčane svote, tu je bilo upravo onoliko koliko mu je bilo 
potrebno da podmiri račune, dok mu ne stigne pismo od oca. I 
što je zanimljivo: taj novac nikada nitko nije tražio natrag od 
njegove obitelji. 

Tako je Sandoval bio uvjeren da je nebo učinilo čudo u nje¬ 
govu korist i postalo jednu dušu koju je on upravo oslobodio 
svojim molitvama da ga pomogne. O tome ga je još više uvjerio 
i sam papa Klement VHI. kad mu je Sandoval ispričao taj slučaj 
prigodom svog posjeta Rimu da primi pismo - bulu - kojom ga 
papa imenuje biskupom. Papa, naime, dirnut neobičnim okol¬ 
nostima tog slučaja, zamolio je novoimenovanoga biskupa da to 
razglasi i da bude na korist svih vjernika. Smatrao je to nekom 
osobitom milošću s neba koja pokazuje kako je draga u očima 
Gospodinovim ljubav prema pokojnicima. 

Takva je, eto, zahvalnost svetih duša koje su napustile ovaj 
svijet i koje nam svjedoče o onim milostima koje su primile dok 
su još bile u ovom životu. 

Nalazimo također u Analima Braće Propovjednika - domi¬ 
nikanaca (Malvenda an. 1241), da je između onih koji su došli 
da prime habit iz ruku sv. Oca Dominika godine 1221. bio jedan 
odvjetnik koji je napustio svoju karijeru pod izvanrednim okol¬ 
nostima. Taj je odvjetnik imao prijatelja, čovjeka veoma 
pobožna, kojega je ljubazno pomagao za vrijeme njegove bole¬ 
sti od koje je i umro. To je bilo dovoljno da potakne preminulog 
prijatelja kako bi mu mogao uzvratiti najboljim đobročin- 

stvom. Tako mu je on isposlovao kod Boga obraćenje i poziv u 
redovnički život. 

Po prilici 30 dana poslije svoje smrti preminuli prijatelj se 
ukaza odvjetniku i zamoli ga za pomoć, jer se još nalazi u čisti- 
lišnim mukama. 

»Da li strašno trpiš?« - zapitao ga je odvjetnik. 

»Jao! - odgovorio mu je pokojnik. Kad bi sva zemlja sa 
svim svojim gorama i šumama bila u ognju: sve to skupa ne bi 
moglo prikazati takvu peć kao što je ova u kojoj se ja sada nala¬ 
zim.« 

Sav u strahu, ali pun vjere, odvjetnik pomisli na svoju 
dušu te zapita prijatelja: »A u kakvom se stanju ja nalazim u 
Božjim očima?« 

»U lošem stanju - odgovorio je preminuli - i u opasnoj pro¬ 
fesiji.« 

»Što sada treba da činim ? Kakav mi savjet možeš dati ?« 

»Ostavi taj pokvareni svijet u kojem se nalaziš i bavi se 
samo poslovima svoje duše.« 

Odvjetnik je poslušao savjet svoga prijatelja, razdijelio je 
sva svoja dobra siromasima i zatražio habit sv. Dominika. 

A sada poslušajmo kako je neki sveti redovnik Družbe Isu¬ 
sove pokazao svoju zahvalnost nakon svoje smrti svome liječ¬ 
niku koji ga je liječio za vrijeme njegove zadnje bolesti. 

Franjo Lacci, brat pomoćnik u Isusovačkom kolegiju u 
Napulju, umro je, godine 1598. Bio je zaista Božji čovjek, pun 
ljubavi, strpljivosti, kao i nježne pobožnosti prema Blaženoj 
Djevici. Neko vrijeme poslije njegove smrti Dr. Verdiano je 
ušao u crkvu Kolegija da bi prisustvovao Misi prije nego će 
posjećivati bolesnike. Upravo toga dana slavile su se zadušnice 
za Kralja Filipa II. koji je preminuo prije 4 mjeseca. Kad je 
upravo izlazio iz crkve, u času kad je uzimao blagoslovljene 
vode, neki mu se redovnik približi i zapita ga zašto je mrtvački 
sanduk, katafalk, postavljen u crkvi i za koga se slavi sveta 
Misa. 

»To je sve za kralja Filipa II« glasio je odgovor. U isto vri¬ 
jeme Dr. Verdiano se začudio da ga jedan redovnik pita tako 
nešto, i to njega, jednog stranca. Ne prepoznavši redovnika koji 
je s njime razgovarao, jer je bilo dosta tamno mjesto, liječnik je 
zapitao tko je on. 

»Ja sam - odgovorio je - brat Lucci, koga si ti liječio u nje¬ 
govoj zadnjoj bolesti.« Tada ga je liječnik bolje pogledao i pre- 

poznao veoma jasno na njemu crte lica brata Laccija. Sav 
zaprepašten, zapita ga: 

»Ali ti si umro od te i te bolesti. Da li sada trpiš u Cistilištu? 
Jesi li došao tražiti naše molitve?« 

»Blagoslovljen budi Bog! Nisam više u mukama ni u žalo¬ 
sti. Molitve mi više nisu potrebne. Ja se sada nalazim u rajskom 
veselju.« 

»Kralj Filip, da li je i on već u raju?« 

»Da, i on je već u raju, ali dosta niže od mene. Toliko niže 
koliko je bio više od mene na zemlji. A što se tiće vas, doktore, 
kome namjeravate danas učiniti svoj prvi posjet?« Verdiano mu 
je odgovorio da će najprije posjetiti patricija di Maia, koji je 
opasno bolestan. Lacci ga je upozorio da se čuva velike nesreće 
koja mu prijeti upravo pred vratima kuće. Stvarno, liječnik je 
tu našao jedan veliki kamen u takvom položaju da ga se netko 
samo dotaknuo, kamen bi bio pao i smrtno ranio liječnika. 

ČETRDESETOSMO POGLAVLJE 

Blagodati - molitve svetih duša za nas - Suarez — 
sv. Brigita - sv. Katarina iz Bologne - sv. Vianney 

Upravo smo govorili o zahvalnosti svetih duša. Ponekad 
one to očituju, kako smo već vidjeli, na veoma vidljiv način. Ali 
veoma često to se zbiva na nevidljiv način, naime molitvama. 
Duše se mole za nas ne samo iza kako su oslobođene od čistili- 
šnih muka i nalaze se s Bogom u nebu nego čak i usred svojih 
muka, u svom izgnanstvu. Iako ne mogu moliti za se, ipak svo¬ 
jim molitvama postižu velike milosti za nas. To je izričita nauka 
dvaju uzornih teologa - Bellarmina i Suareza. 

»To su svete duše - kaže Suarez - koje su Bogu drage. Lju¬ 
bav ih potiče da nas ljube. Te duše znaju barem općenito kojim 
smo sve opasnostima izloženi i kako smo potrebiti Božje pomo¬ 
ći. Zašto se onda te duše ne bi molile za svoje dobročinitelje? 

Zašto? Možemo jednostavno odgovoriti da ne znamo. U 
tom strašnom stanju, usred svojih muka, kako te duše mogu 
znati tko su ti koji ih pomažu svojim molitvama? 

Na tu objekciju možemo odgovoriti da te duše osjećaju u 
najmanju ruku olakšicu koja im je pružena, kao i pomoć koja 
im je dana. To je dovoljno - iako možda ne znaju odakle im ta 
pomoć dolazi - da zazovu blagoslov s neba na svoje dobročini¬ 
telje, bilo tko da su oni, ali koji su ipak poznati Bogu. 

Da li stvarno te duše ne znaju od koga dobivaju pomoć u 
svojim patnjama? To njihovo neznanje nitko ne može dokazati, 
dok imamo čvrstih razloga da vjerujemo da takvo neznanje 
uopće ne postoji kod duša. Zar će ih njihov anđeo čuvar, koji 
stalno boravi s njima da im pruži svu moguću utjehu, lišiti tog 
utješnog znanja? Zar se ta spoznaja ne slaže s naukom o općin¬ 
stvu svetih? Zar ne bi na taj način veza između nas i svetih 
duša, te trpeće Crkve, bila mnogo savršenija kad bi to znanje 
bilo izmjenično, te da duše znaju dosta više o svojim dobročini¬ 
teljima ? 

Mnoge privatne objave jednako potvrđuju tu nauku kao i 
praksa mnogih svetih osoba. Već smo rekli kako je sveta Brigita 
u jednoj od svojih ekstaza čula gdje mnoge duše viču glasno: 
»Gospodine, svemogući Bože, nagradi stostruko te osobe koje 
nas pomažu svojim molitvama, koje ti prinose svoja dobra dje¬ 
la, s namjerom da bismo mogle uživati svjetlo tvoga Božan¬ 
stva.« 

Čitamo u Životu svete Katarine iz Bologne da je gajila veo¬ 
ma nježnu pobožnost prema svetim dušama u čistilištu; kako je 
često molila za njih s osobitim žarom; kako je samu sebe njima 
preporučivala s najvećim pouzdanjem u svojim duševnim 
potrebama; kako je čak i drugima savjetovala da to isto čine, 
govoreći im: »Kad želim postići neku osobitu milost od našega 
nebeskoga Oca, ja se obratim dušama u čistilištu. Molim ih 
usrdno da prikažu moju molbu Božanskom Veličanstvu u svoje 
ime. Tada se osjećam uslišana po njihovom zagovoru.« 

Jedan sveti svećenik časni Vianney rekao je nekoj crkvenoj 
osobi koja ga je pitala za savjet: »Ah, kad bismo samo mogli 
znati kako je velika moć svetih duša u čistilištu kod Srca Božje¬ 
ga, i kad bismo znali sve one milosti koje možemo postići njiho¬ 
vim zagovorom: tada te duše ne bi nikada bile zaboravljene 
tako mnogo. Moramo moliti za njih tako da te duše mogu moliti 
i za nas.« 

Te posljednje riječi svetoga Vianneya pokazuju pravi način 
kako se imamo obratiti svetim dušama u čistilištu. Moramo im 
pomoći da tako zaslužimo njihove molitve i plod njihove 
zahvalnosti za uzvrat. Moramo mnogo moliti za njih, tako da bi 
se one mogle mnogo moliti za nas. 

Nije ovdje pitanje da ih zazivamo kao što to činimo kad se 
molimo svecima na nebu. To nije duh Crkve koja se prije svega 
moli za preminule i pomaže im sa svojim dobrim djelima. Ali 
nije nipošto protivno duhu Crkve niti kršćanskoj pobožnosti da 
se pomogne dušama s namjerom da bi te duše pomogle nama 
svojim molitvama i tako nam isprosile milosti koje su nam 
potrebne. Upravo je hvalevrijedan i pobožan čin prinijeti Misu 
za preminule, kad smo potrebiti neke osobite milosti. Ako su 
njihove molitve tako moćne dok se još nalaze u svojim patnja¬ 
ma, možemo onda lako zaključiti da će njihove molitve biti 
mnogo moćnije kad zauvijek, potpuno čiste, budu te duše staja¬ 
le pred prijestoljem Božjim. 

ĆETRDESETDEVETO POGLAVLJE 

Blagodati - zahvalnost božanskog zaručnika svetih duša - 
časna Arhanđela Panigarola - njezin otac Gothard 

Ako su duše tako zahvalne prema svojim dobročiniteljima, 
tada će naš Gospodin Isus Krist koji ljubi te duše, koji prima 
sve dobro što činimo za njih kao da smo sve to njemu samom 
učinili, obilno nagraditi, i to veoma često i u ovom životu, a 
zauvijek u drugome. On blago gleda na one koji pokazuju 
milosrđe, a kažnjava one koji zaboravljaju biti milosrdni prema 
patničkim dušama. 

Pogledajmo sada primjer jedne takve kazne. Časna Arhan¬ 
đela Panigarola, dominikanka i priora u samostanu svete Marte 
u Milanu, gajila je izvanrednu pobožnost prema dušama u čisti- 
lištu. Molila je, i od drugih je tražila da mole, za sve svoje pre¬ 
minule prijateljice, čak i za one koje uopće nije ni poznavala, ali 
je čula o njihovoj smrti. 

Njezin otac Gothard, kojega je nježno ljubila, bio je jedan 
od onin kršćana u svijetu koji rijetko misle na to da se mole za 
pokojnike. Taj je čovjek umro. Gotovo neutješena Arhanđela 
razumjela je da njezin otac više treba njezine molitve nego nje¬ 
zine suze. Odlučila je da ga preporuči Bogu osobitim molitva¬ 
ma, kao i dobrim djelima. Ali, čudnovato, Fu odluku nikada nije 
provela u djelo. Ova djevojčica, tako pobožna i odana svomu 
ocu, učinila je veoma malo za njegovu dušu. Bog je dopustio da 
ga je, usprkos svojoj svetoj odluci, neprestano zaboravljala, a u 
isto vrijeme brinula se za druge duše. Napokon jedan neočeki¬ 
vani događaj objasnio joj je njezinu nanamjemu zaborav i tako 
je opet pobudio u njoj odanost prema njezinu ocu. Na sam blag¬ 
dan dušnog dana bila je sama u svojoj sobici isključivo zauzeta 
pobožnošću i pokorom da pomogne jadne duše. Najednom joj se 
ukaže njezin anđeo, uzme je za ruku i u duhu povede u čisti- 

LLSte. Medu prvim dušama s kojima se susrela prepoznala je 
dušu svog oca. Jedva što je ugledao svoju kćer, Gothard se uputi 
prema njoj i ukori je sav žalostan da ga je tako zaboravila u nje¬ 
govim bolovima, dok je pokazivala toliko milosrđa prema dru¬ 
gima, koje je neprestano pomagala i Cesto oslobađala duše koje 
su joj bile posve tuđe. 

Arhanđela je stajala neko vrijeme posve zbunjena oCevim 
ukorom. A dobro je znala da je to i zaslužila. Ipak, brzo ie odgo¬ 
vorila svomu ocu uz potoke svojih suza: »Sve ću učiniti, dragi 
moj oče, što god tražiš od mene. Neka dragi Bog usliši moje 
molitve i oslobodi te što prije tih muka.« 

Međutim nije mogla da se tako brzo oporavi od tog iznena¬ 
đenja, ni razumjeti kako je mogla tako zaboraviti svog ljublje¬ 
nog oca. Kad iu je anđeo poveo natrag, rekao joj je da se taj nje¬ 
zin zaborav dogodio prema odredbi Božanske pravde. 

»Bog je dopustio - rekao joj je anđeo - da se to dogodi zbog 
nemara što ga je tvoj otac pokazivao prema Bogu, prema svojoj 
duši prema duši svoga bližnjega. Vidjela si kako se muči. To je 
sve kazna za njegov nemar u službi Bogu, kao i nemar za spa¬ 
senje duša. Tvoj otac nije bio velik grešnik posve ispravno. Ali 
je pokazivao malo volje da bude i krepostan čovjek i da se vje¬ 
žba u djelima pobožnosti i milosrđa što Crkva p repo ruča svojim 
vjernicima. Eto, to je bio razlog da je Bog dopustio da bude 

zaboravljen, čpk da ga zaboraviš i ti koja bi mu bjla inače pru¬ 
žila veliku utjehu i pomoć Takvu kažnu redovito dodjeljuje 

Božanskp pravda onima koji su bez ljubavi i bez milosrđa pre¬ 
ma drugima. 

Bog dopušta da se drugi ljudi ponašaju prema njima kao 
što su se i oni ponašali prema Bogu i prema svojoj braći.« 

Nadalje, to je pravilo pravde što ga je naš Spasitelj dao u 
svom Evanđelju: »Onom mjerom kojom budete drugima mjeri¬ 
li, tom istom mjerom mjerit će se i vama« (Mt 7,2). 

PEDESETO POGLAVLJE 


Dobrobiti — sam Isus Krist nagrađuje ljubav prema svetim 
dušama - sveta Katarina Sijenska i Palmerina - 
sv. Magdalena de Pazzi i njezina majka 

Bog je više sklon da nagrađuje nego da kažnjava. Tako, 
ako kažnjava one koji ne mare za duše tako drage njegovom 
Božanskom Srcu, On se pokazuje uistinu zahvalnim prema oni¬ 
ma koji ga pomažu u osobama Njegovih patničkih zaručnica, 
tih svetih duša u ćistilištu. Za nagradu reći će im jednog dana: 
»Dođite, blagoslovljeni Oca mojega! Uđite u kraljevstvo koje 
vam je pripravljeno! Vi ste se pokazali milosrdnima prema svo¬ 
joj potrebnoj i patničkoj braći. Uistinu kažem vam: Sto ste uči¬ 
nili jednom od moje najmanje braće, meni ste učinili (Mt 24,40). 

Veoma često Isus nagrađuje u ovom životu samilosne i 
darežljive duše, dajući im mnoge milosti i darove. Sveta Kata¬ 
rina Sijenska obratila je grešnicu Palmerinu svojom plemeni- 
tošću i ljubavlju. Palmerina je umrla i došla u čistilište. Sv. 
Katarina nije mirovala sve dotle dok nije oslobodila tu dušu 
čistilišnih muka. Kao nagradu naš je Gospodin dozvolio toj 
duši da se ukaže svetoj Katarini. Radije, sam naš Spasitelj 
pokazao je tu dušu svojoj službenici kao divan plod njezine lju¬ 
bavi i dobrote. 

Blaženi Rajmundo nam ovako opisuje taj slučaj: »Polovi¬ 
com 14. stoljeća sv. Katarina je upravo osvojila svoje rodno 
mjesto svakovrsnim djelima svoga milosrđa. U to vrijeme živje¬ 
la je u gradu Sijeni neka bolesnica, imenom Palmerina, kojoj je 
Katarina pokazala silnu svoju dobrotu. Ali ova je pokazala pre¬ 
ma svojoj dobročiniteljici najgadniju odvratnost, koja se kasni¬ 
je pretvorila u neopisivu mržnju. Kad više nije mogla da vidi 
sveticu ispred sebe i sluša njezin glas, nezahvalna Palmerina, 

sva ogorčena prema službenici Božjoj, stala je ocrnjivati njezin 
dobar glas najgorim optužbama. 

Katarina je učinila sve moguće da se izmiri s njom, ali sve 
je bilo uzalud. Videći tada da će sa svojom dobrotom, poni- 
znošću i dobrim djelima još više raspaliti nesretnu ženu na još 
veći bijes, obratila se Gospodinu i zamolila ga da se udostoji 
obratiti njezino otvrdnulo srce. Bog je uslišao Katarininu moli¬ 
tvu i ošinuo je Palmerinu tako da se na smrt razboljela. Ali ni 
ova kazna nije bila dovoljna da dime njezino srce i da se obrati. 
Kao nagradu za svu svoju plemenitost i njegu koju je svetica 
tako srdaćno pokazivala prema bolesnici, ta nesretna žena oba- 
sula je Katarinu pogrdama i odbila je ispred svojih očiju. 

Međutim njezin se život približavao kraju, i svećenik je 
došao da joj podijeli posljednje sakramente. Bolesnica nije bila 
u stanju da ih primi zbog mržnje koju je još uvijek pohranjivala 
u svom srcu i nije se htjela pomiriti. Katarina, čuvši to i vidjevši 
da ta nesretna žena stoji već s jednom nogom u paklu, bila je 
sva u suzama i neutješena. Puna tri dana i tri noći nije prestala 
moliti Boga za njezino obraćenje, dodavši još i postove svojim 
molitvama. 

»Što! Gospodine - zavapila je Katarina. Ti ćeš dozvoliti da 
ova duša propadne radi mene?! Zaklinjem Te, obrati je uz bilo 
kakvu cijenu i spasi je! Kazni mene radi njezinih grijeha što ih 
je zbog moje prisutnosti počinila. Kazni mene, a ne nju! Gospo¬ 
dine, nemoj mi odbiti ovu milost koju tražim od tebe! Neću Te 
napustiti sve dok to ne dobijem od Tebe! U ime Tvoje dobrote 
i milosrđa, zaklinjem Te svemilosni Spasitelju, da duša ove 
moje sestre ne ostavi tijelo sve dok je tvoja milost ne preporo¬ 
di!« 

Njezina je molitva - nadodaje živtopisac - bila tako moćna 
da je zaustavila smrt bolesne žene. Njezina je smrtna borba tra¬ 
jala tri dana i tri noći tako da su se sve bolničarke tomu čudile. 
Katarina je čitavo to vrijeme neprestano molila, i njezina je 
molitva završila - pobjedom! Sam Bog nije se mogao više opi¬ 
rati i učinio je djelo milosrđa: zraka nebeske svjetlosti prodrla 
je sve do srca umiruće žene, otkrila joj grozotu njezina grijeha 
i potakla je na pokajanje. Svetica, kojoj je sam Gospodin to 
objavio, požurila se do kreveta umiruće. Čim ju je bolesnica 
ugledala, pokazala joj je lice najbolje prijateljice, puna pošto¬ 
vanja. Optužujući samu sebe radi svoga grijeha, primila je s 

osobitom pobožnošću posljednje sakramente i preminula pomi¬ 
rena s Bogom 

Usprkos iskrenosti njezina obraćenja, netko bi mogao u 
strahu pomisliti da će ova jadna grešnica, koja je jedva izbjegla 
paklu, biti dugo osuđena na čistilišne muke. Ali plemenita 
Katarina učinila je sve moguće da bi Palmerina što je moguće 
prije ugledala rajsku slavu. 

Tako velika ljubav nije mogla ostati bez nagrade. »Naš je 
Gospodin - piše bi. Rajmundo - pokazao svojoj zaručnici Kata¬ 
rini tu dušu koju su njezine molitve spasile. Duša Palmerine 
bila je tako sjajna - sama Katarina mi je to kasnije rekla - da 
nije mogla naći riječi da opiše njezinu ljepotu. Još nije bila 
došla do slave gledanja Boga koju blaženici u nebu uživaju, ali 
je imala sjajnost koju joj je dao Stvoritelj i milost krštenja. Naš 
je Gospodin rekao Katarini: 

»Gledaj, kćeri moja! Ovo je ona izgubljena duša koju si ti 
našla. Zar ti ne izgleda sada kao najljepša i najdragocjenija? 
Tko ne bi bio spreman da podnese svaku vrstu patnje samo da 
spasi jedno takvo stvorenje? Stvorenje tako savršeno, i da je 
uvede u vječnu slavu? Ako sam Ja, koji sam vrhovna ljepota od 
koga proizlaze sve ostale ljepote svijeta, bio tako opčaran ljepo¬ 
tom dušš da sam sišao na zemlju i prolio svoju krv samo da ih 
spasim, s koliko većom ljubavlju vi morate raditi jedan za dru¬ 
goga da jedno tako divno stvorenje ne propadne?! Razlog da 
sam ti pokazao ovu dušu jest da ti budeš što je moguće marlji- 
vija u radu oko spasenja duša.« 

Sv. Magdalena de Pazzi, puna ljubavi prema preminulima, 
iscrpla je sve moguće izvore kršćanske ljubavi za ispokoj duše 
svoje majke. Dvije sedmice nakon njezine smrti da utješi svoju 
zaručnicu naš gospodin pokazao joj je dušu njezine drage maj¬ 
ke. Magdalena ju je vidjela u raju, svu obasjanu sjajnim svje¬ 
tlom i okruženu svecima, koji su se okupili oko nje. Čula je gdje 
joj ta blažena duša daje tri opomene koje su se duboko usjekle 
u njezinu pamet: 

»Pobrini se, draga kćeri, da se pokažeš u životu što poni- 
znijom. Ojpslužuj redovničku poslušnost i izvršuj mudro sva 
pravila.« Cim je to rekla, Magdalena je vidjela blaženu majku 
kako se udaljuje. Tako je ostala prepuna svete utjehe. (Cepari, 
život sv. Magdalene de Pazzi). 

PEDESETPRVO POGLAVLJE 

Blagodati — nagrađena ljubav prema pokojnima — sv. Toma 

Akvinski, njegova sestra i brat Romano - nadsvećenik 
Ponzoni i don Alfonzo Sanchez - BI. Margareta Marija i 
majka Greffier 

Anđeoski naućitelj sv. Toma Akvinski bio je također veo¬ 
ma pobožan prema patnićkim dušama, koje su mu se ukazale 
više puta. O tome nas uvjerava baš on sam. 

On je prinosio molitve i žrtve Bogu, osobito za duše premi¬ 
nulih koje je poznavao, ili koje su bile povezane s njim rodbin¬ 
skom vezom. 

Dok je služio kao profesor na sveučilištu u Parizu, izgubio 
je svoju sestru koja je preminula u Kapui, u samostanu sv. 
Marije, kojim je upravljala u to vrijeme kao opatica. Čim je 
Toma Čuo o njezinoj smrti, preporučio je s osobitim žarom dušu 
svoje sestre Bogu. Nekoliko dana kasnije sestra mu se ukazala, 
zaklinjući ga da joj se smiluje i da podvostruči svoje molitve i 
dobra djela, jer strašno trpi u ognju na drugome svijetu. Toma 
je tada požurio što je bolje mogao da bi za nju prikazao što veću 
zadovoljštinu. Također je zamolio i svoje prijatelje da se mole 
za nju. Na taj je naCin isposlovao oslobođenje svoje sestre, koja 
je sama došla da mu javi tu radosnu vijest. 

Poslije nekog vremena, dok ie po nalogu svojih starješina 
boravio u Rimu, ponovno mu se ukazala sestra u svoj svojoj sla¬ 
vi i trijumfalnom veselju. Rekla mu je da su njegove molitve 
uslišane i da je oslobođena od muka te da sada iae uživati vjeC- 
ni pokoj u krilu Božjem. 

Poznavajući veoma dobro nadnaravne veze s dušama, sve¬ 
tac se nije bojao da zapita dušu svoje sestre što se dogodilo s 
njegovom braćom Amoldom i Landolfom, koji su već davno bili 
pokojni. 

Amold je u nebu - odgovorila mu je sestra - gdje uživa 
veliki stupanj slave, jer je hrabro branio Crkvu i Vrhovnog 
Prvosvećenika od napadaja cara Fridrika. Što se pak tiće Lan- 
dolfa, on je još u čistilištu, gdje se mnogo mući i potrebit je na 
osobit naćin molitava. 

što se pak tebe tiče, dragi moj brate - nadodala je duža - 
očekuje te veličanstveno mjesto u raju za sve ono što si učinio za 
Crkvu. Požuri se i stavi sada zadnju točku na sav svoj rad što si 
ga poduzeo. I ti ćeš nam se brzo pridružiti.« 

Povijest je potvrdila da je zaista Toma živio samo kratko 
vrijeme poslije toga događaja. Jednom drugom zgodom, moleći 
se u crkvi sv. Dominika u Napulju, Toma je vidio gdje mu se 
približava brat Romano koji ga je naslijedio u Parizu na katedri 
teologije. Svetac je mislio da Romano upravo dolazi iz Pariza - 
nije naime još znao da je njegov brat bio već mrtav. Zato je 
odmah ustao i pošao prema njemu da ga pozdravi. Zapitao ga je 
za njegovo zdravlje i uzrok njegova putovanja. 

»Ja nisam više među živima na zemlji - rekao mu je njegov 
brat, redovnik, sa smiješkom. Po milosrđu Božjem već uživam 
veselje vječnog blaženstva. Došao sam na zapovijed Božju da te 
ohrabrim u tvojem radu.« 

»A ja, jesam li ja u stanju milosti?« - zapitao ga je odmah 
Toma. 

»Da, dragi brate, Tvoj se rad veoma sviđa Bogu.« 

»Jesi li ti bio u čistilišnim mukama?« 

»Da, ali samo 14 dana, zbog nekih malih nevjemosti za 
koje nisam dostatno zadovoljio na zemlji.« 

Toma, koji je stalno bio zaokupljen teološkim pitanjima, 
okoristio se tom prilikom da produbi što više otajstvo blaženog 
gledanja. Ali dobio je samo ovaj odgovor, i to iz psalma 47: »Što 
smo čuli, sad vidimo grad Boga našega«. 

Čim je Toma izgovorio te riječi, viđenja je nestalo, ostaviv¬ 
ši anđeoskog naučitelja svega obuzeta željom Vječnog Dobra. 

U 16. stoljeću dogodilo se nešto slično, a možda i još veli- 
čanstvenije od toga. U to doba živio je u Aroni nadsvećenik, 
veliki ljubitelj duša, časni Gracije Ponzoni, veoma bliski prija¬ 
telj sv. Karla Boromejskoga. Čitavo vrijeme svoga života taj se 
sveti čovjek brinuo za patničke duše. Za vrijeme kuge, koja je 
pokosila velik broj života u milanskoj biskupiji, Ponzoni nije 
bio zadovoljan samo time da dijeli sakramente žrtvama kuge. 
Zato se nije ustručavao da bude i grobarom te pokapa mrtvace. 

Nitko nije pokazivao dovoljno snage da se prihvati tog strašnog 
posla. S velikom ljubavlju i marom jednoga apostola pružao je 
pomoć unesrećenima u Aroni u njihovim posljednjim časovima. 
Pokapao ih je na groblju u blizini crkve sv. Marije. 

Jednoga dana upravo poslije Večernje molitve, dok je pro¬ 
lazio s don Alfonsom Sanchezom, upraviteljem Arone, naglo se 
zaustavi pogođen nekim izvanrednim viđenjem. Bojeći se da 
možda nije neka obmana, okrene se prema Sanchezu i reče mu: 

»Gospodine, vidite li neki prizor koji se upravo odvija pred 
mojim očima?« 

»Da« - odgovori upravitelj, koji je upravo promatrao isto 
viđenje. »Vidim, naime procesiju preminulih koji su se uputili 
prema crkvi. Otvoreno ti kažem da sve dok nisi o tome progo¬ 
vorio, nisam to mogao vjerovati svojim očima.« 

Tako osvjedočen o stvarnosti tog viđenja, nadsvećenik je 
nadodao: 

»Možda su to žrtve nedavne bolesti kuge koje nas žele upo¬ 
zoriti da su im potrebne naše molitve.« Odmah je naredio da 
zvone zvona i pozvao je župljane da dođu sljedećeg jutra i oba¬ 
ve svečane zadušnice za preminule (Život bi. Ponzonija, f. Ross. 
Merv. 75). 

Ovdje imamo dvije osobe koje je zdrav razum očuvao od 
bilo kakve obmane. Obojica su u isto vrijeme opazili i gledali 
istu sliku i oklijevali da povjeruju svojim vlastitim očima, dok 
nisu bili uvjereni da oči obojice gledaju isti prizor. Tu nema ni 
traga nekoj halucinaciji, tako da svaki čovjek zdrava razuma 
mora priznati da je to bio nadnaravni slučaj, što nam i sami 
očevici svjedoče. 

Ne možemo posumnjati ni u ta gore spomenuta prikazanja 
o kojima nam svjedoči sam sv. Toma Akvinski. 

Moramo doduše biti veoma oprezni i ne odbiti tako lako 
druge dokaze slične naravi kad nas o tome uvjeravanju osobe 
priznate svetosti i zaista vrijedne našega povjerenja. Bez sum¬ 
nje, moramo biti veoma razboriti; mislim, naime, na onu 
kršćansku razboritost koja nema ništa zajedničkoga s prazno¬ 
vjerjem i ohološću umišljenih glava koje smo već spomenuli na 
drugom mjestu. Sam je Isus upozorio svoje apostole riječima: 
ne budi nevjeran, nego vjeran (Iv 20. 27). 

Monsignor Languet, biskup u Soissonsu, govori isto tako o 
nekom slučaju u životu sv. Margarete Marije Alacque. 

Gospoda Billet, žena doktora koji je bio liječnik samostana 
u kojem je živjela bi. sestra, preminula je. Duša se pokojnice 
ukazala službenici Božjoj i zamolila je za njezine molitve. 
Također je zamolila da upozori njezina muža, liječnika u pogle¬ 
du dviju potajnih afera, koje dovode u opasnost njegovo vječno 
spasenje. Sveta je sestra sve to ispričala svojoj starješici, majci 
Greffier. Starješica je ismijala to njezino viđenje, kao i samu 
osobu koja joj je sve to povjerila. Tada je zabranila Margareti 
da nikome o tome išta reče. 

Ponizna se redovnica pokorila sa svom jednostavnošću. S 
istom takvom jednostavnošću sestra je ispričala i drugu poru¬ 
ku, koju je primila nekoliko dana kasnije od iste duše. Ali je 
starješica primila i tu drugu poruku s prezirom. 

Sljedeće noći starješica je bila veoma uznemirena nekom 
strašnom bukom i nemirom u svojoj sobi, tako da je mislila da 
će od straha umrijeti. Odmah je pozvala sestre i kad je prva 
pomoć došla, starješica je već bila t>ez svijesti. Kad se oporavi¬ 
la, ukorila je samu sebe zbog nevjere. Odmah su bez ikakva 
oklijevanja upozorili i liječnika u {»ogledu poruke koju je sestra 
Margareta primila. Liječnik je shvatio da je to bila opomena od 
samoga Boga, i time se okoristio. 

Sto se pak tiče majke Greffier, to ju je iskustvo poučilo da 
nije razborito ići s time tako daleko, pogotovo kad se tiče slave 
Božje i dobra našega bližnjega. Iako je nepovjerenje u sve i sva¬ 
šta najmudrija praksa. 

PEDESET DRUGO POGLAVLJE 

Blagodati — spasonosne misli - zadovoljiti radije 
u ovome životu nego u drugomu - sv. Augustin i sv. Ljudevit 

Bertrand - brat Lovro - otac Mihajlo De La Fontaine 

Osim koristi o kojima smo već govorili, ljubav prema pre¬ 
minulima veoma je spasonosna onima koji ih vrše. Ta ih ljubav 
potiče da budu gorljiviji u službi prema Bogu. Također ih 
nadahnjuje najsvetijim mislima. Misliti o dušama u čistilištu 
znači misliti o patnjama u drugome životu. Znači dozivati u 
pamet da moramo zadovoljiti za svaki svoj grijeh, bilo to ovdje 
ili na drugom svijetu. 

Pitamo sada: tko ne može razumjeti da je puno bolje zado¬ 
voljiti za grijehe ovdje zbog toga Sto su buduće kazne upravo 
strahovite? Ta opomena izgleda dolazi iz samoga čistiliSta, jer 
opetuje iste riječi koje čitamo u knjizi Nasljeduj Krista: 

»Bolje je da se očistimo od grijeha i da se oslobodimo od 
svojih mana sada nego da ih čistimo gore na drugome svijetu« 
(Naslj. Krista 1,24). 

Mislimo također i na onu drugu opomenu koju čitamo u 
jednom poglavlju iste knjige: »Tamo, u čistiliStu, jedan sat pat¬ 
nje bit će teži nego ovdje sto godina najstrasnije pokore.« 

Tako prožeti tim spasonosnim strahom rado podnosimo 
patnje sadašnjosti života. Na taj način možemo reći skupa sa sv. 
Augustinom i sv. Ljudevitom Bertrandom: Gospodine, ovdje 
pali, ovdje sijeci, ovdje ne praStaj samo da me poStediS u drugo¬ 
me.« 

Nadahnut ovim mislima, kršćanin gleda na patnje ovoga 
života, a napose na patnje teških bolesti, kao čistiliSte na ovom 
svijetu koje će ga osloboditi čistiliSta na drugomu. 

6. siječnja godine 1676. umro je u Lisabonu u dobi od 69 
godina sluga Božji GaSpar Lourenco, brat pomoćnik Družbe 

Isusove. Bio je vratar u kući zavjetovane braće tog Instituta. 
Sav je bio prožet ljubavlju prema siromasima i prema dušama 
u čistilištu. Uopće nije štedio sama sebe u službi bijednika. Bio 
je izvanredno domišljat, poučavajući ih da blagosivljaju Boga 
za svoju bijedu čime su mogli tako lako »kupiti« za sebe čitavo 
nebo. On sam bio je duboko proniknut patnjama koje je podno¬ 
sio za našega Gospodina. Upravo prekomjerno je mučio svoje 
tijelo te bi nadodao još i druge strogosti na vigilije dana kad bi 
imao primiti svetu pričest. U dobi od 79 godina nikada nije 
odgađao crkveni post ni nemrs. Također nije bilo dana da se 
nije bičevao barem dva puta dnevno. Čak u svojoj zadnjoj bole¬ 
sti brat bolničar je izjavio da ga ni nadolazak smrti nije mogao 
skloniti da svuče sa sebe košulju od same kostrijeti. Tako je bila 
silna njegova želja da umre na križu. Strahovite patnje koje je 
podnosio u svojoj smrtnoj borbi mogle su mu uistinu zamijeniti 
najstrože pokore. Kad su ga pitali da li puno trpi, odgovorio bi 
s veselim pogledom: »Podnosim svoje čistilište prije nego 
pođem u nebo.« 

Brat Lourenco je rođen na blagdan Bogojavljenja. Naš mu 
je Gospodin objavio da će taj krasni blagdan biti također dan 
njegove smrti. Kad je bolničar posjetio rano ujutro, zapitao ga 
je s nekim sumnjivim smiješkom na licu: »Brate, je li ovo dan 
kada očekuješ poći da uživaš gledanja Boga?« 

»Da - odgovorio je - i to čim primim po posljednji put pre¬ 
sveto tijelo svoga Spasitelja.« Stvarno, primio je svetu pričest i 
izdahnuo bez ikakve muke i smrtne borbe. 

Imamo, dakle, potpuni razlog da vjerujemo kako je Lou¬ 
renco govorio s nadnaravnom spoznajom istine, kad je rekao: 
»Podnosim sada svoje čistilište prije nego uđem u nebo.« 

Jedan drugi sluga Božji primio je isto tako uvjerenje od 
same Blažene Djevice - da će njegove ovozemrie patnje nado¬ 
mjestiti one u čistilištu. Govorimo o ocu Mihajlu de la Fontaine 
koji je je usnuo u Gospodinu 11. veljače godine 1606. u Valen¬ 
ciji, u Španjolskoj. Ovo je bio jedan od prvih misionara koji su 
radili za spasenje duša u Peruu. Najveća njegova briga bila je 
da poučava obraćenike i da im predoči strahotu grijeha. Zatim 
da im udahne pobožnost prema Majci Božjoj govoreći im o kre¬ 
postima ove divne Djevice. I napokon, učeći ih da mole ružarij 
u njezinu čast. 

Marija, pak, sa svoje strane nikada nije odbila da mu se 
pokaže majkom. Jednoga dana, potpuno iscrpljen od rada, 

legne na zemlju i nije imao snage da se sam digne. Tada ga je 
posjetila ona koju Crkva s pravom naziva: Utješiteljicom žalo¬ 
snih. Ohrabrila ga je, rekavši mu: 

»Ohrabri se, sine moj! Namijeni taj svoj umor za patnje u 
čistilištu za sama sebe. Sada strpljivo podnesi svoje patnje i 
tada će tvoja duša, ostavljajući ovaj svijet, ući sretna u nebeske 
dvore.« 

Ovo je viđenje bilo za oca De la Fontainea za vrijeme nje¬ 
gova života, a napose u času njegove smrti, obilan izvor utjehe. 
U zahvalu za ovu milost svakog je tjedna vršio neku osobitu 
pokoru. U času njegove smrti neki je redovnik velikih kreposti 
vidio njegovu dušu kako se diže prema nebu u društvu BI. Dj. 
Marije, prvaka apostola sv. Ivana Ev., i sv. Ignacija, utemeljite¬ 
lja Družbe Isusove. 

PEDESETTREĆE POGLAVLJE 

Blagodati — spasonosna uputa - BI. Marija od Anđela — 
sv. Petar Klaver i bolesni crnac - crnac i Bužarij 

Osim svetih misli koje nam donosi pobožnost prema svetim 
dušama, u isto vrijeme rastemo također i u duhovnom napret¬ 
ku. 

U životu BI. Marije od Anđela, karmelićanke, doznajemo 
kako su iznad svakog očekivanja duše često dolazile do nje iz 
čistilišta i molile je za njezinu pomoć, a kasnije bi joj se zahva¬ 
ljivale za svoje oslobođenje. Cesto bi razgovarale sa sestrom, 
dajući joj korisne savjete za nju samu, kao i za ostale sestre. Te 
su duše također otkrivale mnoge stvari iz drugoga svijeta. 

»U srijedu, u osmini Marijina Uznesenja - piše ona - za 
vrijeme Večernje molitve ukazala mi se neka od naših sestara. 
Bila je obučena u bijele haljine, okružena slavom i sjajem i tako 
lijepa da uopće ne nalazim ovdje na zemlji ništa što bi se moglo 
usporediti s njezinom ljepotom. Bojeći se ipak da to ne bude 
neka đavolska varka, oboružala sam se znakom svetoga križa, 
ali duša se, smijući poslije toga udaljila. Molila sam Gospodina 
da ne dozvoli da me đavao iskušava. Drugu noć sestra se ponov¬ 
no ukazala, oslovila me mojim imenom i rekla mi: »Dolazim od 
strane samoga Boga da ti javim da se nalazim u veselju vječno¬ 
ga blaženstva. Molim te, reci majci priori da Bog ne običava da 
joj objavi njezinu sudbinu koja je čeka. Reci joj također da se 
pouzda u sv. Josipa i u duše u čistilištu.« To rekavši, nestane je. 

Duše su iz čistilišta pomagale i sv. Petra Klavera, apostola 
crnaca, u Kartageni, u Kolumbiji, u njegovom apostolatu. Nije 
mogao tako lako zaboraviti duše svojih dragih crnaca poslije 
njihove smrti. Namjenjivao je za njih svoje pokore, molitve, 
svoje Mise i oproste što je moguće više, kaže otac Fleurijan, nje¬ 
gov životopisac. Tako se dogodilo da su te bijedne duše u čisti- 
lišnim mukama, sigurne u njegov moćni zagovor pred Gospodi¬ 
nom, dolazile do njegd i molile za pomoć njegovih molitava. 

»Pedantnost i nevjera našega vremena - kaže taj isti pisac 
- neće nas spriječiti da nadodamo još nekoliko slićnih primjera. 
Možda takri slučajevi mogu poslužiti slobodnim zidarima u 
njihovom dobroćudnom bockanju. Ali zar nije dovoljno za nas 
što znademo da je jedan te isti Bog tvorac i uzrok tih događaja? 
Još više, ti su slučajevi tako dobro dokazani da bi mogli poslu¬ 
žiti za povijest i kršćanskim čitateljima. 

Neki bolesni crnac, koga je svetac uzeo k sebi i postavio ga 
u svoj krevet, čuo je preko noći neki šum kao da netko duboko 
diše. Tada sav prestrašen skoči s kreveta, te pohiti do oca Kla- 
vera koji je upravo klečeći molio. 

»Ah, oče - poviče crnac - što je to ? Koja je to strašna buka 
koja me je prestrašila i ne da mi spavati?« 

»Vrati se, sine moj - odgovori mu sveti čovjek. Idi, sinko, i 
spavaj bez straha.« 

Tada, nakon što ga je otpremio u krevet, otvori vrata 
obližnje sobe, izgovori nekoliko riječi i najednom svaka buka 
prestane. 

Jednom je neka druga oveća skupina crnaca popravljala 
kuću nedaleko grada. Jedan od njih pođe ubrati drva na susjed¬ 
nom brežuljku. Dok se približavao šumi, čuo je gdje ga netko po 
imenu zove s vrha jednog drveta. Podigne oči u pravcu glasa i 
kad nikoga nije mogao vidjeti, pobjegne natrag do svojih dru¬ 
gova. Ali u jednom uskom klancu zaustavi ga neki strašni pri¬ 
zor, obasu ga hicima, lupajući po njemu bičem od komadića 
crveno-užarenog željeza. Tada mu neki glas progovori: Zašto 
ne nosiš sa sobom svoju krunicu? Ubuduće je uvjek nosi sa 
sobom i moli je za duše u čistilištu. Poslije toga prikaza ga je 
zamolila da zatraži od služavke 3 zlatnika koji njemu pripada¬ 
ju. On ih je odredio za oca Klavera da služi Mise na njegovu 
nakanu. Čim je to rekao, prikaze je nestalo. 

U međuvremenu lupanje udarcima i vika crnca došla je do 
ušiju njegovih drugova, koji su smjesta požurili do njega. Našli 
su ga više mrtva nego živa, čitavog u ranama koje je zadobio od 
udaraca. Nije imao snage da im kaže ni jedne riječi. Ponijeli su 
ga kući i tu je služavka priznala da su zlatnici još kod nje, a 
zapravo su pripadali crncu koji je nedavno umro. Otac Klaver 
bio je o svemu tome odmah obaviješten, te je služio Mise. Dao 
je krunicu crncu koji ju je od sada stalno nosio sa sobom i nika¬ 
da nije propustio da je izmoli svaki dan. 

PEDESETČETVRTO POGLAVLJE 

Dobrobiti - spasonosne upute - sv. Magdalena de Pazzi 
i sv. Benedikta - o. Pavao Hoffeć - časni otac de la 
Colombičre - otac Ljudevit Corbinelli 

Sv. Magdalena de Pazzi primila je upravo kod prikazanja 
jedne preminule duše izvanrednu pouku u pogledu redovničkih 
kreposti. Ona je živjela u samostan ju skupa s nekom sestrom po 
imenu Marija - Benedikta, koja se odlikovala pobožnošću, 
poslušnošću i ostalim redovničkim krepostima koje su pravi 
ures svetih duša. Tako je bila ponizna - kaže O. Cepari - i tako 
je sebe prezirala da bi bila pošla odveć daleko da nije s njome 
njezina starješica upravljala. Mogla je završiti kao osoba koja 
nema ni razboritosti ni svog vlastitog prosuđivanja. Jednom je 
izjavila da ne može nikako svladati svoju zavist prema sv. Alek- 
siju, koji je živio veoma povučenim životom, pun prezira prema 
ovom svijetu. Bila je tako spremna na posluh da bi kao malo 
dijete odmah skočila na mig svojih starješica. Ove su morale 
biti veoma oprezne u svojim naredbama prema njoj. Inače, ona 
bi pošla tako daleko, čak i preko same naredbe. Zaista je tako 
savršeno vladala svojim nagnućima, kao i svojim apetitom, da 
je bilo veoma teško zamisliti neku drugu osobu savršeniju u 
odricanju. 

Ta dobra sestra naglo je preminula, poslije kratke bolesti 
od nekoliko sati. Dan poslije njezine smrti, u subotu, za vrijeme 
svete Mise, dok su sestre pjevale Sanctus, Magdalena je pala u 
ekstazu. U tom stanju Bog joj je pokazao dušu preminule sestre 
u tjelesnom obliku u nebeskoj slavi. Bila je ukrašena zlatnom 
zvijezdom što ju je primila kao nagradu za svoju šarku ljubav. 
Svi njezini prsti bili su urešeni skupocijenim prstenima na 
račun njezine vjernosti u svim pravilima, kao i brige da posveti 
sve svoje, pa i one najmanje radove. Uvijek joj je bila draga 

poslušnost i patnje za Isusa Krista. Stvarno, nadvisila je sada u 
slavi veliko mnoštvo djevica. Promatrala je svoga Zaručnika 
Isusa s osobitom radošću i nadasve je ljubila poniznost. Prema 
riječima našega Spasitelja: »Onaj koji se ponizi bit će uzvišen«: 
to je, eto, bila prekrasna lekcija koju je primila u zaslugu za 
svoju ljubav prema preminulima. 

Misao, dakle, na čistilište potiče nas da zdušno radimo i da 
izbjegavamo i najmanje pogreške, s namjerom da izbjegnemo 
strašnim mukama u drugom životu. 

Otac Pavao Hoffće koji je sveto preminuo u Ingolstadtu 
godine 1608, imao je stalno na umu tu misao, što je bilo od veli¬ 
ke koristi za njega, kao i za druge. Nikada nije prestao voditi 
računa o ćistilištu, niti je prestao pomagati jadne duše koje su 
ga često posjećivale i molile za njegove molitve i dobra djela. 

Dok je bio starješina svoje braće u samostanu, često ih je 
opominjao da rade oko svoga posvećenja, da bi na taj način bili 
mnogo spremniji da i druge posvećuju i da nikada ne propuste 
ni najmanje pravilo svoga Reda. Tada bi znao nadodati u svoj 
svojoj poniznosti: »....inače bojim se da biste poslije smrti mogli 
doći poput ostalih duša i moliti me za molitve, kako bih vas 
oslobodio od čistilišnih muka.« 

U svojim posljdnjim časovima bio je veoma zaokupljen u 
razgovoru s našim Gospodinom, njegovom Blaženom Majkom i 
svecima. Također je imao i veoma dirljiv posjet jedne neobično 
svete duše koja je 2-3 dana prije njega pošla u nebo. I sada ga 
je pozivala da ide i uživa vječnu Božju ljubav (Menologija Dru¬ 
žbe Isusove Dec. 17). 

Kad kažemo da nas pomisao na čistilište potiče da se 
poslužimo svim mogućim sredstvima kako da izbjegnemo čisti- 
lišnim mukama, onda je to očit znak da se ipak bojimo da ćemo 
jednog dana prispjeti tamo. 

A sada promotrimo: na čemu se zasniva taj strah? Ako 
samo malo razmišljamo o svetosti koja se zahtijeva da uđemo u 
nebo i slabosti naše ljudske naravi koja je izvor tolikih mana, 
onda ćemo lako razumjeti da taj strah itekako ima čvrstu pod¬ 
logu. Osim toga, zar primjeri gore navedeni ne pokazuju dovolj¬ 
no da često i najsvetije duše moraju ispaštati u drugom životu? 

Časni otac Klaudije de la Colombićre umro je na glasu sve¬ 
tosti u Paray 15. veljače 1682. godine, kao što mu je blažena 
Margareta Marija to i prorekla. Čim je ispustio svoju svetu 
dušu, neka pobožna djevojčica potrčala je do sv. Margarete da 

joj objavi njegovu smrt. Sveta je redovnica bez ikakva znaka 
uznemireno ili očajnih tužaljki, jednostavno rekla djevojčici: 

»Idi brzo i moli se Bogu za njega. Pobrini se da se posvuda 
prinesu molitve za ispokoj njegove duže.« 

Ovaj je sveti otac preminuo u 5 sati ujutro. Tog istog dana 
svetica je napisala djevojčici ovih nekoliko riječi: »Nemoj se 
žalostiti! Zovi ga! Ne boj se ničega! Moćniji je sada da nam 
dođe u pomoć nego ikada prije.« 

Te nam riječi pomažu da shvatimo kako joj je sama nadna¬ 
ravna milost objavila smrt tog svetog čovjeka, kao i stanje nje¬ 
gove duže na drugom svijetu. 

Mirnoća i nepomućenost sestre Margarete u času smrti 
svoga duhovnog vode, koji ju je vodio u njezinom duhovnom 
životu, pokazuje jož jedno čudo. Ta blažena sestra nižta drugo 
nije tražila nego ljubiti Boga i sve ostalo u Bogu. Bog je posve 
zauzeo mjesto u njezinom srcu i sažgao je ognjem svoje ljubavi 
svaku drugu privrženost prema stvorenjima. Njezina starježica 
se divila njezinoj savrženoj smirenosti na vijest ovoga svetoga 
misionara. Tako Margareta nije tražila nikakve izvanredne 
pokore za ispokoj njegove duže. Njezin je, naime, običaj bio da 
tako nežto uvijek poduzme u slučaju smrti osobe s kojom je bila 
usko povezana ili upoznata. Majka je starježica zapitala ovu 
službenicu Božju koji je razlog svemu tome, a redovnica joj je 
jednostavno odgovorila: 

»Njemu to sada nije potreba. On je radije sada spreman da 
se moli za nas. Božansko srce Isusovo ga je uzvisilo u Nebu. 
Samo je morao ispažtati neki neznatni nemar u pobožnosti pre¬ 
ma Božanskoj ljubavi. Njegova je duža bila ližena gledanja 
Boga od časa kad je duža ostavila tijelo sve dok njegovi pos¬ 
mrtni ostaci nisu položeni u grob.« 

Rado ćemo donijeti jož jedan primjer, i to slučaj o. Corbi- 
nellija. Ni taj sveti čovjek nije bio požteđen čistiližta. Doduže, 
nije se morao zaustaviti u čistiližtu, ali je morao proći kroz 
čistiližni oganj prije nego je pristupio pred Božje lice. 

Otac Ljudevit Corbinelli, član Družbe Isusove, umro je na 
glasu svetosti u kući zavjetovane braće u Rimu godine 1591, 
gotovo u isto vrijeme kao i Alojzije Gonzaga. 

Prigodom tragične smrti Henrika n, kralja Francuske, sav 
mu se svijet zgadio, i tada je Corbinelli odlučio da se posve 
posveti u službi Bogu. 

Godine 1559. princeza Elizabeta slavila je najsvečaniju 
svadbu u Parizu. Između ostalih zabava bio je pripremljen i 
turnir u kojem se isticao svojim sjajem najljepši cvijet francu¬ 
skog plemstva i viteštva. Sam kralj se pokazao okružen sjajem 
svoga dvora. Među gledaocima koji su došli čak iz drugih zema¬ 
lja nažao se i mladi Ljudevit Corbinelli, koji je došao iz svog 
rodnog grada Firence da prisustvuje tom slavlju. Corbinelli je s 
udivljenjem promatrao slavu francuskog monarha upravo na 
vrhuncu njegove veličine i napretka. Kad najednom vidi 
monarha gdje pada pogođen smrtnim udarcem nekog nespret- 
njakoviča. Namjeravajući da pogodi Montgomeryja, smrtno je 
ranio kralja, koji je izdahnuo u lokvi krvi. 

U tren oka nestalo je njegove slave, a kraljevsko veličan¬ 
stvo bilo je ovito mrtvačkim plaštem. Taj je prizor spasonosno 
djelovao na Corbinellija, videći kako ispraznost ljudske veliči¬ 
ne tragično završava. Taj se plemić odrekao svijeta i prigrlio 
redovnički život u Družbi Isusovoj. Njegov je život odsada bio 
život sveca, a smrt puna radosti za sve one koji su se našli u nje¬ 
govoj blizini. To se dogodilo nekoliko dana prije smrti sv. Aloj- 
zija, koji je ležao bolestan u kolegiju u Rimu. Naš novi svetac 
javio je kardinalu Bellarminu da je duša oca Corbinellija ušla u 
nebesku slavu. A kad ga je kardinal zapitao da li je njegova 
duša morala proći kroz čistilište, odgovorio je: »Prošla je kroz 
čistilište, ali se nije tu zaustavljala.« 

PEDESETPETO POGLAVLJE 

Blagodati - pobude na Sto veći žar - opomene za sve nas - 
mogućnost da dođemo u ćistilište - kako da se poslužimo 
tim sredstvima - sv. Katarina iz Genove 

Ako svete redovničke duše Bogu posvećene prolaze kroz 
čistiliSte, iako se tu ne zadržavaju, zar se ne moramo i mi bojati 
da ćemo i mi ne samo proći kroz ćistilište već ostati u kraće ili 
duže vrijeme? Da li možemo živjeti u nekoj sigurnosti, recimo, 
u najmanju ruku veoma nerazboritoj? Naša vjera kao i naša 
savjest govore nam da je taj naš strah od ćistilišta veoma obra¬ 
zložen. 

Idimo još dalje, dragi ćitatelju, i slobodno recimo da s malo 
više pažnje moraš priznati da je veoma vjerojatno, ako ne goto¬ 
vo sigurno, da ćeš doći u ćistilište. Zar nije istina da će naša 
duša nakon što ostavi svoje tijelo poći u jedno od triju stanova 
koje nam vjera oznaćuje: pakao, nebo ili ćistilište? Hoćeš li poći 
u pakao? Vjerojatno da nećeš, jer gajiš strašnu odvratnost pre¬ 
ma grijehu, a da ne bi nizašto na ovom svijetu poćinio taj grijeh, 
ili da ostaneš u tom grijehu nakon što si ga poćinio. Hoćeš li 
doći u nebo? Sigurno si spreman da smjesta odgovoriš da nisi 
dostojan takve milosti. Onda ti ne ostaje drugo nego ćistilište. 
Moraš se time zadovoljiti da je veoma vjerojatno, gotovo sigur¬ 
no, da ćeš dospjeti u to mjesto ispaštanja. 

Stavljajući ovu stvarnu istinu pred svoje oči, dragi ćitate¬ 
lju, nemoj misliti da te ni u kojem siućaju ne želim zastrašiti ili 
pak da ti oduzmem svaku nadu da uđeš u nebo i bez ćistilišta. 
Naprotiv, ova nada mora biti duboko pohranjena u našem srcu. 
To je, naime, duh Isusa Krista koji ne želi ni izdaleka da njegovi 
ućenici trebaju ispaštanja na drugom svijetu. On je ustanovio 
čak i sakramente, uspostavio sredstva svake vrste da bismo 
mogli potpuno zadovoljiti još na ovom svijetu. Ali mi lako i 

veoma često zanemarujemo ta sredstva. Jedino što možemo uči¬ 
niti jest da nas taj sveti strah stalno potišće da se poslužimo tim 
sredstvima. 

Koja su pak to sredstva kojim se možemo poslužiti da 
izbjegnemo, ili u najmanju ruku da skratimo, svoje čistilište i 
ublažimo njegovu žestinu? 

To su očevidno pobožne vježbe i dobra djela koja nam naj¬ 
bolje mogu pomoći da zadovoljimo za svoje pogreške na ovome 
svijetu i tako nađemo milosrđe pred Bogom. 

Evo nekoliko: 

1. Pobožnost prema BI. Djevici Mariji, kao i vjerno nošenje 
njezina škapulara. 

2. Djela milosrđa prema živima i mrtvima. 

3. Mrtvenje i poslušnost. 

4. Pobožno primanje sakramenata, osobito pred samu smrt. 

5. Pouzdanje u Božje milosrđe. 

6. Sveto prihvatiti smrt u zajedništvu sa Isusovom smrti na 
križu. 

Ova su sredstva dovoljno moćna da nas očuvaju od čistili- 
šta, ali samo ako se budemo služili njima. Sada pak da bismo ih 
ozbiljno i sa svom ustrajnošću upotrebljavali, potrebit je jedan 
uvjet: treba donijeti čvrstu odluku da želimo zadovoljiti na 
ovome svijetu radije nego na drugom. Ta odluka treba da se 
temelji na vjeri koja nas uči kako je lako zadovoljiti na ovom 
svijetu, a kako strašno u čistilištu. 

»Dogovori se sa svojim neprijateljem na vrijeme - kaže 
Isus - dok si na putu s njime, jer te može tvoj neprijatelj predati 
sucu, a sudac tamničaru. Nećeš izići odatle sve dok ne isplatiš 
i najmanji svoj dug« (Mt 5,25). 

Da se pomirimo sa svojim neprijateljem još na putu, znači, 
prema riječima našega Spasitelja, da moramo ublažiti Božju 
pravdu i dati zadovoljštinu dok smo još u životu prije negoli 
dođemo do onog nepromjenjivog vječnoga suda gdje više nema 
mjesta pokori i gdje treba da se pokorimo svim strogim zahtje¬ 
vima pravde. 

Zar nije ovaj savjet našega Božanskoga Spasitelja veoma 
mudar? Zar se možemo pokazati pred Božjim sudom sa svim 
silnim dugom čega smo se mogli veoma lako osloboditi djelima 
pokore, a koji ćemo sada morati ispaštati godinama u patnja¬ 
ma. 

»Onaj koji Cisti sama sebe od grijeha na ovom svijetu - 
kaže sv. Katarina iz Genove - zadovoljava samo malim novči¬ 
ćem dug od 1.000 dukata. Onaj pak koji Čeka da isplati svoj dug 
u drugom životu, pristaje da isplati 1.000 dukata za ono što je 
mogao prije za života isplatiti samo malenkošću.« 

Moramo, dakle, započeti čvrstom i učinkovitom odlukom 
da zadovoljimo u ovom životu. To je čvrsti temelj. Tako nakon 
što položimo temelje na čvrstoj stijeni, moramo upotrebljavati 
sredstva koja smo gore spomenuli. 

PEDESETŽESTO poglavlje 

Sredstva kako da izbjegnemo čistilištu - osobita pobožnost 
BI. Djevici - o. Jeronim Carvalho - Sv. Brigita - 
škapular karmelskog reda 

Sedam Božji sluga izražava sva ta sredstva jednim izra¬ 
zom: očistimo svoje duže vodom i ognjem! To znači: vodom 
suza i vatrom ljubavi i dobrih djela. U stvari možemo ih svrstati 
u dvije vježbe, sve u skladu sa Sv. pismom. Duše se, naime, čiste 
od svojih ljaga poput zlata u vatri. 

Budući da u svemu moramo biti prije svega praktični ljudi, 
zato slijedimo metodu koju smo već naznačili, u kojoj se sveci i 
dobre duše vježbaju s tolikim uspjehom. 

Na prvom mjestu moramo biti Sto je moguće pobožniji BI. 
Djevici Mariji. Tako ćemo postići veliku čistoću duSe, pa prema 
tome imati manje straha od čistiliSta. Ova će dobra majka 
pomagati svoju dobru djecu na čišćenju svojih duSa, kao i u 
skraćivanju trajanja čistiliSta. Tako ćemo živjeti u stalnoj nadi 
i s najvećim pouzdanjem. Blažena Gospa želi da nas čistiliSne 
pratnje ne uznemiruju te da se ne prepustimo pretjeranom stra¬ 
hu. 

Blažena Djevica udostojala se ukazati svomu slugi Jeroni¬ 
mu Carvalhu, koga smo već gore jednom spomenuli. »Pouzdaj 
se, sine moj, - rekla mu je Gospa - ja sam majka milosrđa jed¬ 
nako svojoj djeci u čistiliStu kao i onoj koji joS hodaju zem¬ 
ljom.« 

U objavama sv. Brigite čitamo nešto veoma slično: »Ja sam 
majka svima onima koji ispaštaju svoje grijehe. Moje molitve 
ublažuju kazne onima koji ih podnose za svoje pogreške« - 
rekla je Blažena Djevica sv. Brigiti (Knjiga 4. pogl. 1.). 

Oni pak koji nose sveti škapular imaju osobitu Marijinu 
zaštitu. Pobožnost svetog škapulara ne sadrži molitve poput 

ružarija, nego u pobožnom nošenju neke vrste odijela kao što ga 
ima Kraljica neba. 

Škapular Naše Gospe od Brda Karme], o kojemu ovdje 
govorimo, potječe tamo od 13. stoljeća. O njemu je najprije pro¬ 
povijedao blaženi Šimun Stock, peti general karmelićana. Taj 
glasoviti sluga Marijin, rođen u Kentu, u Engleskoj, godine 
1100. još kao mladić povukao se u osamljenu šumu i posvetio se 
pokori i molitvi. Najprije je izabrao sebi stan u šupljini nekog 
stabla, privjesio na njemu križ i sliku Blažene Djevice Marije, 
koju je poštivao kao svoju majku i stalno je zazivao s najvećom 
odanošću. Punih dvanaest godina usrdno je molio da mu objavi 
što bi najbolje mogao učiniti, a da to bude milo njezinom 
Božanskom Sinu. Kraljica neba mu je savjetovala da uđe u Red 
karmelićana, koji se osobito odlikovao u njezinoj službi. Šimun 
je poslušao i tako pod pokroviteljstvom Marijinim postao uzo¬ 
ran redovnik i pravi ures karmelićanskog Reda, kojim je tako¬ 
đer upravljao kao vrhovni starješina godine 1245. 

Jednoga dana - upravo 16. VII. 1251 - Blažena Djevica mu 
se prikazala okružena mnoštvom nebeskih duhova. Njezino lice 
je sjalo od radosti. Dala mu je škapular smeđe boje i rekla mu: 

»Primi, dragi moj sine, ovaj škapular svoga Reda. To je 
oznaka moje bratovštine i ujedno zalog časti koju sam isprosila 
za tebe i za svu braću karmelskoga Reda. Oni koji umru noseći 
pobožno na sebi ovaj škapular bit će očuvani od vječnog ognja. 
To je znak spasenja, obrana u pogibeljima, zalog mira i osobite 
zaštite sve do konca svijeta. 

Dobri starac je proširio, gdje god je mogao, tu vijest, dije¬ 
leći škapular, liječeći bolesne i čineći druga čudesa kao dokaz 
tog divnog apostolata. Odmah su kralj Edward I, kralj Engle¬ 
ske, zatim Ljudevit IX, kralj Francuske, te poslije njih gotovo 
sva kraljevstva Evrope, kao njihovi podanici, nosili taj habit. 
Od toga doba počinje ta slavna bratovština škapulara, koja je 
nedavno i kanonski priznata od Svete Stolice. 

Marija nije bila zadovoljna samo tim privilegijem. Obećala 
je još jednu milost osobito članovima Bratovštine škapulara 
jamčeći im što brže oslobođenje iz čistilišnih muka. 

Po prilici 50 godina poslije smrti bi. Šimuna, sv. Otac papa 
Ivan 22, dok je rano molio Jutarnju molitvu, vidio je Majku 
Božju svu u sjaju: na sebi je imala habit, odijelo, karmelskog 
Reda. Između ostaloga rekla mu je tom zgodom i ovo: 

»Ako se nade tko od karmelskog Reda ili Članova Bratov¬ 
štine karmelskog Reda koji su osuđeni na Cistilišne muke zbog 
svojih grijeha, ja ću ih posjetiti kao ljubezna majka u subotu 
poslije njihove smrti. Ja ću ih osloboditi i povesti sa sobom do 
svetog brda vjećnoga života.« 

Eto, to su rijeći koje je sam papa stavio u usta Marije u 
svom glasovitom Pismu (Buli) 3. III. 1322. godine, općenito 
poznatom pod imenom SUBOTNJE PISMO (Bula). To svoje 
pismo papa završava ovim rijećima: »Prihvaćam taj sveti 
oprost. Odobravam i potvrđujem to na zemlji kao što je to sam 
Isus Krist milostivo poklonio na nebu zaslugama preblažene 
Djevice Marije.« Mnogi su prvosvećenici poslije njega potvrdili 
taj privilegij svojim (bulama), kao i raznim dekretima. 

Eto, to vam je pobožnost svetoga škapulara. Mnoge 
pobožne duše ćitavoga kršćanskoga svijeta posvetile su tu 
pobožnost, ukljućujući svjedočanstva više od 22 papa, knjiga¬ 
ma i molbenicama bezbrojnih pobožnih pisaca, kao i velikim 
brojem čudesa kroz zadnjih 600 godina. 

Svete uspomene papa Benedikt 14. kaže: 

»Onaj koji dovede u sumnju vjerodostojnost ovog škapula¬ 
ra ili zaniječe njegove privilegije bio bi drski klevetnik same 
vjere.« 

PEDESETSEDMO POGLAVLJE 

Sredstva da izbjegnemo čistilištu - ljubav i milosrđe — 

prorok Danijel i babilonski kralj - Sv. Petar Damjan 
i Ivan Patrizzi 

Do sada smo govorili o sredstvima kako možemo izbjeći 
čistilištu. Ta sredstva su: nježna pobožnost prema Mariji, zatim 
djelotvorna ljubav i djela milosiđa svake vrste. 

»Mnogi su joj grijesi oprošteni, jer je mnogo ljubila« - 
rekao je naš Spasitelj o grešnici Magdaleni (Lk 7,47). 

»Blaženi milosrdni jer će milosrđe postići« (Mt 5,7). 

»Ne sudite, i nećete biti suđeni! Ne osuđujte, i nećete biti 
osuđeni! Oprostite, i bit će vam oprošteno« (Lk 6,37). 

»Ako oprostite ljudima njihove uvrede, tada će i nebeski 
Otac oprostiti vama vaše uvrede« (Mt 6,14). 

»Daj svakomu koji od tebe nešto ište; daj, i bit će dano i 
tebi!« Mjerom kojom drugima mjerite tom istom mjerom bit će 
i vama odmjereno« (Lk. 6,30). 

»Napravite sebi prijatelje od nepravedno stečenog novca, 
da bi vas, kada se nađete u nevolji (kada pređete s ovoga svije¬ 
ta), primili u svoja vječna prebivališta.« (Lk. 16,9). Sveti Duh 
kaže preko svoga kralja proroka: »Blagoslovljen koji razumije 
potrebe bijednika i siromaha; Gospodin će ga osloboditi u dan 
nevolje (Ps 40). 

Sve nam te riječi jasno pokazuju da za svaku našu ljubav, 
milosrđe, blagonaklonost prema siromasima, kao i prema gre- 
šnicima, prema neprijateljima, kao i onim koji vas vrijeđaju, 
prema pokojnicima koji se nalaze u velikoj potrebi naših moli¬ 
tava: za svu tu svoju ljubav naći ćemo milosrđe na sudu vrhov¬ 
nog suca. 

Bogataši ovoga svijeta treba da više strahuju. 

»Ja vama, bogataši! - kaže Sin Božji - jer ste dobili svoju 
nagradu! Jao vama koji ste siti, jer ćete jednog dana biti gladni. 
Jao vama koji se sada smijete: jednoga dana ćete tugovati i pla¬ 
kati !« (Lk 6,24). 

Zacijelo, na ovakve rijeći samoga Boga morali bi strepiti 
bogataši, ljubitelji ovoga svijeta. Ali da su htjeli, mogli su svoja 
bogatstva pretvoriti u veliko sredstvo spasenja. Mogli su otku¬ 
piti svoje grijehe i isplatiti strašne dugove pomoću obilnih 
milostinja. »Neka ti, o kralju moj, savjet bude povoljan - kaže 
Danijel oholom Nabuku. Otkupi svoje grijehe milostinjama, a 
svoja bezakonja djelima milosrđa!« (Dn. 4,24)« 

»Milostinja briše sve grijehe i oslobađa od smrti i neće 
dopustiti da duša siđe u tmine. Milostinje pružaju veliko pou¬ 
zdanje pred Svevišnjim Bogom svima koji se služe milosrđem« 
- kaže Tobija svomu sinu (Tob 4,11-12). 

Sve to naš Spasitelj potvrđuje. Čak ide i još dalje, kad kaže 
farizejima: »I od onoga što vam ostane dajte milostinju, i, gle, 
sve će vam biti ćisto i oprošteno.« 

Kako su bezumni bogataši koji posjeduju u svojim rukama 
tako velika sredstva kojima mogu sebi osigurati buduću sreću, 
a oni sve to zanemaruju! Koja ludost ne htjeti poslužiti se svim 
tim dobrima na svoje dobro za što će morati jednoga dana dati 
Bogu raćun o svemu tomu! Koja ludost poći u pakao i tu gor- 
jeti! Ili u ćistilište i tu gorjeti, a svoje bogatstvo ostaviti gra¬ 
bežljivim i nezahvalnim nasljednicima koji će darovati svoje 
preminule dobročinitelje najviše kakvom kratkom molitvom, 
suzom ili možda još čime, ako ih se uopće sjete! 

Ali, naprotiv, kako su sretni oni kršćani koji dobro shvaća¬ 
ju da su oni samo upravitelji dobara pred Bogom koja su primili 
od njega; koji misle samo kako će što bolje raspolagati njima 
prema savjetima samoga Isusa Krista komu jednoga dana 
moraju položiti račun. Koji se služe svojim dobrima da pribave 
sebi prijatelja, braniča i branitelja u vječnosti! 

Sv. Petar Damijanski u jednom od svojih djela prikazuje 
nam sljedeći slučaj (Tract. 34): 

»Neki rimski gospodin, imenom Ivan Patrizzi, umrije. Iako 
kršćanin, njegov život bio je poput većine bogataša ovoga svije¬ 
ta, daleko drukčiji od života svog božanskog Učitelja, koji je 
bio siromašan, patnik i tmjem okrunjen. Za svoju veliku sreću 
bio je ipak darežljiv prema siromasima. Pošao je tako daleko da 
je čak i svoje odijelo svukao sa sebe i dao ga siromahu. 

Nekoliko dana poslije njegove smrti neki sveti svećenik, dok je 
molio, bio je uzdignut u ekstazu i prenesen u duhu u baziliku 
sv. Cecilije, jednu od najčuvenijih bazilika u Rimu. Tu je u 
zanosu vidio veliki broj djevica nebeskih: sv. Ceciliju, sv. Aga- 
tu, sv. Agnezu i neke druge, kako stoje oko veličanstvenog pri¬ 
jestolja na kojemu je sjedila Kraljica neba, sva okružena anđe¬ 
lima i blaženim duhovima. 

U taj Cas došla je neka siromašna žena, odjevena u veoma 
siromašno odijelo, ali je imala na svojim ramenima ogrtač od 
veoma skupocjenog krzna. Klekla je pred nebesku Kraljicu, 
sklopila ruke, dok su joj oči bile pune suza. Tada progovori s 
nekim veselim pouzdanjem: »Majko milosrđa, u ime svoje nei¬ 
zrecive dobrote molim te smiluj se nesretnom Ivanu Patrizziju, 
koji je upravo preminuo i koji trpi grozne muke u čistilištu!« 

Tri puta je opetovala istu molitvu, svaki put s puno više 
žara, ali nije primila nikakav odgovor. 

»Ti znaš, premilostiva Kraljice, ja sam ona siromašna žena 
koja sam na ulazu u baziliku prosila milostinju usred zime, 
nemajući Cime da se pokrijem osim svojim dronjcima. Ah, kako 
sam se tada tresla od zime! Ivan, koga sam zamolila u ime naše 
Gospe, skinuo je sa sebe svoj dragocjeni ogrtač i stavio ga oko 
mene. Zar jedan tako velik čin ljubavi, učinjen u ime tvoje, 
Marijo, ne zaslužuje oprost?« 

Na tu dirljivu molbu Kraljica neba je ljubazno pogledala 
siromašnu ženu koja je molila. 

»Čovjek za koga moliš - rekla je Marija - osuđen je na duge 
godine strašnih muka zbog bezbrojnih svojih grijeha. Ali jer je 
posjedovao dvije osobite kreposti, i to: milosrđe prema siroma¬ 
sima i pobožnost prema mojim oltarima, pristajem na to da mu 
pružim svoju pomoć.« 

Na te riječi čitava je povorka {»osvjedočila s veseljem i 
zahvalnošću prema Majci milosrđa. Patrizzi se tada ukazao, sav 
blijed, iznakažen u licu, vezan u lance što su mu prouzrokovati 
velike rane. Sveta ga je Djevica pogledala s osobitom nježnoš¬ 
ću. Naredila je da mu oduzmu lanci, da se obuče u svečano odi¬ 
jelo i da se tada priključi svecima i blaženim duhovima, koji su 
stajali oko njezina prijestolja. 

Ta je naredba smjesta izvršena, i tada je prikaze nestalo. 
Sveti svećenik, koji je bio tako radostan tim ukazanjem, nije od 
tada nikada prestao da priča o blagosti naše Gospe prema siro- 

mažnim du&una u čistiliStu, a napose prema onima koji su se 
posvetili njezinoj službi i koji su gajili veliku ljubav prema siro¬ 
masima. 

PEDESETOSMO POGLAVLJE 

Sredstva da izbjegnemo ćistilištu - BI. Margareta Marija i 

patničke duše - novakinja i njezin otac - duša koja je 
trpjela bez pritužbe 

Mnoge objave našega Gospodina BI. Margareti Mariji u 
pogledu čistilišta pokazuju kako su stroge kazne koje nas čeka¬ 
ju za naše grijehe protiv ljubavi. 

»Jednog dana - piše Msgr. Languet - naš je Gospodin 
pokazao svojoj službenici neke duše koje su bile lišene zagovora 
Blažene Djevice i svetaca, čak i posjeta njihovih anđela čuva¬ 
ra.« To je bilo - rekao joj je Božanski Učitelj - kao kazna za 
pomanjkanja u poslušnosti svojim starješicama, kao i za neke 
nesporazume s njima. Mnoge od tih duša bile su osuđene na 
dugi niz godina u strašnom ognju. Ova blažena sestra je raspo- 
znala mnoge duše koje su živjele u samostanu i koje su zbog 
pomanjkanja u slozi i ljubavi među sestrama bile lišene molita¬ 
va zajednice i tako nisu dobivale nikakva olakšanja. 

Ako je istina da Bog kažnjava tako strogo one koji se ogri¬ 
ješe o ljubav, onda če On biti neizmjerno milosrdan prema oni¬ 
ma koji se vježbaju u toj kreposti, tako dragoj Njegovom srcu. 

»Prije svega - kaže nam naš Gospodin preko svoga aposto¬ 
la sv. Petra - imajte uvijek uzajamnu ljubav među sobom, jer 
ljubav pokriva mnoštvo grijeha« (1 Pt 4,8). 

Počujmo ponovno Msgr. Langueta u »Životu Margarete 
Marije«. Ista Ma;ka Greffier, koja je sve to zabilježila u svojem 
memoarima poslije smrti blažene sestre, svjedoči nam o sljede¬ 
ćem događaju: 

»Ne mogu prešutjeti uzroke nekih okolnosti, koje jasno 
pokazuju kako je bila istinita objava službenici Božjoj. Otac 
jedne od novakinja bio je uzrok tome. Taj gospodin je preminuo 
pred nekoliko dana. Sva redovnička zajednica ga je preporu- 

Čavala u svojim molitvama. Ljubav sestre Margarete, koja je u 
to vrijeme bila učiteljica novakinja, poticala ju je da se sve više 
moli za svog oca. 

Nekoliko dana kasnije, upravo dok je ova novakinja molila 
i preporučivala svog oca, sestra učiteljica joj je rekla: 

»Draga kćeri, budi posve mirna. Tvoj je otac u takvom sta¬ 
nju da se on može radije moliti za nas. Pitaj svoju majku koje je 
divno djelo tvoj otac izvršio prije svoje smrti. Upravo to mu je 
djelo donijelo od Boga blagi sud.« 

Za to djelo novakinja nije uopće ništa znala. Nitko u čita¬ 
voj Paray nije ništa znao o okolnostima smrti koja se zbila 
dosta daleko od grada. Novakinja nije imala sreću da vidi svoju 
majku, nego dosta kasnije, i to na dan svoga zavjetovanja. 
Istom je tada zapitala majku koje je to divno djelo koje je tata 
izvršio prije svoje smrti. 

»Kad su mu donijeli popudbinu - majka joj je odgovorila - 
neki je mesar slijedio one koji su išli u pratnji sa presvetim 
Sakramentom i sakrio se u jednom kutiću sobe. Tada ga je bole¬ 
snik pozvao po imenu i zamolio ga da se približi, ispružio mu je 
svoju ruku na način koji nije uobičajen osobama njegova polo¬ 
žaja. Zamolio ga je da mu oprosti na strogim riječima kojima ga 
je znao osloviti od vremena do vremena. Zamolio je sve prisutne 
da budu svjedoci kako je na taj način popravio svoju predašnju 
pogrešku.« 

»To je sestri Margareti objavio sam Bog kako se to dogodi¬ 
lo. Tako je novakinja napokon istom sada doznala o toj utješnoj 
istini da je njezin otac u blaženom stanju na drugome svijetu.« 

Nadodajmo i to kako je Bog još jednom pokazao da ljubav 
pokriva mnoštvo grijeha. To nam može poslužiti da i mi sami 
nađemo milosrđe na dan suda. 

Blažena Margareta Marija primila je od našega Božanskog 
Gospodina još jedan dokaz te plemenite ljubavi. Bog joj je 
pokazao dušu neke preminule osobe koja je bila veoma blago 
kažnjena. Rekao joj je da između svih njezinih dobrih djela, 
koje je ta osoba izvršila u svom životu, Bog je smatrao na osobit 
način neke čine poniznosti koje je podnijela u svom životu. Sve 
je to rado podnijela u duhu ljubavi, ne samo bez mrmljanja 
nego čak da o tome nikada nikome nije govorila. Naš je Gospo¬ 
din nadodao da joj je dao kao nagradu veoma blag i utješiv sud. 

PEDESETDEVETO POGLAVLJE 

Sredstva da izbjegnemo čistilišnim mukama — 
kršćansko mrtvenje - sv. Ivan Berhmans - 
BI. Emilija iz Vercellija i redovnica koja se dosađivala u koru 

Treće sredstvo da zadovoljimo za svoje grijehe na ovom 
svijetu jest vježbanje u kršćanskom mrtvenju i redovničkoj 
poslušnosti. Mi nosimo u svom tijelu mrtvenje Isusovo - kaže 
apostol - tako da se i život Isusov očituje u našem tijelu« (2 Kor 
4,11). 

To mrtvenje Isusovo koje svaki kršćanin treba da podnosi 
u svom tijelu jest u svom najširem smislu naš udio koji prihva¬ 
ćamo u zajednici s Kristom, udio u kušnjama s kojima se suoču- 
jemo u ovom životu, ili pak patnje koje sami sebi zadajemo na 
svom tijelu. Veoma spasonosno i glavno mrtvenje jest ono koje 
je spojeno s našim dnevnim dužnostima; patnje koje moramo 
podnositi; nastojanja koja moramo poduzeti da što savršenije 
ispunimo dužnosti svoga staleža i tako podnosimo svakodnevne 
oprečnosti. 

Jednom je sv. Ivan Berhmans rekao da je njegovo glavno 
mrtvenje: život u zajednici. Ništa drugo time nije htio reći doli 
ovo: zajednički život predstavlja sve dužnosti našega staleža. 

Još više, onaj koji posvećuje svoje patnje i dužnosti svako¬ 
ga dana i koji se na taj način žrtvuje brzo će napredovati i još 
k tome nametnut će sebi dragovoljna odricanja i boli kako bi 
bolje izbjegao patnjama drugog života. 

I najmanje mrtvenje, jednostavna neka žrtvica, napose kad 
to posluh zahtijeva, od velike su vrijednosti u očima Božjim. 

BI. Emilija, dominikanka, priora samostana sv. Marije u 
Vercelliju, hrabrila je svoje redovnice duhom savršenog poslu¬ 
ha u vezi s čistilištem. Jedna točka samostanskih pravila zabra¬ 
njivala je sestrama piti vodu za vrijeme ručka bez izričite doz- 

vole starješice. Ova pak sestra, znajući dobro kolika je vrijed¬ 
nost žrtve te čaše vode u očima Božjim, bila je sklona da odbije 
tu dozvolu. Na taj je način priučavala sestre da se vježbaju u 
malim odricanjima. Da bi ublažila tu svoju zabranu, rekla bi im 
da prikažu tu svoju žeđ Isusu koji je bio očajno mučen žeđom na 
križu. Savjetovala im je da podnose te svoje boli i te male žrtve, 
i tako umanje svoje patnje u čistilišnom ognju. 

U tom samostanu živjela je još i sestra Marija Izabela koja 
je bila veoma sklona neozbiljnim stvarima. Uživala je u raznim 
razgovorima i izvanjskim zabavama. Posljedica svega toga bila 
ie da je imala malo osjećaja za molitvu; nemarna u moljenju 
Casoslova; i tako je stekla neku odbojnost prema toj svojoj 
temeljnoj dužnosti u koru. Nikada se ne bi žurila na molitvu u 
kor i čim bi Časoslav završio prva je otišla. 

Jednoga dana, kad se upravo žurila da što prije iziđe, pre¬ 
lazeći mimo starješice, ova ju je zaustavila. 

»Kamo ideš, draga moja sestro, u tako velikoj žurbi?« - 
rekla joj je. Koji je razlog da moraš uvijek prva izići ispred 
ostalih sestara?« 

Nenadano zatečena, sestra je ostala bez riječi. Tada je 
ponizno priznala da joj je Časoslov dosadan i izgleda odveć 
dug. 

»Sve je to u redu - odgovorila je starješica -. 

Ali ako ti je tako dosadno pjevati hvale Bogu sjedajući 
ugodno pokraj svojih sestara, a što će onda istom biti u čistili- 
štu gdje ćeš biti primorana da stojiš usred ognja? Da si prištediš 
te strašne boli, draga kćeri, naređujem ti da ostaviš uvijek zad¬ 
nja svoje mjesto, poslije svih sestara.« 

Sestra se pokorila sa svom poniznošću uistinu pravo 
poslušno dijete. Bila je čak i nagrađena. Odgovornost koju je do 
sada osjećala prema Božjim stvarima promijenila se u pobož- 
nost i duhovno veselje. Još više, kao što je to sam Bog objavio bi. 
Emiliji umrla je neko vrijeme kasnije. Njezine su patnje koje su 
je čekale u drugom životu bilo veoma skraćene. Bog je, naime, 
odbio toliko sati u čistilištu koliko je sati proboravila u koru na 
molitvi u duhu posluha (Diario Domenicano, Svibanj 3.). 

ŠEZDESETO POGLAVLJE 

Sredstva da izbjegnemo čistilištu - sakramenti - 
primanje zadnjih sakramenata na vrijeme - zdravstvena 
učinkovitost bolesničkog pomazanja - sv. Alfons Liguori 

Pokazali smo ulogu sakramenata kao sredstva da pomoću 
njih dademo zadovoljštinu za svoje grijehe na ovome svijetu, a 
napose sveto i kršćansko bolesničko pomazanje u slučaju 
smrtne opasnosti. 

Božanski nas Učitelj opominje u sv. Evanđelju da se dobro 
pripremimo na svetu smrt, kako bi naša smrt bila dragocjena u 
njegovim očima i kao kruna kršćanskog života. Njegova ljubav 
prema nama vruće traži da budemo posve čisti kad ostavljamo 
ovaj svijet, oslobođeni svakog duga prema Božjoj pravdi te, kad 
dođemo pred Boga, nađemo se vrijednima pridružiti se izabra¬ 
nicima. 

To je razlog zašto nam Bog redovito šalje patnje i bolesti, 
prije nego se preselimo u vječnost, zašto je ustanovio sakramen¬ 
te kao našu zaštitu da posvetimo svoje patnje te se što savršeni¬ 
je pripremimo kad stupimo pred njegovo lice. 

Tri su sakramenta koja primamo u vrijeme bolesti i može¬ 
mo ih primiti kad god to zaželimo. Svetu popudbinu i bolesnič¬ 
ko pomazanje možemo primiti čim vidimo da se smrtna opa¬ 
snost približuje. Ta smrtna opasnost mora se uzeti u širem smi¬ 
slu riječi. Nije potrebno da ta opasnost bude neposredna i da je 
izgubljena svaka nada u ozdravljenje. Čak nije potrebno ni to 
da je smrtna opasnost posve sigurna. Dovoljno je vjerojatna 
opasnost razborito shvaćena. Čak i ondje gdje nema neke bole¬ 
sti, osim staračke dobi. Učinkovitost tih dobro primljenih 
sakramenata odgovara svim potrebama i ispravnim željama 
bolesne osobe. Ti božanski lijekovi čiste dušu od njezinih grije¬ 
ha i povećavaju joj blago posvećujuće milosti; jačaju bolesnu 

osobu i daju joj snage da strpljivo podnosi svoje bolove; da 
pobijedi protiv svih navala đavla u posljednjem času i, napo¬ 
kon, da prinese svoj život kao žrtvu ugodnu Bogu. Osim tih uči¬ 
naka što ih ti sakramenti prouzrokuju u duši, oni izvršuju spa¬ 
sonosne učinke i u tijelu. Bolesničko pomazanje na osobit način 
jača bolesnika i olakšava mu bolove. Čak mu vraća i zdravlje, 
ako to Bog smatra shodnim za njegovo spasenje. 

Sakramenti su dakle vjernicima od neizmjerne pomoći, 
neprocjenjiva blagodat. Nije onda čudo da neprijatelj duša ima 
kao svoj glavni cilj lišiti duše tog tako velikog dobra. Nemajući 
tu vlast da otme Crkvi njezine sakramente, on nastoji da ih drži 
daleko od bolesnika, bilo da ih potpuno zanemare primiti ili da 
ih prime vrlo kasno, i na taj način promaše svu njihovu učinko¬ 
vitost. 

Jao! kako ima mnogo duša koje se tako lako dadu uhvatiti 
u te đavolske zamke! Koliko ima duša koje ne primaju na vri¬ 
jeme sakramente i tako idu u pakao ili u najdublje dno čistili- 
šta! 

Da izbjegnemo toj nesreći, prva stvar za bolesna kršćanina 
mora biti da Sto prije primi sakramente. Kažemo: što prije, da 
bi ih tako mogao primiti pri punoj svijesti, raspolažući svojim 
moćima. To je veoma važno, jer: 

1. Kad bolesnik primi sakramente bez oklijevanja, tada on 
ima dovoljno snage da se pripremi i primi sav njihov plod. 

2. Treba da bude što je moguće prije okrijepljen Božjom 
pomoću da tako može lakše podnositi svoje bolove, nadvladati 
napasti i posvetiti dragocjeno vrijeme svoje bolesti. 

3. Jedino ako primamo bolesničko pomazanje na vrijeme, 
možemo iskusiti njegovu učinkovitost tjelesnog ozdravljenja. 

Moramo ovdje spomenuti veoma važnu činjenicu: sakra- 
mentalni lijek ovog svetog pomazanja djeluje na bolesnike na 
isti način kao i svaki drugi liiek. To sveto pomazanje slično je 
najboljem lijeku koje jača ljudsku narav u kojoj se, pretpostav¬ 
ljamo, još uvijek nalazi neka snaga, dok je tijelo veoma oslabilo 
a život se pomalo gasi. 

Tako mnogo bolesnika umire zato što odgađaju primiti 
sakramente sve dok nisu potpuno zatvorili svoje oči. Naprotiv, 
nije rijedak slučaj vidjeti one koji ih na vrijeme primaju da pot¬ 
puno ozdrave. 

Sv. Alfons govori o nekom bolesniku koji je odgađao primiti 
bolesničko pomazanje sve dok nije bilo gotovo odveć kasno. 
Umro je kratko vrijeme poslije toga (Praxis conf.n. 274). 

»Bog je objavio - kaže dalje taj sveti naučitelj - da je taj 
bolesnik primio sakramente na vrijeme, bio bi zacijelo ozdra¬ 
vio.« 

Ipak najdragocjeniji je učinak posljednjih sakramenta 
onaj koji djeluje na dužu, jer čisti dužu od ostataka grijeha, te 
otklanja posve ili barem umanjuje njihov vremeniti dug, jača 
bolesnika da podnosi patnje poput dobra kržćanina, ispunja 
bolesnu osobu svetim pouzdanjem u Boga, pomaže mu da pri¬ 
hvati smrt iz Božjih ruku u sjedinjenju sa smrću dragoga Isusa 
Krista. 

ŠEZDESETPRVO POGLAVLJE 

Sredstva da izbjegnemo čistilište - pouzdanje u Boga — 
sv. Franjo Salješki - sv. Filip Neri i sv. Skolastika 

Kao peto sredstvo da dobijemo milost pred Božjim sudom: 
moramo imati veliko pouzdanje u Njegovo milosrđe. 

»U Tebe sam se Gospodine uzdao, neću se postidjeti navi jeke!« 
(Ps 30). 

Sigurno je da nas onaj koji je rekao raskajanom razbojniku 
na križu »danas ćeš biti sa mnom u raju«, veoma hrabri da i mi 
moramo imati neograničeno pouzdanje u Boga. 

Sveti je Frano Saleški priznao da kad bi on mislio samo na 
svoju bijedu, onda bi zacijelo zaslužio pakao. Ali pun skromnog 
pouzdanja u Božje milosrđe, kao i u zasluge Isusa Krista, čvrsto 
se nadao da će uživati blaženstvo skupa s izabranicima. 

»Što bi inače naš Gospodin činio sa svojim vječnim živo¬ 
tom, kad taj svoj život ne bi svima nama dijelio; nama svima, 
opetujem, svojim malim neznatnim stvorovima kao što smo mi 
koji se uzdamo jedino u njegovu dobrotu? Neka je blagoslovljen 
Bog! Duboko u svom srcu nosim ovu nadu da ćemo vječno 
živjeti s Bogom. Svi ćemo jednoga dana biti sjedinjeni s Bogom 
u nebu. Budimo hrabri! Naskoro ćemo biti gore, s Njime u 
nebu! 

»Moramo - nastavlja isti svetac - umrijeti između dva 
jastuka: jastuka ponizne ispovijesti da nismo zaslužili ništa 
bolje od pakla, i jastuka potpunog pouzdanja da će nam Bog u 
svom milosrđu pokloniti raj.« 

Jednoga se dana taj svetac susreo s nekim gospodinom koji 
se strahovito bojao suda Gospodnjega. Tada mu svetac reče: 

»Onaj koji istinski želi služiti Bogu i izbjegavati grijeh ne 
bi smio ni u kojem slučaju biti uznemiren na pomisao smrti i 
suda. Ako ih se moramo bojati, onda nas taj strah ne smije uniš- 

tavati i oduzimati nam duševni mir. Taj strah treba da bude sav 
prožet pouzdanjem, prema tome spasonosnim strahom. Uzdaj- 
mo se u Boga! Onaj koji se uzda u Nj nikada se neće postidjeti.« 

Čitamo u Životu sv. Filipa Nerija da je nekog dana posjetio 
samostan sv. Marte u Rimu. Tu ga je zamolila neka reaovnica, 
imenom Skolastika, da bi željela s njim nasamo razgovarati. Tu 
je, naime, sestru mućio već dugo vremena oćaj, a bojala se da to 
ikome povjeri. Ali puna pouzdanja u svetoga Filipa odlučila je 
da o tome s njime razgovara. Kad je došla do njega, prije nego 
je uopće otvorila usta, ovaj Božji čovjek rekao joj je sa smije¬ 
škom: »Na krivome si putu, draga sestro, što misliš da si osuđe¬ 
na na vječni oganj! Čeka raj!« 

»Ne mogu da vjerujem, Oče!« odgovorila je sestra s dubo¬ 
kim uzdahom. »Ti to ne vjeruješ? To ludo misliš i jednoga dana 
ćeš se uvjeriti. Reci mi, Skolastiko, za koga je Isus umro?« 

»Umro je za grešnike.« »Reci mi sada: jesi li ti svetica? 

»Ah, jao! odgovorila je sestra plačući. Ja sam velika gre- 
šnica.« 

»Onda Isus je umro za te. Dakle, posve je sigurno da je 
umro da tebi otvori nebo. A što se tiče tvojih grijeha, ti ih mrziš. 
O tome ne sumnjam.« 

Dobra redovnica bila je duboko dirnuta tim njegovim rije¬ 
čima. Svjetlost je ušla u njezinu dušu. Napasti je nestalo. Od 
toga časa one slatke riječi: Raj je tvoj! ispunile su je pouzda¬ 
njem i veseljem. 

Sezdesetdrugo poglavlje 

Sredstva kako da izbjegnemo čistilištu - sveto prihvaćanje 
smrti - o. Quintan - sv. Alfons Liguori - ćasna Franciska 

iz Pampenlune i osoba uznemirena na misao o smrti - 
o. Vinko Caraffa i osuđeni ćovjek - Marija od sv. Josipa 
i majka Izabela - sv. Ivan od Križa - slatka smrt svetaca 

Šesto sredstvo da izbjegnemo čistilištu jest ponizno i 
pokorno prihvaćanje smrti kao zadovoljštine za svoje grijehe. 
To je ujedno i spasonosni ćin kojim prinosimo žrtvu našega 
života Bogu sjedinjeni sa žrtvom Isusa Krista na križu. 

Da li želite neki primjer ovog svetog predanja života u 
ruke svoga Stvoritelja? 

Drugog prosinca umro je u Bresachu, na desnoj obali rije¬ 
ke Rajne, o. Juraj Aquitan, član Družbe Isusove. Dva puta 
posvetio je svoj život u službi gubavaca. Dogodilo se u dva raz¬ 
ličita navrata da je kuga tako straSno harala te je bilo uopće 
nemoguće približiti se bolesnicima, a da se u isto vrijeme čovjek 
ne zarazi. Svi su se razbježali i prepustili umiruće njihovoj 
nesretnoj sudbini. Svi osim oca Quinatana koji se, položivši 
svoj život u ruke Božje, ponudio da bude na službu kao apostol 
gubavaca. Borio se da olakša njihove boli i da im pruži sakra¬ 
mente. 

Bog ga je očuvao u prvoj navali bolesti. Ali kad se ponovno 
pojavila s obnovljenom žestinom, taj Božji čovjek je ponovno 
pošao da se posveti brizi bolesnika. I Bog je primio njegovu 
žrtvu. 

Kad je kao žrtva te svoje ljubavi ležao na svojoj samrtnoj 
postelji, netko ga je zapitao da li je dragovoljno prinio žrtvu 
svoga života Bogu. »Oh - odgovorio je sav radostan - kad bih 
imao tisuću života da darujem Gospodinu, On zna dobro kako 
bi ih rado sve njemu prinio!« 

Možemo lako shvatiti da je djelo takvo veoma zaslužno u 
očima Gospodinovim. Zar tako nešto nije slično najvećem djelu 
ljubavi što su ga mučenici, umirući za Krista, prinijeli, koje 
poput krštenja briše sve grijehe i poništava sve dugove? »Veće 
ljubavi od ove - kaže naš Spasitelj - nema: da čovjek položi 
svoj život za svoje prijatelje« (Iv 15, 13). 

Na taj način prikazati svoj život, osobito u vrijeme bolesti, 
korisno je, da ne kažemo i potrebno, tako da bolesnik shvati u 
kojem je stanju, i da je svijestan u kojem se stanju nalazi i da se 
njegov kraj približava. Stoga je velika nepravda ako se nastoji 
sakriti od njega njegovo loše stanje poa izlikom neke lažne 
osjetljivosti da se bolesnika ne zastraši. »Moramo - kaže sv. 
Alfons - razborito upozoriti bolesnika o njegovom teškom sta¬ 
nju i opasnosti.« 

»Ako bolesnik nastoji da sam sebe zavara nekom iluzijom, 
ako umjesto da se pomiri i predade u ruke Božje misli samo na 
to kako će ozdraviti, čak i onda nakon što primi svete sakra¬ 
mente, pravi sebi veliku štetu. 

Čitamo u Životu časne Majke Franciske od Presvetog 
Sakramenta, redovnice u Pampeluni (vidi Joachim Sv Marije, 
Ross. Merv. 26), da je neka duša bila osuđena na duge godine 
čistilišnih muka zato što se nije dragovoljno podložila Božjoj 
volji na samrtnoj postelji. Bila je to veoma pobožna mlada žena. 
Ali kad se dotakla hladna ruka smrti u cvijetu njezine mladosti, 
narav je ustuknula i nije imala dovoljno snage da se preda u 
preljubezne ruke svog nebeskog Oca. Nije, naime, bila spremna 
da još umre. Ipak je preminula. Časna Majka Franciska, koju su 
često posjećivale duše preminulih, doznala je da je ta duša 
morala dugo vremena ispaštati u čistilištu jer se nije rado poko¬ 
rila odluci svoga Stvoritelja. 

Život časnog oca Caraffa (vidi o. Bartoli, Ross. Merv. 97) 
daje nam veoma utješljiv primjer. Otac Vinko Caraffa, general 
Družbe Isusove, bio je pozvan da pripremi nekoga plemića koji 
je bio osuđen na smrt, a bio je uvjeren da je nepravedno osuđen. 
Umrijeti u cvijetu svoje mladosti, osobito ako si bogat i sretan 
i kad ti se budućnost nasmijala, teško je, moramo priznati. 
Jedan zločinac koga savjest peče može lakše da se pomiri sa 
sudbinom te da primi takvu smrt kao kaznu za svoj zldčin. Ali 
Sto kažemo o osobi koja je nevina? 

Tako je naš Otac imao dosta tešku zadaću da izvrši. Ipak 
uz pomoć milosti Božje dobro je postupio s tim nesretnim čovje¬ 
kom. 

Razgovor je započeo s njime s takvom finoćom da je počeo 
govoriti o pogreškama njegova prošloga života, kao i potrebi 
zadovoljštine Božanskoj pravdi. Na taj je način osuđenik shva¬ 
tio da Bog dopušta ovu vremenitu kaznu za njegovo dobro, da 
svlada svoju sirovu narav i potpuno se obrati u svom srcu. Sada 
je mladi plemić počeo gledati na svoju osudu kao na jedno sred¬ 
stvo ispaštan ja koje će mu donijeti oproštenje od Boga. Uspeo 
se na stratište ne samo u sebi smiren već s pravom kršćanskom 
radošću. Sve do posljednjeg časa, čak i pod sjekirom krvnika, 
blagoslivljao je Boga i zazivao njegovo milosrđe, što je bilo od 
osobitog nadahnuća i duhovne izgradnje za sve koji su prisu¬ 
stvovali njegovom smaknuću. 

U času kad je njegova glava pala pod sjekirom na zemlju o. 
Caraffa je vidio kako njegova duša slavno ulazi u nebo. Pošao je 
smjesta do majke mladog plemića da je utješi viđenjem koje je 
istom imao. Bio je gotovo izvan sebe od veselja i kad se povratio 
u svoju sobu, nije se mogao zaustaviti, vičući iz svega glasa: »O 
sretna li čovjeka! O sretna li čovjeka!« 

Obitelj je tražila da se mnoge Mise odsluže za ispokoj nje¬ 
gove duše. »Suvišno je - rekao im je otac Caraffa - radije 
zahvalimo Bogu i veselimo se. Svečano vam izjavljujem da nje¬ 
gova duša uopće nije ni prošla kroz čistilište.« 

Jednog drugog dana dok je bio zaokupljen nekim poslom, 
naglo se zaustavi, promijeni se u licu i pogleda prema nebu. 
Tada se čuo njegov glas gdje je zavapio:« O sretne li sudbine! O 
sretne li sudbine!« Kad ga je njegov prijatelj zapitao što znače 
te riječi, odgovorio je: »Ah, dragi moj Oče, to je bila duša onog 
osuđenog plemića koja mi se ukazala u svojoj slavi. Ah, od koli¬ 
ke mu je vrijednosti bilo ono njegovo predanje volji Božioj.!« 

Sestra Marija od Sv. Josipa bila je redovnica velikih kre¬ 
posti i jedna od prvih karmelićanki koje su prihvatile obnovlje¬ 
no pravilo svete Terezije. Kad se njezina služba približavala 
svome kraju, naš je Gospodin želio da njegova zaručnica bude 
primljena u nebo u svečanom trijumfu čim ispusti svoj posljed¬ 
nji dah. Želio je također da njezina duša bude očišćena i ukra¬ 
šena patnjama koje su pratile konac njezina života. 

Posljednja četiri dana koja je provela na zemlji izgubila je 
dar govora i upotrebu svojih osjetila. Njezina smrtna borba bila 

je upravo strašna. Sve su njezine sestre bile duboko potresene 
videći je u tako žalosnom stanju. Majka Izabela od Sv. Domini¬ 
ka, priora u tom samostanu, približila se bolesnoj redovnici i 
savjetovala joj da Cesto opetuje djelo svoga predanja u ruke 
Božje. Sestra Marija od Sv. Josipa ju je Ćula i učinila je to u 
sebi, nemoćna da to pokaže i na izvanjski naCin. Umrla je u tom 
svetom raspoloženju. Na sam dan njezine smrti, dok je Majka 
Izabela prisustvovala svetoj Misi, molila je za ispokoj duše pre¬ 
minule sestre. Tada joj je naš Gospodin pokazao dušu svoje 
vjerne zaruCnice okrunjene slavom i rekao joj: »Ona je sada u 
broju onih koji slijede Jaganjca.« Sestra Marija zahvalila se 
Majci Izabeli za sve dobro koje joj je pružila u Času njezine 
smrti. Nadodala je također da su joj djela potpunog predanja u 
ruke Božje, što joj je ona savjetovala, pribavila veliku slavu u 
raju, i da ju je oslobodila od ćistilišnih muka. (Život Majke Iza¬ 
bele, knj. 3.C.7). 

Koja sreća napustiti ovaj jadni svijet i ući u jedini istinit i 
blaženi život! Svi možemo uživati tu sreću ako se samo služimo 
sredstvima što nam ih je Isus Krist dao te zadovoljimo još u 
ovom životu, da pripremimo naše duše i da se savršenim prika- 
žemo pred Gospodinom. Tako smirena duša puna je utjehe i 
slatke nade u svojim posljednjim Časovima života. To je predo- 
kus neba. Iskustvo što ga je sv. Ivan od Križa opisao u Času 
smrti jednog sveca u svojoj knjizi ŽIVA VATRA LJUBAVI: 

»Savršena ljubav Božja - kaže on - Čini vašu smrt ugod¬ 
nom, dajući duši u tom Času predokus najveće slasti. Duša koja 
ljubi prelivena je rijekom užitaka na pomolu tog Časa, kad će 
uživati puno posjedovanje svog Ljubljenoga. U Času kad se odi¬ 
jeli od tamnice svoga tijela Čini joj se da već promatra slavu 
raja. Sve je u njoj tog Časa pretvoreno u ljubav.« 

»Vjerujem u Crkvu katoličku, u općinstvo 
svetih...« ispovijedamo u Apostolskom 
vjerovanju. Crkvi pripadamo mi, Kristovi 
sljedbenici u ovozemnom životu (putujuća 
Crkva); naša braća i sestre koji otidoše pred 
nama u vječnost, ali još nisu prispjeli u vječno 
blaženstvo, nego se nalaze u čistilištu (trpeća 
Crkva) i oni koji se već nalaze u slavi neba 
(slavna Crkva). 

Iako smo u različitim prilikama, međusobno 
smo povezani, jer nas Krist ujedinjuje i 
usmjeruje Očevoj slavi. Obasjani Kristovim 
svjetlom i prožeti njegovom snagom pomažu 
nas (putujuću Crkvu) i one u čistilištu (trpeću 
Crkvu) oni koji su već dionici nebeske slave. 
Ali i mi svojim molitvama, žrtvama možemo 
mnogo pomoći svojim dragim pokojnicima u 
čistilištu, da što prije postignu vječno 
blaženstvo, odakle će nam onda uzvratiti svojim 
moćnim zagovorom kod Boga. 

TAJNA ZLA 


Tajna života, tajna trpljenja, tajna zla, 
tajna zloduha, tajna smrti 






Ovom knjigom pokušava autor odgovoriti 
suvremenom, uznemirenom čovjeku na pitanje 
o zlu u svijetu, kako i koliko se od njeg može 
sačuvati i kako ga nadvladati. Ukazuje na 
korijene zla i tame te upućuje na tajnu Kristove 
muke i uskrsnuća. U tom svjetlu, u povezanosti 
s uskrsnulim Kristom možemo zlo umanjiti, 
tražiti smisao vlastitom trpljenju i smrti. 

Kršćanstvo nije nešto zastarjelo i učmalo. 
To je život koji se razvija u vremenu i prostoru. 
Živi Krist ga stalno oživljuje i pomlađuje da 
bi se ovdje i sada čovjek mogao suočiti sa 
životom, osmisliti ga i usmjeriti njega i sav svoj 
rad i zalaganje ljepšoj budućnosti na zemlji i 
blaženoj vječnosti na nebu. 


Naše se knjige mogu naročiti na adresu: 
Knjižnica UPT, 31400 Đakovo, pp 51 
Tel./faks: (031)811-774 




ČISTILIŠTE, naziv koji je došao u Srednjem vijeku za ono 
nastajanje savršenstva u svim dimenzijama čovjeka (purgato- 
rium) koje se događa i čisti »nakon« smrti, a koje po crkvenoj 
nauci postoji (DS 838 856 si 1304 si 1580 1820 1867; NR 897 
926 848 907 si 935), kojemu je podvrgnut umirući u milosti 
opravdanja ukoliko mu preostalo stanje »kazne« (dostojan 
kazne) nije moralo biti nužno izbrisano s oproštenjem grijeha u 
opravdanju, a to se stanje može izbrisati »ispaštanjem zado¬ 
voljštine«. 

(Karl Rahner, TEOLOŠKI RJEČNIK, 91) 

Ova knjiga želi na svoj način posvijestiti našu vjeru u čisti- 
lište i potaknuti nas da molimo za svoje pokojnike te dragovolj¬ 
no dajemo zadovoljštinu za svoje grijehe na ovom svijetu. 

Žalosna zaboravljivost izazvala je duboku bol sv. Franji 
Saleškom: »Jao, jao! Dovoljno se ne sjećamo svojih dragih 
pokojnika. Njihov spomen iščezava sa zvukom mrtvačkog zvo¬ 
na.« 

Misli o čistilištu mogu se naći u još dvijema knjigama iz 
Đakova: TAJNA ZLA i TRIDESET DANA S DUŠAMA U 
ČISTILIŠTU 

